
CAESARI 

EX COMITIBUS BRANCADORIIS 

CARDINALI AMPLISSIMO 

ARCHIEPISCOPO 

et 

PRINCIPI FIRMANO' 


CAMILLUS GARULLI 

O rationes a me in Firmano Lyceo habitae, 
quum intermissa litterarum studia repeterentur , 
nemini fidentius, quam Tibi, inscribendae erant, 
CAESAR CARDINALIS AMPLISSIME . Nam 
authoritate atque adeo efflagitatu Tuo prodeunt 
in lucem , ut propterea acre de illis doctorum 
hominum judicium vereri non admodum debeam, 
qui me qualicumque hoc meo dicendi genere sa- 

tis Tibi probarim , Viro ct eruditione et elo- 
quentia non a domesticis modo, sed ab exteris 
quoque hominibus celebrato. Adcedit eo, quod 
ex iis multas praeseiftia cohonestaveris Tua , 
quurn nempe natali in solo degens praeclarissi- 
mum inter Ecclesiae Metropolitanae Canonicos 
obtineres locum , Patriamque nostram ingenii 
Tui doctrinacque proelis vulgatae lumine conlu- 
strares • Quamquam autem honorum deinde 
ingressus curriculum , patrioque a lare dis- 
junctus me dicentem numquam amplius ex- 
audivisti ) ea tamen in Te fuit in me ite- 
rum audiendo humanitas , ut , quum primum 
Tibi sacra nuper ornato purpura domesticam 
revisendi sedem opportunitas est oblata, me 
de puerorum institutione agentem praesentia 
Tua recreare ac reficere non recusares. QuS 
quum faceres, id mihi maxime perhonorifi- 
cum duxi , consiliumque sum demiratus Tu- 
um , qui non minus attenderis, quid a Te 
fieri Tua humanitas posceret , quam specta- 
veris , quid rei, qua de agebatur, utilitati 
maxime prodesse posset • Quod quum plane 
perspiceres s momentisque suis ponderares, non 

oratoris infantia obfuit , quominus 9 uti sem- 
per consuesti , er splendide faceres et huma- 
nissime . Humanissime quidem 9 quum statlm 
gratulatione publica 9 quae a m^ dicta fue- 
rant 9 excepisti : splendide autem 9 quum ad 
me audiendum ea nobilium assectatorum fre- 
quentia ac pompa adeessisti 9 quae non mo- 
do dignitati 9 quam sustines 9 conveniret 9 sed 
praestantissimum Doctorum Conlegium 9 cu- 
jus pars olim omnium nobilissima fueras 9 de- 
coraret . Haec sane mihi occurrebant animo , 
quum hasce Tuo inscriptas nomine Oratio- 
nes in lucem esse emittendas duxi : sed me 
potissimum 9 quae in me contulisti 9 benefi- 
cia mehercule singularia acribus quodammo- 
do stimulis excitabant 9 ut aliquid ex me pro- 
diret aliquando 9 quod magnitudinem Tibi ob- 
servantiae meae 9 gratique erga Te animi do- 
cumentum aliquod exhiberet . Quum igitur 
ego maximam aetatis meae partem in Rhe- 
toricae tradendae munere insumpserim 9 ac la- 
tinae eloquentiae studia mihi semper jiicun- 
da fuerint; nihil majus habeo 9 mihique can- 
us > quam hunc laborum ac vigiliarum mea- 

rum fructum , quod in publicum obsequii 
mei gratique animi testimonium ad Te de- 
ferendum esse putarem • Qua quidem in re 
quamquam magis decoris mei , quam Tuae 
dignitatis habere rationem videor; nihil ta- 
men ab ea ipsa me facere alienum censeo, 

« 

si exornari per Te atque illustrari cupiam . Qui 
enim ab aliis sibi student ornamenta adscisce- 
re , hoc ipso eos esse quam ornatissimos 
arbitrantur . Quod judicium de Te meum ut 
recte a me prolatum videatur, non ego no- 
bilissimae Familiae Tuae decora persequar , 
quae multo notiora ac celebriora sunt , quam 
ut a me praedicari commemorando debeant: 
quum praesertim tot tantisque ornamentis a- 
bundes Tuis , ut minime necesse habeas Ma- 
jorum Tuorum laudibus promeritisque cense- 
ri . Hoc tantummodo dicam , Te proprio, quo 
fulges , doctrinae virtutisque lumine ad sum- 
mos Tibi honores aditum aperuisse • Quod 
quidem a me non magnificentius dici , quam 
verius, testantur illae a Te in publicam pro- 
latae Iuccm Orationes , quibus vel ornato di- 
cendi genere virorum principum extollis lau- 


? 

des , vel lugubri eorum funera lamentatione 
prosequeris . Testantur Disceptationes illae, 
quibus ea, quae ad Catholicae Ecclesiae jeju- 
nia , ad sacros Academiarum coetus , ad pue- 
rorum institutionem , ad Religionis fundamen- 
ta pertinent, non erudite minus, quam af- 
fabre explicasti * Testantur accuratae illae In- 
terpretationes , quibus multa Christiano, popu-i 
lo salutaria in italicum e latino et gallico ser- 
mone versa eo , quo polles , omne hominum 
genus juvandi studio perlegenda cupidis ex- 
hibuisti . Mitto caetera doctrinae Tuae monu- 
menta , quibus luculenter id ostendis , Te sic • 
ingenio praestare, ut, quocumque animum 
convertas, mirum excellere in modum queas. 
Nam. me virtutes illae quodammodo ad sese 
rapiunt , quarum nitore ac luce ad Te repen- 
tp qculos sermonesque hominum convertisti; 
Quem enim ad se non rapiat Tua illa morum 
suavitas, atque candor, illa in tanta dignitate 
in omnes effusa humanitas atque comitas, illa 
vitae aequabilitas atque animi moderatio , quae 
eo admirabilior est ac praestantior , quo diffien 
lior minusque frequens in tam secundis rebua. 

esse plerumque solet ? Tantis enim ac tam su- 
bitis obsequentis fortunae muneribus minime 
commoveri, excellentis cujusdam est animi, 
qui ea praeditus constantia adsurgat, quae ex 
vera rerum aestimatione constat, atque eorum 
bonorum , quae supra terrenas omnes fluxas- 
que res constituta sunt , fiducia tantummodo 
comparatur • Itaque nemini mirum videri de- 
bet , si in tanta potestate mirifico religionis 
ac pietatis amore flagrans divinae amplifican- 
dae gloriae quibusdam veluti stimulis conci- 
teris . Quis enim Te* in sacrorum administra- 
tlone constantior ? quis in concionibus haben- 
dis alacrior ? quis in hominibus initiandis , 
in templorum nitore augendo , in propagan- 
do Dei cultu ardentior ? Hoc Tu ardore di- 
es noctesque actus modo in gregis Tibi com- 
missi mores „ inquiris , modo piorum . locorum 
rationes , omni qua fieri diligentia potest, in- 
vestigas, modo aegrotos amantissime invisis, 
modo egentes reficis pecuniaque sustentas, mo- 
do querelis hominum dolorique consulis, mo- 
do juventutis in pietate ac litteris progressum 
foves, modo sanctissimis omnia institutionibus 

temperas ac moderaris . Sed me in virtutes in- 
gressum Tuas ea deterret ac revocat cogitatio 9 
ne in modestiae Tuae offensionem ipsa laudum 
occurrat veritas 5 illamque minuat corrumpatque 
gratiam 5 qua tenuitatem - meam comiter sem- 
per ac perhumaniter erexisti . Plura itaque non 
addam , satisque me consequutum arbitrabor , 
si hoc 5 tenue licet 5 et obsequii et observan- 
tiae et grati animi erga Te mei tot Tibi no- 
minibus debitum apud posteritatem extare mo- 
numentum sinas • Vale . 

Dat. Firmi XIII. Kal. Apri!. MDCCCIV. 

DE AEMULATIONE 


ORATIO I. 



CZlogitanti mihi saepenumero ac memoria causas re- 
' petenti, cur aetate hac nostra neque tam docti, neque 
tam diserti homines, quam olim fuerunt, reperiantur, 
illa quidem omniunf maxima visa est , quod ea paul- 
latim languescens fere penitus cecidit Aemulatio , qua 
vigente omnium animi quibusdam veluti adjectis lateri* 
calcaribus ad egregia quaeque facinora excitarentur. 
Quamvis enim saepe eruditorum hominum querelas vel 
legerim , vel audiverim , qui nostrorum temporum ca- 
lamitatem lugubri quadam lamentatione prosequerentur, 
aliasque ab aliis ejusdem calamitatis causas afferri in- 
tellexerim ; nihil umquam tamen prolatum comperi, in 
quo plane posset dubius animus conquiescere , vel cu- 
jus nova iterum causa minime esset expostulanda . Nam 
qui nostrorum hominum causari ingenia consueverunt , 
videant , utrum hoc iis probetur , qui cum Rinaldo , 
Parthenio, Sigonioque sentiunt, non ut aliarum rerum, 

12 DE AEMULATIONE 
sic ingeniorum quoque gravem obrepere senectutem ; 
sed talia prorsus ea nunc esse, qualia in iisdem terra- 
rum locis elapsis retro temporibus extiterunt. Qui ve- 
ro ajunt , non eamdem esse in' nostris hominibus dili- 
gentiam, quae in veteribus illis, quos admiramur, fuis- 
set , ac jure abesse nos ab illorum gloria, quorum in- 
dustriam ac discendi cupiditatem non imitemur ; mul- 
tum ii quidem afferunt , quod veritati accedere videa- 
tur/sed quaerendum interea superest, cur illam nostri 
homines abjecerint diligentiam, quae si tanta in iis fo- 
ret , quanta et in Graecis olim et in Romanis fuit ; 
nihil esset profecto , cur aetas nostra priscis illis aeta- 
tibus invideret. Quae quum ita sint, Auditores,- mi- 
hi , credo, succensebit nemo , si ex languente ac pro- 
pemodum extincta in nostris hominibus Aemulatione re- 
petendam causam existimem, cur nos multum ab ea lit- 
terarum gloria defecimus, ad quam Majores nostri tan- 
ta nos cum nominis existimatione provexerant. Date igi- 
tur hanc mihi veniam. Auditores, ut hodierna die, qua 
in hunc amplissimum ad agendum locum convenimus, ut 
intermissam studiorum consuetudinem repeteremus, illud 
planum facere coner ac demonstrare contendam, ita lit- 
terarum gloriam cum Aemulationis ardore conjunctam 
esse et cohaerere, ut haec deficere nullo modo possit, 
quin illa etiam obscuretur sensim , ac demum penitus 
evanescat . Hoc ego dum praesto, illud quoque me effe- 
cturum confido , ut adolescentum animi ad liberalium 

artium studia inflammentur, et illa magis emineat Mo- 
deratorum nostrorum cura, qua, propositis. Juventuti 
praemiis , eam singlilis annis Aemulatione incitandam 
constituerunt . 

Neque vero is ego sum , Auditores, qui illud non 
videam planeque sentiam , ad litterarum gloriam sive 
excitandam sive amplificandam, sive etiam ad summam 
dignitatem atque amplitudinem provehendam unam tan- 
tummodo non sufficere Aemulationem ; sed et acrc 
hominum ingenium, et singularem quamdam industriam 
. contentionemque requiri : quibus detractis , litterae i- 
psae incrementa accipere ac perennitatem servare mini- 
me potuerunt . At si res omnes accurate velimus inve- 
stigare , omnino sic reperiemus ; ingenium ipsum vel 
acerrimum quibusdam semper incitamentis indiguisse, 
sine quibus nec quidquam valuisset ipsum , nec homi- 
nes industriam adhibere , nec contendere animum , nec 
tantum ferre laborem , quantum requirunt litterae, vo- 
luissent . Atqui ego in summa hujusmodi incitamento- 
rum copia , quae vel afferri possent , vel excogitari , 

. . principem obtinere locum , vel saltem inter praecipua 
numerandam esse Aemulationem mecum semper animo * 
reputavi . Neque vero id me jure ac merito reputasse 
et luculentissima illustrium virorum testimonia et apta 
ratio et exempla vel domestica, vel externa non plane 
evincunt aperteque declarant . 

Et sane si doctorum hominum sequi auctoritatem 

«• , — 

14 DE AEMULATIONE 
velimus, adest Quintilianus, qui adeo nobis commen- 
datam reliquit Aemulationem, ut -ipsam acriores sub- 
dere ad studia faces , quam saluberrima praeceptorum 
ac parentum monita et institutiones contendere non du- 
bitaverit . Adest Valerius Maximus, qui sibi ante ocu- 
los ad contemplandum Romanos statuens , apud quos 
hoc erat in more positum, ut illustrium virorum, qui 
aliquo laudis genere floruissent, memoriam proderent, 
quo ad Aemulationem Juvenes incitarentur, nullas huic 
domesticae disciplinae Athenas, nullum gymnasium, 
nulla denique alienigena studia praeferenda esse existi- 
mavit , Adest Vellejus Paterculus , qui primum demi- 
ratus , quid esset , quod eximii graecarum litterarum 
cultores! in idem angusti temporis spatium , tamquam 
in septum quoddam, conclusi invenirentur; deinde hu- 
jusce rei causas diligenter inquirens, hanc unam maxi- 
me idoneam prodendam censuit, quod Aemulatione alan- 
tur ingenia ac magnopere inflammentur. Nam quid ego 
Hesiodum commemorem, qui, quum mentis aciem in 
illam conjecisset lucem , qua in Graecia Lyceum , qua 
Porticus, qua Academia splendescere visa est, splendo- 
remque hujusmodi ex doctorum hominum contentioni- 
bus profectum pernovisset, bonam ac bonorum omnruro 
procreatricem Aemulationem appellavit? Quid illos, 
ipsius Graeciae lumina, sapientes viros in medium pro- 
feram, qui non sine causa fictis fabulis memoriae pro- 
diderunt, Aemulationem ab Jove in terrae radicibus 


ORATIO 1. ' 1« 

K' 

esse positam , ut humanum genus ad nobilia quaeque 
accenderetur; cujus faces si forte in animum inciderent 
alta quadam virtute praeditum, mirum sane incendium 
exuscitarent ? 

Quod quidem nemini mirum videri debet i Audi- 
tores , si rei, qua de agimus, naturam, sedulo inspi- 
ciamus* Sunt enim ingeniis nostris quaedam veluti se- 
mina innata virtutum, quae, nisi igniculus quidam et 
calor accedat, qui latentes eorum vires paullatim evo- 
cet atque eliciat, aut nullos progignere fructus, aut 
illos certe nativae suae bonitati impares consueverunt. 
At quaenam vis. Auditores, excitat, excitatum nu- 
trit, nutritum auget igniculum istum, quo fervente in- 
genia illico explicantur , languente autem contrahuntur 
statim ac torpent? Una, una est Aemulatio, quae ad- 
mirabilem illum ingeniorum aestum succendit , quae 
eam hominibus inspirat mentem, ut in praestantium vi* 
rorum exempla oculos intendant suos, ac pedem in idem 
inferant stadium , ad eamdemque laudis victoriaeque 
spem exardescentes nemini tandem in ea facultate ce- 
dant , cui sese penitus tradiderunt . Videor enim mihi 
videre litterarum vindicem Aemulationem assidue in 

9 

optimo quoque insidentem, modo noctes ac dies men- 
tem nostram acutis quibusdam stimulis concitantem , 
modo propositis aliorum exemplis quadam gloriae dul- 
cedine animum commoventem , modo spe praemiorum 
erecta diligentiam nostram industriamque foventem, 

modo tacita quadam voce monentem, turpe ac puden- 
dum esse cedere paribus , pulchrum atque decorum Ma- 
jores vincere ac superare : qua quidem detracta, Audi- 
tores, quis in hoc tam exiguo vitae curriculo et tam 
brevi inveniretur, qui tantis sese laboribus frangeret, 
nec multo satius putaret occupationibus vacuam tran- 
quillamque vitam traducere? 

Atque ut hoc facilius intelligatis , ponite vobis 
ante oculos adolescentes illos, qui addiscendarum litte- 
rarum causa in scholis publicis detinentur . Duo hic 
mihi gymnasiorum genera, ut rem clarius explicem, 
propono: alterum, cui nullus Aemulationis ardor ac- 
cessit ; alterum , quod Aemulationis ipsius contentione 
quadam obstrepere ac personare videtur. 

Quid illo magis squallidum, ac litterarum incre- 
mentis magis infestum possumus intueri ? Contrahuntur 
animi moestitia quadam atque aegritudine , afflictantur , 
concidunt : languescit industria, frangitur actio, vox 
denique ipsa debilitatur. Nec modo ita natura fieri, 
sed judicio quoque ac voluntate accidere experimur . 
Insani enim esse hominis et ipsi putant adolescentes aut 
ingenii vires validius expromere, aut actionem acrius 
commovere , aut vehementius animis concitari , denique 
non modice, non leniter , non remisse agere, ubi nec 
laude, nec ignominia, nec spe , nec praemiis, nec sup- 
* pliciis excitantur. Miseret me interea tui, oh nimium 
infelix ac certe non ista fortuna digne Praeceptor, qui 

ORATIO f. I/ 

tanta confectus cura, quantam indomitus docendi labor 
efflagitat, contabescere conatu irrito cogaris , ac sum* 
mo moerore perditus desperes, te umquam adolescen- 
tulorum animum excitaturum esse atque erecturum, et 
illos, quos optes, processus in litteris effecturum. 

Agite jam , Auditores, ex isto veluti horrore ac luctu 
alterum scholarum genus contemplantes ad lucem nos 
ac laetitiam conferamus . Nihil hic squaUidum, nihil 
triste, obsoletum nihil occurrit. Quocumque incidant 
Oculi, quamcumque me in partem convertam, ubique 
industriae , diligentiae, ac laboris vestigium aliquod , ac 
monumentum incurrit; ut, etiamsi* tacere velim ipse, . 
illa tamen omnia progressum in litteris feliciorem quo 
possunt modo non desinant praedicare . Dicunt hoc sub- 
selliorum illi ipsi gradus atque ordines, qui quemdam 
veluti principatus honorem praeseferunt . Dicunt pen- 
dentes parietibus coronae, tubae, vexilla. Dicunt mul- • 
*ta illa litterariae tamquam bellicae virtutis insignii, 
quae promptioribus et alacrioribus conferuntur. Illa 
vero alacritas oris, illa instans operi sedulitas, quae 
in istis victoriae spem, in illis timorem , in omni» 

bus curam residere testantur, quid sibi tandem volunt, 

• « 

nisi ut ingenii exerendi , memoriae exercendae, doctri- 
naeque corrfbarandae studium intelligamus? Quid , quum 
duae utrimque adolescentulorum acies sive commentan- 
do , sive scribendo , sive aliquid memoriter recitando * 

ad certamen jubentur pugnamque. descendere? Ut adver* 

2 

l8 DE AEMULATIONE 
sarii imminent? ut tr.odo instantes, modo urgentes pe* 
titiones propemodum gladiatorias conjiciunt.' ut stantes 
dejicere ac deturbare conantur > et se nec loco moven- 
dos , nec profligandos confidunt / Acerrime utraque ex 
parte , .ac varia rerum fortunaeque vice pugnatur. Cla- 
morem interea victores tollunt, exsiliunt, gratulantur. 
Silent victi, indignantur, ac dolent /sed, quamquam 
veluti saucii discedunt, ad aciem, ad solem, ad pulve- 
rem redire gestiunt, ut hostium eflroenatos impetus a* 
lias frangere queant ac retardare. Usque adeone, Au- 
'> ditores,et ingenii vires pxererent, et industriam adhi- 
* berent suam adolescentes , nisi ipsorum animos Aemu* 
latio blanda quadam illecebra dei iniret ? 

At enim imbecillis animi est Aemulatione moveri 
atque percelli : puerorum isthaec exempla esse noscun- 
tur : sapientes viri excelsa quadam virtute praediti so- 
la doctrinae objecta specie ac pulchritudine excitantur. 

Itane vero. Auditores? Imbecillis animi est Ae- 
mulatione moveri atque percelli ? Imbecillem igitur 
gerebat animum Alexander ille Magnus, qui, quum 
in Sigeo ad Achillis tumulum astitisset. Aemulatione 
correptus suas non valuit lacrymas cohibere. Imbecil- 
lem gerebat animum Cajus ille Caesar, qui, licet ter- 
rarum orbem complesset nominis sui glorfe tamen 
quum ejusdem Alexandri imaginent in Hispania vidis- 
set, suspiria fundere non dubitavit . Imbecillem gere- 
bat animum Themistocles ille, quem ita rrophaea Mii- 

tiadis excitabant , ut illam aestuantis animi vocem in- 
dicem saepissime emitteret, se nullam propterea cape- 
re partem quietis posse. Imbecillis animi est Aemula- 
tione moveri atque percelli? Atqui non ita arbitraban- 
tur Chaldaei, qui in astrorum scientia, non Judaei, 
qui in ceremoniis*, non Cilices , qui in auguriis, non 
Thessali , qui in equitandi .arte , non Parthi, qui in 
sagittandi peritia tum praesertim maximam ponebant 
operam, quum singuli in domestica exempla intueban- 
tur, eorumque splendor spectantium oculos. Aemulatio- 
ne instigante, sic perstringebat, ut indignum putarent 9 

non certatim contendere, ut quibus in rebus gens sua 

* , t 

caeteris populis antecelleret , in iis ipsi civibus et po- 
pularibus suis antestarent . Imbecillis animi est Aemu- 
latione moveri atque percelli? Oh stultos igitur Ca- 
millos, Scipiones, Fabricios : amentes Marcellps , Fa- 
bios, ac Maximos, quos, teste Valerio, hujusmodi 
ardor ad praeclara quaeque facinora propellebat ; atque, 
ut omnia paucis expediam , puerilem Romanam rem- 
publicam, quae numquam forte illustriora virtutis do- 
cumenta praebuit , quam quum de gloria , de digni- 
tate , de imperio cum aemula Carthagine dimicavit ! 

Ea nimirum est cujuscuraque sive tenerae, sive 

r I 

constantis aetatis conditio atque natura, ut quaelibet 
quum multa possit, tum multa velit efficere, si vel 
Jaude, vel praemiis, vel mutuis contentionibus ad Ae- 

• mulationcm provocetur. Viderunt hoc in primis Grae- 

• * • » 

ci homines atque Latini , qui summo, quo erant, prae- 
ter caeteras gentes mentis acumine praediti , illud o- 
mni studio diligentiaque providerunt, ut exorta, uti 
fit, quum a pluribus res eadem e*n-titur , contentione 
animorum, ita naviter posteri decertarent, ut eorum 
plerique ad summam tandem litterarum gloriam, Ae- 
mulatione viam ostendente-, evolarent . Quae autem 
hinc sapientiae lumina, nec ea. sane multorum ennorum 
terminis circumscripta Atheniensis ac Romana respubli- 
ca non suspexerunt! Illa Aeschylum, Sophoclem, et 
Euripidem, Aristophanem, Eupolim, et Menandrum • 
haec Pacuvium, Naevium, et Afranium , ‘Lucilium , 
Plautum, ac Terentium .* Illa Platonem, Socratem, 
et Aristotelem; haec Nigidium, Manilium, et Vitru- 
vium: Ii Ia Herodotum, Thucydidem, et Xenophon - 
tem ; haec Livium, Caesarem , et Cornelium . Ilia Iso- 
crates, et Demosthenes; haec Tullios, Hortensios, 
Antonios, et Crassos: Illa Homerum, Callimachum, 
et Philetam ; haec Virgilium, Catullum, Horatium, 
atque Lucretium, aliosque hojus notae famaeque viros 
protulerunt . 

Infinitus profecto essem , si, quae deinde consequu* 
ta sunt, tempora 'dicendo velim commemorare. Mitto 
itaque illud dicere, post Augusti aetatem ira 'Poeta- 
rum numerum excrevisse, ut, quemadmodum aliqui 
Scriptorum veterum apud Tiraboschium testantur , num- 
quam, si non praestantior, major saltem extitisse co- 



ORATIO T. 21 

pia videatur . Quos sane Aemulatione excitatos facili 
possern ratione contendere . Ut enim ad magna quae- 
que et egregia impellerentur , Capitolinum quinquennale 
certamen non sine coropa victoribus exhibita, Nerone 
imperante, proponebatur; et idem, Domitiano ad im- 
perii clavum sedente, instauratum Albae quotannis ce- 
lebrabatur; et ipsum, quod , Muratorio duce, colligi- 
mus, usque ad Trajani tempora continuatum fuit at- 
que productum. Praetermitto tacitus, quod ex Lam- 
pridio ac Trebellio Pollione accepimus, et Alexandrum 
Severum , qui Poetas et latinos et graecos in Athe- 
naeo proferentes carmina praesentia sua cohonestabat ; 
et Gallienum y qui, ut omnium animos acrioribus sti- 
mulis commoveret , in ipsius laudis certamen cum i- • 
psis descendere non recusabat. Neque vero illud com- 
memoro, quod multis possem verbis ornate prosequi, 
tunc litteras, omnes vel minus floruisse, vel penitus 
defecisse, quum Aemulationis ardor vel magis langue- 
bat, vel omnino cxcinguebatur. Nam et Constantino- 
polim imperii sede a Constantino devecta , quo doctis- 
simi quique* viri praemiorum spe allecti convenerant', ' 
. Romanae litterae abjectae passim despectaeque jace- 
bant ; et relicta aCassiodoro aula, qui, omni qua fie- 
ri ratione poterat , omnium animos ad Aemulationem 
accendebat, tanta fuit bonarum artium calamitas, ut 

omnes misero fatalique casu obrutae funditus interi- 
rent . 

Haec omnia magna temporum longinquitate remo- 
ta facile sileri patiar : quae nobis proximiora sunt , 
cursim ac breviter consideremus. Nam postquam, exa- 
cta barbarie* , tamquam postliminio luerunt litterae 
revocatae , quis ex nostris tunc hominibus extjtit bo- 
nis artibus tam inimicus , qui ad illas celerrime non 
properarit, atque inde tantum non hauserit, quantum 
voluerit ; tantum autem voluerit , quantum eum col- 
lecta ex longo haurire sitis compeliebat? In tanto au- 
tem discendi ardore, in tam vehementi et ingeniorum 
aemulatione et contentione animorum, quot viri, Deus 
immortalis quanta facultate ac scientia , quanta va- 
rietate doctrinarum et artium praediti extiterunt Ob- 
stupuit Italia tota, quum tanta sese , quantam haud 
scio, an ipsa Augusti aetas extulerit, excellentium vi- 
rorum multitudine ornatam undique circumspexit. Vi- 
dit ac gestienti animo vidit in Bembis, Sadoletis , ac 
Sigoniis, in Manutiis, Pogianiis, ac Victoriis, in Maf- 
fejis , Gratianis, aliisque sexcentis eam ipsam latinara 

linguam, qua olim politissimi Romani cives uteban- 

• * 

tur , ad illarum artium ac doctrinarum . tractationem 
esse conversam , quae tamdiu barbarorum conluvione 
obrutae tacuissent. Vidit in Aligheriis, Petrarchis, et 
Alamannis, in Fracastoriis, Flaminiis, et Navageriis, 
in Vidis, Areostis, acTassis, aliisque innumeris poe- 
sim illam , quae diu domestica ludibria verens tacue- 
rat , nunc latia , nunc itala incedentem palla, atque 

ad eam dignitatis laudem evectam , ut cum priscis au- 
sa fuerit Scriptoribus in contentionem laudis venire . 

' Vidit in Casis , Ptolemaeis , ac Varchiis, in Speroniis, 
Badoariis , ac Montemagniis, in Bonfadiis , in Lolliis, 
ct Guidiccioniis eloquentiam illam , quae. Iere penitus 
obmutuerat, hilari erectam vultu atque ita magnifice 
prodeuntem , ut neque copiosius ditari , neque subii- *. 
mius extolli potuisse merito videatur. Quae autem vis 
tanta fuit , Auditores, quae barbariem illam, quae 
* jamdiu irrepserat radicesque altissimas egerat , ex Ita- 
liae finibus propulsavit , ac litteras foedissima illuvie 
situque obsitas in pristinam lucem ac dignitatem vin- 
dicavit ? Num id fieri potuisse censetis, nisi acri qua- 
dam Aemulationis flamma tot praestantium virorum 
animi conflagrassem ? Illam Caroli Magni in primis, 
deinde Lotharii, Cosmi denique , Hyppoliti., Leones 
Decimi , aliique bonarum artium fautores munificentis- 
simi ; illam domesticorum favor et assensus ; illam ad- 
miratio vulgi, ct proposita ante oculos praemia exci- 
tarunt . • 

Quae quidem quum in Italia fierent, insolitus ac 
novus ardor corripuit Galliam , corripuit Angliam, 
corripuit Belgium, Germaniam, Hispaniam, atque eo 
corripuit successu , ut quae gentes nullas antea pene . 
litteras noverant , eae nunc cum nostris hominibus de 
litterarum gloria contendere non vereantur , Itaque fa- 
cultates omnes sese in cunctis fere Europae regionibus 

«rexerunt, ac magis magisque in dies progredientes ad 
summam amplitudinis gloriam devenerunt . Erexit se 
Mathesis, quae Joannis Neperi perutilibus illis ad rem 
trigonometricam logarithmis, quae Eonaventnrae Ca- 
valerii indivisibilium ratione, quae Petri Fermatii prae- 
clara de maximis minimisque methodo a Carthesio U- 
genioque mox feliciter pertractata, quae, ut reliqua 
innumera recentiorum omittam, Galilaei, Clavii , Tar- 
taleae inventis mira fuit hominum consensione illustra- 
ta . Erexit se Physicarum rerum facultas, quae* vete- 
rum excusso philosophorum jugo, Copernico et Tychone 
ducibus, Planetarum ordinem tantis partium studiis a- 
gitatum , quae mutuas caelestium corporum vires , Car- 
thesianis rejectis vorticibus , a Nevvtono deprehensas, 
qyae multigenos luminis radios aGrimaido primum si- 
gnificatos, mox a Nevvtono ipso .acrius investigatos, 
et lucis naturam vel a Carthesio, vel ab Eulero , vel 
ab eodem Nevvtono statutam , quae inaequalem gravi- 
tatem a Richero , electricam vim a Frac*!ino, tubos 
a Torriccilio , aliaque hujusmodi aCastellio, Boreliio, 
Cassinis , caeterisque innumeris excogitata et inventa 
esse quodammodo gratulatur. Erexit se Theologiae ve- 
luti comes ac lumen hinc Historia in Torniello , Sa- 
liano, Cornelio, Calmeto, Baronio ; illinc Chronolo- 
gia in Usserio , Petavio, Scaligero; atque ita graeca- 
rum rerum ambages a Pitisco , a Graevio, a Maffejo, 
a Polito , a Corsinio sunt evolutae ; ita Conciliorum 

• • ' 

opus Simondi , Binii , et Labbaei industria perfectum ; 
ita Patrum scripta a Frontone Ducaeo, Montfauconio, 
aliisque e Maurinorum gente prolata , ut , qui haec 
recte calluerit , facultatem omnium praestantissimam 
inoffensis queat oculis perlustrare . Nec vero in tanta 
doctrinarum praestantia lucem non emisit suam aut ars 
Diplomatica quam Mabillonius, Harduinus, et Pa- 
pebrochius, aut veterum numismatum usus, quem Spa- 
nhemius , Vailantes , et Gruterus , aut Geographia, 
quam Cluverius, Brietus , et Samsonius, aut recta la- 
tine loquendi ratio , quam Poiitianus , Muretus, Li- 
psius, Victorius in suis variarum lectionum libellis, 
quam :Turnebus in adversariis , quam tres Manutii, 
Lambinus, Nizzolius ; Gruterus , uterque Gronovius , 
Graevius , * aliiquer doctissimi viri cum veteribus com- 
parandi in suis sive praeceptionibus , sive commenta- 
riis copiose et graviter pertractarunt. 

Jam vero, ut eo denique, unde profecta est , mea 
redeat oratio, si clarissimorum hominum auctoritas, si 
apta ratio , si aetatum omnium exempla illud plane 

V > 

declarant , Aemulationem et ingenia quodammodo a- 

* 

luisse, et laborem, industriamque hominum excitasse; 
dubitabitis, Auditores, quin litterarum gloria ita sit 
cum ipsa Aemulatione conjuncta, ut, si haec tandem 
deficiat , illa quoque evanescere videatur ? Hoc enim 
ipsa natura fieri atque usuvenire videmus , ur , quibus 
quaeque res in lucem edita nutrimentis alitur atque 

augetur, iisdem etiam conservetur ; quae si casu ali- 
quo intercipiantur, ipsam quoque rem extingui atque 
omnino intercidere necesse est . Quam enim necessa- 
rium, si adsit , aliquid est; tam exitiale, si deside- 
retur, esse solet . Quare hoc idem licet in ipsis quo- 
que litteris animadvertere atque colligere, quae , qui- 
bus sunt exortae principiis , iisdem vigeant oportet; 
ct unde primum incrementa coeperunt , inde perenni- 
tatem etiam repetere necessario debent • Itaque quum 
illae sint Aemulatione primum nutritae , deinde auctae, 
ad summam denique dignitatem amplitudinemque pro- 
vectae ; illud profecto consequitur , eas imminui sen- 
sim debere , ac demum , nisi Aemulatio vigeat , pe- 
nitus aboleri- 

Quae quum ita sint , Adolescentes optimi , vos 
enim, vos mea extrema jam compellat oratio. Aemu- 
lationem illam , quae ad vos se recipit , tamquam ad 
litterariae dignitatis vindices , hilari bonoque animo 
excipite. Haec vos enixe rogat atque obsecrat, ut il- 
lud retineatis litterarum decus et ornamentum , quod 
vestri olim Maiores tanta vobis contentione partum 
tradiderunt /'neque pati velitis, ut quae apud vos al- 
tae sunt artes honestissimae, eae per socordiam vestram 
ac cessationem apud vos consistere confirmarique non 
possint. Quid? Videor enim hanc mihi audire sic vos 
alloqui. Adolescentes. Quid? Majores vestri litteras e 
Graecia arcessitas apud se omnium principes colloca- 

runt : vos noi omni ratione curabitis , ne suis tam- 
quam orbatae tutoribus aliquando profugae ex Italia 
in exterarum gentium ytutelam venire ac fidem cogan- 
tur? Illi gentium barbararum conluvione deinde extin* 
ctas ad vitam longo intervallo revocarunt : vos revo- 
catas extingui iterum, aut obscurari saltem patiemini? 
Illi ad pristinum decus evectas ad haec usque tempo- 
ra* summa cum earum ac sua dignitate retinuerunt : 
vos dignitatem istam non modo non retinebitis , ve- 
rum etiam turpiter negligetis ? Videte, ne ut illis glo- 
riosum puichrumque fuit tantam vobis litterarum glo- 
riam relinquere, sic vobis turpissimum sit acceptum 
ab illis decus industria tueri et ornare non posse. 
Agite, igitur , Adolescentes , et Quemadmodum olim 
Themistoclem illum Miltiadis trophaea objecta animo 
somnum capere non sinebant ; ita patriae hujus vestrae 
solum, quo excepti primum nascentes estis ; ita cadi 
hujus, quem viventes ducitis, spiritus; ita indoles ve- 
stra praestansque animi natura stimulis vos gloriae a* 
cerrimis dies noctesque agat, ut in eadem seraita,qua 
Majorum vestigia praeiverunt, insistentes eodem, si- 
mili vobis comparata laude, perveniatis. Dixi. 

Si vestram in litteris contentionem superioribus an- 
nis excitavi, quum illud Aemulatione proposita enixe 
conatus sum , ut adolescentum animi ad egregia quae* 
que facinora in studiorum curriculo impellerentur; da- 
bitis mihi, opinor, hanc veniam. Auditores, ut ina- 
nem illum Litteratorum Fastum , quo nihil fingi dete- 
rius potest, hodierna die reprimendum propulsandum- 
que suscipiam . Neque enim minus aequum vobis videri 
debet, illa a me ex hoc loco proferri, quae discendi cupi- 
ditatem foveant et inflamment ; quam illud maxime pro- 
videre, ut ea penitus removeantur, quae saepe infesta 
litteris et Juventuti accidere consueverunt. Quum au- 
tem earum rerum, quae vel a natura, vel a fortuna 
proficiscuntur, illud commune esse intelligamus, ut mo- 
do magnas utilitates, modo graves calamitates afferant, 
atque una sit virtus, qua perversa ac perniciosa uti 
non liceat; illud magnopere vereor , Auditores , ne in- 

cauti adolescentum animi vana quadam Aemulationis 
specie deliniti , dum acriter contendunt, ut, quibus in 
rebus ipsi alios praestare vident, in iis iidem caeteris 
antecellant , in hunc Litteratorum Fastum nemini sa- 
ne ad evitandum facilem delabantur . Cum enim sumus 
omnes natura ipsa vehementer laudis appetentes, tum 
nimia quadam in nosmet benevolentia decepti vel ta- 
les nos esse ducimus , quales ab iis , qui blando nobis 
mendacio placent , praedicamur ; vel , si plausore et 
assentatore caremus, modo quaesitis, modo forte obla- 
tis occasionibus nobis ipsi plaudimus et assentamur. 
Quod si hoc veluti morbo ii fere omnes laborant, qui 
sese aliqua virtutis laude florere putant, eo sane lit- 
terati homines insanire quodammodo animadvertuntur . 
Quis enim vel mediocri ingenio praeditus ac levi tan-. 
tum doctrinarum cognitione instructus aut sibi non o- 
ptimus videtur, aut cum optimis non comparandus? 
Hinc illi tumidi elatique spiritus excitantur, quibus 
praeclari etiam caeteroquin viri in fastum misere dela- 
bi solent. Itaque pro ea, qua omnes erga adolescentes 
charitate esse debemus, quibus ex hoc inani Litterato- 
rum Fastu , objecta Aemulationis specie , periculum 
sane ingens impendet , horum ego hominum morbo, 
quantum quidem possum., adhibendam «sse medicinam 
putavi . Ut enim Plutarchus monet , si quid utile in- 
fundi Juventutis animis velis, necesse omnino est, suc- 
crescentes arrogantiae spiritus, omni qua fieri diligen* 

tia potest , in iis reprimi et coerceri . Hoc ut prae- 
stem , demonstrare contendam , nihil inani Litterato- 
rum hominum Fastu excogitari perniciosius posse. Su- 
scipite vos personam Judicis : suscipiam ego accusato- 
ris partes : Litteratorum Fastus rei vices sustinebit . 
Agam libere apud hos /Judices et Auditores, quorum 
modestiam eo magis a me laudatam esse arbitrabor, 
quo acrius in eos invehar , qui propter immoderatam 
ingenii doctrinaeque suae opinionem levissime effe- 
runtur . 

Atque ut omnis, qua de agitur, causa penitus di- 
gnoscatur , quum fastum nomino, nihil a vobis intel- 
ligendum est aliud, quam indigna sui per superbiam 
cum aliorum contemptu existimatio. Quo constituto, 
• illud me facilius consequuturum confido , ut nihil ho- 
minum litteratorum fastu perniciosius esse arbitremini . 
Hoc enim veluti jacto orationis meae fundamento , ac- 
cuso Litteratorum Fastum , quod hominibus , quos cor- 
ripuerit , turpissimae animadversionis notam inurat . 
Accuso deinde, quod honestissimas disciplinas bonasque 
litteras corrumpat misere atque pervertat . Accuso de- 
nique, quod Catholicae saepe religioni acerbissimum 
teterrimuinque bellum inferre minime reformidet . Vi- 
detis, tria esse omnino crimina a me in fastum con- 
jecta: primum' de Litteratorum, alterum de Littera- 
rum, tertium de Religionis pernicie. Verum duo haec 
quidem alias a me, si libuerit , diligentissime agentur ^ 

nunc primum illud, ad Litteratorum pernitiem quod 
attinet, facite, quaeso, ut mecum benevole recogno- 
scatis .• v - 

Atque ut statim ingrediamur in causam, objicio 
illis stultitiam ab omnibus irridendam , infamiam ejus- 
dem stultitiae comitem ac sociam , ingenii pertinaci» 
am , quae nullo umquam pacto corrigi sanarique pos- 
sit : quibus in crimen vocatis, et ex istorum sermoni- 
bus agendique ratione collectis , a me quam brevissi- 
me causa perorabitur, nec ullum vobis dubium relin- 

* 

quetur, quid de illis sentire ac decernere debeatis. 

Ac primum quis, dum nimia doctrinae opinione 
correpti virtutes suas manifestandi cura torquentur , il- 
lorum stultitiam non plane intelligat, eamque animad- 
versione risuque dignam non arbitretur? Hoc enim ex- 
perientia ipsa usuvenirc videmus, ut magno semper cum 
risu ea in theatralibus ludis excipiatur persona, quae 
gloriosum Plauti militem imitata, supercilii gravitate, 
oris conformatione, toto denique corporis habitu sic 
incedit, ut uno tantum spiritu invictas hostium legio- 
nes profligatura facile videatur. Atqui huic Thrasoni 
similes litteratos illos, contra quos agimus, reperie- 
mus, si quam saltem istorum speciem exhibere dicen- 
do juvet. Tument ventosi homines inani quadam sin- 
gularis doctrinae persuasione decepti , et contracta fron- 
te, et severo vultu, et incessu gravitatis plenissimo 
ita circumspiciunt sese et admirantur , ut jure dicas , 

sibi illos undique obsequia propemodum. postulare. Quid, 
si eosdem de se loquen res, ac suarum laudum praeco- 
nia celebrantes audiamus? Qui splendidi tituli /quae 
gratia litteratorum! qui favor nobilium/ quae princi- 
pam virorum benevolentia! qui populi plausus et ad v 
miratio! Qianta vero ingenii ostentandi cupiditas! quan- 
ta omnigenae eruditionis depromendae cura! quanta 
caeteris contradicendi arrogantia! Ipsi Graecorum ac 
Latinorum fontes , ipsi antiquitatem multiplicibus an- 
. nalium monumentis consignatam , ipsi recondita scientia- 
rum adyta ingenio pervestigare , memoria sepi re, co- 
gnitione assequi potuerunt. Quid porro caeteri? Nihil 
omnino sciunt , vel certe parum . Hinc ore ad severi- 
tatem composito censoriam virgam distringunt, et ne- 
scio qua amentia, sive potius furore correpti , Andaba* 
tarum more, qui clausis, ut ajunt, oculis digladiaban- 
tur, in quoscumqne, nullo discrimine, sive illos fors 
objecerit, sive ipsi sese obtulerint, invadunt, irruunt, 
caedunt, nullumque pulsandi finem faciunt, donec eos 
male acceptos mulctatosque dimittant . Hunc nullo prae- 
stare* ingenio , illum Criticae artis expertem; alios le- 
vi eruditione fulciri , alios Jurisperiti nomine indignos 
impudentissime affirmant . Qiid Aristoteles? stulta ejus 
docendi ratio, insulsa doctrina , homo denique rerum 
omnium imperitus praedicatur. Quid M. Cicero? ina- 
ni verborum sonitu pollere dicitur. Qiid Homerus? 
vanae loquacitatis arguitur. Quid Ovidius, aut Virgi- 

lius? Nihil in his sublime, nihil splendidum , nihil «** 
celsum , sed humi puerorum similes reptant . Quid AU 
ciati, Cujatii , Hottomani? His plura ipsi vel dormu 
tando intellexerunt . 

Hae sunt horum hominum voces, quas ad impe« 
ritorum animos percellendos in vulgus jactant : quo u» 
no nomine ego Litteratorum FastOm irridendae stulti- 
tiae accusem , et vos condemnetis necesse est ; ut noti 
jam diutius in hac causa de vestro mihi judicio sit, 
nec magnopere laborandum. Quid enim inconsideratius 
dici? quid insanius jactari? quid in vulgus efferri de* 
menrius potest ? Quid vero optandum magis accusatori , 
quam reos habere suis ipsorum verbis sermonibosque 
convictos ? 

Djcentne hujusmodi homines, quos arguimus, me 
magis accusatorie, quam vere cum ipsis agere? Ex* 
ponam igitur luculentius causam , notabo crimina , in- 
dicabo nomina, ne se circumveniri a me conqueran- 
tur. Experiar, utrum mihi facilius sit perpetua in o- 
xatione versari; an, convicto reo, quam citissime cau- 
sam transigere. Experientur fortasse et ipsi , utrum mo- 
lestius laturi sint , objecta a me generatim iis atque 
universe fuisse crimina, an ea singulatim afferri, et 
fusius explicari. Adsint hic itaque ante hos modestis- 
simos lectissi mosque viros, qui indigno tumentes fastu 
se in bonis artibus atque doctrinis duces et imperato- 
res habtri volunt, quum vix inter gregarios milites 

queant saepissime recenseri . Videor mihi videre in sum- 
ma hujusmodi Litteratorum copia Zoilum Amphipoli- 
ten , qui , ut haerentem alieno capiti coronam eripe- 
ret, censoriam distringere virgam audacter solebat. 
Hic Homerum Graecorum Poetarum praestantissimum 
crudeliter caesum ad gerrones et nugivendos, tamquam 
vanissimae scurrilitatis artificem , amandavit. Obver- 
satur mihi ante oculos Largus Licinius, qui contra do- 
ctissimos homines optimeque de litteris meritos insano 
ductus acerbitatis et iracundiae stimulo agebatur. Hic, 
Ageilio teste, M. Tullium ab eo principatu, ad quem 
■incredibilis ac prope divina eloquentiae facultas ipsum 
evexerat, editis libris, quos non sine stomacho legi- 
mus, aut audimus, dejiciendum detrudendumque susce- 
pit . Cerno animo Palaemonem', quem antiquissimum 
Vicetinum Grammaticum ex Svetonio fuisse accepi- 
mus. Hic suis sive praeceptionibus, sive glossariis, 
sive commentariolis superbe elatus M. Varronem , quem 
Romanorum eruditissimum appellatum esse a Quintilia- 
no novimus , infandis in eum contumeliis effusis, o- 
mni expoliandum litterarum gloria existimavit. Nec 
rae non movet aut Asinius ille Pollio, qui, Svetonid 
eodem auctore, Julii Caesaris Commentariis a Cicero- 
ne ipso in Bruto laudatis negligentiae et falsitatis 
notam inussit ; aut Marcus Vipranius , qui P. Vir- 
gilium latinorum poetarum principem miserandae ac 

i 

miserae imitationis insimulavit ; aut Petilius Fausti- 

mis, qui Poetam ipsum de plagio aliisque criminibus 
postulavit . 

At enim vetera haec sunt , et nimis obsoleta . Qua- 
si vero, Auditores, in hanc loquendi perversitatem no- 
strorum temporum litteratos inanis fastus non impel- 
lat. Quasi vero non iisdem modo, quibus oiim, mo- 
tibus agitentur, quos idem semel animi vitium infece- 
rit . Quasi vero natura hominum alia fuerit ratione a- 
liis temporibus comparata. Sed quoniam isti me litte- 
rati ad recentiora provocant, descendam libenter, quo 
vocant, et illud fortasse dicendo consequar, ut eos a- 
speriorem , quam ipsi flagitant, optasse conditionem 
poeniteat. Quum autem a me nova quaedam et inau- 
dita arrogantium hominum crimina in medium profe- 
rentur, vobiscum ipsi reputate. Auditores, malle me, 
ut omnem offensionis metum effugiam , de aliis aetati- 
bus , quam de nostra , delibando aliquid commemorare. 

Atque bt a Claudio Verderio initium ducam, quae 
et quanta elapso saeculo ubique expectatio luit , quum 
vir inger\io quidem mediocri, sed magna praeditus au- 
dacia non uni, aut alteri litteratorum generi, sed o- 
mnibus pene doctis hominibus et veteribus et recenti- 
bus magno fastu bellum indicens in arenam, processit, 
atque, ut Saldonus M enet en i usque testantur, publice 
declaravit, se Censionem proferre, qua y ut ipse aie- 
bat , receptissimorum plerorumque Grammaticorum , 
Poetarum , Historicorum , Dialecticorum , Rhetorum t 

Oratorum , Jurisconsultorum , Mathematicorum , Me* 
dirorum , Theologorum errata quaedam deprehen - 
dumur ? Neque vero minus impudenter se gessit Joanoes 
ille Ctamnclus , qui , ut Janus Nicius Erythraeus me- 
moriae prodidit, quum die quodam per urbem rheda 
veheretur, eique Gaudentius Paganinus, aliique eruditi 
viri assiderent, et quum forte de Virgilio et Horatio 
sermo incidisset, vir ingenii sui opinione elatus ita a- 
cricer coepit in praesrantissimos illos Poetas invehi , 
ut eos nullo ingenio homines, nulla doctrina, nullis 
extitisse litteris contendere non dubitaret ; coque res 
adduceretur, ut immanem ejus audaciam Paganinus fa- 
stidiens* auresque suas diris illis, ut ajebat , maledictis 
eripiens de rheda illico desiliret . De Basio vero Ju- 
risconsulto quid ego dicam , aut a quoquam , qui le- 
gendo aliquid quaerendoque cognoverit, dicendum pu- 
tem ? Paremne ei aliquem aut ingenii sui praedicatio* 
ne, aut exquisitae eruditionis ostentatione, aut clarissimo- 
rum hominum despicientia vel extitisse , vel cxistere 
posse existimemus ? Obstupuit superior aetas , et om- 
nium eruditorum aures subito erectae sunt , quum vir 
arrogantia magis, quam doctrinae fama celebratus tan- 
tum sibi, auctore Saideno, tribuere ausus est, ut Alciatos, 
Cujacios, Hottomanos, aliosque hujus notae viros, qui 
eum dignitatis locum apud omnes obtinuerunt , ut in 
jure civili antistites haberentur , alto prae se despi» 
ciens supercilio palam gloriaretur, unum se animadver* 

tisse, quod multis antea saeculis universos latuerat, ac 
tantam esse tamque admirabilem doctrinam suam, ut, 
ejusdem siquidem verbis utor y .etsi studiosus lector tre- 
centos annos in Doctorum libris evolvendis pallear , 
nihil simile ac tam solidutn in hac materia sit de • 
prehensurus . Nam quid ego Belmontem Cagnoium 
ventosissimum hominem commr morem , qui, quum A- 
quilejae excidium etruscis carminibus celebrasset , claris* 
simis Italorum Poetis Francisco Petrarca ac Torquato 
Tasso praestantiorem s ese praedicabat, nomenque inde 
tuum sic longe lateque disseminatum esse arbitrabatur, 
ut, si eruditus quispiam advenienti sibi noa assurrexis- 
set , iracundia flagrans ac propemodum furore perci- 
tus insanum in morem conquereretur? Quid Salmasiutn 
referam, qui, Colomesio teste, ds se ita magnifice 
sentiebat, ut Gaulmino et Massuaco asserere non eru- 
buerit, se eum esse, qui doctrinae suae copia ac lu- 
mine, nOn ipsos modo, quorum alloquio perfruebatur, 
sed omnes etiam litteratos viros, qui in singulis Eu- 
ropae partibus efflorescebant , unus vinceret ac supera- 
ret? Quid Theophrastum Paracelsum in medium pro- 
feram, qui, quum se omnes doctrina Medicos longe 
superare censeret, sapientem medicum, praeter se u- 
num , existere neminem contendebat ? Nolo hic ego , 
Auditores, pudet enim me in hujusmodi criminum re- 
censione diutius immorari, nolo, stultissimas dicam, 
an impudentissimas? ipsius voces afferre; quae tamen 

eo usque progressae sunr , ut vel unum cupitis sui pi- 
lum plus scire , quam omnes Gelent sectatores affir- 
mare paiam non dubitaverit. 

Jam vero quonam pacto honestissimos viros tam 
insignes ac plenas stultitiae voces laturos esse arbitra- 
mini? Erit, erit profecto tempus, quo ambitiosi ho- 
mines praeter omnem expectationem se undique oppu- 
gnatos despectosque sentient, et veram s ese- gloriam, 
dum falsam captant , funditus tmississe ✓ Discent illi 
oculi, qui nihil splendidum spectare possunt, quin li- 
vore foedissime inficiantur; discent illae aures, quae 
nullum praeconium, nisi de sua virtute, libenter au- 
diunt; discent illae linguae, quae, praeter se, adhuc 

t 

neminem laudare norunt, eum, qui omnium praestan- 
tissimum $e jactet, minime tolerari. Nam debitam su- 
perbiae suae poenam luentes illam subibunt infamiam, 
quae a rsnta numquam insania divelli sejungique pos- 
sit . Itaque .omnes in hujusmodi litteratos, tamquam in 
communes hostes, insurgent, et qua contemptu, qua 
satyris, qua conviciis omnes iis perinde illudent, ac 
illi apud Aesopum asello, qui, quum leonis indutus e- 
xuviis alacer superbusque gestiret , et alieno belluas or- 
namento turbaret, deprehensus tandem et cognitus hac 
arrogantia meruit, ut sibi, spolio detracto, terga fla- 
gello horribili domarentur, sibique barbam certatim 
vellendam lascivis praebere pueris cogeretur. Interea quae 

voces der ipsis erunt i qui sermones hominum.' qui ri* 

>* 

sus ! qui cachinni ! quorum ampla sane ab istis mate- 
ries suppeditatur . Oh vanas igitur cogitationes ! Oh 
spes fallaces 1 Oh inanem expectarionem ! Huccine tan- 
dem omnia reciderunt, ut qua ipsi via inflammato ad 
gloriam studio rapiebantur, eadem illa ad irrisionem 
et infamiam nihil tale umquam opinantes deducantur? 

Non moventur tamen homines insanissimi , sed le- 
vi adhuc inanis gloriolae cupiditate abrepti jam nunc 
animo typos ac praela meditantur , et nescio quam no- 
minis perennitatem mente agitant et cogitatione prae- 
cipiunt. Sed pergant porro, quo illos ista rapit amen- 
tia , et inconsulta clarescendi cupiditas praecipites a- 
git .. Itaque in lucem adspectumque hominum se tan- 
dem proferant , et admirandos ingenii sili foetus emit- 
tant . Jam libelli isti summa, ut ipsis videntur , cura 
elaborati in omnium manibus versantur, jam circum- 
feruntur, jam volant, vulgo leguntur, pervolutantur. 
Turgent- auctores, videlicet callidi et peracuti, et gau- 
dio laetitiaque exsiliunt , ac propemodum colliquescunt. 
Neminem verentes , neminem prae se putantes, quid- 
quid chartis illeverint , optimum ducunt, sibique mi-i 
rifice placentes , sicut illa Aesopica musca currus insi? 
dens .rotae: Quantum, inquiunt, ubique -pulverem 
commovemus ! ' 

Sinite me hoc loco, Auditores , unum aliquem ex 
istis , tamquam si adesset , compellare : Quid turges , 
infelix? quid insanis? quid privatim et publice magno 

rumore et strepitu tantam de te expectationem conci** 
tas, quantam vix ipse Juppiter excitavit, quum ei la- 
boranti Vulcanum securi cerebrum percussisse perbibent, 
atque inde Minervam disciplinarum praesidem prodiis- 
k? Non illi tituli, quos Gellius ridebat, plerumque 
c graecis fontibus hausti , qui praeclara et magna pol* 
licentur ; non illustrium virorum testimonia undique 
conquisita, quae operi praefiguntur tuo; non venustis- 
simae forrnae, quibus impressus libellus est ; non lae- 
vissima membrana, qua circumvestitur; non addita 
emblemata , quibus ornatus pictusque prodit ; non de* 
nique illa concinnitas , qua ita. comptulus videtur, ni- 
hil ut auctori suo de nitore elegantiaque concedat , sa- 
pientes cordarosque viros movere alliciendo possunt • 
Despicient isti magnificum augustumque vestibulum : 
quid intus lateat expendere volent, atque ad trutinam 
revocare. Jam nunc prospicere mihi videor, quemad- 
modum isti miserum libellum tuum sint excussuri , si- 
ve te potius omnem in partem exagitaturi . Quum ob- 
soletas abjectasque voces , barbaram syntaxin, totum ora- 
tionis genus inconditum atque horridum notabunt ; quum 
te vel errore deceptum, vel improbe mentitum, vel 
furiose declamitantem subito quodam effervescentis ani- 
mi impetu concitatum plurima effudisse comperient ; 
quum te numquam ad rem, de qua agebatur, suo di- 
stinctam genere, distributam in partes, certisque ter- 
minis definitam et coercitam devenisse cognoscent ; 

quum praepostera tempora, aperte pugnantia , insulsa et 
ridicula singulas dispicientes partes animadvertent : Haec* 
cine , inquient, est illa ingenii facultas, quae supra 
caeteras efferebatur ? Haeccine illa doctrinae copia, quat 
lucem rebus afferre omnibus putabatur? Haeccine illa 
multiplex eruditio, cui nihil in disciplinis abditum oc- 
currebat? Oh te miserum , usurpabo illud, quodadver* 
sario olim suo ab oratorum disertissimo exprobratum 
esse ne tu quidem fortasse ignoras. Oh te, inquam, 
miserum, si intelligis, miseriorem,* si non mteliigis, 
quanta hinc tibi infamiae labes paretur ! Efferebaris de- 
mens inter scribendum, tuique immortalitatem nomi* 
nis mente jam et cogitatione praecipiebas! Volitabit 
enimvero, volitabis per ora hominum, quod magnopere 
caoptabas ; siquidem de te in triviis , in plateis , in circu- 
lis nemo non otiosus loquetur. Sed tibi abjecto atque per* 
culso incipient acriter vehementerque insultare : tibi sal- 
se et amare jocantes convicia 'ingerere : tibi ; si forte 
aliquid jn te boni deprehenderint, ementitas plumas 
evellere, et furtivis coloribus corniculam denudare • Te 
comparabunt Aesopicae ilii ranae, quae, quum bovem 
aemulatura magno nisu cutem intenderet , rupto demum 
corpore perculsa jacuit: te parvae illi aviculae, quae 
nihil habet insigne, praeter vocem, qua taurorum mu* 
gitus imitatur , quamque propterea taurum nominarunt : 
te ilii monti, quem, quum immanes gemitus parturiens 
ederet , ridiculum peperisse murem fictis fabulis prodi- 

cierunt. In tantis autem popularium tuorum sermoni- 
bus et quotidiana tui nominis usurpatione , quid viros 
graves atque modestos de te sensuros ac dicturos arbi- 
traris? Patcent ii quidem injuriis, et propriae gravita- 
tis ac modestiae rationem habebunt sed inscitiam i- 
psi tuam cum impudentia stultitiaque conjunctam secum 
taciti condemnabunt. Quamobrem, ut te , qui cum so- 
lo mihi res hactenus fuit, amice commonefaciam, mu- 
ta, obsecro, istam mentem, et noli diutius in stulto 
proposito permanere . Quamquam quid loquor? te ut 
ulla res frangat? te ut inlamiae nota deterreat? tu ut 
umquam monitoribus acquiescas?.. Optandum quidem 
boc esset, sed a litterato arrogante non est postulan- 
dum. ••••*-. 

Et sane, Auditores, si rem velimus diligenter in- 
quirere, eam esse exitialem fastus naturam intellige- 
raus, ut . ipsam non stultitia et infamia solum, sed 
quaedam ^tiam insanabilis ingenii pertinacia comitetur. 
Illud enim fastus et arrogantia efficit , quod in gravis- 
simis quibusdam morbis accidere experimur, ut, iis t 
qui Jaborant , aegritudinis suae gravitatem non agno- 
scant , non agnoscentes remedia quaeque contemnant . 
Quis enim litterato arroganti ausit hoc umquam dice- 
re quod prudens ille apud Horatium Censor animo non 
minus* candido et ingenuo, quam amico et benevolo 
proferebat : Haec , sodes, et illa corrige , • dele trans- 
verso calamo mutanda sunt plurima , vel omnia ite- 

rom excudenda ; aut si forte humanitate, vel miseri- 
cordia ductus hoc ausit , quonam tandem exitu operam 
et laborem impendat? Videsne illam subito contractam 
frontem, corrugatas nares animadvertis, distortos ocu- 
les intueris? Plausorem quaerit, non monitorem; et, 
si quid est, quod carere animadversione non possit, il- 
lud defendere pertinax mavult , quam prudens ac faci- 
lis emendare.' 

Itaque nemini mirum videri debet, Auditores, si 
quotidie in lucem prodeant tot inelegantes orationes , 
tot carmina -laevo apolline iratisque musis confecta, 
tot ineruditae ac tenebricosae de veteribus monumen- 
tis disceptationes, tot ineptae caelatae lapidibus inscri- 
ptiones, aliaque hujusmodi non minus foeda , quam 
absurda monstra, quae numquam profecto • domestica 
cx umbra et privatis e latebris emersissent , si ambitio- 
si viri amicis et candidis monitoribus, quam sibi , ob- 
sequi maluissent . 

Quod si forte, ut contingere saepius vidimus, ine* 
ptissimi homines a censoribus oppugnentur atque ita 
in omnem partem premantur, ut, quocumque se ver- 
tant, nullum, nisi deditioni relictum locum inveniant; 
num dabunt rationi locum ? num se convictos fatebun- 
tur? num sibi ad imitandum proponent, aut Hippo- 
cratem, qui quosdam errores suos, ne in ipsos posteri 
inducerentur, sponte confessus est ; aut Ciceronem, qui 
aliquos a sc conscriptos libros damnare ipse postea non 

dubitavit ; aut sanctissimum illum eumdemque doctis* 
simum Augustinum, qui, quum ea, quae jam vulga- 
verat, sagacissime investigasset, se aliquando deceptum 
fuisse, nemine cogente ac ne rogante quidem , mini* 
me dissimulavit ? Utinam illis hanc boni Superi men- 
tem donarent 1 Verum , libere enim dicam , quod sen* 
tio, ut quisque indoctior, ita plerumque loquacior est ; 
hac scilicet ratione, ut ita loquar, sapientiae inopiam 
compensante natura, ut quantum alicui consilii atque 
ingenii non contulerit , tantum ineptae loquacitatis et 
promptioris audaciae addidisse videatur. Hinc quo plu- 
res ad vindicandam litterariae rei publicae dignitatem 
animose et naviter in haec Litteratorum monstra , ut 
in hydram Hercules, arma distringunt, eo plura ipso- 
rum capita progignuntur. Hinc alii danuo libelli diu- 
turniore cura elaborati , atque , ut falso sibi istiusmo- 
di homines persuadent, acriori subacti judicio in lu- 
cem prodeunt • Hinc novos sibi nectunt laqueos arctio- 
ttsque pedicas adstruunt , quibus iterum induantur»' 
atque iterum misere i mpl icentur • 

Jam vero quanta ex hac pertinaci agendi ratione 
damna proficiscantur, quis cogitatione assequi , quis me- 
moria complecti , quis oratione queat percensere ? Lo- 
quantur haec nebulones illi, qui ad eam, quam semel ar- 
ripuerint, sive sententiam, sive sectam , quam veram non 
desinunt stultissime praedicare, firmiter adhaerescunt . 
Loquantur illi veritatis hostes infensissimi , qui in pu- 

gnam saepe certamenque descendentes, quamquam multis 
attriti cladibus iisque confixi armis intereant, quae ad- 
versariis iidem suis praebuerunt; cedere tamen veritatis 
ipsius propugnatoribus nolunt . Loquantur nefaria illa 
et acerba bella suscepta, quibus non modo singulomm 
hominum, sed totius etiam litterariae reipublicae sta- 
tus convellitur, extinguitur quies, labefactatur aucto* 
ritas, felicitas profligatur. Quamquam quid ego aures 
vestras tristi contentionum ac dissidiorum commemora- 
tione percellam, quae publicam litterarum pacem tran* 
quillitatemque elapsis aetatibus perturbarunt? Vos ipsi, 
me tacente, recordamini, quas res acerbitas in convi- 
ciis, iracundia in maledictis, superbia in contumeliis, 
inimicitiae in turbulentis factionibus excitandis , invidia 
in deterendis laudibus et virtutibus labefactandis, ma- 
levolentia in falsis confingendis, in scriptis foedandis 
ac polluendis, in locis sinceris interpolandis et cor- 
rumpendis efficere potuerit; eas res emnes Majores no- 
stros actis antea temporibus sustinuisse: quae profecto 
mala dictu gravia, perpessu difficilia, si nostros inter- 
dum animos vehementius commovent*, existimare possu- 
mus, qualia illis visa sint, qui ea praesentes non vide- 
runt modo , quod ipsum per se ad acerbitatem doloris 
erat satis , verum senserunt etiam et pertulerunt . 

Quae quum ita sint , colligite vos. Auditores, ut 
justum de Litteratorum Fastu aliquando judicium pro* 
feratis* Si stultitiae, si infamiae, si pertinaciae no* 

t*m Litteratis ipsis inurit; nihil profecto est, cur diu- 
tius cogitetis , quid tandem sentire vos ac decernere 
debeatis. Si enim sapientia vestra cum stultitia , vestri 
nominis existimatio cum infamia, vestri ingenii docili- 
tas cum pertinacia ulla conjungi ratione nequit ; illud 
omnino judicetis necesse est, nihil posse exitialius fa- 
stu ac deterius fingi , quod majori a nobis propulsan- 
dum cura putemus. 

. Itaque si qui ex vobis , Adolescentes optimi , hic 
forte adsint, qui sive naturali -quodam animi aestuan- 
tis impetu, sive blandis assentatorum laudibus sese plus 
aequo efferri ac turgescere paullatim sentiant, omni cu- 
ra diligentiaque perpendant, quam tumida sit ambitio, 
quam flagitiosa , quam noxia ; tunc caecis fortasse men- 
tibus aliqua lux oborietur, et internoscere incipient, 
quo sint ipsi demum progressuri, nisi concitatos hujus- 
modi spiritus opportune reprimant , ac tempestive com- 
pescant • Adeant praeclara gymnasia , iliudque sedulo 
animadvertant > quam latis atque adeo nullis terminis 
doctrinarum fines circumscribantur, quorum immensa 
spatia infinitis praesertim salebris et anfractibus impe- 
dita quum in hac tanta et brevitate vitae et humani 
ingenii imbecillitate se obire nequaquam posse co- 
gnoscent ; tum demum ita ipsi contrahent sese atque 
despicient , ut veniam potius , quam laudem ob eam 
scientiam^ cui tara multa -desint, sibi deberi arbitren- 
tur. Adeant eruditos litteratorum hominum conventus 

ac florentes Academias, illudque acriter' inspiciant , 
quam praestantes in omni doctrinae genere viri inve- 
niantur, quorum quum sese nondum consequutos esse 
cognitionem intelligent, statuent ipsi, quid de tenui 
suo, quem praeseferunt , penu sit judicandum. Adeant 
bibliothecas, et ingentem illam librorum copiam , ma- 
gnitudinem, varietatem intueantur , illudque assidue co- 
gitent , quam multa sint disciplinarum genera, quae 
ipsi * ne primoribus quidem labiis degustarint ; quot 
volumina , quae numquam attigerint ; quot auctores, quo- 
rum vel ipsa nomina illos latuerint ; et inani , qua cir- 
cumferebantur , gloria evanescente, quantum a sapien- 
tiae fontibus absint secum animo reputabunt. Quod 
quidem praestare facilius poterunt , si praeclaras illas 
Carthesii et Qiintiliani recolant voces; quorum ajter 
affirmare non dubitavit, vere eruditos homines num- 
quam superbire ; alter vero in suis Institutionibus po- 
steritati mandavit, arrogantem de se persuasionem ma- 
gnos frequenter progressus* perdidisse . A qua pernicie 
prohibete vos , Adolescentes optimi , ne quam mihi fi- 
dem litteratorum hominum fastum accusanti non ha- 
bueritis, tandem aliquando propter foedissimam stulti- 
tiae, infamiae, ac pertinaciae notam despecti ab .6- 
mnibus abjectique eam vobis ipsi habere condiscatis, 
ac tum demum aliquid sapere incipiatis , quum vos o- 
mnino desipuisse intelligetis . Dixi . 

M axime vellera, Auditores, ne Litteratorum Fa- 
stus in hoc olira judicium productus , gravissimisque 
Sententiis vestris damnatus et ejectus, iterum vobis 
sistendus foret, ac de novis criminibus postulandus, 
quae et meam in exponendo fidem, et vestram in ju- 
dicando severitatem requirant. Quum enim necesse sit 
de hujusmodi vitiis verba facere, quae nec sine vere- 
cundia detegi , nec sine offensionis periculo refricari 
possunt ; aliam profecto habere orationem mallem , quam 
istam, atque huic omni causae delationique supersede- 
re. Sed quoniam a me suscepta accusatio ita propter 
summam rerum dicendarum copiam ac varietatem non 
potuit unica actione universa comprehendi ; ut , quum 
tria, de quibus dicerem, proposuissem, vix unum il- 
lud , quod primum in partitione fuerat , de Littera- 
torum pernicie , explicarim ; reliqua autem duo ad 
litteras et religionem spectantia intacta quidem rcli-. 

querira , sed integra in aliud agenda tempus reser- 
varim, non modo fidei meae, verum etiam expectatio- 
ni vestrae, atque adolescentum , quorum commodis in- 
servire maxime debeo, utilitati deessem, nisi, quod 
reliquum causae est, mihi esse ex hoc loco absolven- • 
dum putarem. Prodeat igitur in hoc judicium Littera- 
torum Fastus, atque ita prodeat, ut habitum gerat, 
qui reum decet, squallidum , sordidatum, afflictum» 
Neque vero suorum omnium criminum poenam refor- 
midet . Nihil enim a me de gravissimis illis maleficiis 
dicetur, quibus eo potissimum conatus dirigit suos, ut 
summum religio ipsa in discrimen adducatur . Quo qui- 
dem in genere quum omnia, quae ex re essent, satis 
attento animo inquirerem, expenderem, adornarem , ita 
se mihi multa obtulerunt , ut -nisi receptam prodere 
accusationem vellem , singulari actione alias a me per- 
tractanda esse intelligerem . Itaque si olim de illato 
solum Litteratis damno insimulatus fuit et convictus, 
hodierna die illud expectet unum, ut de maximi, 
quam honestissimis disciplinis infert, pernicie insimu- 
letur jure et convincatur. Video, me difficili in loco, 
invidiaeque plenissimo jam versari ; sed recreor praesen- 
tia vestra, Auditores, et hac tanta sapientiae luce e- 
micante in eam spem erigor , fore , ut non modo non 
injucunda, verum etiam tanto gratior auribus vestris 
accidat oratio mea, quanto gravius reprehendere videa- 
mur eos, qui propter immoderatam praestandi cupidita- ' 

tem litteras omnes corrumpunt misere atque perver- 
tunt . 

\ 

Litteras hac una tantum de causa hominum gene- 
ri datas esse, ut illae principes animi facultates, in- 
tellectus et voluntas , verum ac bonum assequutae ita 
sese tueantur ac regant, ut in illo judicia sint recta, 
in hac affectiones compositae, neminem vestrum igno- 
rare arbitror, Auditores. Jam vero si hunc honestissi- 
mum doctrinarum finem Litteratorum Fastus de medio 
tollat , quis ulla dubitare ratione poterit , quin litte- 
ras ipsa$ corrumpat misere atque pervertat ? Atqui de 

hujusmodi reo hic agitur, qui intellectum avero,vo- 

% 

Juntatem a bono avocet ac reflectat . Haec duo a me 
hodierna die in crimen vocantur: de his vos judices se- 
detis et arbitri ; quibus cognitis Litteratorum Fastum 
de illata litteris pernicie merito condemnabitis. 

Atque ut ab actionis meae principio intelligatis , 
quam foede Litteratorum Fastus intellectum a verita- 
te abducat, percurrite, quaeso, magnam illam Secta- 
rum varietatem, quae in omnibus fere scientiis ante 
oculos obversatur. Quot ubique sententiae, quamque 
inter se discrepantes jactantur ' quanto animi ardore 
ac pertinacia homines contendunt ac pugnant ! ut in 
publicis certaminibus incalescunt ! ut acrius , quam ca* 
Stra milites, id quidquid est, de quo dimicent, omni 
ex parte tuentur? Quod si forte evertantur, videntur 
ii , perinde ac si altis a culminibus Troja rueret , ac* 

stiiare. Comparari nova praesidia, excitari socii ct a- 
mici, colligi undique opes et copiae, instaurari certa- 
men , atque illud , cujus semel suscepta defensio sit , 
vel ipsius periculo capitis propugnari . Jam vero si ve- 
ritas una est, cur non unus item omnium consensus, 
et , compositis tandem contentionibus, non unum idem- 
que omnes amplectuntur ac probant ? An hi , qui fal- 
sum defendunt , ita a communi abhorrent sensu , ut 
veram non ament , atque insana quadam perversita- 
te hoc scientes volentesque insectentur ? Stulti esset 
hoc dicere, arrogantis existimare. Cur itaque falsum 
tuentur ? cur sententiam non abjudicant ? cur privatim 
et publice nos decipiunt? Nimirum litterati ipsi a fa- 
stu miserrime decipiuntur ♦ Hic illos vel Praeceptorum 
auctoritate, vel loci, in quo vivunt, consuetudine, 
aut lege , certis quibusdam sectis atque sententiis ad- 
strictos, antequam verum a falso secernere judicando 
queant, blando quodam vinculo ita detinet , ut ad 
cas insanabili pertinacia ducti adhaerescant • Hic illis 
eam mentem inspirat, qua id verissimum censeant ., 
quod defendendum semel patrocinandumque susceperint « 
Hic eosdem dulci quadam assentatione sic mulcet, ut 
sese tantum, quae alios fugiunt, intellexisse putent* 
Cum enim nemini de ingenii facultate, deque omnige- 
na eruditione cedunt ; tum solos sapere se , caeteros 
autem desipere ulla sine dubitatione arbitrantur . Qua- 
le, dum istos arrogantia ducit, in medio relicta veri- 

tas .jacet ; perinde ac non ad ipsam debeant omnes 
studiorum curae contentionesque referri. 

Verum haec, Auditores, fortasse levia, si cum 
iis, quae graviora occurrunt, conferantur . Valet quidem 
multum in veritate obruenda fastus, quum de veteri- 
bus sententiis semel animo imbibitis disseminandis ac 
defendendis agitur. Quid, quum inflatos opinione do- 
ctrinae viros cupiditate gloriae succendit , eosque ad 
novitatis studium veritati plerumque inimicum tandem 
impellit? Nam quid hominum ingenia non ausint, 
quum ad nova excogitanda et condenda, remotis arbi- 
tris, pro sua libidine rapiuntur? Nugatoria proferunt, 
absurda confingunt , ad fraudes descendere non perhor- 
rescunt . Adeste animis, Auditores, atque omnia bre- 
viter recognoscamus . 

Obruimur immensa propemodum librorum copia , 
quae in dies magis succrescit , nihilque exhibet , prae- 
ter insulsa quaedam et perridicula , quae doctis corda- 
tisque viris movere stomachum animadvertuntur. Mo- 
vet sane ille Gaspar Knittelius, qui librum edidit £<,*-> 
gia via ad omnes artes , et scientias inscriptum , in 
quo tot sibi ad modestiam celebrandam suppeditari ar- 
gumenta affirmat , quot primus Aeneidos Virgilianae 
versus constat vocibus ; nihilque sibi proponi ad di- 
cendum posse gloriatur , de quo aptam loquendi co- 
piam ex quocumque vocabulo , et e qualibet re sibi 
casu oblata haurire nequeat . Movent inanes curae. 

quae Bentlejum et Boylium , quae Fabrettum et Gro- 
novium , quae Clericum et Burmannum , quae Kuste* 
rum ct Perizonium , licet summos in re litteraria vi- 
ros, de una voce cerno tam longo disceptantes tempo- 
re exercuerunt . Movent Politianus et Massonius, quo- 
rum alter, ut verbis Mornaei utar, disputavit, quam - 
diu vixit , dicendumnc esset Vergilius, an Virgihus ; 
Cbarthag in ensis, an Charthaginiensis ; primus , an prei m 
mus ; et, si quid otii ab istis nugis superfuit , epi * 
gramma aliquod graece composuit ; alter vero Htsto - 
riam respublicae litterariae criticam tam multis cum 
Daceria , ejusque viro , et Clerico disceptationibus op- 
plevit, ut opus hoc, caeteroquin egregium, eruditis 
consecrasse nugis videatur. Taceo Messalam Corvinum 
et Martinum Fogelium , Manutium et Lambinum, Be- 
nignum Sanreyum et Matthaeum Regalium, Laurenti- 
um Vallant et Franciscum Philelphum ; quorum alii 
de una litterula, alii de syllaba vel addenda, vel demen- 
da, alii de voce aliqua vel acerrime pugnaverunt, vel 
risu excepta in lucem plurima ediderunt . Vocant enim 
me graviores quaedam disciplinae, quas ad ineptissima 
quaeque a Litteratorum Fastu conversas non sine rei 
litterariae dedecore et ignominia videmus. Nam quod 
disciplinarum genus fugere ambitiosorum hominum ine- 
ptias potuit? An Geometria ? cujus perfectissima me- 
thodus , utar enim facultatum ipsarum vocabulis , ne , 
si aliter fecero, et obscurus et nimio plus diligens fuis- 

'se videar , ab Yvone Gau*esio et a Joanne Cfaigid 
ad res incertissimas esr traducta . An Astronomia? 
quae, tam confidenter sentire coacta est, ut Soli i 
quem lucis patrem veteres appellaverunt , inferorum 
tenebras cum Anglo quodam attribuat : ut in certas 
Lunam provincias cum Ricciolio, qui cum alias aliis 
partes , tum optimum sibi tractum superbe vindi- 
cet , ' liberrime partiatur : ut Lunae ipsi , quae tam 
indigna de se confingi ad Menippum queritur , ne- 
scio quos incolas cum Hoelio adseribendos esse arbi- 
tretur. An Theologia? quae jampridem editam Stroz- 
zi Ciconiae Vicetini Theologi, disceptationem de si m 
militudine et sympathia , quam habent caeli Pote • 

’ States cum Sole , Principatus cum Venere > / Irchange - 
li cum Mercurio , Angeli cum Luna ad sempiternae 
turpitudinis notam conspexit. Non has ineptias fugit 
antiquitatis cognitio, quae saepe de inanissimis rebus 
perinde agere non veretur, ac olim Palaemon et Or* 
bilius, qui acerrimis contentionibus quaerebant, utrum 
Aeneas dextro prius , an laevo pede in Italiam ap- 
pulerit ; aut Maximus et Zopirio , quorum alter al- 
terum insectabatur, quod utra Veneris manus vulne- 
rata a Diomede fuerit , non satis recte expl or asset . 
Non Metaphysicorum facultas, quae novam quidem, 
sed futilem de nihilo doctrinam protulit, et in pervul- 
gatis a Demonsio de quarta parte nihili , et a Bou-* 
vellio de plus quam nihilo quaestionibus insanire pro- 

pemodum visa est . Non Physicarum rerum scientia, 
quae sollertissimas nugas, ut Seneca loquitur, commi- 
riscitur , nunc in Fusilio , qui ignem magis esse frigi- 
dtm, quam calidum, affirmavit; nunc in Sanctorio, 
tjui illam etiam expirationem, quae sensu percipi ne- 
queat, certis momentis aestimavit; nunc in Carthe- 
iio, qui tam multa ad vortices pertinentia temere ex- 
cogitavit ; nunc in Suissetio , qui tanta res naturales 
sibtilitate explicavit, ut ipse Cardanus, quem subtili- 
tatis auctorem Menc^enius vocat , omnem ab eo po- 
steritatem labore vexatam improbo fateretur. Sed quid 
ego singula persequor, quasi vero hae nugatoriae lit- 
terae in omnium oculos late undique non incurrant ? 
Hoc docent innumerae pene lucubrationes , quae de ar- 
te molliendi vitra, de inusitatis liquoribus , de lumine 
aeterno , de perpetuo mobili , de philosophorum con- 
flanda lapide agentes nobis Croesi divitias montesque 
aureos pollicentur . Hoc divinationum commenta , qui- 
bus eruiiti circulatores vatas astrorum vices animad* 
vertentes futurarutn rerum eventus se praesagire posse 
contendunt, et arithmeticis quibusdam figuris in erro- 
rem imperitos homines impellunt. Hoc conscripta vo- 
lumina de oerfecta circuli quadratura , de latitudi- 
ne maris perfectissime cognita , de longitudinis de- 

• 

prehenso gradu , de gravitatis , ventorum , magneti- 
cae vis , aliaruraque rerum plurimarum causis , quas 
ambitiosi homines, tamquam albae , ut aiunt 9 galli- 

nae filii hiantes corvos ludentes se nosse penitus glo^ 
riantur. 

Atque utinam nugas tantum proferrent, neque e-/ 
tiam ad graviores litteris inurendas notas raperentur/ 
Horret animus , eaque dicere reforinidat doctrinarum 
absurda , quibus tot hominum mentes in errores foedis- 
simos delabuntur. Sed haec, me tacente, memorant, \ 
ilia Harduini deliramenta, quibus, ut Menckenius lo* 
quitur, obtrudere eruditis voluit , quod pleriqne seri* 
ptores graeci pariter ac r ornant , atque adeo PatrtS 
quoque ipsi ab otiosis hominibus , et nescio qua falsl- 
riorum conjurata so cietate fuerint subornati . Memo- 
rant sententiae illae, quae de brutis animantibus cir- 
cumferuntur : quae quidem alii cum Carthesio omn/ 
prorsus carere sensu pronuntiant ; alii apud Bahelitfn 
intelligendi vi et libertate et immortalitate frui con- 
tendunt ,* alii cum impudentissimo auctore GalU ea 
pollere anima affirmant, quam lemures ipsorum rorpo- 
ribus inhaerentes constituant . Memorant illi Philoso- 
phorum conatus, qui eo referuntur, ut sive /eternam 
cum Spinoza materiem , illamque veluti ipsi/tn Deum 
aghoscamus;sive nihil esse tam certum cim Bahelio 
existimemus , ut mentes rapere ad assen/iendum de- 
beat; sive eam cum Lofcio corporibus inisse vim fa- 
cultatemque putemus , qua res percipere cogitando pos- 
sint . Neque vero vos latet. Auditore?, quosdam fuis- 
se homines, quos Egoistas et Idealis^as vocamus, qui 




* 


ORATIO ITT. 57 

eo devenerunt dementiae, ut illi, praeter se, nihil exi-’ 
srere; bi vero corpora omnia putas esse animi cogita- 
tiones disseminarent. Nec ignoratis, animum illum, 
quem olim a Zenone ignem , ab Aristoxeno harmoni- 
am , a Xenocrate numerum , ab Empedocle sanguinem , 
auram denique a Diogene et Anaxagora appellatum tra- 
dunt, immutatis tantum vocibus, ita comparatum ja- 
ctari, ut homines belluarum conditioni turpiter accen- 
seantur ? 

At enim hujusmodi novitatem, quae vel ineptias 

» 

proferat, vel absurda confingat , omnium aures aver«. 
santur ac respuunt . , 

Itane vero. Auditores? Quid tam nugatorium, 
quam ea, quae Apollonius, Teophrastus , Cardanus, 
absurdissimi homines , proferebant ; vel tam ineptum , 
quam ea, quae Guilielmus Postellus de Virgine Vene-. 
ta exhibebat ? Atqui illa plurimorum admirationem e- 
liciebant, haec insolitam audientium multitudinem con- 
citabant . Quid tam insanum , quam ea , quae Fratres 
Roseae Crucis plurimis libellis editis commenti sunt ; 
vel tam inficetum, quam ea, quae Raymundus Lulius 
de nova quadam in utramque partem disputandi arte 
callidis nominum ac verborum perturbationibus agnoscen- 
da proposuit? Atqui, elegantissimo Naudaeo teste, il- 
la magno doctorum hominum plausu probata sunt; 
haec incredibile prope dictu est , quam multos tene- 
bricosa ostentationis loquacitate deceperint. Quid tam 

absonum, quam ea, quae Merlinus Anglus, Joachimuf 
Germanus, Joannes Parisiensis , Telesphorus Cuzentius, 
Dandaius, Rusticanus, Ubertinus Casalius, Lolliardus, 
Lichtembergensis , aliique sexcenti apud Naudaeum i- 
psum non disserentium, sed somniantium more praeci- 
piebant ? Atqui haec somnia eruditi viri Arnaldus de 
Villanova , Cyprianus Leonicenus, et Cusanus in Pur- 
puratorum Patrum collegium cooptatus et avidissime 
exceperunt, et mira animorum consensione probarunt. 
Nimirum ita plerumque sunt homines comparati , ut, 
auctore Synesio , quae sunt obvia , fere despiciant ; 
quae vero inaudita videntur ac mira, ultro libentes- 
que amplectantur . Haec enim, ut Rinaldus ait, men- 
tes omnium animosque percellunt ; quique ea graviter 
constanterque pronuntiet , hunc homines diligenter au- 
diunt, hunc stupefacti dicentem intuentur, in hoc de- 
nique ita exhorrescunt, ut Romani in Carneade, quum 
Is in Senatu non minoribus contra justitiam viribus 
dissereret, quam pridie dixerat pro justitia. Hinc ni- 
hil tam absonum fuit. Auditores, quod non plures as- 
sentatores habuerit; neque defuerunt plurimi, qui cum 
Heraclito primum principium, cum Parmenide rerum, 
ut ajunt, pluralitatem , cum Prothogene veritatem ipsam 
negarint; eoque insaniae devenerint, ut cura Anaxagora 
sibi, caelum lapideum, et nivem nigram persuaderent. 

Quid, quod ambitiosi viri novarum cupiditate re- 
rum succensi ad fraudes omnes descendere non veren* 


ORATIO IIT. 59 

tur, quibus hominum mentes irretiantur , et, quae i- 
nepta et absurda proferunt, avidis animis excipiantur? 
Putatisne, Auditores, me quidquam fingere, aut rem 
dicendo exaggerare? Afferantur Scriptorum veterum mo- 
numenta, circumferantur, inspiciantur . Quid istae si- 
bi liturae volunt ? quid erat hic antea scriptum ? quid 
postea inductum fuit? Nonne, vel tacentibus omnibus, 
Codices ipsi loquuntur, et se corruptos, interpolatos, 
interlitos , et foede mutilatos clamant ? Quis porro 
haec sine summa rerum perversitate se facere posse en 
xistimavit ? Fecit Nodotus Gallus , qui Petronio Ar- 
bitro Massiliensi non pauca quaedam est ausus adscri- 
bere. Fecit Muretus, qui ementito vetusti Comici lo- 
co, et conficto Pacuvii versu, Scaligero ipsi, non im- 
pune tamen, illusit. Fecerunt Parmesanus, Paduanus, 
et ipse Golzius, ut sexcentos alios omittam, quiveris 
adulterina numismata adjecerunt. Nam quid ego Geof- 
gium Ruxnerum , et Antonium Varilasium commemo- 
rem , qui, ut erroribus impune esset, scripta e tene- 
bris eruta confinxerant? Quid Annium Viterbiensem, 
qui Berosi Chaldaei antiquitates , Inghiramum Floren- 
tinum, qui antiquitates Etruscas, Antonium Domini- 
cum Floccum , qui L. Fenestellae librum de Magistra- 
tu et Sacerdotio Romano , Hieronymum Higueram , 
qui Flavii .Lucii Dextri, Marci Maximi, Braulionis, 
et Helecae, Antonium Lupianum Zapatam, qui Hau- 
berti , et Gregorium Argaesium , qui Liberati Histo- 

riam quum excogitassent, omnia ex vetustis monumen- 
tis accurate perscripta, ut fidem legentibus facerent, 
praedicarunt? Verum, si res omnes velimus diligenter 
inquirere, nihil mea quidem sententia perniciosum ma- 
gis occurrit, quam sermo ille vaferrimus, quo colore 
quodam et fuco sic ea, quae falsa sunt, perpoliuntur 
et ornantur, ut in aliam transisse naturam quodam- 
modo videantur. Hoc superbi homines sibi benevolen- 
tiam et gratiam versute callideque comparant : hoc sibi 
aditum vel ad turpissimam causam patefaciunt, planam- 
que ad errores viam communiunt : hoc artificiose rem 
narrant ad fallendum , argute refellunt nostra , confir- 
mant sua , ac tanta falsum dicendi suavitate condiunt, 
ut orationis acumine, simulata verborum et sententia- 

rum gravitate , polita disputandi subtilitate mentes ho- 
minum varie versent, et in eam, quam velint, partem 
impellant. Quare videte , Auditores , num dubitandum 
vobis sit, utrum hac invecta in rem litterariam novi- 
tate, quae nugatoriis ineptiis, quae absurdis doctrinis, 
quae fraudibus sit referta, foedis undique cladibus veri- 
tas profligetur. 

Quod si Litteratorum Fastus in veteribus patroci- 
nandis sententiis et in novis \ excogitandis intellectum 
a vero abducit; in virtutibus opprimendis, et in vi* 
tiis alendis voluntatem a bono avocat ac reflectit . Ma- 
gna est litterarum vis , Auditores , et magna in u- 
tramquc partem , ut ex ii* vel maxime salutares fru- 

ctus , vel perniciosissima damna proficiscantur . Si am* 
mum imbuant non superbum , non tumidum , non 
inflatum , quanta virtutum seges repente succrescit ! 
Quae docilitas in ingeniis I quae sanitas in voluntati- 
bus! quae integritas in judiciis! quae concordia in opi- 
nionibus! quae lenitas in dissidiis! quae modestia in 
censuris/ quae verecundia in sermonibus! quae recta 
ubique rationis norma cum honestae vitae disciplina 
conjuncta, in cujus tutela ac fide sacra et profana 6- 
mnia conquiescant! At vero si litterae ipsae nanciscan- 
tur animum arrogantia elatum, quanta subito vitiorum 
germina progignuntur / Ubi enim ambitio tam impu- 
dens ? ubi livor tam perditus? Ubi adulatio tam puti- 
da, dicacitas tam maligna, inimicitiae tam acres, odia 
tam diuturna , labes omnes ac pestes , quae tam eflroe- 
nate in privatarum et publicarum rerum perniciem tan- 
dem erumpant? Tuae sunt, oh numquam satis detestan- 
da arrogantia! tuae sunt illae criticae animadversiones, 
in quibus calumniae, maledicta, et contumeliae inter 
se digladiantur et certant, perinde ac in contentioni- 
bus litterariis victoriae laus debeatur ei , non qui ve- 
ritatem gravius defendat, sed qui adversarium suum 
impudentius allatret, ac Theonino dente plures ei pla- 
gas et acerbiores imponat. Tuae sunt illae satyrae pro- 
cacissimae, quae honestorum hominum famam incesto 
lacerantes ore acerbissimis suspicionibus ac tumultibus 
omnia permiscent • Tuae sunt illae voces insanae , qui- 

bus livor alienis laudibus obstrepit ; et si quid forte 
occurrat , quod minus recte prolatum ab erudito ali* 
quo viro intelligatur, hoc exquisitis teterrimae obtre- 
ctationis coloribus adornatur, describitur in libellis, 
proponitur in tabernis, promulgatur in circulis, pro- 
pagatur ad extraneos, occentatur ubique; et quemad- 
modum si qua canis ferocius latret, caeterae etiam, ceu 
signo dato, eosdem latratus edunt; sic istis commota 
sermonibus tota Thrasonum natio, cerebrosi, graculi* 
gerrones, nebulones, balatrones conjunctis viribus de- 
bacchantur. Tu illam Francisco Robortello immodera- 
tam gloriae cupiditatem injecisti , qua cum parem ne- 
minem ulla ferre ratione potuit, tum Alciato , Sigo- 
nio, et Egnatio, doctissimis viris, dicam scripsit , eo- 
que res adducta fuit , ut Egnatius idem educto gladio 
in eum impetum facere non dubitaret . Tu Gaspari 
Scioppio illos adjecisti stimulos, quibus Lipsium, Sca- 
ligerum, Thuanum, Possevinum, Vossium, Stradam, 
Casaubonum , Mornaeum ita lacesseret , ut , Bahelio te- 
ste, Canis Grammaticus diceretur . Tu Poggium Floren- 
tinum ita in Laurentium Vallam armasti, ut non mo- 
do ipse hunc et vesanum et impium et furiosum; sed 
etiam , quod horresco referens , romanum scortum ap- 
pellaret. Te duce eumdem Poggium Laurentius Valla 
immanem belluam , Erasmus, caeteroquin lenissimus, 
impium , indoctum , et obscoenum rabulam nuncupa- 
vit : Trapezuntius vero publico in conventu, impacto 

ti colapho , castigavit . Te socia levissimas ob causas 
Stubertus in Muretum , Gronovius in Fellerura, atque 
adeo in Lipsiensem Academiam quodam veluti furore 
succensi ad convicia honesto homine , nedum litterato, 
indigna descenderunt; Julius autem Scaliger tanta ia 
Erasmum ductus est acerbitate, ut eum, quod Cicero- 
nem non, ut ipse cuperet, admiraretur, infensissimum 
publicae tranquillitatis hostem praedicaret . Tuis acti 
calcaribus ad turpissima quaeque impulsi sunt Aposto* 
lius, Nicanor, Politianus: tuis Alexander Tassonus, 
Nicolaus Villanus, Paulus Bmius : tuis Nizolius et 
. Majoragius, Siberus ac Decimator, Leo Aretinus ac 
Floridus Sabinus, Scaliger et Cardanus , Salmasius et 
Grotius, Simon et Vossius, non secus ac lippi calo- 
nesque solent , sese invicem exceperunt * Sed , ut pau- 
cis complectar omnia, quid deformitatis et vitii in lit- 
teris bonisque artibus esse potest, quod ab Eruditorum 
Fastu minime proficiscatur? Dolemusne,; Auditores * 
Eloquentiam politiorum artium pulcherrimam , non de 
utilitate fructuque eorum, qui audiunt, sed de inanis- 
simo anxiam plausu ac sollicitam, non sinceram, non 
simplicem , non gravem, sed muliebriter comptam , ca- 
lamistratam, omnibus delibutam pigmentis non modo 
in profanis, sed etiam in sacris concionibus saltatricu- 
lae in morem lascivire? Litteratorum Fastus lascivien- 
tem producit. Doiemusne, Poeticam facultatem ad ce- 
lebrandas Deorum laudes , et ad hominum mores caste 

intcgrcque fingendos natam, nunc per summam teme- 
> fitatem sacra et profana omnia miscere, et mollissimos 
incautae Juventutis animos foedae voluptatis illecebra 
irretire } Litteratorum Fastus hujusmodi inquinatam sor- 
dibus commaculat . Dolemusne, illam omnium bonarum 
.rerum parentem atque altricem Philosophiam, quam 
Ethicen Graeci dicunt, ita virtutum ac vitiorum no- 
mina sensim extenuare , ut flagitiosas animi cupidita- 
tes vel non turpes habendas, vel honestati minime ad- 
versantes, vel hominum consuetudini ac rationi con- 
sentaneas proponat? Litteratorum Fastus ad hanc la- 
bem turpitudinemque traducit . Excogitate facinus , quam 
Vultis , improbum ; turbulentos seditionum fluctus ex- 
citatos , foeda internecionum semina propagata, fune- 
stas bellorum faces disseminatas; nullum profecto re- 
perietis, quod Eruditorum ambitio non admiserit . Sen- 
serunt haec olim terrae, quae ad Orientem vergunt, 
quum acutuli quidam Philosophi , quos improborum pa- 
tres Tertullianus vocat , inani inflati sapientiae fama 
tot populorum animos perdiderunt . Senserunt Italiae 
Graeciaeque partes, quum superbi homines ea, qua pol- 
lebant , eloquendi copia privatis publicisque rebus exi- 
tium et vastitatem intulerunt . Senserunt Anglia, Ger- 
mania , et Gallia, quum perditi scelestique viri non 
modo illorum, qui tum viverent, gloriam, sed etiam 
antiquitatis memoriam se ingenio superasse arbitrantes 
tantam virtutibus cladem intulerunt , iit eas vix multis 

aetatibus complurium pietas singularisque doctrina in 
pristinam queat vitam dignitatemque referre. 

Quae quum ita sint , eritne quisquam vestrum » 
Auditores, qui , quum tot calamitates per fyomines e- 
ruditos quidem, sed ambitione furentes honestissimis 
disciplinis importatas videat, haereat adhuc, dubius- 
que sit, utrum Litteratorum Fastum damnandum, an 
absolvendum censeat? Quid? Nos tantam litteris illa- 
tam perniciem aequo animo perferemus, nec mala, 
quae graviora in dies consequentur , antevertenda pu- 
tabi mus? Nam sic mihi omnia fauste prospercque evc* 
niant, ut longe gravius est detrimentum litteris ab E- 
ruditorum Fastu pertimescendum, quam possit ab in- 
fensissimis omnium disciplinarum hostibus comparari» 
Fuit sane. Auditores, luctuosissimum tempus illud, 
quum viri principes summa imperii potestate praediti 
liberalissimas artes extirpare radicitus contenderunt. 
Quot, quum ille passim volitaret furor, atque omni- 
bus omnia minitaretur, quot, inquam, optima scripta 
perdita-' quot monumenta funditus deleta! quot erudi- 
ti viri exilio inopiaque sublati! quot eo calamitatis 
adacti, ut sibi mortem ultro consciscerent ! quot deni- 
que vi ac ferro miserrime contrucidati ! In tanta au- 
tem rerum perversitate neque suam litterae dignitatem 
amiserunt, neque ullam sibi inustam turpitudinis no- 
tam indoluerunt. At vero quam a pristina excidant di- 
gnitate, et quanta apud omnes macula inficiamur. 

quum a Litteratorum Fastu e vero ad falsum, e bo- 
no ad malum traducuntur, quis explicare satis dicen- 
do possit? Hinc fremere homines non stultissimi ad- 
versus innocuas disciplinas, perinde ac earum culpa fi- 
at , ut mens ad prava detorqueatur judicia, voluntas 
autem foedis affectibus corrumpatur. Hinc in ipsarum 
disciplinarum cultores, tamquam in veritatis ac virtu- 
tis hostes, insurgere , eosque veluti humani generis pe- 
stem abominari . Hinc eorum probare consilium , qui 
litteras omnes e suis civitatibus veluti funestam facem 
ejecerunt: laudare Messenios, qui Philosophos ac Poe- 
tas , tamquam adolescentum corruptores, praeconis vo- 
ce exterminarunt; Lacedaemonios, qui in sua republi- 
ca nullum esse litteris locum voluerunt ; Romanos, 
qui , C. Fannio Strabone et M. Valerio Messala Con- 
sulibus , rursus Gn. Domitio Aenobardo et L. Luci- 
nio Crasso Censoribus, Domitiano item Imperatore, 
Rhetoras ac Philosophos decreto gravissimo ex urbe at- 
que adeo Italia exturbarunt. Has Litteratorum Fastus 
querelas provocat , has tragoedias excitat, has igr.omi- 
,niae notas cladesque litteris inurit; a quibus profecto 
graviora illis impendent mala, quam quae ab hostibus 
actis antea temporibus acceperunt . Abeat igitur haec 
Litteratorum labes atque pernicies, evadat, erumpat 
nosque illam ex omnibus imperii litterarii finibus emi- 
grantem unanimi suffragiorum consensu laetis clamori- 
bus prosequamur . Dixi . 

(^uod erat timendum maxime, quum Litteratorum 
Fastus omnia passi m misceret , doctrinasque omnes cor- 
rumperet atque perverteret , ne Religionem ipsam ag- 
grederetur, impioque illam scelere de medio tollere at- 
que omnino evertere conaretur ; id sane periculum nec 
depelli satis et auferri, neque propter summam ambi- 
tiosorum hominum licentiam ulla prohiberi ratione po- 
tuit , Auditores . Nam qui semel effroenata quadam 
cupiditate ducti a recto virtutis tramite deflexerunt, 
aegre admodum ita sese continere possunt , ut in gra- 
viora deinde mala non prolabantur . Quamquam enim 
ita sunt homines a natura ipsa comparati, ut, si olim 
ab honestatis semita aberraverint , ad eamdem naturae 
ipsius quasi vocibus revocentur; ita tamen ad contra- 
ria sese convertunt vitia, ut, nescio quo fato misero, 
suavissimas ejusdem voces opprimere turpiter conentur. 
Neque vero hoc nobis mirum videri debet , si illud * 

sedulo animadvertamus , eos nimirum omnes , qui pra* 
vam lubricamque insistere viam coeperint, certos sibi 

i 

constituere fines non posse, ultra quos non temere ac 
facile progrediantur . Itaque illud sapientissimi quique 
viri praeceperunt , ut quantum fieri potest , initiis o- 
mnibus obsistere enitamur, ne, quum nulla suppetite- 
mergendi ratio , tum nobis conatu irrito provideamus . 
Quod quidem consilium quam rectae sit rationi conso» 
num proprio illi experimento intellexerunt, qui, po- 
steaquam praecipites in vitia ferri coeperunt , quam- 
quam ad bonam , ut ajunt , reverti frugem voluissent , 
in illa tamen agendi consuetudine perstiterunt, quam, 
dum res aut integrae adhuc essent , aut minime dete- 
riores effectae , superare facile potuissent . Hoc ego si 
hominibus illis, quos Fastus misere corripuerit , evenis- 
se dixerim, illud sane affirmaverim , quod a vero aber* 
rare longius non videatur. Etsi enim mihi facile per- 
suaserim , istos quoque sibi certos constituisse fines , 
quos transgredi primum nollent; in eo tamen gradu, 
quem sibi ab initio praestituerant , consistere proceden- 
te tempore non potuerunt. Quare ab inusta, ut pri- 
mum demonstravimus, stultitiae, infamiae, ac perti- 
naciae nota, et a corruptis, ut mox vidimus, depra* 
vatisque litteris eo sensim devenerunt, ut Religionem 
ipsam labefactandam atque evellendam penitus existi- 
marent. Jam vero qui de summa, quam litteratis ac' 
litteris pernicie Fastus infert, tam multa prioribus a- 


I 


r* 



ORATIO IV. 6 9 

trionibus verba fecerim , potefone in Religionis ipsius 
periculo atque discrimine lentus haberi ac dissolutus? 
Ego vero rtori faciam, neque committam, ut in re o- 
mnium gravissima mihi, vobis, ac Religioni desim, 
et vos extfemam hanc institutarum actionum mearum 
partem desideretis . Dicam igitur de Religionis perni- 
cie , quam his praesertim temporibus Litteratorum Fa- 
stus intulit* dicam, quod sentio, libere, et alacrius 
fidentiusque apud vos arbitros judicesque dicam , quod 
me non expressa modo , sed tacita etiam doctorum ho- 
minum judicia expavescentem benevolentia vestra eri- 
gitis, ac judicio Vestro gravissimo et maximo confir- 
matis . 

Atque ut otohes intelligatis , in quantum Religio 
a Litteratorum Fastu adducatur discrimen, recolite a- 
nlmo , Auditores, voces illas arrogantiae plenissimas, 
quae in vulgus jactari solent , atque assidue ad solli- 
citandos imperitorum animos usurpari . Nam quid sae- 
pius vulgatum ab istis } quid repetitum frequentius , 
quam illud manifesta cum veritate pugnare: hoc nui - 
la certa ratione probari : hoc nullo esse pacto creden- 
dum ? Quae quidem ita jactantur , ut specie in incer- 
tum dicta videantur, re tamen ipsa ac tacito consilio 
ad certum scopum designat umque directa deprehendan- 
tur. Quid? illa plena cuiusdam spiritus omnia superbi- 
us fastidientis et contumacius repudiantis , quae non 
tam audientium aures , quam animos graviter vehemen- 

tcrque percellunt : His , aut illis Scriptoribus fidem 
non esse habendam: pugnantia, abmrda , incredibilia 
scripsisse , dormitasse , somniasse . Quid illa alia? quae, 
cujusmodi sint, non expendo , sed tantum dico, dete- 
riorem in partem accipi ab istis, et malum plerum- 
que in usum detorqueri. Cujusquam rationem non es- 
se ducendam ab eo, qui unam veritatem inquirat : 
censoriam virgam nullo discrimine peraeque in omnes 
distringendam : stulti hominis esse credere , dubitare 
sapientis . 

Hae sunt impudentissimae voces, quas ad immo- 
deratam in opinando inducendam confirmandamque li- 
centiam jactare liberius ambitiosi homines consueve- 
runt. Hac autem inducta, quid aliud eosdem agere in- . 
telligimus, quam caeterorum omnium rationem aucto- 
ritatemque deprimere ac labefactare; suam vero et ra- 
tionem et auctoritatem tantummodo extollere et auge- 
re ? Jam vero quid Religioni pertimescendum non sit, 
si haec opinandi licentia percrebuerit , quam non mo- 
do sermonibus usurpari , sed etiam libris in Italiam 
submissis disseminari callide intuemur? Nam si cae- 
terorum omnium rationem et auctoritatem deprimunt 
ac labefactant , Christianae Religionis fundamenta sub- 
ruere atque convellere moliuntur : si suam tantummo- 
do rationem et auctoritatem extollunt et augent , non 
Christianam modo, sed omnem omnino Religionem de 
medio tollere enituntur. Adeste animis, Auditores, at- 

que haec a me in Litteratorum Fastum conjecta eri- 
mina recognoscite. 

Atque ut illud , quod primum posui , videamus ; 
in eo Christianam Religionem sitam esse ac veluti 
fundatan probe apertequfc nostis, quod Deus aliquan- 
do hominibus sit loquutus , et , quae ad ipsam Reli* 
gionem pertinent, manifestarit. Hoc supremi Numinis 
verbo sublato, ipsa de medio tollitur Religio. Atqui 
ambitiosi homines, qui caeterorum omnium rationem 
auctoritatemque deprimunt ac labefactant , hoc firmis- 
simum Christianae Religionis fundamentum subruere et 
convellere totis viribus aggrediuntur. Quis enim igno- 
rat , hujusmodi fundamentum argumentis illis inniti , 
quae moralem , quam dicunt , certitudinem non exce- 
dant ? Jam vero qui caeterorum hominum rationem au- 
ctoritatemque negligunt, qui nullis Scriptorum vete- 
rum testimoniis acquiescunt , qui nemini fidem habent, 
qui sic in rebus omnibus examinandis versantur, ut si- 
bi infinitum prope imperium usurpent , omnia despu- 
ant, omnia fastidiant, omnia denique ad arbitrium 
suum libidinemque revocent, illa sane argumenta sub- 
vertunt , quibus Deum loquutum esse hominibus ita 
ostendimus, ut moralem ultra, quam dixi, certitudi - 
nem minime progrediamur . Hinc enim oraculorum fi- 
dem eversam ; hinc miram Religionis vel ab ipso e- 
xordic amplificationem irrisam et elevatam; hinc San- 
ctorum virorum non eximias modo virtutes, sed vulgo 

Ct passim perpetrata prodigia, quantum assequi vel com- 
movendis suspicionibus, vel congerendis dubitat ion/bus, 
vel si qua alia ratione possunt, labefactata et ccnvul- 
. sa; hinc Martyrum agones, supplicia, cruciatus, quae- 
stiones, responsa, suppliciorum causas atque neos ad a* 
cerrimam disquisitionem eo ab istis vocatas animo vel 
legimus, vel audimus, ut Catholicam Ecclesiam tan- 
to simul er ornamento spoliarent et firmamento nuda- 
rent. Itaque quum neglectam ab his videmus totius 
antiquitatis auctoritatem , quum vetustissimas traditio- 
nes labefactatas , quum provinciarum ac populorum con- 
sensum repudiatum , quum laesam graviter Sanctorum 
Patrum existimationem , iilisque turpissimam credulita- 
tis inustam notam , perinde ac in summa rerum omni- 
um ignoratione constituti nihil prope ingenio conse- 
qui, nihil ratione internoscere potuissent; quid nempe 
ipsi videmus, et non sine indignatione videmus , nisi 
co con' ^ s superborum hominum conatus, ut certis- 
sima Ch * lanae Religionis propugnacula subvertantur ? 

At enim, inquiunt isti, se, quae fecerint , unius 
veritatis amore fecisse . Hinc si quid paullo intempe- 
rantius factum , aut arrogantius dictum ab ipsis videa- 
tur, id non immoderatae in opinando licentiae, sed 
Unius veritatis amori adscribendum esse contendunt. 

Ego vero veritatem plurimi facio, omnique eam 
studio ab omnibus inquiri volo. Illud etiam addo, ni- 
tui esse docto praesertim homini in hac vita optandum 

veritate atque expetendum magis: nihil , quod in ejus 

contentionem venire possit: hanc esse unam, quae sit . 

/ 

rebus omnibus anteponenda: hanc unam a litterato ho- 

■ 

mine spectari oportere : de hac una denique doctissi- 
mos quosque laborare . Sed quid causae esse dicam, 
aut suspicer, cur homines illi, quos Fastus misere ab- 
ripuerit, de veritate 'tantopere allaborent, ac vehemen- 
tius, quam caeteri, anxii ac solliciti videantur ? Num- 
quam veritati fautores , numquam patrocinatores, num- 
quam laudatores defuerunt. Scimus, sapientissimos quos- 
que viros a praejudiciis vacuos, atque liberos veritatis 
amore flagrasse , atque ejus inveniendae gratia nullis 
umquam laboribus pepercisse. Scimus, ipsos Ecclesiae 
Patres de una fuisse veritate sollicitos , ad eamque co- 
natus omnes cogitationesque contulisse , ac propterea 
multa, prout sese illis occasio obtulit, tamquam fal- 
sa rejecisse, ac multorum etiam auctoritati , qui con- 
tra', atque ipsi sensissent , refragari non dubitasse. Sci- 
mus denique , eosdem veritate inventa tum demum exi- 
stimasse, se laborum suorum fructum esse amplissimum 
consequutos. Quid igitur est, cur ambitiosi homines 
tam magnum veritatis amorem praese ferant , perinde 
ac illam ita desertam ab omnibus putent , ut nemo 
sit, qui, praeter ipsos, ejus sibi patrocinium suscipien- 
dum esse arbitretur? Maxime timeo, Auditores, ne 
dum, quod omnibus commune est , sibi proprium fa- 
cere ac vindicare student, non tam ab istis aliqua ii- 

centiae suae quaesita defensio sit, quam nova Christia- 
nae rei evellendae occasio captata esse videatur* 

Quamquam quid est, quod nova nos isti arte per- 
vertere meditentur, perinde ac integra adhuc res esset, 
neque plane intelligamus , non modo desertam ab istis 
et oppugnatam, sed proditam ac perditam veritatem? 
Revocent in memoriam certissimos errores illos, de 
quibus nulla esse controversia possit , qui nempe ab 
iis, si iimquam alias, hcc certe tempore ubique dis- 
seminantur. Aspiciant certissimas illas veterum senten- 
tias levissimis de causis, tenuissimis suspicionibus, ina- 
nibus conjectaris per summam injuriam repudiatas ; no- 
vas quasdam atque hactenus inauditas in earumdem lo- 
cum suffectas, partim ab istis, acute sciljcet , exco- 
gitatas , partim , ne dicam omnes , quod quidem sine 
erroris periculo affirmare possim, ab illis excerptas, a 
quibus minime omnium debuissent . Recolant animo 
nova illa inventa , quae proferunt , non ea quidem si- 
ve ad terrae figuram definiendam , sive ad syderum 
conversionem declarandam, sive ad aliud simile quid- 
dam spectantia , quod parum referat, qua ratione tan- 
dem constituatur, sed ad Christianam labefactandam 
Religionem pertinentia ; ac tum , si possunt , in mu- 
nitissimam se recipiant veritatis arcem, quam propriis 
ipsi manibus disturbare atque evertere non dubitarunt. 
Hi certe errores sunt, et quidem maxime noxii et per- 
niciosi , in quibus cxtirpandis , si veritatem amarent 

et errores aversarentur , istorum probari deberet indu- 
stria, et veritatis amor enitere. Nam quid magis ve- 
rum, quam quod christiano, ut dicimus, dogmate con- 
tinetur ? quid magis falsum, quam quod eidem adver- 
satur? quis reperietur error, qui sit iis, qui Christia- 
nae veritati opponuntur , exitiali indole comparandus? 
Quid ? tu istis viam sternis erroribus ? tu eos impune 
serpere? tu crescere? tu diffundi in immensum patia- 
ris, et mentionem facere audes veritatis , quae tantum 
abest , ut eos tueatur atque defendat , ut potius perse- 
quatur atque condemnet ? Hoc studium veritatis erit? 
hoc susceptae veritatis patrocinium? 

Verum quid ego diutius dissimulem, quod jampri- 
dem mecum ipse cogitans animo concipiebam? Ego 
enim sic existimo , Auditores , istos , quum id agere 
videntur, ut veritatem quaerant, non rei psa veritatem 
quaerere; sed veritatis simulatione eo rem omnem ad- 
ducere conari, nihil ut amplius veri, nihil rati, nihil 
certi sit atque explorati. Ut enim Lactantius ait: Dum 
isti contradicendi studio insaniunt , dum sua , etiam 
falsa defendunt , aliorum etiam vera subvertunt , non 
tantum elapsa illis veritas est , quam se quaerere si- 
mulabant , sed ipsi eam potissimum suo vitio perdi- 
derunt . Nimirum istos veritatis quadam veluti specie 
non veritatem quaerere , sed , si quid quaerunt , evi- 
dentiam quaerere, notius est , quam ut testificatione 
aut mea , aut cujusquam indigeat . Perinde enim de 

rebus a nostra memoria disjunctis inquisitionem insti- 
tuunt , ac si de recentibus ageretur . Perinde testimo- 
nia postulant , testesque flagitant , ac si vivefent , aut 
excitari ab inferis possent, adeoque deberent. Et quam- 
vis communis persuasio atque auctoritas ita rem evin- 
cat ac doceat, ut prudenter de ea dubitari non possit ; 
tamen invicti pugnacesque resistunt , ac nisi res eviden- 
ter demonstretur, nulla placari ratione possunt ac per- 
suaderi . Jam vero quum evidentia nonnisi rarissime’, 
et certis tantum in rebus haberi possit , veritatem mi- 
nime quaerere convincuntur. Non quia evidentia veri- 
tas non sit, sed quia ejusmodi est ,ut, si eant conse- 
ctari unam in inquirendo velimus, quandoquidem ple-* 
risque in rebus assequi evidentiam non possumus, ne- 
cessario desperare de veritate ipsa cogamur. 

. Fateor hic, Auditores, quemadmodum immodera- 
ta illa cogitandi licentia me vehementer initio dicen- 
di excruciabat; ita nunc nimia ista veritatis atque a- 
deo evidentiae cupiditate multo sane me vehementius 
angi atque turbarri. Quid enim tam verum, quam Fi- 
des Christiana? quid isti vero tam inimicum, quam 
evidentia? Quid certius tenere debemus, quam quod 
nobis credendum Ecclesia proponit ? quid autem minus 
ausu temerario investigandum novimus ac discutien- 
dum? Itaque qui immoderata ista veri cupiditate abri- 
piuntur, quo demum saepissime deducantur, ef videre 
vos arbitror , et luctuosa nimis ac pervulgata satis mu! - 

torum sapientum atque eruditorum hominum exempla 
docent , qui hac ipsa via , quam institerunt * ut specie 
veritatis decepti evidentiam consectarentur, sibique res 
demonstrari vellent, in certissimos errores prolapsi sunt* 
E* hoc numero fuisse accepimus Claudium Berigardium, 
ex hoc Caesarem Cremonium, ex hoc Petrum Pompo- 
'natium, et Andream Caesalpinum , et Henricum Re- 
gium, aliosque multos , qui licet veritatem sequuti t 
in re tamen summi maximique momenti , et quam 
unam debebant praecipue expetere , plane miseri ac mi- 
serandi* , contempta Ecclesiae auctoritate, nulla sunt 
ratione assequuti . Quare illud firmum ratumque sit , 
ambitiosos homines, qui caeterorum omnium rationem 
et auctoritatem deprimunt ac labefactant, eo demum 
conatus referre suos , ut Christianae Religionis funda- 
menta subruant atque convellant* 

Sed quoniam iidem homines, quos Fastus abripit, 
suam tantummodo rationem et auctoritatem extollunt 
et augent ; illud quoque agunt , ut non Christianam 
modo , sed omnem omnino Religionem de medio tol- 
lant . 

Et sane , Auditores, si rem velimus diligenter in- 
quirere atque uno veluti intuitu contemplari , illud re- 
periemus profecto ; nullam omnino existere posse Re- 
ligionem, nisi rerum omnium effectorem moderatorem* 
que Deum agnoscamus, qur debitis virtuti praemiis pi- 
os homines afficiat, scelestos vero debitis crimini poc- 

nis prosequatur. Jam vero hujusmodi homines, qui su- 
am tantummodo rationem et auctoritatem extollunt et 
augent, eo demum misere prolabuntur , ut supremum 
illum , quem diximus , rerum omnium effectorem mo- 
deratoremque Deum de medio tollere pro viribus eni- 
tantur. Quum enim sibi et acumine ingenii et maxi- 
marum rerum scientia et disserendi facultate caeteris 
anteire mortalibus videantur, quamvis illud, quod a- 
pud Ennium legimus, recte noverint, philosophari qui- 
dem , sed non multis, oportere; tamen ita de Deo re- 
busque divinis agunt, ut omnia Religionis principia 
tamquam ludrica Poetarum commenta excipiantur. An 
non ita eos agere existimabimus, qui debacchantis in- 
genii quasi quodam aestu compulsi caelum ipsum, ut 
Horatius ait, stultitia petunt, et infinitam Dei natu- 
ram impurissimo audent ore contaminare ; qui Dei gu- 
bernationem ac providentiam satis defendi ab impiorum 
obtrectationibus non arbitrantur, nisi duo esse princi- 
pia, duosque veluti Deos, bonum unum ac bonorum 
omnium procreatorem, malum alterum ac malorum o- 
mnium effectorem cum stultissimis Manichaeis consti- 
tuamus; qui Numinis illustrantis opem, quasi homi- 
num vota nulla audire ratione velit, frustra exposcen- 
dam precibus praedicare non desinunt; qui pro aeter- 
nitate materiae disputant ^ eamque Spinozae vestigiis 
insistentes veluti ipsum Deum agnoscere non vereantur? 
Non ita eos agere existimabimus, qui, Divinitate su- 

biata , inferorum loca perrumpunt , ut illam nullo um* 
quam tempore defecturam suppliciorum sedem vindican- 
dis impiorum hominum flagitiis constitutam irrideant, 
eamque cum Dei bonitate ac justitia nullo conjungi 
modo posse contendant ; qui nullum virtutem inter ac 
vitium intercedere discrimen volunt; qui eamdem esse 
scelesti probique viri confecto vitae curriculo conditio- 
nem docent ; qui turpissimas voluptatum illecebras tam- 
quam minus flagitiosas ac turpes degustandas proponunt? 
Non ita eos agere existimabimus, qui immortalem mi- 
nimeque corpoream , aut concretam animi naturam e- 
vertunt , ut omnia post vitae hujus, quam ducimus, 
spatium a nostro abfutura sensu confirment, omnem* 
que, si fieri posset, aeternorum suppliciorum metum 
amoveant penitus ac repellant ? 

Quid? quod Religio nulla, nisi natura ipsa con- ' 
stans atque immutabilis , esse queat ? Sed hujusmodi 
perditissimi homines, qui suam tantummodo rationem 
atque auctoritatem extollunt , illud efficiant necesse est, 
ut , quoniam de rebus omnibus ex suo quisque judicio 
pronunciat ac sentit, tam inconstans ac varia Religio 
sit , quam multa sunt ac varia hominum sententiis 
magis, quam colore ac vultu, discrepantium judicia. 
Hinc illud fieri videmus, ut ambitiosi viri , quum ea, 
quae ad Religionem pertinent, constituere quisque con- 
tendat, plerumque adversis pugnare frontibus animad- 
vertantur. Illi enim supremum aliquod Numen agno- 

scunt,a quo omnia condita esse intelligantur, sed nul- 
la deinde ratione regi , et gubernari : isti nullum su- 
premum Numen agnoscunt , ajuntque , caelum ac ter- 
ras, nulla cogente natura , sed concursu quodam for- 
tuito coaluisse • Illi corporum particulas modo aeter- 
nas, modo cogitantes : isti nec aeternas nec cogitan- 
tes* sed ita comparatas volunt, ut res percipere co- 
gitando possint . Illi animum nostrum neque incorpo- 
reum, neque immortalem: isti et incorporeum et im- 
mortalem ; sed multis licet inquinatum vitiis crimini- 
busque pressum ab hac misera mortalitate ad felices 
beatorum sedes expeditum atque alacrem evolaturum • 
Illi leges ac poenas necessario et natura ipsa positas et 
constitutas : isti leges omnes ac poenas vel vatum so- 
mnia, vel regum ac tyrannorum figmenta censent. Il- 
li Religionem reipublicae utilem ac salutarem : isti 
noxiam ac perniciosam esse arbitrantur . Quare videte. 
Auditores, num dubitandum vobis sit, utrum a Lit- 
teratorum Fastu non Christiana modo , sed omnis o- 
mnino Religio, quantum fieri enitendo possit , de me- 
dio penitus auferatur. 

Video sane, quid hic pro hujusmodi litteratis ho- 
minibus afferre quidam consueverunt : istos nimirum 
plura et vere et religiose protulisse , quibus non rao? 
do nos erudiri , verum etiam ad pietatis ac Religionis 
deduci officia possimus. 

Ego vero non committam , Auditores ,■ ut contra 

veritatem a me quidquam in hac causa dictum, aut 
negatum, aut dissimulatum argui possit. Fateor itaque, 
nonnulla ab istis et vere et religiose esse prolata. Sed 
primum illud quaero: Quis eum minime reprehenden- 
dum existimaret , ^ui nobile quodvis' aedificium ever- 
tendum curaret , ut nescio quid ad antiquitatis noti- 
am pertinens abditum in fundamentis ac depressum e- 
rueret? Quis illum minime condemnandum putaret , qui 
collem frugiferis arboribus consitum et pulcherrime con- 
vestitum, excisis oleis, eradicatis vitibus, extirpatis ar- 
boribus subvertere conaretur, ut sibi minimam auri par- 
ticulam in ejus visceribus latitantem compararet? Nos 
vero Litteratorum Fastum minime damnandum censebi- 
mus, qui licet veri aliquid ac religiosi protulerit , tan- 
tam perniciem, quantam vidimus , Religioni inferre, tan- 
tam importare vastitatem non dubitarit ? Deinde si Litte- 
ratorum Fastus veri aliquid honestique protulit, hoc ae- 
grius ferri molestiusque debet . Nam si in rem ipsam 
nos altius insinuare velimus, illud profecto non sine 
causa statuemus, ea illos homines mente nonnulla et 
vere et religiose proferre, ut majorem Religioni infe- 
rant calamitatem . Si enim libere falsa et commentitia 
propugnarent , si aperte foedissimas voluptatum illece- 
bras commendarent , si palam Religionis contemptum 
insinuarent ; quis tam rationis expers ac tam parum de 
se cogitans inveniretur , qdi , quum in haec teterrima 
incideret monstra, toto corpore atque animo non per* 

. horresceret ? Sed quum multa etiam vere proferant, at* ' 
que honeste religioseque constituant , quis explicare di- 
cendo possit, quot hominum mentes hujusmodi artibus 
a Religione abducantur ? 

Recolite vobiscam ipsi, Auditores , quonam pacto 
haereses illae, quae duobus ab hinc saeculis omnem 
pon Ecclesiae modo, sed totius etiam Europae statum 
conturbarunt, ad Religionis ac publicae tranquillitatis 
exitium eruperunt. Obversabitur profecto vobis ante 0- 
culo; acerrimum illud, quod in Patres, in traditiones, 
in ritus institutum examen fuit. Occurret verendum il- 
lud antiquitatis judicium, a quo fuit non sine magno 
animorum aestu reclamatum, Qbstrepent auribus voces 
illae longe ac late diffusae , quibus non modo domo- 
rum penates, sed etiam theatra et compita personue- 
runt : Ecclesiam a venustate formaque pristina defecis- 
se.; purissimam olim Christi sponsam jam rugas ac ma- 
culas contraxisse; vindicari ipsam ac restitui in vete- 
rem amissi decoris speciem oportere. Quo tantus tan- 
tarum rerum apparatus , ac tanta tot sermonum moli- 
tio reciderit , non ignoramus . Dolemus adhuc tot fili- 
os e matris amantissimae abstractos sinu ac misere a- 
vulsos, tot nobilissimas nationes a communione catholi- 
ca segregatas , tot florentissimas Ecclesias prorsus ever- 
sas, et luctuosissimam tot regnorum a Romana Fide 
defectionem lugubri adhuc lamentatione prosequimur. 

Age iam prisca illa tempora cum nostris breviter 

conferamus. Nunc etiam fortasse magis, quam olim,' ’ ■ 

ad severissimum omnia examen revocantur, infinitae 
passim disquisitiones instituuntur, dubitationes de te* 
bus omnibus commoventur, et, neglecta Patrum ac to- 
tius antiquitatis auctoritate, , nova quotidie in lucem \ 
proferuntur opinionum monstra, quae rationi 1 , magis \ ' x 
x tonformia non praedicantur modo, verum etiam super«r ' V ^ \ 
be et 'impie propugnantur. Nunc ratio summis in cae- 
lum laudibus extollitur, ejusque lumini humana ac di- 
vina omnia subjiciuntur. Nunc maxime commendatur \ i 1 

probitas, ac praeclara de illa passim excuduntur prae- . ■ v ' 
cepta • perinde ac ista priscis hominibus minime co-. ■' ' ' ’ 

gnita fuerint, minimeque perspecta . Nunc in mores ' \ i ' ' 

corruptos novus quidam undique assurgit clamor - pe- ' • 

rinde ac exitiales illi Philosophorum libri , a quibus 
ipsos in mores vehementissime declamatur , non eos us- 
que corruptiores efficiant, et qua. satirarum, religionum 
contemptu , qua impiarum doctrinarum lue non sub- 
vertant . Nunc saeculum hocce miserum nova illustra- 
tum luce jactatur; perinde ac praeterita saecula mise- 
randis in tenebris jacuissent , quod minime a Religio- 
ne defecerint, quod animorum immortalitatem non ir- 
ridendam putarint, quod aeternas piorum hominum se- 
des ac scelestorum poenas non substulerint , quod ipsum • ' 

denique rerum omnium effectorem raolitoremque Deum 
non denegarint. An ex tanta rerum molitione vel ea- 
dem, vel majora consequi possint damna, quae exap* 

paratu illo, quem paulio ante descripsi , sunt conse- 
quura , ego vero non dicam , nec tantam comparari 
perniciem eminabor. Timorem mihi reservabo, illud- 
que unum, oucd sentio, libere aperteque dicam/ ab 
ambitiosis hominibus multa et vere et honeste et re- 
ligiose proterri , ut incauti facilius in errorem indu- 
cantur, ac major Religioni calamitas et vastitas infe- 
ratur. 

Haec habui , quae contra Litteratorum Fastum 
ex hoc loco dicenda existimarem ; nec dubito , quin 
quibus benevolis Auditoribus usus sum, iisdem aequis 
Judicibus utar. Quid restat , nisi ut vos orem obte- 
sterque , Auditores , ut istorum coercere licentiam , et 
Religionis patrocinium, quae, hac immoderata opinan- 
di licentia inducta, summum in discrimen adducitur, 
suscipere velitis? Cogitate, quaeso. Auditores , quam 
magna ac multa a Religione accepistis : quibus haec 
vos muneribus nulio non tempore locupletet : quae vo- 
bis assidue bena suppeditet : qua felicitate sit vos con- 
sequente tempore affectura . Haec vos nascentes suis 
amantissime ulnis excepit : haec in lucem editos vete- 
ri detersit labe : haec fulgente primum rationis luce 
verae felicitatis fontes vestris mentibus commonstra- 
vit : haec ad eamdem consequendam , qua blandis vo- 
cibus , qua terroribus excitavit : haec lapsos jacentes- 
que erexit , afflictos recreavit , ac pene perditos ad 
pristinam salutis viam revocavit : haec saluberrimis in- 

struit legibus ac praeceptis , et in quoque vestrum con- 
tiaenter insidens modo noctes ac dies acutis quibusdam 
stimulis animum mentemqne concitat , modo proposi- 
tis aliorum exemplis commovet , modo spe praemiorum 
erecta fovet , modo tacitis quibusdam vocibus monet , 
ut omnes industriae nervos contendatis , quibus illa vo- 
bis, quae in immortalibus Beatorum sunt constituta 
sedibus, numquam peritura bona comparetis. Hanc, 
quae tanta amoris argumenta praebet, ab ambitiosis ho- 
minibus, qui teterrimum illi bellum indicunt , minime 
defendendam putabitis ^ Reprimite igitur •concitatos il- 
lorum et caecos impetus : immoderatam in opinando 
licentiam cohibete : insanam libere cogitardi lib ; dinen* 
refroenate; et, si alias ex hoc ipso loco Litteratorum 
Fastum, primum quod Litteratis, deinde quod Litteris 
summam perniciem afferat , unanimi suffragiorum con- 
sensu ejiciendum putastis; videte, quid sentire ac de- 
cernere hodierna die debeatis , qua summum ab ipso 
illatum Religioni damnum ac detrimentum intellexi- 
stis. Dixi. 

T andem aliquando , Auditores 3 Litteratorum Fa- 
stum de gravissimis criminibus triplici a me actione 
postulatum atque convictum ex Athenaei nostri fi- 
nibus vel ejecimus , vel emisimus, vel ipsum egre- 
dientem communi omnium gratulatione ac faustis o- 
minibus prosequuti sumus. Nulla jam pernicies lit- 
teratis hominibus , nulla litteris calamitas , nullum 
Religioni detrimentum poterit a peste illa teterrima 
comparari . Non jam amplius molestas thrasonum vo* 

• 

ces , qui stultitiae et infamiae et pertinaciae noram 
doctis cordatisque viris inurant ; non ineptas gerronum 
nugas, qui litteras omnes corrumpant misere atque per* 
vertant ; non amentem balatronum audaciam atque fu- 
rorem, qui sacra ac divina omnia labefactare conentur, 
intra patrios Lycei parietes pertimescemus. Illum sane 
hostem perdidimus magnificeque vicimus, cum quo i- 
stiusmodi hominum natio abjecta concidit ac profliga- 

ta. Sed in hac causa , Auditores , in qua exuttare quo- 
dammodo ac triumphare videtur cratio mea, illud me 
vehementer angit et excruciat, qucd duplex adhuc a 
Litteratorum Fastu genus hominum alatur ac foveatur , 
a quibus, nisi tempestive ac mature provideatur, hon 
minora , quam quae antea impendebant , mala erunt 
nobis merito pertimescenda. Video enim alios, qui se 
Criticos profitentur; alios, qui nullos omnino Criticos 
pati possunt . Est autem utrumque vitium , nec facile 
dixerim, utrum magis formidandum, tum esse Criti- 
cos tam audaces , qui temere omnes reprehendant , tum 
esse homunculos tam arrogantes, qui nulla velint ra- 
tione reprehendi . Illi vel ignoratione rerum , vel pra- 
vitate animi etiam vera ac recta subvertunt: isti ina- 
ni quadam spe gloriae comparandae ducti etiam falsa 
ac prava disseminare impune vellent in lucemque pro- 
ferre . Quae duo quum non litteratis ac litteris modo, 
sed religioni quoque infesta maxime intelligam, du- 
plex hoc hominum genus esse mihi demum coercendum 
putavi . Duplicem itaque actionem instituam , alteram 
de Criticis, alteram de Criticorum Osoribus; illam 
quidem hodierna die, si me, qua soliti estis, benevo- 
lentia excipiatis; hanc autem eo, si vires suppetant, 
tempore , quo susceptae vitae rationes me ad usitatum 
ex hoc loco dicendi munus revocabunt * 

• x > 

Nullus aetate hac nostra in re litteraria locus es- 
se videtur, Auditores, qui vacare Omnifio Criticis a- 

rimadvertatur. Critici in gymnasiis. Critici in Acadc- 
miis. Critici in privatis congressibus. Critici in con- 
cionibus publicis, Critici, quid vultis amplius? ubi- 
que occurrunt . Haec sunt videlicet felicia tempora , 

haec aurea saecula, quorum utilitati et commodis tot 

# 

seduli inservire homines dispiciuntur . Pudet me tui, 
Romana respublica , quae populo illi multitudine pe- 
ne innumerabili binos tantum praeficiendos Censores 
existimasti . Nobis tot propemodum Censores , quot 
homines, ante oculos obversantur . Quales autem ? Non 
enim interest , multine sint, an pauci, si tales pror- 
sus non sint , quales personae dignitas requirit . Equi- 
dem sic existimo : in hac Criticorum quasi natione a- 
lios omnino ineptos, alios etiam esse perniciosos, qui 
ab hac praestantissima , ad quam inconsulti accesse- 
rint, arte sint repellendi. 

Ad ineptos primum quod attinet: Audiunt bellu- 
li quidam homines , et ad omnem elegantiam non tam 
corporis, quam litterarum, ut sibi videntur, efficti. 
Criticam artem ab eruditis doctisque viris celebrari , 
hanc summis ir» caelum laudibus extolli , hanc reliquis 
artibus anteponi , hanc maxime utilem , atque adeo ne- 
cessariam jure ac merito praedicari . Hac tanta sibi 
hujusce artis nobilitate et dignitate proposita, oculos, 
'Vultum, incessum ipsum ad severitatem componunt, 
et sese Criticos profitentes censoriam attollunt virgam, 
qua nullo discrimine quoscumque obvios impudentissi- 

me caedere non verentur. Deponant modo paullisper 
triste illud atque horridum supercilium : exuant gravem 
illum vultum atque severum: detumescant saltem ali- 
qua ex parte spiritus illi immoderati, quibus insolen- 
tius efferuntur; efficiam profecto, it ex me aliquan- 
do discant , quam minime idonei ad eam, quam pro- 
fiteri artem velint, inveniantur; atque, adeo ut eam 
consulto abjiciant, cui sese penitus tradiderunt. 

Et sane, Auditores, si suis omnia momentis ve* 
limus expendere, magnum profecto onus et munus est 
suscipere et profiteri, se eum esse, qui Critici partes 
sustinere possit, et de maximis rebus, de ingenio scw 
licet doctrinaque hominum scite et graviter pronuntia- 
re. Quid enim aliud in litteraria republica Criticus 
est, nisi quod in bene constituta civitate Judex; ut 
proinde quemadmodum a judice perfectam rerum ab- 
solutamque notitiam quaerimus; ita plenam cumula* 
tamque a Critico rerum , quae sciri possunt , cognitio- 
nem postulemus? Nisi enim hanc sibi uterque labore 
plurimo et contentionibus maximis comparaverit, nec 
poterit ille , incognita causa , sententiam ferre , nec 
iste rectum , occasione oblata , judicium facere , quo 
non solum vera a falsis secernat ; sed illa etiam , quae 
in quaque re sunt optima , recognoscat . 

Hoc autem actionis meae jacto velati fundamen- 
to , intelligent Graeculi isti , non enim gravissimum 
Critici nomen expsctent , quam inepti sint ad illam 

artem, in qua se tantopere jactant , existimandi * Quid* 
enim ? Putantne homunculi isti, ne singulas oratio ar*» 
tes percurrat , se tot ac tanta , tam longe Iateque di- 
spersa, quae sapientissimi viri in omni doctrinarum ge 
nere scriptis prodiderunt suis , ingenio pervestigasse, 
memoria complexos, cognitione esse assequutos ? Pu- 
tent isti, per me licet: adhuc non repugno « Repugnat 
autem, me tacente, cutis illa tam laevis, cujus nito- 
ri quotidie serviunt : repugnat capillus ille tam vibra- 
tus , cujus elegantiae non exiguam diei partem , quasi 
tributum ex censu , devovent : repugnat incessus ille 
tam fractus, ac totius corporis habitus tam delicatus, 
cujus mollities omnia ipsorum sibi vindicat cogitata 
Sunt nempe ista certissima otii desidiaeque signa, non 
vigiliarum indicia, non laboris, sine quo, eoque ma- 
ximo et acerrimo, comparari tanta, quantam Critici 
munus postulat, doctrina nequit* 

Atqui, ajunt isti, non exiguam nobis doctrinae 
copiam comparavimus : studiorum , ut loquuntur , cur- 
riculum confecimus : doctoribus , iisque optimis , usi 
sumus: gymnasiis relictis, multa legimus , multa co- 
gnovimtis, multos eruditorum coetus celebravimus* 
Audio : non enim ex illis sunr , qui in artibus 
, vel fabrili, vel sutoria , vel earum simili adolescen- 
tiam contriverunt . Studiorum curriculum confecerunt : 
at oscitanter, at gravate; ut illis haec ipsa studia, 
non cupiditatem ac sitim , ut fieri oportebat , incen- 

derint ; sed fastidium ac satietatem attulerint. Docto* 
ribus, iisque optimis, usi sunt : at isti illos experti 
sunt desides , ineptos, leves , otiosos, et qaanrum ex 
praesentibus de futuris conjicere licebat , eos non lit- 
teratos futuros, sed cives reipublicae vel inutiles , vel 
perniciosos tristi secum animo praecipiebant . Multa 
legendo cognoverunt : Forte aut Marinum , aut Guari- 
num , aut aliquid vel transalpinis, vel transmarinis 
proelis excusum , quod Catholicae fidei fundamenta 
subruat atque convellat. Eruditorum coetus coluerunt: 
at ipsorum similes, qui mutua sese adulatione scabunt, 
qui ementitis vestiuntur plumis, qui tamquam corni- 
culae furtivis nitere coloribus assueverunt. 

Sed verisimile non est, in tanta hominum multi- 
tudine aliquos non existere , qui sibi aliquid verae, 
germanaeque doctrinae comparaverint. 

Non contradico , immo vero libenter assentiori 
At illud animadverto, multo sane minorem doctrinae 
copiam ex eo requiri , qui ad aliquam facultatem ac- 
cedit , ut suavitate illa demulceat animum, quae pro- 
ficisci a litteris solet ; quam ex eo , qui hac se men- 
te ad studia convertit , ut aliorum non magister mo- 
do , sed etiam censor evadat . Ille pacis atque otii a- 
mans numquam fortasse cum inimico concertabit : hic 
umbrae et quietis impatiens in solem atque aciem pro- 
dire gestit . Ille id sibi unum proponit, ut si forte 
gladium e vagina educere ad pompam velit , non eum 


/ 




9& DE CRITICIS 

inconcinne tractet ac verset : hic illud contendit , ut 
certum infligat ictum , et lacessentem hostem confi- 
ciat . Ille, si prodeat, veniam facile impetrabit, si 
qua in re offenderit, si quid erraverit.* laudabitur, 
quod multa noverit, neque tamen idcirco vituperabi- 
tur, quod non pauca sibi minime addiscenda existima- 
rit : hic, si quid forte peccet, corrigitur, reprehendi- 
tur, castigatur; propterea quod sibi illud contra jus 
omne sumpsit, ut alios corrigeret, reprehenderet, ca- 
stigaret . Quid enim minus ferendum, quam eorum, 
quae in aliqua facultate quispiam peccarit , rationem 
repetere illum, qui, quum hanc ipsam facultatem penitus 
non cognoscat, in eo persaepe erret , in quo alterum 
corrigit ac reprehendit ? Nonne vel privato objurgato- 
ri irasci vehementer solemus , si , quibus ipse implice- 
tur , ea in nobis vitia perstringat ac persequatur? Quid 
de judice existimandum putabimus, qui quo majori di- 
gnitate caeteris antecellit, eo etiam acriora de se u- 
dicia, si quid a muneris ratione deflexerit, experitur? 
Jam vero Criticum judicem esse ab actionis initio in- 
tellexistis . Itaque licet permittamus , in tanta homi- 
num multitudine existere eos , qui sibi aliquid verae 
germanaeque doctrinae comparaverint ; non eosdem ta- * 
men idoneos arbitrabimur , qui de. quavis facultate non 
callide solum sciteque disputare ; sed etiam 9 quum 
epus fuerit , in sapientissimorum virorum consessu 
tamquam arbitri ac judices sedere possint. 

At enim , inquiet adhuc ex graectllorum natione 
aliquis 9 maius quiddam , quam par esse videatur, a 
me in Criticis requiri. 

Ego vero^ Auditores, aliquid ipsis remitterem et 
condonarem , si minus ipsi sibi sumerent et arroga* 
rent . Sed ipsi nullis de rebus non disputant, nullis de 
rebus sententiam ferre non audent , nullas per artes non 
tam non vagantur, quam non grassantur, et modo 
Theologi, modo Philosophi, modo Mathematici , mo- 
do Rhetoris , Poetae , Philologi , Historici , Gramma- 
tici judices correctoresque, nova veluti cerebri molitio- 
ne facta , constituuntur . Jure igitur ab ipsis postulo, 
quod ipsi ultro suscipiunt ac profitentur. Sed quo tan- 
dem cumque modo circumscribenda in Critico scientia 
sit , illud sane certum exploratumque esse doctissimi 
viri censuerunt , hanc ipsam scientiam summam esse 
oportere , ut cum dignitate atque utilitate sustineri 
tanta provincia possit . Q.uum autem summam dico , 
non vulgarem scientiam intelligo, non usitatam, non in 
medio positam , quam quivis facili comparare sibi ne- 
gotio possit ; sed eam, quam homini vigilanti, diligen- 
ti, industrio, laborioso experrecta mens, ingenium acre, 
memoria tenax, diuturna exercitatio, usus denique non 
intermissus afferre solet . Haec porro scientia summa 
critne in adolescente inconsulto, qui, vix manum fe- 
rulae subduxit , continuo hunc poetam malum , illum 
oratorem ineptum, hoc dictum humile, hoc absurdum. 

omnia insuavia et languida non desinit praedicare ? At- 
qui hic a scribendi nitore atque elegantia longissime 
peregrinatur : hic ad Graecorum et Latinorum fontes 
numquam accessit: hic neque Grammaticam tener; non 
eam dico, quam profitentur ii , qui pueris latinae linguae 
' rudimenta tradunt, de quibujr^sr Luciani illud oppi- 
do festivum: Jovem, quem oderit, eum pueris erudi- 
endis addicere; sed eam, quam M. Terentius Varro 
omnium Romanorum, teste Tullio, eruditissimus, 
qUam P. Nigidius civitatis Romanae, auctore A. Gel- 
lio, doctissimus, quam C. Julius Caesar in libris, 
quos de ratione latine loquendi ad Ciceronem scripsit, 
quam Cicero ipse non elocutionis modo , sed etiam e- 
ioquentiae parens, quam innumerabiles alii recentiores 
viri ingenio ac doctrina cum veteribus comparandi gra- 
viter copioseque tractarunt. Eritne in juvene imberbi , 
qui repente prosiliens audet minaces oculos in omnes 
Historicorum classes circumferre, et tamquam Cato a- 
Jiquis censorius alios tribu movet, alios Senatu ejicit , 
alios jure suffragii privat , aliis aliam ignominiae no- 
tam inurit ? Atqui hic non regnorum , aut urbium o* 
riginem, non populorum mores, non antiquitatis mo- 
moriam perfecte assequutus in veritate ipsa inquirenda 
decipitur; et quamquam pro sua libidine hunc falsita- 
tis arguat, illum mendacii insimulet; tamen quid fal- 
sitas, quid mendacium sit, quid inter se differant , i- 
gnorat, unumque pro altero indiscriminatim usurpat* 

Eritne vulgo in omnibus , qui sibi Critici nomen mu- 
nusque vindicantes quasi flagello armati in omnes Iit* 
terarias provincias pedem repente inferunt, haerentem- 
que capiti coronam, quibus velint, detrahere non re- 
formidant? Atqui isti, licet modo totas noctes in a* 
lea fortunasque consumant , modo dies integros tota 
passim urbe concursent , modo amoribus irretiti matro- 
narum lateri haerentes aspiciantur, eadem alacritate 
de linguarum natura , quas numquam didicerint , ac de 
Matheseos elementis, quae vix audierint; de obscurio- 
ribus sacrarum Scripturarum locis, quarum interpre- 
tes numquam legerint , <ac de abditis Theologiae pe- 
netralibus, cujus ne limen quidem attigerint , audacter 
impudenterque disceptant. Cur itaque ineptissimis hi- 
sce graeculis non os obstruimus? cur loquacissimis hi- 
sce rabulis linguam non praecidimus, ut importunam* 
funditus loquacitatem extirpemus? cur eos saltem ad 
Pythagoreum gymnasium non amandamus, ubi prius 
, tacere discant , quam de Criticae artis munere exer- 
cendo cogitent , et ad hanc tantam provinciam admi- 
nistrandam accedant ? 

Sed ineptos hujusmodi relinquamus ; de perniciosis 
aliqua delibemus . Qaum autem perniciosos dico , illos 
ego Criticos intelligi a vobis volo , Auditores, qui vel 
mentis, vel voluntatis aliquo laborent vitio, quo si 
semel correpti ad artem Criticam acceperint, ea cer* 
te misere abutentur . ... 

Ac primum quam multi sunt ea mente praediti , 
quae veritati maxime adversetur? Occurrunt ii, qui 
sive natura , sive consilio ita sunt comparati, ut Sce- 
pticorum more nihil credant, nihil verum habeant, de 
omnibus ambigant, omnia in dubium revocare velint. 
Occurrunt ii , qui ingenio quidem non tam pravo, sed 
eodem fere morbo, quo Sceptici , implicati , Academi- 
corum more de quaque re in utramque partem dispu- 
tant , nulli assensum praebent, nihil negant, nihilque 
affirmant. Occurrunt ii, quos cerebrosos appello, qui, 
quam semel malam animo imbiberint opinionem , licet 
eos rationibus aggrediaris , argumentis oppugnes , ac de 
loco, quem insederint, deturbare coneris; nullo tamen 
adduci modo possunt , sibi ut illam eripi patiantur • 
Jam vero quid hujusmodi Criticis perniciosius fingi at- 
que excogitari possit? Qui enim Sceptici sunt, ea la- 
borant lue, quae ita omnem fere rationem inficit at- 
que corrumpit , ut luctuosum ab istis bellum non mo- 
do scientiis omnibus, sed fidei quoque Catholicae in- 
feratur. Qui vero Academici sunt, quemadmodum in 
eo solum ingenii vires contendunt , ut , quidquid in 
quaque re minus verum objicitur , sedulo inquirant ; 
ita arte Critica, quae quum veri disceptatrix est, tum 
propositis in utramque partem rationibus attente sin- 
gula perpendit , non minus sane , quam Sceptici^ abuT 
tentur. Qui denique cerebrosi sunt ac pervicaces, ad 
eam sententiam, quam semel animo sunt complexi , i« 

ta fixi atque immobiles adhaerescunt , ut quamvis a 
fronte , a tergo , a lateribus premantur undique et op- 
pugnentur ; tamen conatus omnes tuos una , qua sola 
pollent , pertinacia deludant . Nam quid ego illos com- 
memorem , quos impotens veritatis studium atque una 
evidentiae cupiditas abripit atque pervertit? Quid e- 
nim haec tandem pariet, nisi quod venaticis usuveniro 
canibus solet, qui, quo acriores in persequendo sunt, 
eo facilius praedam amittunt, atque inanes post lon- 
gam incitatissimi cursus defatigationem revertuntur? 
Quid , quod plurimis in rebus , in quibus maxime ex* 
petenda evidentia esset, haberi omnino non potest? 
Quare qui morali , ut ajunt , certitudini non acquie- 
scant, quam unam ex triplici evidentiae genere noto 
satis et pervulgato Criticis relinquunt , abjicient popu- 
lorum consensum, totam contemnent antiquitatem % 
communi resistent persuasioni , atque, ut more suo lucu- 
lenter hac ipsa in re Augustinus, nihil omnino huma- 
nae societatis incolume permanere diutius posse par 
tientur. 

Quod si mentis vitio voluntatis quoque perversi- 
tas adjungatur, quid ad perniciem, quae a Criticis pro- 
ficiscitur, addi capitalius potest? Hinc enim ira, il- 
linc odium; hinc invidia, illinc indignatio; hinc am- 
bitio, illinc partium studium, ac caeterae pestes, qui- 
bus noster inficitur animus, dominabuntur. Quid vero 
perniciosius esse queat, quam homines illos ad hanc 

artem accedere, quos tot pravae animi permotiones de 
judicio consilioque deducunt? Ego sane semper ita sen- 
si , Auditores, nullum ab istis hominibus expectanduitt 
esse bonum : contra nullum non esse malum pertime- 
scendum . Atque utinam solus timor nos amios habe- 
ret atque sollicitos , ac non potius ea ipsa, quae con- 
jectari facile poterant, non minima ex parte mala con- 
sequuta jam essent > quibus et nes miserandum in mo- 
dum conflictaremur , et summum in discrimen religio 
adduceretur* Saeviunt enim isti passi m , ac turbulen- 
tis omnia seditionibus permiscentes, veluti canes infe- 
stissimae , aemulos , quosque non allatrant modo, sed 
etiam, qua possunt crudelitate, mordent* Quod si ne* 
fariis, quas se retulisse fingunt, victoriis laeti in eos 
incidant , in quibus ob egregiam virtutem atque doctri- 
nam ita omnia sint solida s ut nihil emineat prorsus , 
cui possint dentes illidi ; rapiunt in pejus omnia, no- 
dum in scirpo quaerunt, Venerem denique, ut dicitur, 
culpare si nequeant, saltem ejus sandalia reprehendere 
aggrediuntur . Erecti magis et elati confingunt falsa , 
deterunt laudes , labefactant virtutes i scripta ipsa cor- 
rumpunt ac foedant i corrupta vero ac foedata , quasi 
ab iis, qui nihil tale umquam excogitarunt, confecta 
essent atque evulgata, sibi et aliis deridenda propo- 
nunt. Gedit aliter res atque ipsi arbitrabantur? Veri- 
tas ipsa validissimis viribus ad causam suam defenden- 
dam naviter accedit ? Probi doctique viri- in exitiales 

insurgunt Criticos, qui exagitantur passim ac traducun- 
tur? Aiia capiunt consilia, et a carpendi voluntate 
non discedentes latebras captant, et clandestinis vene- 
na artibus molientes ea suis illiniunt chartis, et quo, 
impunius se id facere posse arbitrantur, eo animosius 
in vulgus effundere non reformidant . Spargi continuo 
rumor in loca omnia, reique indignitate animos com- 
movente, alii metuere ei, in quem potissimum ea sit 
tempestas concitata, alii metuere sibi, et alieno edo- 
cti periculo de nominis existimatione tuenda sedulo 
cogitare. Interea passim litterarum studia refrigescunt 
ac languent, et ioecunda illa, quae publicis inservire 
commodis ingenia possent, aut nihil pariunt, aut, si 
quid pepererint , Criticorum metu celant et condunt . 
Sed quamdiu. Auditores , hic nos impune furor elu- 
det, vexabit improbitas, terrebit* audacia ? An expe- 
ctabitur, dum religionem ipsam, dum fidem, dum sa- 
cra cmnia ad caeteras funestissimas clades lamentabili 
quodam veluti latrocinio tandem adjungant ? Agerent 
hoc ipsum, ita me Superi ament, hoc, inquam, i* 
psum malum certe omnium maxime formidolosum age? 
rent , siquidem Critici perniciosi possent : ac tum de- 
mum forte explicarentur illae frontes tam obductae, 
obmutescerent illae linguae tam loquaces, placaretur 
illud odium tam atrox, furor denique et rabies illa 
tam demens conquiesceret , si Pontificum decreta, con- 
vellerentur, si totius antiquitatis auctoritas repudiarer 

(Ur, si Sanctorum Patrum judicium , non specie qui* 
dem, sed ipsa re, negligeretur, si divina omnia teter- 
fimis seditionibus turbarentur , si denique omnes. Ca- 
tholica religione relicta , pravas illas opiniones com- 
plecterentur , quae , si umquam alias, hoc certe tem- 
pore artis Criticae obtentu et simulatione ubique dis» 
seminantur. 

Quae quum ita sint, illud vos intelligere arbitror. 
Auditores, si exiguum paucorum Criticorum numerum 
excipiamus, quibus idoneis et valde utilibus utimur, 
incredibilem nos perferre multitudinem et ineptorum 
et perniciosorum, qui ab ea, qnam profitentur, arte 
repelli omnino debeant . Illi neque cognita prius , uti 
oportuit, ejus natura, neque exploratis proprii ingenii 
viribus ad ipsam temere accesserunt ; rati scilicet , se 
ad munus hoc gravissimum satis paratos ornatosque, 
si ad illud cum laude obeundum animi plus, et auda- 
ciae, quam excellentis doctrinae consiliique attulissent* 
Isti insania mentis laborantes, pravisque animi permo- 
tionibus affecti minime illud expendere potuerunt, rectum 
i*rt is Criticae usum maxime perverti ab iis, qui men- 
tem a vero , animum a bono avocant ac reflectunt* 
Itaque ab arte hac praestantissima inepti quique repel- 
lantur. Non*de hominum ingenio, non de doctrina, 
non de scriptis, quae non intelligunt , proferre aliquid 
deinceps audeant. Inepti quum sint, quandoquidem es- 
se loquaces ftflunt, de ineptiis illis agant, de quibus 

in plateis 9 in triviis, in circulis nemo non otiosus 
quetur . Repellantur etiam perniciosi , longe abeant , 
recedant procul , vitam fugae sol itudinique mandent* 
Sit illis perpetuus veluti carcer illa ab Ovidio elegan- 
ter descripta domus imis in vallibus antri abdita , So’ 
lc carens , non ulli pervia vento , tristis , et ignavi 
plenissima frigoris , et quae igne vacet semper , cali* 
gine semper abundet. Hic, quoniam adeo litibus et 
contentionibus delectantur, secum ipsi litigent atque 
'Contendant. Haec hominibus tranquillitatis publicae i- 
oimicis justissima irrogetur poena, ut vitam deserti ab 
omnibus atque ab humana consuetudine remoti in sum* 
ma aegritudine ducant , qui omnium vitam infestant 
reddere atque odiosam consueverunt. Ineptis ac perni* 
ciosis ab arte Critica jam remotis, ad eam alacri ac* 
cedant animo, qui praedaro ingenio , memoria firma } 

summa eruditione , eximia doctrina , singulari pruden- 

• * 

tia excellant , qui rationis bene compotes , qui pacati , 
pii , quieti , moderati , religiosi existant : non modo 
nullam ab hujusmodi Criticis perniciem religio ac re$? 
publica pertimescent, sed utilitates maximis fructy$* 
que amplissimos conscquentur . Dixi» 

Si gravissimam olim in Criticos accusationem susce- 
pi , quum ineptos omnes ac perniciosos a nobilissima 
omnium arte repellendos censui; novam hodie, ut re- 
cepi, nec minus ancipitem actionem in eos , qui nul- 
los omnino Criticos pati possunt , instituendam mihi 
«se intelligo, Auditores. Ut enim nobis maxime o- 
ptandum est , eos apud nos Censores vivere , qui ad 
munus, quod profitentur, idonei, et rei litterariae lit- 
•teratisque viris utiles inveniuntur ; sic illi coercendi 
sunt homines, qui cum quidquid vel meditando cogi- 
tant , vel scribendo proferunt haerenti animo diligunt 
, et admirantur ; tum mihi succensent acriter, quod non 

• omnes omnino Criticos e Lycei nostri finibus depellen- 

dos putavi. Etenim se Criticorum omnium osores pro- 
fitentes, atque a fastu misere abreptrea, qua pollent, 
arrogantia negant , tam superbam , ut ajunt , domina- 
tionem in libera litteraria republica. ferri posse, et. 

i»isi hanc velimus foeda bellorum civilium flamma con- 
flagrare, contendunt ac postulant, ut Magisrratus hu- 
jusmodi penitus extinguatur, quique vyltu ad severita- 
tem composito haec fidentius judicia exercent , omnes . 
censendi jure arbitrioque priventur . Actum profecto es- 
set , Auditores, ac de Critica nobilissima sane arte-o- 
ptimeque de nobis merita conclamatum , si , quod ma- 
gaopere optarent, ipsorum postulationibus aequo a no- 
bis animo acceptis, consequerentur. Itaque illud ho- 
dierna die oratione efficere enitamur, ut homines isti, 
reconciliata cum Criticis gratia , non modo eos non o- 
derint , sed omni etiam colendos studio arbitrentur. 
Hoc ut pro virili consequar parte , illud breviter co- 
nabor ostendere, nihil litterariae rei , nihil litteratis 
viris accidere utilius posse , quam ut idonei reperian- 
tur homines , qui Critici munus sapienter et graviter 
profiteantur. Hoc ego dum planum facere aggredior, 
tu. Senatus Amplissime , qui me favente caeterorum 
suffragantium civium admurmuratione et consensu in 
hanc iterum lucem domestica prodire ex umbra perhu- 
maniter compulisti, ac novo plane et inusitato bene- 
ficii genere obstringere me ac devincire patriae volui- 
sti, cujus quidem rei memoriam grato animo, ut de- 
beo, colere numquam desinam; vosque omnes, quotquot 
huc convenistis, litteratissimi viri, ea dicentem , quae 
adolescentibus profutura esse censeo, vestra, quam mi- 
hi alias exhibuistis, benevolentia comiter sustentate . 

Atque ut primum intelligatis, Auditores, nihil 
rei litterariae accidere utilius posse, quam ut sapientes 
reperiantur viri , qui Critici munus profiteantur; illud, 
quaeso, animadvertite, nihil in omni bene morata re- 
publica institutum esse praeclarius , quam ut idonei 
•ligerentur homines , qui et ipsam graviter administra- 
rent , et suum unicuique jus tribuerent, tuerentur le- 
ges, controversias dirimerent, praemia dernum ac sup- 
plicia decernerent , quibus a justitia modis proficiscun- 
tur. Nisi enim publicis rebus fuisset hac ratione pro- 
visum , et consceleratorum hominum improbitas pas* 
sim impune volitaret atque omnibus omnia minitare- 
tur, et bonorum paullatim probitas atque industria 
languesceret, neque ad egregia facinora excitaretur. I- 
taque illud sapientissimo isto consilio effectum est, ut 
et respublicae conservarentur, et nova veluti dignitatis 
accessione tacta quotidie magis amplificarentur. Atqui 
hoc tantum boni in rem litterariam a Criticis profe- 
ctum esse negare illi tantummodo possunt, qui Criti- 
cae artis vel ignorant naturam, vel simulant ignora- 
re* Nam si litterariam rempublicam inspicere diligen- 
ter velimus, nihil profecto eorum, quae ad publica- 
rum rerum et conservationem et amplificationem con- 
stituta sunt, in ea positum repsriemus. Hic nulli 
Consules, nulli Praetores, nulli Praesides , quorum vo- 
luntate ac nutu studia nostra inquirantur, et, qua fie- 
ri ratione potest, dirigantur . Libere legimus, liberi 

scribimus, libere loquimur ac disputamus j et quam* 
quam in errorts ac vitia aliquando gravissima prolaba- 
mur, nemo tamen est, qui ullum nobis poenarum ge- 
nus infligendum esse constituat . Itaque ut navis in dif- 
ficili et scopuloso mari deprehensa, nautico subducto cla- 
vo, nec tutum tenere iter posset, nec declinare a sco- 
pulis, et feliciter enavigare: ita res litteraria diutius 
stare minime potuisset , nisi providi quidam homines , 
ut peccandi licentiam coercerent. Magistratum veluti 
quemdam extra ordinem excogitassent, qui sine fasci- 
bus, sine apparitoribus, sine satellitibus tantam nobis 
¥ v 

culpae fugiendae curam injiceret, quantam vel ipsa re- 
giae potestatis insignia vix attulissent. Jam vero hoc 
tam magnum ac tam salutare munus in rem litterariam 
Critici contulerunt. Etenim hanc sibi sponte, mole- 
stam licet, provinciam susceperunt, ut in hominum 
ingenium, industriam, atque doctrinam diligenter in- 
quirerent, ac veluti casti integrique judices ea demum 
praemia et supplit/ia , quibus nostra maxime ambitio 
ducitur, laudem nempe ac vituperationem , tribuerent ; 
quarum altera unumquemque acriter ad egregia facino* 
ra excitaret, altera a labe ac turpitudine deterreret. 
Incredibile prope dictu est, Auditores , quam grata vi- 
rorum praestantium auribus illa praeconia acciderint, 
quibus non modo se, verum et lucubrationes suas ab 
hujusmodi rerum aestimatoribus celebrari senserunt; 
quantoque animi ardore caeteri homines dulci horuoj 


to 6 DE CRITICORUM OSORIBUS 

quasi acroamatum cantu illecti contenderint, ut, quo* 
rum praemia expectarent , exempla pro viribus secta- 
rentur . Fremuit interea passim error et inscitia , quae 
a nemine antea vexari solita indignissime tulit , sibi 
tamquam asello Aesopico leonis pellem, qua diutius 
homines fefellisset , repente detrahi , 'et censorio stilo 
contra se acriter districto omnes tentari latebras, o- 
mnia detegi vulnera , quidque in iis putridum corru- 
ptumque occurreret , evelli penitus et extingui . Fre- 
mat ipsa tamen, ut libeat. Litteraria respublica erecta 
ac recreata, quae in se a Criticis bona collata sunt, 
nullo umquam tempore desinet praedicare. Commemo- 
rabit, ut omni erroris nebula sensim depulsa; verum 
a falso distingui coeperit ; internosci , qua sit via in* 
sistendum , quae in studiorum quasi curriculo relinquen- 
da ; qui duces optimi , quinam infidi ; qui auctores le- 
gendi, quinam penitus ablegandi. Dicet, bibliothecas 
praeclarissimorum Scriptorum copia refertas et instru- 
ctas; ex ipsis autem ea depulsa, quae ab ineptorum 
quorumdam hominum ingeniis abnormia ac foeda in lu- 
cem prolata per omnes imperii litterarii fines circum- 
ferebantur. Nec vero illud memori non animo recolet, 
quod Graecorum et Latinorum monumenta omni deter- 
sa labe exhibeantur; quod totius antiquitatis memoria, 
et graecarum rerum ambages sint omni sedulitate er cu- 
ra evolutae; quod ars diplomatica acri sit judicio in- 
genioque perfecta; quod veterum numismatum usus sum-* 

ma passim cum laude vigeat ; quod Geographia et Chro* 
nologia, praeclarissima historiae lumina, sint firmissi- 
mis legibus constitutae ; quod Conciliorum opus sit a- 
deo expletum, ut nulla deinceps labefactari vi possit; 
quod praeclara Sanctorum virorum facta aequo expen- 
sa momine sint evulgata ; quod Ecclesiae Patrum scri- 
pta ita sint in lucem prolata, ut omnibus perfecta nu- 
meris suisque absoluta partibus existimentur. Quae qui- 
dem omnia dum recolet, illud sane profitebitur, sesc 
Criticae artis praesidiis ad hanc lucem pulcherrimam 

j ■» 

devenisse.. Quare quum Criticorum industria effectum 
sit, ut non modo litterae in ipsorum fide ac tutela 
quiescentes nihil detrimenti caperent , sed nova veluti 
accessione facta quotidie magis augerentur ; illud profe- 
cto consequitur, nihil rei litterariae contingere utilius 
posse, qtaam ut idonei reperiantur viri , qui gravissi- 
mum de doctorum hominum scriptis interponere judi- 
cium possint . 

Age jam quid litteratis accidere viris utilius que- 
at, quam ut Critici existant, a quibus ea , quae in lu- 
cem passim proferuntur, sapienter atque acriter expen- 
dantur? Si enim a vero rectoque sensu judicare veli- 
mus, nihil esse litteratis ipsis ad nominis praedicatio- 
nem magis accommodatum constituemus, quam ut vi- 
gilare diutius cogantur, atque illud, cui insistunt, o- 
pus diligentius elaborare. Atqui hanc illis curam mo- 
lestam sane , sed maxime utilem ac frugiferam , inji- 

ftiunt Critici , a quibus maxime vexatos s«se despectos* 
que putant. Cur enim illa mentis ac virium tanta con- 
tentio, quum aliquid scribendo condunt, quod sibi de- 
promendum esse arbitrentur ? Cur plaatinas ancillulas 
imitati tam accurate lambunt, quod maximis 'non si- 
ne laboribus pepereront ? Cur amicos obsecrant , ut ea, 
quae scripserint, omni expendere diligentia velint , et 
candido aperiant animo, quid sibi displiceat, quid mu- 
tari possit , quid adjici , quid exscindi ? Nimirum eo 
conatus isti , referuntur , Auditores, ut quum omnia a 
Criticis videant diligenter inquiri ac severe animadver-i 
ti , nihil in lucem proferant, quod absonum sit, quod 
humile, quod obsoletum, quod abjectum; sed omnia 
grandia, splendida, illustria, magnifica; ut de horri- 
dis nitide, de obscuris illuminate, de jejunis plene, de 
asperis leniter, de severis hilariter, de rebus omnibu9 
definite, explicate, apposite, luculenter agatur ; ut de- 
«nique omnia ct egregie inchoata, et ad absolutionem 
adducta, et perfecta esse videantur. Qua quidem re 
nihil ad nominis existimationem contingere accommo- 
datius posse ab iis etiam arbitror judicari, qui Criti- 
cos ad errorum omnium et ineptiarum perniciem ere- 
ctos ac vigiles reformidant. Quid, quod Criticorum 
animadversionem , acrem licet ac severam , tamquam 
certum eximiae laudis indicium accipere litterati homi- 
nes debeant ? Quid enim est a Criticorum consuetudo 
ne tam remotum , quam ea scripta , quae minime pro- 

bent , reprehendenda suscipere? E tinm in arie, ufSeJ 
tiecae verbis utar, jacens praeterituri cum itante pu * 
gnatur» Nempe quum vires experiri suas Gritici vo- 
lunt , non Thersitae, sed Achilli similem aliquem nan- 
ciscuntur virum, in quem petitiones suas conjicientes 
crescere ipsi possint, ejusque splendore ac lumine illu- 
strari. Quo igitur illae tam graves de Censoribus que- 
relae tuae referuntur? Illosne odisse velis, qui clare 
illud aperteque praeseferunt , quam de te doctrinaque 
tua magnifice sentiant , quum te unum ex omnibus di- 
gnissimum esse arbitrentur, quicum acriter in littera- 
ria palaestra de ingenio, de doctrina, de gloria, de 
dignitate contendant? 

At enim, inquiet aliquis, pugnant Critici insano 
veluti furore ducti, ac tam procaciter pugnant, ut ho- 
stem deprimere , et conficere velle videantur. 

Audio: sed illud primum animadverto: Si qui 
sunt , qui hac sesc ratione gerunt , ut multos revera 
esse non sine litteratorum dedecore experimur, eos non 
ego Criticos appello; sed thrasones, qui gloriosa SUa- 
rum tantummodo rerum praedicatione nostras quotidie 
aures pertundunt ; sed gerrones , qui cum solos se sa- 
pientes jactant, tum alienas deterere laudes consueve- 
runt; sed nebulones, qui, quidquid scriptitant, notis, 
ignotis omnibus legendum exhibent ^ sed nugivendos , 
quorum suffragia aut studium pattium, aut gloriae cu- 
piditas , aut largitio , blanda animorum conciliatricula, 

corrogarit ; sed cerebrosos , qui nihil fere dicunt , tut 
scribunt, quod veritate ipsa repugnante , qua pertina- 
cia. pollent , minime tueantur . Deinde , ut nulla de 
nomine contentio sit , si istos appellare Criticos veli- 
mus , quid est , cur hujusmodi hominibus irascamur , 
perinde ac haerentem alicuius capiti coronam eripere 
conando possint? Non potuit hoc Scioppius, qui non 
solum praestantissimos aetatis suae viros male acceDtos 
mulctatosque dimisit; sed et Phoedto scribendi elegan- 
tia clarissimo , ac Tullio eloquentiae parenti rustici 
sermonis notam inussit . Non Claudius Verderus , qui 
Horatium Flaccum de aspera ac dura loquendi forma, 
Ciceronem vero ac Virgilium de barbaris dictionibus 
postulavit. Non Franciscus Robortellus , qui cum in- 
fandis doctissimos viros modis excepit , tum praestans 
Sigonii ingenium singularemque doctrinam , si qua fie- 
ri ratione poterat , parvi esse faciendam curavit . Non 
Nicolaus Villanus, qui Dantem, Petrarcam , Areostum, 
Tassum, quorum nominibus totus Parnassi .chorus as- 
surgere videbatur, alios ut hebetes, tardos, ac rudes; 
alios ut humiles, inornatos , et abjectos; alios ut ve- 
nustatis ac leporis expertes vituperavit. Non Alexan- 
der Tassonus , qui Homeri, cui tantus honos est ha- 
bitus, ut Smyrnaei delubrum ejus in oppido dedicave- 
rint, quingentas ab se collectas sententias dignas esse, 
quae cum risu et cachinnis exciperentur, fastidiose ac 
stulte praedicavit. Itaque quum sapientum virorunino-: 

mcn ac decus posterorum memoria vivat sempiterna*' 
eoque illustrius profecto vivat , quo magis Censore* 
fremunt ac debacchantur ; quid causae esse putemus* 
Auditores , cur docti sibi metuant homines , eoa- 
que acri insectentur odio , quorum conatu irrito tan- 
torum Scriptorum laudem non modo nulla imminu- 
tam ex parte , se d etiam auctam et amplificatam et 
majori in lumine positam intuentur ? Et sane quot 
summo ingenio praediti summaque fulgentes doctrina 
viri tenebris adhuc .obruti jacerent * nisi eos rigida 
Criticorum virga cxcitasset , ac latitantem in eorum 
Scriptis lucem ad omnium tandem oculos propagas- 
set? In tanta enim librorum copia, et varietate, quan- 
tam quotidie magis succrescentem videmus , quinam 
tam longe lateque disseminantur , quam ii , quibus 
atrox Critici bellum indixerunt ? Isti et comparari a- 
vidius , et libentius legi , et attentius expendi, et 
majori passim gratia foveri ; praesertim si accusato- 
ris vel potentia, vel odio* vel ambitione id agi vi- 
deatur , ut patronorum praesidio spolientur, et qua 
veris , qua falsis criminibus opprimantur » Quaenam 
igitur a Criticis exhiberi molestia tanta potest, quam 
non ipsorum Osores velint et ferre et perpeti , ut con- 
temptum fugiant , et optatissimam gloriae lucem in- 
tueantur ? x i * 

At adeo severa sunt, inquiunt, Criticorum judi- 
cia , ut , si quid non perfectum ingenio , non. elabora-' 

tam industria attuleris , nulla tibi fortunati spes exi- 
tus relinquatur. ^ 

Bene habet , Auditores . Jam illud tandem acci- 
pimus, quo veram detegamus causam , cur isti homi- 
nes maxime discrucientur . Dolent nempe ac vehemen- 
ter anguntur , quod contentionum suarum mercedem 
jucundissimam flagitantes ad censoriam repente sedem 
adducantur, iliisque sistantur judicibus, qui nec gratia 
commoti , nec meritorum fama perculsi , nec ingenii 
imbecillitati parcentes rem omnem aliter agunt , ac r- 
psi vellent et postularent . Quid ego hujusmodi repo- 
nam hominibus , Auditores , qui judiciorum illorum , 
quibus rei litterariae salus ac dignitas continetur, se- 
veritatem aversantur ; propterea quod sua ipsorum con- 
scientia convicti a castis illis integrisque judicibus non- 
nisi acerbam ac tristem praestolari sententiam possint ? 
Valeant isti ; et , si quod forte in re tam perdita a 
me consilium ‘exquirunt , contineant sese tandem, et 
lucubrationes illas suas, quibus res litteraria carere si- 
ne ullo detrimento potest , tuta privatorum parietum 
custodia tueantur , et in lucem conspectumque homi- 
num nihil tale expetentium nullo prodire modo per- 
mittant. Si enim aliter inconsulte fiat , quid est , cur 
acerbo animo ferant, ea non latere vitia, quae sua i- 
psi sponte omnium oculis subjecerunt ? Quae quidem 
de ineptis quorumdam hominum scriptis a me dicta 
esse intelligantar . Ad eruditos swuem ac vere sapien- 

tes viros quod attinet, qui se aliqua in re et praedar* 
et utili exercuerunt ; quae tanta animadversionis, seve- 
ritas esse potest, quam non aequo accipiant animo, 
et quemadmodum publicis litterarum commodis, ita 
privatis studiorum suorum rationibus utilissimam arbi- 
trentur ? Scilicet omnes erroribus obnoxii sumus, ac 
tanta est cum in judiciis nostris infirmitas, tum in re- 
bus ipsis obscuritas, ut is demum haberi doctissimus 
debeat, qui peccare minime omnium deprehendatur. Er- 
rorem vero omni animi contentione insectari, cum o- 
mnibus gratum, tum iis maxime esse debet, in quo- 
rum scriptis lucubrationibus delitescat. Quid enim lit- 
terati isti quaerunt, quum ea, quae privatim ipsi con- 

i 

scripserint, publicam in lucem proferunt, nisi ut er- 
ror, ad eos quod attinet, profligetur? Itaque si quis 
est, qui hunc laborem suscipiat, quo errores illos, qui 
nostros fallere oculos potuerunt, sedula pervestigationa 
disquirat; is non injuriam sane, sed beneficium infer- 
re est jure ac merito existimandus. 

At, quod Critici faciunt, gratificandi studio non 
faciunt. 

Quid, quaeso, attinet quaerere, quo aliquid ani- 
mo tribuatur , quum certum exploratumque sit, maxi- 
mam , quod tribuitur, afferre nobis utilitatem solere? 
Jam vero Critici, qua erroribus detegendis, qua sa- 
luberrimis legibus proponendis , qua certis tutisque se- 

% 

mitis commonstrandis, .meliori nobis ratione prosunt. 

quam amici, qui raro ilia, quae grata non accidant * 
N proferre et loqui consueverunt . Quare quo tandem cum- 
que animo res maxime nobis frugifera objiciatur, eam 
perinde accipere alacres debemus, atque olim Pheraeus 
Jason, quum inimicorum gladius teterrimum illi vul- 
nus aperuit , quod numquam sanare amico medentes 
animo potuerunt-, 

Ar Critici saepe falsum ac verum, rectum ac pra- 
vum sine ullo discrimine insectantur. 

Hic sese jactant Criticorum Osores, et crimen, 
quod ad aliquos tantum pertinere possit, in omnes ju- 
re quidem minime novo, numquam tamen ferendo con- 
jiciunt. Equidem novi , -Auditores , sapientes quoque 
homines errare, neque Criticos ipsos omnibus carere 
vitiis, licet haec in aliorum scriptis reprehendere ag- 
grediantur. Verum si, quae reprehendenda non sunt , ea 
vel propter rerum ignorationem , vel propter animi 
perversitatem corrigenda suscipiant, illud profecto ef- 
ficiunt, ut hujusmodi nobis vulnus inferant, quod a- 
cerbiorem ipsis dolorem inurere animadvertamus. Quid 
autem magis optandum litteratis contingere hominibus 
potest, quam ut adversarios victoria elatos convincere 
erroris queant , et virorum sapientum judicio ipsis prae- 
stantiores Criticis existimari ? Sic enim usuvenire vi- 
demus, Auditores. Critici de nobis judicant; at de 
Criticis interea judicat litteraria respublica universa, 

. quae nullo vel partium studio, vel amore,' vel odio 

abrepta unicuique jus tribuere suum integre incorrupte- 
que solet; cuius judicium si nobis faveat, Criticos vi- 
cimus; sin autem adversetur, licet molesti nobis Cri- 
tici non fuissent , tamen perculsi et abjecti concidisse- 
mus . Quae quum ita sint , praeclara litterariae reipu- 
blicae judicia, omni qua fieri ratione potest, assiduis 
devincire nobis laborbus et contentionibus enitamur, 
neque Criticorum tela, quae nullum nobis, nisi aut sa- 
lutare, aut gloriosum vulnus infligunt, reformidemus. 

Quare quum nihil litterariae rei, nihil litteratis vi- 
ris accidere utilius possit , quam ut Critici reperiantur, 
qui aliorum scripta cognoscant, et, quid quisque pecca- 
rir, deprehmdant et corrigant ; eritne quisquam vomum. 
Auditores, qui odio tam salutares homines prosequatur, 
ac non eos potius omni fovere studio ac benevolentia * 
complecti velit? Quid? lliumne hominem , qui agellum 
nostrum sentibus dumisque obsitum omni purgandum in- 
dustria curer, diligemus ; non illum, qui hortulos istos, 
quibus nihil est nobis carius , jucundius nihil , e- 
vulsis vel perniciosis, vel inutilibus herbis, tamquam 
navus agricola , colendos sumat , benevole amplecte- 
mur? Non ita se gesserunt profecto praestantissimi qui- 
que Scriptores, qui hanc maxime utilem ac frugiferam 
Criticorum industriam sibi magnopere optabilem ac sa- 
lutarem esse censuerunt. Non ita C. Plinius, qui quum, 
laudationem Trajano Augusto dictam Voconio misisset, 
fcibil ei commendavit potius, quam ut ea diligenter a- 

ni mad verteret, quae corrigenda esse arbitraretur. Ita e- 
ntm , inquit, magis credam , cactera tibi placere , si 
quaedam displicuisse cognovero . Non ita Cicero , cu- 
jus illae praeclarissimae voces, opto redargui me '.tan- 
tum abest , ut scribi contra nos nolimus , ut id etiam 
maxime optemus , ab omnibus usurpari Scriptoribus non 
voce tantum , sed etiam re animoque deberent . Non 
ita sapientissimus idemque sanctissimus Augustinus , 
qui cum aliis in locis, tum praecipue ad Marcellinum 
testatur, sibi molestos semper fuisse, non eos, quorum 
ipse doctrina ac judicio reprehenderetur ; sed eos, quo- 
rum nimia benevolentia talis , qui nusquam errasset , 
praedicaretur . Quae enim isthaec dementia est , quem- 
quam velle talem videri , qualis nec sit , nec esse pos- 
sit ; et , quum multa peccet , dolere atque angi , si , 
qui non detecti errores aiios etiam in fraudem impel- 
lunt , sedulo animadvertantur ? Tantine inanem istam 
.gloriae cupiditatem faciendam putemus, ut moerore con- 
ficiamur, si gravis Censor existat, qui nostro sS late- 
ri adjungens luce nos doctrinae adjuvet suae, haerentes 
promoveat, dormientes excitet, errantes increpet, la- 
bantes excipiat, lapsos erigat, et ad veritatis pervenire 
arcem cupientes connixis ad eam viribus tandem dedu- 
cat? Hunc porro hominem tam opportuna in nos of- 
ficia conferentem odisse velimus? Hunc non diligen- 
dum, non amanter excipiendum putemus? Conticescant 
igitur aliquando inanes querelae, sedentur jurgia, con- 

cidant irae, extinguantur odia, et pax illa tandem ef- 
florescat, qua Criticos inter eorumque Osores compo- 
sita suavissimi fructus illi percipientur, quibus et lit- 
terariae rei et litteratorum virorum dignitas non con- 
servetur modo, verum etiam quotidie magis amplifi- 
cetur . Dixi * 


/ * 

cultores exoptaverunt , ut acerbissimum teterrimumque 
bellum in litteraria republica a turbulentis quibusdam 
hominibus excitatum , et partim ab Eruditorum fasta 
ct arrogantia, partim a Criticis et Criticorum Osori - 
" bus ad haec usque tempora continuatum atque produ- 

ctum mutuis aliquando dissidentium officiis compone- 
retur , animioue omnium a diuturna cura ac molestia 
liberati ad pacis concordiaeque studia converterentur ; 
hoc summa cum doctrinarum pernicie ac litteratorum 
dedecore se demum consequutos esse nullo umquam po- 
tuerunt tempore gratulari . Regnat enim quocumque in- 
cidant oculi funestissima illa litterarum labes atque 
implacabilis virtutis hostis Invidia ; atque ira regnat , 
ut , qua singulari malignitate atque audacia pollet, 
omnia miscere funditus et convellere aggrediatur. ^ Vi- 
det propterea, atque indignanti similis videt studiorum 

praeses Minerva flagrantes discordia scholas , ardentes 
concertationum incendiis academias, actos rei littera- 
riae principes reos, vexatam virtutem , irrisam indu- 
striam , eam denique in omni ferme genere deforma- 
tam rempublicam, quam optimis ipsa legibus et insti- 
tutis florentissimam collocarat . Interea nostrae quoti- 
die personant aures vocibus illis et querelis , quas ab 
omni Litteratorum ordine profligata Invidiae temeri- 
tas elicere non veretur . Dolent litterariae palaestrae 
duces, illos ingenii foetus, quos tantis laboribus, sibi 
quidem charos ac jucundos , aliis autem utiles ac fru- 
giferos, pepererunt , crudelissimis ejusdem morsibus la- 
cerari * Dolent ingeniosi juvenes , qui ad sapientiae ar- 
cem contendere enitentes tanto acerbiore obtrectatione’ 
et convicio ab invidis exanimantur , quanto suaviore 
plausu ab ingenuis viris ac benevolis excitantur • Do- 
lent adolescentes ipsi atque pueri , qui Invidiam velu- 
ti importunissimam belluam sibi ante oculos obversan- 
tem assidue ceraunt , ejusque vultu atque minis a re- 
cto virtutis et gloriae tramite deterrentur. Quae quum 
ita sint, Auditores, illud providendum est maxime , 
ut hanc in litteraria republica superbissime dominan- 
tem furiam coerceatis, atque auctoritate vestra ab in- 
justa sibi temere vindicati regni possessione exturbe- 
tis . Hcc ut praestare facile meritoque possitis, pro- 
deat hodierna die ante conspectum vestrum Invidia a 
me acriter de nefariis criminibus postulanda , et reo- 

rum habitum praeseferens vestra de se judicia gravissi- 
ma praestoletur. Spectaculum sane triste ac luctuosum 
hodie nobis occurrit. Auditores: hoc tamen hujusmo- 
di esse censeo , quod Juventutis animos , cujus insti- 
tuendae gratia exhibetur , non modo utilitate juvet , 
verum etiam jucunditate perfundat . Quamobrem ade- 
ste animis, ac, si vos Invidiae improbitas ac nequitia 
commovebit, facite, quaeso, 'ut ex omnibus imperii 
litterarii finibus ejecta debitum aliquando tranquillitati 
concordiaeque locum relinquat . 

Et quoniam Unaquaque in re primum , quid sit , 
deinde quid ipsam consequitur, quaeri solet, Audito- 
res; in Invidiae prius naturam, mox in ejusdem mo- 
res esse mihi ex hoc loco inquirendum intelligo , ut 
rem plane, quae in judicium venit , complecti mente 
et cogitatione possitis. Si enim Invidiae naturam se- 
dulo expendatis , nihil ista foedius ; si mores , nihil 
• istis perniciosius reperiri posse constituetis , atque u- 
trisque cognitis ac perspectis , quid de Invidia ipsa 
sentiri demum ac decerni debeat, vobiscum animo re- 
putabitis. 

Atque ut illud, quod primum posui , videamus, 
Invidiam esse aegritudinem susceptam propter alterius 
res secundas j quae nihil invidenti noceant , sapientis- 
simi quique viri cura Tullio constituerunt . Quemad- 
modum enim, inquit ipse Tullius, misericordia aegri- 
. tudo est ex alterius rebus adversis; sic Invidia aegri- 

tudo est ex alterius rebus secundis , quara propterea a 
nimis intuendo alienam fortunam hac voce veteres ap- 
pellaverunt . Hoc veluti jacto accusationis fundamento, 
illud me consequuturura confido , ut nihil Invidia foe- 
dius excogitari- posse arbitremini . * 

Quod ut facile intelligatis , sinite me , Audito- 
res , hoc loco Invidiam ipsam pauliisper et graviter 

compellare. Quid doles, infelix? quid moeres ? quid 

* * 

tantopere excruciaris? Egone , prudens olim; Poeta aje- : 
bat , quod aliena capella gerat distentius uber , ta- 
bescam ? Tu vero’, monstrorum omnium foedissima, 
tabescasne , quod aliena doctrina summis in caelum 
laudibus efferatur, quod litteraria alieno labore respu- 
blica floreat ac juvetur , quod aliena studia gratia et 
favor hominum undique prosequatur? Tabescasne, quod 
ille Doctor , ,vei Philosophus , vel Jurisperitus, vel 
Theologus tanta frequentia atque utilitate doceat , ut 
summa passim scientia praeditus habeatur? Tabescasne, 
quod Orator ille in palaestram prodeat , et , e® reci- 
tante , maxima hominum copia non sine animorum 
permotione haereat ac delectetur ? Quid causae est, 
cur vel in alieno bono tam maia, vel in aliena feli- 
citate tam misera esse velis? An times, ne in tuam 
aliena bona perniciem ab iis, quos non rectis circum- 
spectas oculis, convertantur? Si hoc esset, nae tu in* 
dolem illam foedissimam naturamque tuam commutas- 
ses , nec jam amplius Invidiae, sed timoris nomine 

compellareris- Atqui tuum est , non opinione impen- 
dentis mali timere , sed alienis in bonis , quae nihil 
tibi detrimenti afferant, aegrescere ac moerere : tuum 
in amicorum, in parentum, in benevolorum hominum 
felicitate tristari .* tuum in optimorum virorum digni- 
tate, ex qua etiam non exiguam aliquando utilitatem 
capis, liventi animo perturbari . Itaque non te timor 
ullus exstimulat et excruciat . Quid ergo est , iterum 
rogo, cur alienis in bonis misere contabescas? An pu- 
tas, homines illos , quos vel in laude positos, vel ad 
honorum gradus evectos intueris , indignos esse , qui 
hujusmodi virtutis, vel doctrinae praemiis cohonesten- 
tur? Si ita se res haberet isthaec aegritudo tua non 
ex te sane, sed ex indignatione prodiret - Atqui te 
dolor intefimit ille quidem susceptus, non ex felicita- 
te alterius j? qui hac indignus existimetur , sed ex bo- 
nis alterius , quem praeclaris illustrem meritis animad- 
vertas . Fac enim invisi a te hominis scripta sedulo 
expendantur- Ut turbatis ac pallidis omnia oculis in- 
tueris. 1 ut sagacissimis omnia naribus odoraris , spe- 
rans, te demum aliquid inventuram, quo ipsum a si- 
bi comparata nominis existimatione deturbes ! Quod 
si fiat , ut erfatum ab ipso aliquid esse deprehendas , 
ut laetaris - f ut gaudes i ut numquam antea perceptae 
laetitiae voluptate oblecraris ! Si vero, contra quam cu- 
piebas, eveniat , ut errorem frustra perquiras , atque 
ita opus ingenio perfectum , elaboratum industria in- 







Digitizsd by Google 


ORATIO VI 1. • 

Venias, ut omnis tu i alienae famae labefactandae spes 

evanescat, taces illico ac palles, ac tristi te silentio 

tradens haud dubiis illud significationibus ostendis , te 

• • 

alienis tantummodo meritis discruciari . Itaque si ite- 
rum ac tertio rogem , quid tandem causae sit , cur 
tantopere in alterius secundis rebus te ipsam torqueas, 
mihi roganti dicas necesse est : Ego vehementer angor 
ac doleo, quod virtutem exsecror , quod doctrinam o- . 
di , quod meritorum aeque ac praemiorum sic infensa ; 
hostis esse debeam, ut nulla umquam placari ratione 

possim* ... ■ • * 

Bene habet. Auditores. Jam illam denique ex In- 
vidia vocem elicuimus, ex qua illud conficere nobis li- . 
ceat, nullam ab ipsa .aegritudinis suae proferri causam , 
nisi eam, quae ab insita naturae suae nequitia pro- 
ficiscatur. Quid vultis amplius ? Jam illud quoque ha- 
bemus, ex quo jure ac merito colligamus, nihil ipsa 
Invidia foedius reperiri . Quamquam enim , Auditores, 
foeda sunt caetera vitiorum genera existimanda ; tamen , % 

quemadmodum Orator ille sanctissimus idemque sapi- 
entissimus animadvertit , qui ab aurea dicendi vi co- 
piaque nomen accepit , ita quidem foeda sunt haben- 
da, ut non omni penitus defensionis modo destituan- 
tur. Foeda est ambitio, foedum furtum , foeda libi- 
do; sed, qui hujusmodi laborant vitiis , aliquid ha- 
bent, quo se defendere tuerique conentur . Nam se a 

voluptate ductum, libidinosus dicet, ab egestate raptor,. 

h * 



Digitized by Google 


134 DE invidia i. 

ambitiosus ab honore, quem sibi in virtutis sive testi- 
monium, sive praemium delatum esse arbitretur. Va- 
nae profecto istae sunt, nulliusque ponderis excusatio- 
nes; sed tamen hujusmodi, quae ab aliqua utilitatis 
specie proficiscantur. Una, una est Invidia, Audito* 
res, quae si ulla se defendere ac tueri ratione velit, 
nihil, praeter infandam nequitiam suam , proferre in lu- 
cem possit. Etenim non modo nullam a nequitia sua, 
licet inanem ac falsam, utilitatem percipit; sed hoc 
etiam ab ipsa detrimenti accipit, ut expetendam men- 
tis tranquillitatem, quam nulla cogitatio tristis exagi- 
tet ; ut suavissimum somnum , quem nulla cura pertur- 
bet; ut jucundissimam mensam, quam animi inusitata 
quaedam suavitas condiat , quamvis nullo provocata sce- 
lere, nullis lacessita injuriis, ac ne verbo quidem vio- 
lata , ultro ac volens amittat . Quod sane tam foe- 
dum est, tam deforme, tam tirpe, ut, qui se libidi- 
nosos, qui avaros, qui ambitiosos, qui iracundos , qui 
etiam crudeles confiterentur, atque adeo etiam prae- 
seferrent, inventi sint : contra , qui invidum fateri se 
Velit, nemo reperiatur. 

Itaque nemini mirum videri debet , Auditores, si illi 
5psi , qui vel maxime hoc vitio laborant, non se invi- 
dos profitentur; sed aemulos eorum, qui vel virtute, 
vel doctrina praestantes caeteris hominibus antecellunt . 
•Qua quidem in re Aemulationis specie atque obtentu 
Invidiae, qua ipsi flagrant , nequitiam tegere enitun- 

tur . Sed, quam longe haec ab illa recedat, breviter 
videamus, quo clarius Invidiae deformitas innotescat 
Aemulatio, inquit Tullius, est, imitatio virtutis, ac 
desiderium boni, quo eareas, et quo eminere alterum 
intuearis: Invidia est aegritudo ex bono, quod in al- 
tero animadvertas . Illa minime angitur, quod alter sit 
felix, sed felicitatem sibi et ipsa vellet comparare: 
Haec maxime dolet, quod alter sit felix, et unum 
hoc exoptat, ut qua ille fruitur , felicitate privetur. 
Illa vellet virtutem doctrinamque suam clariorem ex- 
colendo reddere et augere : Haec vellet alienam virtu- 
tem a^que doctrinam, qua fieri ratione possit, labefa- 
ctare. Illa gaudet, si aliena virtus debita consequatur 
praemia , et a spe mercedis hujusmodi obtinendae ad 
virtutem ipsam impellitur : Haec moeret, si aliena me- 
rita honoribus decorentur, nec ad similem sibi gloriam 
simili cpmparandam merito excitatur. Illam elegantis- 
simus virtutum chorus comitatur, diligentia , industria, 
vigilantia, patientia, eruditio, omnes in eam intentae 
curam, ut parentem optime de se meritam studio, fa- 
vore, gratia, suffragatione colant atque admiremur : 
Hanc foedissima vitiorum soboles circumstat , arrogan- 
tia, malevolentia, obtrectatio, irrisio, calumnia, per- 
fidia, quae scelestissimae suae satellites ac ministrae 
omni eam scelere inouinaram esse declarant. Illam re- 
creat ac reficit splendidus ille scientiae doctrinaeque 
thesaurus, quem, hominibus ingenio praestantibus ad 

egregia quaeque incitatis, fideli librorum custodiae stu- 
diosissime commendatum in bibliothecis, in lyceis, in 

academiis ad universae litterariae rei ornamentum et 

% 

commodum collocavit: Hanc exanimat et interimit 
miserrima supellex sua , qua diligenter recognita et ex- 
pensa nihil , nisi libellos omni contumeliarum refer- 
tos genere, deprehendit , qui e latebris , quibus maxi- 
me gaudent, in hanc splendidissimam educti lucem ar- 
tificem suam tanto acrius excruciant , quanto ipsa a- 
cerbiorera dolorem hominibus honestissimis inurendum 
curavit. Ilia denique alacris et erecta patronos sibi et 
amicos numquam defuturos esse gratulatur, qui se tot 
tantisque meritis cumulatam non ament, non diligant, 
non omni colendam esse studio putent: Haec moesta, 
profligata, et afflicta, quocumque convertat oculos, in 
tanta litteratorum hominum frequentia neminem videt , 
qui se nefariis criminibus flagi tiisque pressam non o- 
derit, non exsecretur , noq omni supplicio dignissimam 
arbitretur . Quum itaque Invidia longissime ab Aemu- 
latione recedat, et quantum nos isthaec pulchritudine 
alliciat sua, tantum illa nos terreat deformitate ; quid 
aliud invidi praestant homines. Auditores, qui sese Ae- 
mulationis obtentu stulte non minus, quam nefarie te- 
gere conantur , nisi ut unanimi suffragiorum consensu de- 
nique censeamus, quemadmodum nihil Aemulatione pul- 
chrius; ita, contrariorum enim contraria sunt consequen- 
tia, nihil Invidia foedius ia litterato homine reperiri? 

Agite vero. Auditore?, atque illud quoque ipsos 
praestare jam videamus, ad Invidiae mores quod atti- 
net, nihil ut ea perniciosius esse arbitremur. Quemad- 
modum enim Aemulationis species, quam ipsi nobis 
obtulerunt , suavissimos, quos parit , fructus jucunda 
nobis recordatione proposuit; ita Invidiae mores, quos 
argqendos aggredior, detrimenta, quae ab ipsa misere 
proficiscuntur, perpendenda statim nobis exhibebunt * 

Ac mihi quidem in Invidiae mores intuenti, ex 
eaque profecta damna consideranti videre protinus vi- 
deor crudelis cujusdam belluae speciem , quae nobis an- 
te oculos obversetur . Quid enim. Auditores? An hu- 
manae sunt, non ferinae, illae voces, quibus Invidia 
dies noctesque crocitante corvo molestior nostris ob- 
strepere laudibus nurnquam desinit? Humana illa con- 
vicia , quorum aculeis rabidorum canum morsu acerbio- 
ribus assidue nos pungit? Humanae illae Satyrae , qua- 
rum venenc draconum felle magis lethifero acerbissi- 
mis suspicionibus atque odiis omnia perturbat ? Huma- 
nae denique blanditiae illae et obsequia, quibus pella- 
ce vulpe callidior ad nos salutandi causa quotidie ve- 
nit, nobis se totam dedit, manu prensat, arridet, o- ( 
scnlatur , et quod indicium est maximum amicitiae, 
idem seroper, quod nos ipsi, se quoque velle, aut 
nolle simulat, ut eo gravius, quo minus praevisum et 
rxpectatum malum nobis inurat ? 

Verum * ne pimis accusatorie cum Invidia ager 

videar , et ne se circumveniri a me conqueratur , to- 
tam hanc causam ad rationem et naturae ipsius judi- 
cium diligenter ac sedulo exquiramus . Quid igitur est, 
Auditores, aut esse potest tam ferinum, quam illud, 
qualecumque denique sit , quod virtutem illam subver- 
tit, quae, quia propria hominis est, humanitas appel- 
latur? Ad hanc enim rerum omnium parens ac domi- 
na ita nos instituit et finxit , ut, quum caeteras ani- 
mantes suis quasque armis instruxerit , quibus contra 
* 

metum se defendere tueri que possent, uni homini in- 
strumenta omnia ad inimicitiam et vim composita de- 
negaret ; quae vero ad amicitiam atque concordiam 
ma ime idonea forent, large copioseque donaret . Ita- 
que huic non trucem horridamque speciem, ut belluis, 
dedit, sed blandam et liberalem: huic oculos non mi- 
naces , sed placidos et amicos : huic vocis sonum non * 
terrificum , sed gratum et lenem : huic denique eana 
linguam, qua ad hominum salutem; ea brachia, qui- 
bus ad amplexum ; ea labra , quibus ad osculum con- 
volaret. Hinc uni homini risum attribuit , alacritatis* 
indicium; uni lacrymas', misericordiae clementiaeque 
signum ; uni dominam illam et reginam rationem, quae 
a mutis belluis longissimo ipsum intervallo secernens 
acribus quibusdam vocibus assidue monet, ut nihil, 
quod ferinum sit et inhumanum , agere umquam ag- 
grediatur. Atqui Invidia, Auditores, hoc tam admi- 
randum naturae opus afflatu suo corrumpens illa homi- 

«em privat humanitate , ad quam nos rerum omnium 
molitor eflfectorque parens consilio sane provido ac sua- 
vissimo comparavit . 

Hoc ut uno veluti aspectu intueamini, ponite vo» 
bis ante oculos hominem Invidia correptum , ac livore 
turpiter tabescentem. Ille enim vultus jam tetrior, il- 
le vocis sonus jam asperior, illa jam contracta frons, 
illae torridae macie genae, illae aduncae nares, illa 
veneno suffusa lingua, illa denique in risu ipso et in 
Jacrymis, quibus ad humanitatis indicium nihil illu- 
strius, crudelitas tanta, ut, quod vix * credibile videa- 
tur, risum aliena calamitas, lacrymas aliena felicitas 
moveat; quid aliud, quaeso, nisi tristem, horridam, 
«c minacem immanissimae belluae speciem praeseferunt ? 
Et sane immanium belluarum more in litterarium cam- 
pum ingressa Invidia, quidquid ioccurrat sibi, terrore 
miscet ac tumultu , et hac illae se jactans luctuosum 
ubique crudelitatis suae monumentum relinquit. .Que- 
madmodum enim ferae nec opinantes aggrediuntur ; ita 
ipsa laetis aliorum successibus irritata in quoscumquc 
obvios invadit, atque alios dentibus carpere , alios scal- 
pere unguibus, alios afflatu polluere, alios alio ferino 
modo vexare, aut perdere non perhorrescit. . 

Quod igitur in homine bonum eximium ac prae- 
stans, eminet , quod hanc sibi undique occurrentem bel- 
Juam possit effugere? Non virtus, quae quamquam u- 

na , ut inquit Tullius , altissimis defixa radicibus nui- 

Ia umquam vi labefactari potest ; eam tamen obruere 
tenebris omni ope ac studio conatur. Non doctrina, 
quae licet praedonis cujusque vel rapacissimi manus 
contemnere jure queat ; eam tamen ad caeteras suas 
funestissimas clades adjungere assidue curat . Non virtu- 
tis praemia atque doctrinae, quae, si arbitrio ipsius 
potestatique cedant, vel meritis delata hominibus au- 
feruntur, vel numquam delata in immeritos conferun- 
tur. Non illa , quae propria vita hominis est in lau- 
de ac nominis existimatione posita, quam nobis ipsi 
laudabilibus curis et contentionibus comparamus, quam 
nostra virtute alimus, quam meritorum propagatione 
extendimus, quam non amittimus morbo, at sempiter- 
na posterorum memoria , morte quoque obita , retine- 
mus. Haec siquidem Invidiae cura est vel maxima, ut 
pulcherrimam hanc ntobis vitam eripiat , quam innu- 
merabiles pene viri sibi ipsa emendam morte existima- 
runt . Saevit enim passim bonorum omnium hostis haec 
infestissima, et obvios omnes, quos fama ac nominis 
existimatio commendat, impune vexat ac mordet. Oh 
te miserum atque infelicem , si , quae humani ingenii 
infirmitas est , tale quiddam excidat umquam tibi , quod 
possit jure reprehendi / Nullus Invidiae sermo, nisi de 
te : nullus civis , advena , incola , peregrinus , cui car- 
men illud audiendum non sit, quod Invidia conjunctis 
omnium thrasonum viribus contra te comparant . Quod 
ei tibi nihil nspiam exciderit , quod reprehensione di- 

gmim videatur, continuo falsa confingit, tua scripti 
polluit ac ioedat , sententias tuas vel addendo, vel de- 
mendo , vel mutando , vel interpolando corrumpit ; 
corruptas autem sibi et aliis amare ac salse deri- 
dendas proponit : libellos etiam , te indignitatem rei 
nesciente , tuo inscriptos nomine in lucem edit, ut, 
perinde ac ab ingenio tuo prodierint , in te acre po- 
tentissimorum hominum odium excitent atque conver- 
tant • 

6ed quid ego singula persequor, Auditores? Qia- 
si vero jucundissimam illam lucem, quae communi» 
est etiam belluis, intactam prorsus, atque a sceler» 
suo fiagitioque immunem nobis relinquat? Quis enim 
in re litteraria tara hospes ac peregrinus versatur, qui 
numquam aut legerit , aut audiverit atrocissima bella ab 
invidia passim excitata , quae eo denique reciderunt, ut 
praestantissirai viri , qua patria , qua libertate privati, 
aut luctu , aut squaliore carcens conficerentur? Quis 
ignorat, quanta ferocia et vastitate haec furiarum o- 
mnium perniciosissima umbratiles pugnas in vera cer- 
tamina , litterarias palaestras in gladiatorias, contentio- 
nem gloriae in exitium capitis olim convertit ? Qjis 
rescit , nullum esse hominis occidendi modum , quo 
non ipsa aliquot occiderit, et satyrarum acerbitate 
minime contentam, qua alios ad insaniam, alios ad 
suspendium adegit, suas etiam foedissimas manus hu* 
mano sanguine respersisse, et quos aemulos verborum 

spiculis satis acriter sauciare non potuit, eos aut fer- 
ro, aut veneno crudeliter sustulisse? 

* 

Quid hic, Auditores, dicet Invidia? An me ae- 
stu quodam abreptum prolata modo crimina confinxis- 
se ? Atqui adsunt gravissimi suorum criminum testes, 
qui facta plurima et maxime insignia atque ad rem 
propos ; tam accommodata in medium proferre gestiunt. 
Adsunt Apostolius et Nicanor, Benius et Salmasius, 
Sabinus et Cardanus a Bernero commemorati , qui se 
ad ferinos illos , quos antea descripsi , mores ab Invi- 
dia traductos esse declarant . Adsunt Tassonius ac Ver* 
derius, Crassus ac Valla, Simon et Vossius, qui Spi- 
zelio teste , quum Invidia ducti neminem aliqua ex- 
cellentem laude ferre ulla ratione possent , praestantis* 
simi cujusque viri vel virtutem, vel doctrinam infan- 
dis labefactare modis enitebantur. Adsunt Stubertus ac 
Majoragius, Gronovius ac Ciampolus , Siberus ac De- 
cimator , caeterique a MencKenio repetundarum po- 
stulati, quorum alii in Muretum et Sigonium, alii in 
Fellerum et Erasmum , alii in Horatium et Petrarcarn, 
quos lyricorum carminum veluti patres ac duces Mu- 
sae ipsae exceperunt, alii in alios egregios Scriptores 
lethifera , ut eorum aliqui aiebant , se habere spicula 
gloriabantur . Quamquam quid ego istis testibus utor , 
quasi dubia , vel obscura in re versaremur ? Te , te , 
inquam, Invidia, accusant Miltiades et Alcibiades, 
Conon ac Timotheus , Chabrias et Esulius , Chares ac 

Themistocles , quos vel debito sibi praemio , vel pa- 
tria , vel libertate privatos sodaliore ac luctu misere 
confecisti . Te Apelles ac Socrates , quorum alterum 
de falso conjurationis crimine insimulasti , alterum da- 
mnatum capitis eo insanae desperationis compulisti , ut 
veneno epoto interiret . Te Poggius ac Robortellus, 
quorum alterum in lectissimo doctissimorum hominum 
consessu turpi colapho castigare , alterum educto repen- 
te gladio aggredi non dubitasti . Atque ut eruditos il- 
los taceam a Themistio apud Menckenium commemo- 
ratos, quorum alios febri corripuisti, alios verberibus 
affecisti, alios lethali vulnere confodisti, crudelitatem 
exsecrantur tuam Theopompus ac Diosippus , quorum 
alter propter libellos quosdam a te confictos ac suo in- 
scriptos nomine incredibili Graeciae totius odio con- 
flagravit ; alter vero, ut iniquissimas tandem a te pa* 
ratas effugere insidias posset , propria sibi manu mor- 
tem consciscere non recusavit . Quare videte , Audito- 
reSjan a me in Invidiam conjecta crimina conficta es- 
se videantur. 

Jam vero quis cogitatione complecti , quis oratio- 
ne assequi damna possit , quae in universam litterariam 
rempublicam a perversis Invidiae moribus proficiscun- 
tur ? Haec dicunt academiae , quae vel multis jamdiu 
vexatae dissidiis a pristina gloria ac dignitate recedunt , 
vel suis vacuae cultoribus omnino concidunt ac peni- 
tus extinguuntur. Dicunt bibliothecae, quae novis quo- 

tidie referciuntur libris , in quibus nescio , an magis 
maledictis et contumeliis , quam erroribus et menda* 
ciis oppugnata ab Invidis veritas profligetur . Dicunt 
cathedrae et gymnasia , quae doctoribus illis saepenu- 
mero destituuntur , qui licet Juventuti instituendae in- 
servire maxime possent; tamen docendi provinciam vel 
suscipere reformidant , vel susceptam deponunt , ea so- 
Ja ducti ratione, qua eamdem doctissimus Parrhasius 
posuit, ne acrioribus in dies Invidiae armis opprime- 
retur. Hoc enim usu ipso venire experimur, ut que- 
madmodum Santippus ille Magnus victis prostratisque 
Romanis, ut sese Invidiae telis eriperet, sibi esse Car- 
thaginem relinquendam putavit; sic multi in re litte- 
raria praestantes viri alieno edocti periculo publicant 
refugiunt lucem, ac se privatis laribus continentes fa- 
mae suae ac nominis existimationi consulere meditan- 
tur. Interea evanescunt illae studiorum comites ac so- 
ciae, quae rei litterariae gloriam dignitatemque tuen- 
tur : languet industria , cessat -diligentia , refrigescit la- 
bor, atque illud litterarum ornamentum pulcherrimum 
Aemulatio nullius auctoritatem loci contingere usquam 
audet, suique animi sensa ad commune bonum accom- 
modata proferre negat , quibus illud suum bene de o- 
mnibus merendi studium voluntatemque publice ostendat. 

Quae quum ita sint, Auditores, statuite jana quid 
de Invidia sentire, ac demum decernere debeatis. Ego 
infandam ejus naturam, qua nihil foedius, corruptos 


ORATIO VII. 

mores , quibus nihil perniciosius , ante conspectum ve- 
strum gravissimum insimulavi , ut illam ex omnibus 
imperii litterarii finibus exterminandam esse judicaTe- 
ti*. Hoc vos orant litterae honestissimae , quae mul- 
tis jamdiu vexatae dissidiis ad sapientiam vestram con- 
fugiant, ut hostem suam infensissimam coerceatis, cu- 
jus eo demum conatus referri intelligunt , ut claudan- 
tur 1/cea, evertantur cathedrae, obruantur academiae, 
eripiaatur bibliothecae, putrescant libri , magistri ta- 
ceant , doctrinaeque omnes ad caeteras suas funestissi- 
mas clades adjungantur . Hoc orat litterarum altrix 
Aemulatio, quae multis exercita curis ad vos se reci- 
pit , tamquam ad communis dignitatis vindices ac pa- 
trondfc ; et quoniam post diuturnum moerorem ac lu- 
ctum fieri quaedam ad meliorem spem inclinatio vide- 
tur, a vobis efflagitat , ut eam evanescere non patia- 
mir.i , omnia vos facile ornamenta , et commoda con- 
sequuturos confidens, si , depulsa Invidia et ejecta, se 
ultro suam vobis operam despondentem restitui in pri- 
stinae tranquillitatis jura velitis . Hoc orat Firmana 
Pailas, qnae vobis honestarum artium ac disciplinarum 
decus dignitatemque commendat , illudque petit , ut 
laeti atque alacres ad pacis et concordiae sinum deni- 
que advoletis, quae. Invidia abeunte, ad vos redire, 
in omnesque litterarias provincias iterum inferre pe- 
dem exoptat. Utinam, Auditores, illud consequi res- 
publica litteraria posset , ut , Invidia penitus cxtincta, 

lina ubique concordia dominaretur! Quam suaves leges, 
ac litteris Iitteratisque hominibus utiles, ea regnante * 
promulgarentur ! Quanta malorum vis ac tragoediarum 
seges illico disperderetur! Jam respirarent litteratorum 
animi a metu illo , qui ob Invidiae impudentiam in 
dies gliscit et invalescit .Jam exarescerent illae hcry- 
mae , quas ejusdem quotidie acerbitas exprimit . Jam 
compositis sedatisque dissidiis illa ubique pax et tran- 
quillitas vigeret , ex qua fructus uberrimi perciperen- 
tur. Invidi vero ipsi pulcherrima concordiae specie de- 
liniti magno inter caeteros gaudio exilirent , ac turpi 
tamquam e veterno excitati se nobis praeberent socios^ 
ut ad eamdem simul litterariae rei publicae utilitatem 
consentientes unum illum concentum efficerent , quo 
communi omnium gratulatione tranquille ac placide 
oblectarentur , et mutua benevolentia duce conjunctis 
tandem viribus doctrinarum decora et ornamenta omni 
promovere ope eniterentur. Hinc si in hominem ipci- 
derent ingenio atque otio, abundantem , eum ad navi*, 
ter rem gerendam excitarent : si in impigrum atque 
industrium , non eum obtrectando exanimarent : si in. 
illustria molientem , nullo eum offendiculo retarda- 
rent : si in bene de litteris meritum , omni ilium ex- 
ornandum laude arbitrarentur . Itaque quum tanta ex 
animorum conjunctione in rem litterariam bona profi- 
ciscantur , abeat tandem infensa virtutum ac doctrina- 
rum hostis Invidia , secumque educens calumniam ac 

perfidiam, obtrectationes ac satyras, irrisionem ac fa- 
stum, illam in medium hodierna die prodire concor- 
diam sinat , quae hominum mentes ad praestantissima 
quaeque impellens rem litterariam nullo non tempore 
luculentissimis opibus exornavit . DUi. 

O u od olim sapientissimus ille Varro, quem Roma- 
norum eruditissimum Quintilianus merito appellavit, 
argute dicere de mala conjuge consueverat, eam nem- 
pe vel tollendam esse , vel ferendam ; id mihi de In- 
vidia furiarum omnium molestissima iterum hodierna 
die verba facere incipienti usurpare liceat. Auditores, 
ut eam, si non tollimus, magno fortique animo supe- 
remus . Quamquam enim multa a me in Invidiam ip- 
sam actione praeterita sint in medium prolata, ut pe- 
stem hanc teterrimam ex omnibus imperii litterarii fi- 
nibus depellendam esse aequissimis sententiis vestris con- 
stitueretis; tamen hujusmodi est illius indoles atque 
natura, ut facilius litterae ipsae, quam haec perpetua 
litteratorum hominum labes, exterminari posse videan- 
tur. Nam, quum ad male agendum nulla ne falsae qui- ■ 
dem ac simulatae utilitatis specie ducatur, ac solum 
ab insita sibi perversitate et nequitia, ut ostendimus. 

impellatur; vix ulla fieri ratione potest, ut ad sanio- 
ra tandem consilia nostris opibus traducatur. Quum e- 
nim nemo e vitio, quo laborat, aliquando emergat, 
seque ad bonam, ut rfjunt , frugem recipiat, nisi de- 
nique malum se esse noverit ; Invidus autem , qui nul- 
lo emolumenti obtento tegitur, et sola animi pravita- 
te ductus ad foeda quaeque descendit , non modo haitc 
non fateatur umquam, sed ne agnoscere quidem velit; 
illud profecto consequi necesse est , ut , ea qua perti- 
nacia pollet , in eodem nequitiae tramite progrediatur. 
Quamobrem fere omnis evanescit spes illa sane jucun- 
dissima , quam de tollenda prorsus Invidia ante animo 
praecipiebamus, nec alia demum cogitatio nobis et cu- 
ra relicta est , nisi ut , si omnino extinguere monstrum 
hoc infestissimum non possimus, efficiamus saltem, ne 
ab ipso nos uilo umquam tempore opprimamur. Date 
igitur hanc mihi veniam , Auditores , ut quemadmo- 
dum actione praeterita Invidiam illam , quae ad invi- 
dentem pertinet , accusandam suscepi ; sic hodierna die 
Invidiam illam , quae ad invisum attinet, omni expen- 
dendam esse diligentia putem . Quum enim Tullius do- 
ceat , Invidiam non in eo, qui invidet, solum dici, 
sed etiam in eo , qui invidetur ; non muneris mei ratio 
tantum, sed etiam adolescentur» postulat utilitas, ut que- 
madmodum a me olim Invidia, quae in invidente dici- 
tur, reorum habitu in judicium hoc gravissimum producra 
fuit, ut omni quo fieri modo posset compesceretur; i- 

ta Invidia, quae in inviso dicitur in eamdem hodie 
« 

arenam prodeat, ut aequiore animo sustineatur. 'Ita- 
que sic statuo. Auditores: Invidiam, qua de agimus, 
una esse tolerantia vincendam ac superandam . Quod si 
in animum quisque suum inducat , pulcherrima illa 
concordia ac tranquillitas efflorescet, quae, omni dissi- 
dio sublato, rem litterariam amplissimis semper opi- 
bus non exornavit modo, verum etiam in dies ampli* 
ficavit . ' 

Et qHoniam semper appetentes gloriae atque avi- 
di laudis fuistis, illud enixe curare debetis, Audito- 
res, ne, quod necessario gloriam vel consequitur, vel 
comitatur, ferri: vos ac sustinere umquam recusetis. 
Jam vero quid tam vel gloriam consequens, vel cum 
gloria conjunctum , quam Invidia , possit excogitari? 
Convertite oculos, quocumque libeat: intuemini curi- 
am et forum, gymnasia et castra, bibliothecas et a- 
cademias, loca denique omnia mente atque animo per- 
lustrate. Si diligenter inspicere, si expendere omnia 
considerate velitis, hoc profecto reperietis , ut, ubi- 
cumque gloriae lumen ac splendor percellat oculos, i- 
bidem Invidiae dolor et acerbitas misceat animos ac 
perturbet . Quamquam enim gloria et Invidia indole ac 
natura polleant quamdissimillima ; ab uno tamen eo- 
demque in lucem principio utramque gigni animadver- 
timus . Nam quum primum virtus adolescere incipit 
et augeri , geminam protinus uno partu , licet adeo 

disparem, prolem edit; alteram , quae pudica et ob- 
sequens jucundissimum laetitiae munus exhibeat ; alte- 
ram , quae tristis ac ferox acerbissimas molestiarum 
curas praeseferat . Est igitur , Auditores , misera qua- 
si fati necessitate sic utraque conjuncta proles, ut fa- 
cilius, pene dixerim, a corpore umbram, quam a glo- 
ria sejungere Invidiam possis . Haec cum illa nata eum 
illa alitur et nutritur , ab illius latere numquam di- 
scedit, suis interest consultationibus, sua cognoscit con- 
silia , socia est in otio , comes in labore, adest in re- 
bus prosperis , non deserit in adversis , pernoctat si- 
mul , peregrinatur , rusticatur . Frustra itaque gloria 
disjunctissimas olim terras peragravit , frustra immen- 
sos maris tractus transmisit , frustra sese ipsis antris 
ac speluncis abdidit , ut se infensissimae sororis telis 
eriperet , sibique optatnm tranquillitatis fructum com- 
pararet. Haec enim ipsius perperua comes incredibili 
provincias ac regna celeritate perlustrat , montes ac 
maria praetervolat , atque ita latebras omnes recessus- 
que penetrat , ut nullus existat usquam tam abditus ac 
desertus in terris locus , quo , si gloria pervadat , non 
Invidia quoque subrepat . Viderunt hoc in primis grae- 
ci homines atque latini , qui summa, qua praeter cae- 
teras gentes mentis acie pollebant , quum gloriam ab 
Invidia disjunctam esse non posse intelligerent , illud 
maxime providebant , ut , qui ab ipsis ad egregia prae- 
standa facinora instituebantur. Invidiam forti constan* 

tique animo conremnendam putarent , ne a suscepto 
laudis et honoris tramite retardarentur. Viderunt So- 
crates et Pythagoras, qui , quum inflammato ad sa- 
pientiam animo raperentur , sibique Invidiam occurren- 
tem undique intuerentur , eo erant animo comparati r 
ut vitae aerumnas atque adeo mortem sibi alacri men* 

te subeundam esse existimarent . Viderunt Cato et Pom- 

% 

peius , qui , licet poten tissimorum hominum Invidiam 
sibi sustinendam esse probe recteque nossent, hanc ta- 
men ita minime reformidarunt , ut pulchriorem m 
dies gloriam , quo acerbior in dies Invidia crescerer* 
sibi nanciscendam esse arbitrarentur . Atque ut caeteros 
omnes , quotquot umquam et nostra et patrum memo- 
ria virtute aliqua et laude floruerunt, taciti praeterea- 
mus, hoc vidit, quamvis adhuc adolescens , Themisto- 
cles ille, quem ad praeclara quaeque gerenda Miltia- 
dis trephaea diu noctuque excitabant, qui adeo num- 
quam speravit , se po3$e laudem et gloriam ab Invidia 
sepositam invenire, ut vel ex hoc maxime judicave- 
rit, se nihildum hominum praedicatione, nihil gloria 
dignum egisse, quod recte intelligeret , sibi nondum ab 
ejusdem aetatis hominibus invideri . Quod si Invidia 
necessario gloriam vel consequitur, vef comitatur; 
quae ista consiliorum nostrorum perversitas est. Audi- 
tores, ut appetentes laudis et gloriae quum simus, e- 
jus tamen certissimam indicem ac testem irato ac re- 
luctanti animo excipiamus? 

At homo sum, inquis, qui fremente circum ac 
latrante Invidia statim animo exardesco. 

Homo es : video . At homines et ipsi erant Miltia- 
des et Alcibiades : homines Timotheus et Conon : horni- 
nes Esulius ac Themistocles ; qui tamen , ut Horatii ver- 
bis utar , dum constricti fulgente gloriae curru trahe- 
rentur, turbulentos Invidiae fluctus ac saevientes undi- 
que tempestates invicto animo superabant • Homo es : 
non ignoro. Sed neque illud nescio, te ad illa feren- 
da esse natum , quae ad humanam conditionem atque 
naturam pertinere a nobis animadvertuntur. Noli ita- 
que illa, quae maxime propria hominis sunt , refutare. 
Quis in omni praeteritorum temporum memoria aut 
luit umquam , aut esse potuit, qui se clarissimo ia 
Sole existere sine umbra posse contenderet ac postola- 
ret ? Tu hoc ferme postulas , quum illud sumere tibi 
velis, ut in praeclarissima gloriae semita percurrenda 
nullis Invidiae tenebris offundaris. Atqui non hoc si- 
bi sumendum esse putarunt Manlii , non hoc Scipio- 
nes , non Quintii, non alii fere innumerabiles viri, 
qui licet vel teterrimas infensissimorum hostium copias 
fuderint , vel summam in periculis fortitudinem , in a- 
gendo industriam , in conficiendo celeritatem , in pro- 
videndo consilium praesetulerint ; Invidiam tamen nec 
effugere , neque illius retardare impetus valuerunt . Quod 
si Majores nostri non sine causa fictis fabulis prodide- 
runt, ne Herculi quidem, qui totae tanta immanium 

ferarum monstra disjecit, concessum illud fuisse, u 
Invidiam vinceret ac profligaret ; quidnam te age re de- 
mum , vel quid consilii capere oportebit ? Quum levi- 
us, monente Horatio , patientia fit quidquid corrige- 
re est nefas; nihil sane reliquum esse potest, nisi ut 
Invidiam ipsam aequo perferas animo , et contra fu- 
rentes ejusdem impetus obdurescas. 

At stupidi hominis est , allatis injuriis minime 
commoveri. Egone, si me Invidi usque allatrent, irn- 
probisque lacessant dictis, aut scriptis, quae per omni- 
um ora circumferantur, trunco similis taceam, non 
manus conseram, non refutem crimina, vim vi deni- 
que non repellam? 

Quid hoc, quaeso, stultius. Auditores, quid in- 
consideratius proferri possit? Non hic ego quaeram, 
quod posstm jure quaerere , an hujusmodi voces, ut 
nihil dicam majus , hominem deceant , qui vere litte- 
ratus sit, atque adeo velit haberi? Quid enim aliud 
litterae tam nobis commendatum esse voluerunt , quam 
'illud, quod cum constantia, cum gravitate, cum man- 
suetudine conjungatur, atque omnem ulciscendi cupidi- 
tatem quodammodo perhorrescat? Sed, ut causam pro- 
pius attingam, quaero: Quid a ratione ipsa tam alie- 
num fingi , aut excogitari queat , quam Invidiae expu- 
gnandae causa cum ipsa congredi atque obnitendo pu~ 
gnare ? Ne in bellis quidem ipsis teterrimis , in qui-> 
bus, ut apud Tullium ingeniosus quidam Poeta ajebat. 

non ratione ac jure, sed ferro atque armis ablatae rqp 
repetuntur, semper illud utile praestantissimi, duces at- 
que imperatores existimarunt, ut hostum vires oppo; 
sitis viribus repellerentur . Quamquam enim interdum 
praestitit pugnantium populorum vim atque opes ag- 
gredi, aliquando tamen , qui experiri armis voluerunt* 
* summas civitatibus calamitates rebusque publicis attu- 
lerunt. Hoc, ut praeteream caetera , C. Flaminii et 
Fabii Maximi exempla docent, quorum alter ea, qua 
praeditus erat, ferocia afflictis toties Romanae reipu* 
blicae rebus exitio fuit; alter vero, qua cunctatione 
sapiens ac prudens est usus, Romanam rem summa 0 - 
mnium gratulatione restituit . Atqui eadem nos uti ar- 
te debemus, ; Auditores, si rem nostram contra insa- 
nientem Invidiae impetum ac furorem salvam et ineo- 

t 

lumem esse exoptamus. Ea enim est Invidiae conditio 
ac natura , ut quamquam nos moleste provocet ac la- 
cessat ; ejusdem tamen vis et audacia frangatur , si pui 
gnam mansuete et graviter detrectemus. Quum enim 
illo coratus dirigat suos , ut qua ratione possit alie- 
nam felicitatem tranquillitatemque convellat, numquam 
profecto se magis fractam ac perculsam jacere sentit , 
quam quum optatum laboris sui fructum evanescere .a- 
nimadvertit . Quamobrera ut ignis citius conquiescet* 
nisi nova ipsi pabula exhibeantur; ita Invidiae flam- 
ma, nisi nova illi alimenta dentur, sponte sua celeri- 
us defervescet. Obmutescent graculi, qui garritu livor 
10 * I* ' 

Vis plenissimo «lienis obstrepere laudibus numquam de* 
sinunt* si ingratus hujusmodi sonus tranquillo pacato- 
que animo excipiatur. Tacebunt nugivendi * qui, quid- 
. quid suis Rileverint chartis , ubique occentant ; si to- 
tum id , quod scripserint, veluti in alienos conscri- 
ptum homines contemnatur. Coercebunt scribendi lo- 
quendique licentiam nebulones ac vappae, qui maledi- 
ctis et contumeliis turpiter delectantur; si probra hu- 
jusmodi et convicia nullo adhibito responsionis genere 
despiciantur . Illi denique ipsi, quorum aures , nescio 
qua rerum perversitate , ab istis tam miseris ac mise- 
randis cantibus aliqua videntur delectatione perfundi, 
vel fastidio ac satietate victi , vel rei indignitate com- 
moti invidis omnibus sic obstrepentibus hominibus si- 
lentium tandem indicent • Quae quum ita sint , dubi- 
tabitur adhuc, si quis Invidiae repente sonus increpue- 
rit , utrum prodire in aciem praestet , an intra ca* 
stra se continere; de ulciscenda injuria cogitare , an 
pacate ac placide conquiescere ; fremere , bacchari , ac 
rumpi, an tolerantia contemptuque illud efficere, 
quod Martialis olim canebat , ut rumpatur quisquis 
rumpitur invidia? 

At magna est, inquis, obtrectatio, atque ita ma- 
gna , ut ferri nullo modo posse videatur * * 

Esto. Quid tamen te consequuturum confidas, si re- 
pugnabis ? Majorem obtrectationem subibis. In te enim, 
si cum Invidia congredi velis, tota Invidorum consurget 

natio, ct qua conviciis, qua probris, qua contumeliis et 
exquisitis omnibus maledicendi artibus tantum tibi ne- 
gotium facesset , ut nullu* evadendi locus relinquatur. 
Scit ille Janus Parrhasius, qui, quum ei invideretur, 
quod Mediolani tanta frequentia doceret, ut inter ju- 
venes auditores ille ipse Gallicarum copiarum impera- 
tor Trivultius assideret , et summa, qua poterat , con- 
tentione curaret ut ab se , quam Invidia accenderat, 
laborando flammam propulsaret , tantum sibi excitavit 
incendium, ut, quum numquam extingui amplius po- 
tuerit, Mediolano tandem abire, et confertissimam 
roQ discipulorum modo, sed etiam doctissimorum ho- 
minum multitudinem , qui summis ipsum laudibus pro- 
sequebantur, deserere sit coactus. Scit ille Carus, qui, 
,quum Caste! vetri impetus pugnando frangere vehemen- 
tissime conaretur, illis se contentionibus ac simultati- 
bus objecit, 9 quibus nonnisi tristes ac pertimescendi 
exitus profluxerunt. Scit ille Ulricus Huberus', qui li- 
berioribus in Belgio verbis a Perizonio lacessitus , quum 
eum ini jus vocasset, atque eo tandem adegisset, ut 
cui pam deprecari , erroremque profiteri suum juberetur, 
majorem sibi Invidiam, licet victor, conflavit, et , 
qui unius tantum hominis latratum 4erre non potuit , 
coepit omnium. morsibus lacerari. Sciunt denique, ne 
singulos proferam, litterati illi omnes, qui, quum In- 
vidiae profligandae spe ducti hujusmodi immiscere se 
certaminibus voluerunt , tot ac tantas sustinuerunt rao- 

lestias, tantisque se periculis objecerunt, ut fateri tan* 
dem debuerint , quo ense aemulum se conficere posse 
arbitrabantur , eumdem sibi ipsos stultissime injecisse . 

id sibi igitur cerebrosi quidam homines volunt, qui 
contracta fronte, severo vultu, plenis minarum voci- 
bus, ipso denique armati flagro in furiam istam late 
undique debacchantem invadunt? Nimirum non placa- 
re Invidiam, sed irritare; non accepta curare vulnera, 
sed nova appetere ; non insanos sanare, sed cum iis 
misere insanire. Quid enim esse insanius queat, quam * 
ut levius effugias maium , aliud tibi longe gravius ar- 
cessere et comparare? 

Quamquam qui potest appellari malum Invidia, 
aut, si malum dici velit, qui potest esse tam grave, 
ut a nobis perinde ac a tot prudentissimis viris forti 
constantique animo sustineri minime possit ? Age e- 
nim : quidnam boni tandem , quod verum sit , quod 
solidum', quod appetendum, esse umquam potest, quod 
Invidia obtcra*t atque prosternat ? Cerno animo virtu- 
tem illam, quae te a communi vivendi consuetudine 
abhorrentem tantum a cae teris vitiosis hominibus se- 
cernit atque distinguit, quantum ipsa a vitiis omnibus 
secreta extollittn*, candidisque evecta pennis caelum 
petere ipsum videtur. Atqui licet Invidia iniquis illam 
fespiciat oculis; tamen, quum ab ejus nutu ac pote- 
state minime pendeat, nullis eadefn umquam viribus 
poterit labefactari . Obversatur mihi ante oculos doctri- 

na illa tua , quae plurimarum te rerum scientia or- 
natum locupletat. Atqui divitiae istae tuae in abdito 
animi sinu recessuque positae non fures, non hostes, 
non praedonis cujusque vel rapacissimi manus pertime- 
scunt . Quum igitur neque virtus , neque doctrina In- 
vidiae voluntati ac furori subjiciatur, quodnam deni-* 
que ipsa bonum surripere a nobis potest ac auferre? 

■ Glociam , inquis , quam summo nobis labore ao 
studio comparandam esse ducimus, Invidia obterit ac 
labefactat . 

•Non bic ego contentionem illam instituam, qua 
quaeri solet , an omnino bonum gloria sit , vel cujus-, 
modi bonom existimandum * Non dicam , quod a sa- 
pientibus viris -dicitur, gloriam esse rem inanem ac 
vanam, quae cupiditatis sitim non expleat , quae cu- 
ras animo non depellat , quae amittendi metu augen- 
dique fa manu desiderio torqueat ac discruciet . Ne ii* 
. lud quidem attingam , quod sapientiae duces ac patres 
docuerunt, virtutem esse unum hominis bonum: hanc 
seipsa cumulate contentam esse: hanc de gloria mini- 
me laborare . Haec omnia tacitus praeteribo , quibus 
illorum facile reprehenderetur stultitia , qui immodera- 
ta gloriae cupiditate ducti in eos omne* irato animo 

irrumpunt , qui quavis illam ratione evertere moliun- 

<• • 

, tur . Itaque illud perjnittamus , quod concedi a no- 
bis postulatur, et gloriam in bonis et expetendis re* 
bus collocandam esse dicamus. Quis autem, si gloriae 

luce careat * in Invidiam exardescat ? quis eam repe- 
tundarum postulet? quis non seipsum potius hujusce 
criminis incuset? Pugnat quidem. Auditores, Invidia, 
ut alienam deprimat convellatque gloriam; atque, ut 
nihil dissimulem , tam acerbe aliquando pugnat , ut ex- 
petitum de infensissima hoste triumphum relatura esse 
videatur. Sed quamquam omnes industriae nervos con- 
tendat , ut illuc , quo spectat , se pervenisse <olim glo- 
rietur, quid ipsa hoc tanto impetu assequetur? An 
Sigonius quidquam de praeclara sui nominis . existima- 
tione deperdidit, quod in ipsum Invidia censoriam vir- 
gam audacter distrinxit , cumque non imperitum modo 
nulloque ia litteris judicio praeditum, sed etiam do- 
ctrinarum corruptorem pessimum declaravit? An Al<- 
ciatus ab ea,» quam sibi comparavit, gloria repente 
dejectus est, quod multos doctrinae suae obtrectatores 
habuerit , quorum aliquos eo livoris insani pervenisse 
novimus, ut ipsum vix grammaticae artis scientia im- 
butum praedicaret ? An Erasmus quidquam de excel- 
lentis doctrinae laude amisit umquara., quod in ipsum 
irruens Invidia contumeliosis libellis , ementito Phila- 
letis nomine inscriptis, eius famam ‘crudeliter dilania-* 
vit? Quis porro contemnendum putavit Philiberrum 
Pingonium optime de re litteraria meritum , quod Al- 
phonsus Delbenius , quidquid il|e in lucem protulerit , 
nihili esse faciendum existimavit ? Quis Gasparem Sar- 
dium despexit , quod quum plurima liberalibus ar- 

tibus ac .praesertim historiae et antiquitatis memo- 
riae utilia protulisset , eum Bartholomaeus Riccius 
Harpyam turpiter appellavit ? Quis Torquatum Tas- 
sum .flui tertius meruit ab Homero et Virgilio nu- 
merari , non omni cumulandum laude sentiat , • quod 
celeberrimum de Hierosolymis vindicatis Poema tam 
multis ac tam variis Invidiae clamoribus explodere- 
tur ? Vivit profecto, vivetque illud posterorum me*, 
moria sempkerna , eoque sane illustrius, quo ma- 
gis Invidi declararunt , se , quum caetera Torquati 
opera non rectis spectare oculis potuerunt , tantam 
ejus jtamque admirabilem lucem perferre minime va- 
luisse . Itaque ‘ fremant Invidi , ringantur , latrent , 
atque undique debacchentur : quid est r cur illos acri 
insectemur odio, quorum conatibus magnorum Scripto» 
rum laudem nullo extenuatam pacto intuemur? 

. Quid , quod non modo' hanc non extenuant , sed 
augent etiam et amplificant ? Habet enim Invidia, 
Auditores, invita illa quidem, hoc proprium , ut , quos 
. insane vexat, potius ornet ac illustret , quam laedat 
et inobscuret* Quamdiu enim siluit Invidia, nonne 
tamdiu et Athenis Demosthenes ignotus fuit , et Ro- 
mae Cicero inglorius latuit, et, quocumque incidant 
oculi y de preclarissimis viris publicae laudis famaeque 
voces siluerunt? Atque ut minus remota proferam , 
qyandonam Carolus Ruinus ad sublimissimum gloriae 
culmen devenit, atque ad locupletissimas evectus cathe- 

dras tam eximia frequentia Bononiae docuit, ut; quum 
. t sexcentis discipulis ornaretur; auditores haberet cla- 
rissimos et A letatum er Marcurit Mantuam et Ludo- 
vicum Catonem et Ugonem Boncompagnium , qui de- 
inde Pontifex Maximus renunciatus rem Christianam 
non tam imperii majestate, quam ^haritate patria am- 
plificavit? Quis umquam fuit in re litteraria vel me- 
diocriter versarbs, qui non legerit, vel audiverit , haec 
tanta ii|i accessisse ornamenta doctrinae; quum suae 
* laudis obtrectatores habuit infensissimos ; ac praesertim 
Ferrariae Cortesem Mutinensem* Patavii Philippum 
Decium et Franciscum ParmenSem , Bononiae denique 
Joannem Hannibalem et Grottjum Monferrinum , a 
quibus fere omnibus victorias fere innumeras ac prae- 
stantissimas reportavit? Itaque non modo Invidia glo- 
riam non imminuit ac deterit , sed ita etiam auget et 
exornat, ut majorem ipsi lucem adjungens clariori in 
dies splendore ornatam suspiciendam *nobis proponat . : 
Quare quum Invidia et necessario gloriam' sequa- 
tur, vel comitetur, et mansuetudine et cunctatione* 
ac pugna irritetur, et nullum, quod verum, quod so- , 
lidum , quod expetendum sit bonum labefactet, et il- 
lam, quam tantopere appetimus, gloriam exornet eti- 
am et amplificet ; quid est , cur ipsam tantopere aver- 
semur,.aut cur, ipsa nos lacessente, tanta animi no- 
stri . ulciscendae . injuriae cupiditate exardescant ? Pru- 
dens- Romanorum respublica, quum clarissimi impera- 

tores triumphali in Capitolium curru inveherentur , na 
sibi ipsi forte nimium placerent , 'servum aliquem eo* 
dem deferendum curru esse censuit, ut mancipii vilis»* 
simi convicia inter plaudentes populi voces ^audirentur: 
Nos , si gloriar- quasi curriculo insistamus 4 neminem 
audire velinhis, nisi qui nobis plaudat, et sponte >sua 
cnascentem .fastum adulatione et obsequio foveje cu* 
ret? Sumusne* singulari- quadam felicitate supra com* 
manem hominum conditionem!». ita nos comparati , ut 
molestissima, illa cornix , cuj boc-veluti quoddam sem»r 
per jus Juit, ut de summis quibusque viris, de regi- 
bus, de imperatoribus, de Jove ipso 9 qui 4 uf in ve- 
teri proverbio est , nec serenus , nec pluvius omnibus 
placet y summa libertate garriret, de nobis Unis tacere 
debeat , aut raucam illam crocitat ionem suam ia sua- 
vissimos cycneos cantus convertere*, quibus in* nostria 
animis insita assenratio demulceatur? Sumusne inter 
caeteros tam perfecte vel a natura conditi, vel ab ar- 
te doctrinaque expoliti, ut illa ‘caHida rerum omnium 
indagatrix, quae ipso- ir\ Sole maculas agnoscit , nulla, 
ne levia quidem, in nobis vitia deprehendat? Quaesi 
aliquando detegat, non modo non aequo id animo per- 
feremus , sed etiam ulciscendae veluti injuriae cupidi* 
tatem fovebimus, ac tamquam de gravissimo vindican- 
do crimine cogitabimus? A quo vindicandi more prohi- 
bete vos , Adolescentes optimi , quorum instituendo* 
rura gratia, quam hactenus egi, causam suscepi, M4* 


154 DE INVIDI A -II. 

gnum est in vestra adhuc tenera aetate praesidium con- 
tra Invidiam positum et collocatum. Si quando ta- 
men, crescentibus aeque ac doctrina annis, coeperit 
haec ubique superbissime gliscens furiarum omnium te- 
terrima vobis obstrepere, nolite, quaeso,, 'irasci, in 
eamque impetum facere, ne illa vos crudelius aggre- 
diatur, et acerbiores vobis plagas inurat. Cogitate, 
quam vanae ac futiles sunt illae nugae ac gerrae exi* 
stimandae* quae tantos in re litteraria excitare flu- 
ctus consueverunt. Recolite animis, quod gravissime 
olim Seneca pronuntiavit, nihil esse homine, stultius, 
qui verba metuat: quae quidem si vera exhibent, cur 
non grato illa animo accipiantur ; sin autem falsa, cur 
ita accipiantur, quasi vere ab Invidis meritoque j a- 
ctentur? Imitamini Diogenem illum Cynicum, virum 
magna* sapientia praeditum, qui, quum in eum a mi- 
serando invidorum hominum genere convicia hujusmo- 
di jactarentur, in voces non quidem futiles et ineptas 
multoque minus contumeliosas, at modestas, at pru- 
dentes, at graves erumpebat. Imitamini Caesarem Aur 
gustum, qui, quum libellos quosdam contra se scriptos 
ac prolatos intellexisset, effrqenatam hanc licentiam, 
qua praeditus erat, eximia animi magnitudine conte- 
mnendam putavit. Imitamini' modestissimos quoscue 
maximeque prudentes viros», qui - quamquam cicadae 
hujus molestissimae stridore lacesserentur; tamen veteri 
proverbio moniti eam ala corripere noluerunt. Itaque, 

Adolescentes optimi, turpe et indignum esse existiman- 
tes vano vos Invidorum strepitu perturbari , istorum 
hominum exempla sectamini, et parem animi magni- 
tudinem exhibete , ac de insano malorum judicio non 
laborantes in illud omni contentione incumbite, ut ea 
tantummodo -peragatis, quae ab honestis recteque sen- 
tientibus viris favore et gratia excipiantur : tum de- 
mum egregias de Invidis omnibus sumpturi poenas, st, 
illorum aggressionibus contemptis atque despectis, suis 
ipsos privatis furiis ac tortoribus excruciandos 
relinquatis. Dixi. :»•'*> 

^^uod erat maxime providendum, et quod omni 
quo fieri modo poterat prohibendum , ne vel Littera- 
torum fastus, vel Criticorum licentia, vel Invidiae 
temeritas aliquando efficeret , ut una propemodum tran- 
salpina probaretur ab Italis eruditio, scriptoresque no- 
stri fere passim turpissime contemnerentur; id neque 
provideri satis , neque propter deflendam temporum ca- 
lamitatem prohiberi ulla ratione potuit. Auditores. 
Quotus enim quisque nunc est , qui non inteliigat pla- 
neque sentiat, certati m hac nostra aetate externas lin- 
guas addisci, externorum hominum doctrinam praedi- 
cari, externos libros conquiri, summo comparari pre-. 
tio , avidissimeque legi ; linguam vero patriam obscu- 
rari sensim ac dehonestari , Italorum doctrinam despi- 
ci ac ludicram existimari , Italos denique libros ita ' 
repudiari, ut domestica verentes ludibria atque convi- 
cia latebras quaerant, et conspectum lucemque publi- 

carn reformident ? Quod si hanc tam malam, de nostri# 
litteris opinionem exteri solum homines animo imbi- 
bissent, rem aequo animo ferrem, atque huic omni 
causae contentionique supersedissem . Hoc vero quis fera, 
re possit? Domesticos ita ineptire ac fere insanire, ut 
perversam hanc opinandi 1-ationem sequuti omnia pro* 
pe domestica dicendo extenuent, atque externa tantum* 
modo nimis avid; consedentur . Pudere , pudere eos 
deberet Italorum ingenia superbe despicere ac fastidi- 
re , quibus effectum est , ut in litteris bonisque arti- 
bus ubique gentium atque terrarum dominaremur. At- 
que ut hujusce opinionis , quae jamdiu invaluit et quo- 
tidie magis invalescit , perversitatem intelligatis ego 
Jibere aperteque profiteor atque contendo, nihil illa 
injuriosius, perniciosius nihil, posse Italorum litteris e- 
venire. Si qui autem hte forte adsunt, qui Obtrecta- 
torum nostrorum numero accreverint, peto ab illis,ne 
me accusatoris , sed patroni ac defensoris partes susee- 
pisse in hujusmodi causa arbitrentur. Defendo enim 
aequitatem iniquissimis modis ab istis laesam ac vio- 
latam. Defendo Italorum doctrinam, quam isti sum- 
mam in contumeliam despectumque adduxerunt . De- 
fendo ipsam liberalium artium incolumitatem, quae, 
si Italis destituantur cultoribus , in discrimen vel . ma- 
ximum adducuntur ; Majores nostros ingeniosissimos ac 
sapientissimos viros, qui injuriosius tractantur; Itali- 
cum denique nomen, quod imminuitur sensim et ob- 

sciiratar, patrocinandum suscipio : ut haec, quae videtur 
esse accusatio mea , non potius accusatio , quam defensio 
et appellanda sit et re ipsa existimanda. Adeste igitur. 
Auditores, et ea j quae dicam , sic accipite, non ut 
exteros despiciendos putetis; sed ut stimulos vobis ad- 
dito s intelligatis, quibus ad avitam gloriam conservan- 
dam excitentur animi vestri atque inflammentur . 

Atque ut facilius injuriam, quam Italorum litte- 
ris isti domesticae osores laudis et magnifici exterorum 
praecones inferunt, recognoscatis; sinite me, Audito- 
res, illa communia decora, quibus et optimorum in- 
geniorum et sapientissimorum virorum copia et multi- 
plici doctrinarum varietate floruimus, commemorare. 
«'Tanto enim major censenda injuria est, quae a perver- 
so , quem accusamus, more nostris infertur litteris, 
quanto majori in omni litterarum genere excellentia 
Itali homines caeteris gentibus praestiterunt . Itaque 
stc existimo: nullum esse disciplinarum artiumque ge- 
nus* in quo Italica natio non excelluerit; ac non ita 
efcelluerit , ut amplissimum in litteris principatum ob- 
tinens reliquas omnes nationes facile superarit. 

Quod ut a me vere prolatum esse intelligatur, 
non dicam litteras ante illas doctrinarum omnium in- 
ventrices Athenas primum in Italia natas atque enutri- 
tas, deinde in exteras fuisse gentes propagatas: quod 
ex vetustissimis Hetruscorum monqmentis, et luculen- 
tissimis Diodori ac Livii testimoniis facili possem ra* 

tione contendere. Non commemorabo clarissima illi 
sapientiae lumina» quae Augusti • aetate litteris potius, 
quam triumphis» gentes omnes ad humanitatem et ele- 
gantiam traduxerunt. Praeteribo tacitus barbara» quae 
Vocantur» saecula» quae certe doctis hominibus destitu- 
ta prorsus non fuerunt » qui litterarum » quae abjectae 
passim despectaeque jacebant , patrocinium» quoquo mo- 
do possent» in omnibus Europae regionibus susceperunt. 
Ad eam » quae Italis omnium gentium consensu sen- 
tentiaque defertur » laudem » quaque ipsi potissimum 
principatum in litteris obtinuerunt » contento cursu mea 
festinat oratio . Oh tempus illud faustum atque bea- 
tum te prope ad immortalitatem Italici nominis con- 
secrandum» quo tempore Itali litteras bonasque artes, 
quae barbararum gentium conluvione pristinam dignita- 
tem abjecerant» omnium principes restituerunt , ac resti- 
tutas vehementi animorum contentione excoluerunt! 
Tunc Italiae splendor omnibus gentibus affulsit : tunc 
Europae universae sapientiae lumen oblatum est : tunc 
nationes exterae coeperunt agnoscere , Italos homines 
amplitudini gloriaeque natos semper ea', quae medio- 
cria sunt» contempsisse , et numquara ad summum in 
omni laudum genere non pervenisse . Nam reseratis bi- 
bliothecis » quae antea situ obsitae squallescere vide- 
bantur, et uberrimis doctrinarum fontibus patefactis , 
mirum dictu est, quot praeclarissimi in omni faculta- 
te viri subito prodierunt . 

Verum in tanta rerum magnitudine, in tanta lit^ 
,terarum varietate , in tantis ornamentorum insignibus 
«jbid ego prius , quid posterius proferam , Auditores ? 
•Videntur mihi facultates omnes ante ocuIgs obversari , 
cultoresque suos, quibus maxime ad summum honoris 
■gradum provectae sunt, ad intuendum proponere: sin* 
gulae a me exornari volunt, singulae commemorari* 
Adest illa disciplinarum omnium princeps , quae de Deo 
rebusque divinis agit, et quum Anselmum Cantuarien- 
. sem Episcopum , a quo ad concertationes acuendis in* 
.geniis acccmrrodatas est traducta ; quum Petrum Lom- 
bardum , a quo maiorem, apud Gaiios praesertim, au- 
.thoritatem obtinuit; quum Thomam Aquinatem y cui 
parem neminem extitisse doctissimi viri ceosuerunt 
quum denique Bnnaventuram recordatur*, qui Parisien- 
sem Academiam Europamque totam sapientiae luce per* 
fudit ; illud profecto docet., in ea Italos omnium ma- 
xime. excellubse. Adest illa, quae in controversiis de- 
finiendis versatur, et uno praecipue gaudet Bellarmino, 
cui nemo in hoc concertationis genere sive exercitatio- 
ne, sive vehementia, sive palmarum nobilitate ante- 
ferri potest, aut qequiparari; quem unum hostes ipsi 
maxime suspexerunt , unum prae caeterir formidarunt ,* 
quem denique Clemens Octavus , quum illum in Pur- 
puratorum Patrum conlegium adlegit , doctissimum o- 
mnium virorum, qui eo florebant tempore, nomina- 
vit , Adest illa sacrarum rerum testis ornatrixque fa- 

cultas, quae, si divinorum librorum enarrationes con- 
dendas illustrandasque suscipiat , ostendit quidem Gal- 
lum hominem Salianum sese in iis feliciter exercuisse- 
at illi palmam a Torniello homine Italo in hoc tan- 
to suscipiendo opere praereptam esse declarat : si vero 
Catholicae Religionis exordia, si incrementa, si ritus, 
si disciplinam atque instituta condiscenda proponat, il- 
lum Baronium exhibet, cui licet aliquid minus vero 
ac severioris Criticae legibus consentaneum exciderit, 
cum eo tamen nemo umquam est ausus in amplissimae 
contentionem laudis prodire. Me quodammodo vocat 
ac rapit jus illud Pontificium, quod unius Gratiani no- 
mine gestire pene ac superbire videtur . Me jus illud 
Civile, quod post Ulpianos illos, Paullos Patavinos, 
Tribonianos, aliosque hujus notae famaeque viros, Ir- 
nesios, Accursios, Baldos, ac Bartolos 'suspiciendos 
proponit . Me illa veterum philosophandi ratio , quae 
Marsilium Ficinum Platonicum longe celeberrimum, 
et Picum Mirandulanum singulari ingenii doctrinaeque 
praestantia clarissimum; quae Laurentium Vailam, 
Domitium Calderinum, ac magnum illum Fracastorir 
um , qui ad naturae contemplationem propius accessit; 
quae Franciscum Patritium, Jordanem Brunum, Ber- 
nardinum Telesium, aliosque innumeros recensere vel- 
let ac praedicare. Nec vero non allicior atque com- 
moveor ab illa Philosophiae parte amoenissima , quam 
recentiores Physici impensissime coluerunt , quae, quo- 

ties Totricellium , Castelliurti, Borellium, qui obvii 
illam inventis locupletarunt; quoties Grimaldum il- 
lum in lucis natura ejusque proprietatibus indagandis 
acerrimum , qui viam Nevvtono ipsi , qua multige- ' 
nos luminis radios detegeret , significavit ; quoties 
Mathematicae, quam habet comitem , alumnos me* 
morat, Lucam Biturgiensem , Tarraleam Brixiensem , 
Cardanum, Ferrarium, qui Algebrum ab infinitis nu* 
merorum ambagibus evolutam perfecerunt , aliisque o* 
missis, Galilaeum illum, qui rationem maxime accotn* 
modatam investigandis naturae penetralibus common- 
stravit; toties comprobare videtur, nostrorum homi- 
num ingenia multum 'cunctis hominibus, ad quaecunt- 
que se verterent, praestitisse» 

Nullum profecto finem dicendi facerem , si mihi 
per omnes disciplinarum facultates liberet licentius li* 
beriusque vagari» Itaque in illis, quae humaniores vo* 
cantur, litteris immorabor, quae cum ad instituti mei 
rationem pertinent , tum jure quodam Suo eamdem , 
quam mihi dederunt , vocem efflagitare videntur » Quo 
loco eximiosne illos viros, qui patrio floruerunt ser- 
mone, an illos, qui latina scripserunt lingua, a me 
commemorati vultis, Auditores ? Utrosque arbitror» 
Nam postquam Franciscus Petrarca litteras bonasque 
artes misero fatalique casu extinctas ad vitam revoca- 
vit , egregii utraque in lingua Scriptores summum lu« 
liae decus ac nomen pepererunt • 


ORATIO IX. ifr? 

Atque ut primum eos , qui patrium excoluerunt 
sermonem , proferam • quod litterarum genus esse Po- 
tuit , in quo summam Italos praestantiam assequutos 
esse non intelligamus ? An illa bene dicendi facultas, 
in qua se tantopere jactant Galli , et qua nostros ca- 
ruisse homines acriter pugnacesque contendunt ? At 
quum Itali ingenium ad praestantissima quaeque aptum 
nacti sint, licet a perfectissima illa , quam Cicero exhi- 
buit , eloquentiae forma adhuc absint , in ea tamen 
excolenda ad Tullianam agendi rationem omnium ma- 
xime adcesserunt . Testantur id Etruscae Joannis Casae 
Orationes , in quibus Ciceronem ipsum nostra prope 
Joquentem lingua omnes, qui acri pollent ingenio, me- 
rito suspexerunt. Testatur ille Claudius Ptolomaeus,a 
qeo eloquentia ad eam est absolutionem adducta, ut 
quidquid in ipso nullo delectu legas , eo nihil excogi- 
tari melius, nec dici ornatius posse videatur. Testan- 
tur illae Badoari actiones, qui ita populari floruit e- 
loquentia, ut, quae in forensi Oratore Tullius requi- 
rit , ea in ipso mira quadam ratione conjuncta animad- 
vertamus , Paullum vero Segnerum praeterire qui pos- 
sum ? summum plane ac perfectum oratorem , qui se- 
se ita ad auream illam germanamque dicendi formam 
effinxit , ut Italus Cicero doctorum omnium habeatut 
consensu r ac jure optimo appelletur . Exoecto adhuc i 
dum aliquis tandem aliquando in Gallia Orator existat, 
qui ita sit in disputando subtilis, in laudando magni- 

ficus, in agendo commotus, in amplificando gravis, in 
ornando copiosus ; qui ita pertentet sensus , atque ad- 
mirabili prope oblectatione devinciat ; qui ita affectus 
permoveat , sedatos concitet , concitatos sedet atque 
componat, ut Tullianam illam Optimi formam expri- 
mat, quam probet populus, ac sapiens quisque admi- 
retur. An vero Italos, qui tantum eloquentiae laude 
floruerunt, ad perfectam historiae conscribendae ratio- 
nem non accessisse dicemus ? Atqui ego sic existimo. 
Auditores: quotiescumque nos aut Nardium, aut Var- 
chium , aut Bartolum , aut Pallavicinum , aut Guicciar- 
dinum legimus, vel audimus, non magnopere a nobis 
veteres illos Herodotos , Thucydides , Livios, Sallu- 
stios , Tacitos oportere requiri . An egregiorum Poe- 
tarum , quibus Itali abundant , copiam desideratis ? 
frodeat Tinees ille Aligherius , qui propter exquisi- 
tam rerum omnium, eruditionem Homerus Italus esc 
appellatus , ab eoque statim veluti a perenni fonte 
deducti et sapientiae fet incorrupti sermonis rivi cae- 
terorum, qui ipsum consequuti sunt, vatum ora satis 
superque irrigarunt ^-Prodeat Franciscus Petrarca , ubi 
concinnitas, ubi cultus , ubi tanta elucet venustas ac 
tanta in omni genere dignitas atque praestantia , ut 
merito cum lyricis latinorum vatibus conferatur. Pro- 
deat Alamannus ille, qui ita cultos de Agricultura li- 
bros conscripsit , ut clarissimi non defuerint viri , a qui- 
bus cum Virgilio ipso, qui in eo&m argumenti genere 

versatus est , compararetur . Nam quid ego de Area- 
sto loquar, quem mira ingenii felicitas , quem acerrima 
excogitandi vis , quem novum in disjunctissimis rebus 
conjungendis artificium supra omnes exterarum gentium 
vates extulerunt? Quid Torquatum illum Tassum com- 
memorem, qui celeberrimum de Hierosolymis vindica- 
tis poema adeo luculenter confecit , ut nihil magis in- 
genio perfectum atque industria- absolutum esse existi- 
metur ? Potest ne quaecumque sit tandem natio ullum 
proferre vatem, qui in boc omnium difficillimo Poe- 
seos genere praestantius aliquid elaborarit ? Sit in His- 
pania clarus Ercilla : summis in Angiia Mil tonus lau- 
dibus efferatur: in Lusitania Camoensius praedicetur: 
in Gallia Voltairius omnium linguis ac litteris cele- 
bretur. Quis tamen audeat illorum quemquam Poeta- 
rum cum Italo Tasso ratione aliqua comparare , quem 
ita doctissimi quique viri sunt admirati * ut tertius ab 
Homero et Virgilio numeraretur ? Mitto itaque Gui- 
diccionios, Bembos, Caros, Casas, Constantios, alios- 
que innumeros, quos Lyricum canendi genus delectavit » 
Mitto Trissinum , qui Sophonisbam; Oricelarium, qui 
Orestem ; Livieram , qui Cresphontem ; Torellium, qui 
Meropem ; Bracciolinum , qui Evandr um ; Bonarellum, 
qui Solimanum; Tassum , qui Torri smundum cothur* 
nis incedentem suis eo tempore in sc?nas induxerunt, 
quo reliquae nationes nihil excellenti dignum lapdc 
protulerant , nosrrique homines cum praestantissimis 

Graecis comparabantur. Mitto Salviattim, Areostum 
Picolomineum, aliosque egregios Comoediarum Scripte 
Tes, qui tunc omnium doctorum linguis efferebantur 
V. quum caeterae gentes praeclarum nihil in hujusmoc 

i. carmine conarentur . Haec omnia silentio praeterean 

. tur : modo illud ad immortalem Jtalici nominis gle 

riam praedicetur , nihil Tassiano poemate perfectii 
, . posse ab exteris gentibus exhiberi . Tantum Italorui 

I ingenia industria atque exercitatione potuerunt , pos 

quam linguam patriam Boccaccius , Villanus , Pass; 
vantius, aliique viri clarissimi perfecerunt. 

Age vero , quantum eadem latine eleganterqi 
scribendi laude praestent , consideremus . Quamquai 
non sum ego tam demens tamque omnium rerum 
gnarus atque expers , ut nesciam , quid de Italoro 
‘latine scribendi ratione etiam exteri senserunt viri i 
libere pronuntiarunt . Quod si non et ipsi sensissei 
ac pronuntiassent , Italiae tamen hac uti voce et cl 
mare palam liceret : Habui , habui incorruptae latin 
« * tatis scriptores , qui imiratione ac labore auream illa; 

venustatem et elegantiam , quam Augusti suspexit a 
tas , luculentissime retulerunt. Ego Maffejum illui 
protuli, de quo tam praeclara gravissimi homines ji 
dicia fecerunt , ut amplissimum consignatum litter 
testimonium posteritati mandarint , ab eo rectam lat 
ne scribendi peti formam debere , si aureae monumei 
ta latinitatis casu aliquo interirent . Ego Sigonium i 

Ium 9 qui ita sese in scribendo purum ac teretem ve- 
nustumque exhibuit , ut inter doctissimos viros anceps 
diu contentio fuerit , essetne Sigonii ipsius , an Cice- 
ronis foetus liber de Consolatione inscriptus existiman- 
dus. Ego Politianum illum, qui Herodiani historiam 
e graeco in latinum sermonem tam accurate convertit, 

• ut, quae in ipsa occurrunt et apta verbis et conclusa 
numeris et distincta luminibus , absolutum sincerae la- 
tinitatis exemplar ad intuendum proponant . Ego Faer- 
num illum, qui venustissimas reliquit fabulas, quibus, 
praeter antiquitatem , nihil ad summam existimatio- 
nem deesse potest , quum multi oiim extiterint , qui 
eas ex vetusto aliquo aetatis aureae codice exscriptas 
esse putarint. Ego Bembos, SadoJetos, Manutios, ego 
Victorios , Pogianos , Gratianos , ego innumeros alios 
Scriptores peperi, qui pene amissum latiae linguae de- 
cus et ornamentum iisdem sedibus , quibus olim toti 
terrarum orbi jura legesque dabam , restituerunt . Aspi- 
ciant Itali. osores mei, aspiciant Galli , aspiciant o- 
mnes exterae gentes ac nationes hunc florem hominum 
litteratorum , in quibus , si oratores requirant , occur- 
runt Sigonii, Bencii ,• Gallutii ; si historicos velint, 
adsunt Bembi , Gratiani , Maffeji ; si poetas deside- 
rent, prodeunt Fracastorius , Sanazarius , Flaminius, 
Castijionus, Naugerius, Vida, cujus Poetica Institu- 
tio Scaligeri sententia Horatianae ipsi antefertur . Suos 
deinde Scriptores proferant praestantiores , et Perpinia- 

nos, ct Muretos, aliosque hujusmodi notae viros, qui 
latine loquendi laude insigniter praecelluerunt . Fate- 
buntur ipsi quidem, eosdem cum meorum numero nui* 
Jo componi modo posse, atque hic in sinu meo, ubi 
plerique vel perpetuo, vel diutius commorati sunt , e- 
Jegantiam et cultum adeptos esse, ut domestici po* 
tius , quam exteri habendi esse videamur. Quae quum 
ita sirt, Auditores, illud mihi concedendum est ju» 
re, quod satis, opinor, superque docui , Italos nem- 
pe homines litterarum gloria atque ornamento reliquis 
omnibus gentibus praestitisse* • . « 

Hic autem Italorum in litteris constituta prae- 
stantia, quid , rogo, aliud necessario consequitur, nisi 
ut nihil injuriosum magis Italis evenire litteris judice- 
tis, quam ut istae a nobis numquam satis detestanda ' 
opinionis perversitate misere contemnantur > Quamvis 
enim exiguus in Italia esset sapientum virorum nume- 
rus ; et angusta doctrinae nostrae supellex ; si quid 
tamen existeret , quod commendatione dignum judica- 
retur, eam nostris hominibus non sine injuria denega- 
remus . Illud enim patriae nomen ac splendor sibi 
quodam postulare jure videtur *, ut , si quid in dome- 
sticis ornamentis emineat , quod probari merito a no- 
bis queat , laudi ultro ac praedicationi indulgeamus. 
Domesticorum enim praeconia et laudes industriam fo- 
vent, artes alunt, ingenium acuunt, et hominibus in- 
situm discendi stqdium incendunt • Intellexerunt hoc 

profecto gentes omnes ac nationes quarum nulla us- 
quam extitit , quae patriae abjiceret decora atque or- 
namenta , quae scriptores despiceret suos , quae ferre 
aequo animo posset, eos ab alienis contemni , quae de 
illis non sentiret magnifice, ac magnificentius non lo- 
queretur. Neque vero solum, quum litterarum lumen 
longe lateque diffusum omnium oculos perstringebat, 
sed in ipsis exordiis etiam , quum erigebant sese paul- 
latim. et ad illam, qua mirum deinde in modum il- 

- _ _ a 

lustratae sunt , dignitatis lucem contendebant . Hinc 
apud Graecos in Phaeacum et Procor um epulis f et 
apud Latinos a singulis, convivis Poetarum carmina, 
licet absona, canebantur . Hinc Cato volumen illud de 
Originibus conscripsit, ut illustrium, qui Romae flo* 

* ruerant , hominum memoriam posteris commendaret . 
Hinc Tullius opus illud confecit , quo claros omnes 
Oratores non sine praedicatione et laude recenseret . 
Mitto Anglos ac Batavos, Germanos et Hispanos, 
Belgas et Gallos , qui domesticorum doctrinam num- 
quam non Unanimi sunt assensu , favore ,< et gratia 
prosequuti . Quamvis enim ipsorum litterae non ad 
eam, quam postea adeptae sunt, dignitatem essent e- 
vectae ; illae tamen contemni minime debuerant ; pro- 
pterea quod, hoc honestissimo domesticae laudis prae* 
mio proposito , incredibiles erant processus er incre- 
menta maxima habiturae. Quare licet nomae doctri- 
nae census exiguus esset ac tenuis , licet doctorum 

paucitate hominum laboraremus ; isti tamen externae 
doctrinae praecones magniloqui , doraesticaeque laudis 
osores superbissimi magnam Italis et litteris et homi- 
nibus injuriam turpiter inferrent . Quum autem ea sa- 
pientum virorum copia abundemus , eaque in litteris 
excellamus praestantia , quam jactare merito , et non 
ad contentionem solum, sed ad exterarum etiam na* ' 
tionum invidiam prope dixerim ostentare possimus ; 
poteritne aliquid Italorum litteris injuriosius inferri, 
quod cum perverso hoc domesticorum contemptu , et 
cum praepostera hac exterorum tantummodo hominum 
praedicatione queat comparari? 

At enim fuit hoc quondam in Italia discendi sci* 
endique studium ita ardens, ut nihil, quod egregium 
non esset, nostri homines aggrederentur. Nunc vero 
multum ab ea distamus laude, quam sibi Majores no- 
Itri ingenio ac labore comparaverunt , 

Cui quidem interpellationi quid ego reponendum 
putem. Auditores? Possem multos litteratos viros pro- 
ferre , qui Italiam postremis hisce temporibus sapien- 
tiae lumine conlustrarunt . Possem eos nominatim edere, 
quos cum amoeniores ac severiores litterae ad summum 
honoris gradum provexerunt ; tum exterae quoque gentes 
ad se magno allectos pretio evocarunt; quod sane fa- 
cere omisissent, nisi multum inde suis urbibus decoris 
profecturum putassent. Sed quum nolim hic ego con- 
tentionem hujusmodi instituere , brevissime tantum di- 



Digitlzed by Google 


ORATIO IX. I?! 

cara : Si vere , ut domesticae osores laudis contendunt , 
Italia modo non, quemadmodum olim , litteratis abun- 
dat viris , nihil esse perniciosius posse ea opinionis per- 
versitate, qua factum est , ut ab ipsis Italis dome- 
sticorum doctrina contemneretur, et exterorum sapien- 
tiae patrocinium susciperetur . Nam , per Superum 
hominumque fidem 1 ex quo tandem hujusce calami- 
tatis, qua major excogitari nequit ,’ repetendam cau- 
sam putabimus ? OpinoT , vel ex ingeniis , vel ex 
adjumentis, vel ex incitamentis, vel ex industria, con- 
tentione, et labore, quae forte progrediente tempore 
in nostris hominibus defecerunt. At non ingenia de- 
sunt . Est eadem , ut quondam ,• experrecta mens , est 
Idem acre judicium, est eadem animi vis inusitata ac 
praestans, qua non solum Itali excellunt maxime, sed, 
ut Cicero optimus ingeniorum aestimator sensit , reli- 
quis etiam nationibus fere antecellunt. Quae tellus, 
quae mitissima caeli temperies, quae amoenissima Ita- 
liae constitutio extulit quondam Tullios et Livios et 
Plautos et Lucretios et Virgilios et alios hujus famae 
viros; quid est, quamobrem horum similes efferre am- 
plius non potuerit? Non adjumenta desunt. Sive enim 
Doctores , quibus erudiamur , sive supellectilem , qua 
ad omnem doctrinam comparandam instruamur , desi- 
deres; illos sufficiunt publicae Academwe , sive gy* 
mnasia , quo convenire studiorum catwa juventus solet: 
Ticinense in Insubria, Pataviensein Tribu Fabia, Bo- 

noni ense in Aemilia , Mutinense in Gallia Togata , Pi- 
sanum in Etruria, Romanum in Latio, Perusinum in 
Umbria, Firmanum faoc nostrum in Piceno; hanc sup- 
peditant Bibliothecae locupletissimae, quae prope infi- 
nita praestantissimorum scriptorum copia refertae in o- 
mnibus fere LyceiF, ac Romae praesertim, Florentiae, 
ac Mutinae adservantur. Non incitamenta desunt . Nam 
et Majorum monumenta et Patrum exempla et Civium 
dignitas et Urbium nobilitas numquam animos ad o- 
mne egregium facinus non commoverunt. Itaque illud 
solum, quod extremum posuimus, deesse potest ; homi- 
num nempe industria, contentio, ac labor, sine qui- 
bus nec quidquam ingenium valuit, nec adjumenta et 
incitamenta umquam conferre aliquid potuerunt . At si 
industria , si contentio , si labor defuit , nonne isti do- 
mesticae osores laudis atque exterorum sapientiae prae- 
cones tantam nostris hominibus ac litteris calamitatem 
intulerunt ? Quis enim industriam adhibere, quis con- 
tendere animum , quis tantum , quantum litterarum stu- 
dia requirunt, ferre laborem velit, quum quotidie au- 
diat ac sentiat, sese, licet optima conantem, non mo- 
do ab alienis, sed a suis etiam deprimi ac fastidiri* 
JyJam, si res omnes diligenti inspiciamus animo, inter 
ea, qu^e maxime homines ad laborem impellunt, do- 
mesticorum laudem, benevolentiam, et gratiam vel 
principem, vel saltem praecipuum obtinere locum ar- 
bitrabimur • Hac seroper tamquam admotis lateri caL 

taribus hominum animi ad praestantissima quaeque sunt 
incitati / hac ad ardua vel suscipienda , vel conficien- 
da compulsi : hac ad liberales artes omnibus industriae 
nervis excolendas allecti . Domesticorum studio ac fa* 
vore miros apud Graecos litterae progressus effecerunt : 
eodem apud Romanos Eloquentia crevit ac Poesis, at* 
que ad illam perfectionem devenit, qu£ mhil politius 
potest inveniri / eodem Italia, quum Cosmi illi, Hyp- 
politi , Leones Decimi litteras bonasque artes fovebant^ 
incredibili doctorum hominum copia redundavit . Desic 
hujusmodi favor ac studium , desit gratra , domestico^ 
rum desit benevolentia, quum contrariorum coritrari* 
sint consequentia , litterae imminuantur sensim necesse 
est, litterarum cultores despondeant animum , industriae 
nervi incidantur , et bonarum rerum omniufm semi- 
na opprimantur. Quare si nos Itali ^ab avita littera» 
rum gloria defecimus , in quos potissimum hujusce ca- 
lamitatis causam conferemus, nisi in illos, quos do- 
mestica omnia negligere ac despuere animadvertas ? 
Quod si , ut potius arbitror , adhuc nostrae a nobis 
litterae in eo dignitatis gradu retinentur, ad quem il- 
las Majores nostri tanta cum nominis existimatione 
provexerant ; concident ipsae tamen paullatim, aut cer- 
te non amplius ab Italis impense, ut olim , excolen- 
tur, nisi, quoad ejus fieri possit, provideatur, ne il- 
la opinionis perversitas, quam ab initio redarguendam 
suscepi, latius ad commune Italiae dedecus propagetur . 

Quis enim iis artibus operam dabit, quae passim una 
- cum suis cultoribus contemnuntur ? Quis proprium in 
jis volet ingenium periclitari , in quibus famae jactu- 
ram ulla sine dubitatione subibit ? Quis illustre aliquid 
mediterur , quum sese a suis repudiari animadvertat ? 

A qua pernicie, quae maxima est, prohibete res 
Italas, quotquot hic adestis. Viri gravissimi, quos et 
indoles et institutio et facilitas et sapientia ad quae: 
que optima, comparavit* Prohibete quotquot huc con- 
venistis , Adolescentes optimi , quos et ingenium velox 
et laudis amor et Majorum incitamenta ad egregia 
quaeque compellunt . Res enim ejusmodi est , quae ma- 
xime vestros animos inflammare debet, in qua pene u- 
lium , quod superest, Italiae decus atque ornamentum 
agitur: quo neglecto vix aliquid poterit reperiri, quo 
jomnium gentium abjectissimi non videamur* Nam alia 
decora atque ornamenta, quae nostros quondam Majo- 
res supra gentes caeteras extulerunt , ea pene amisi- 
mus universa • Jamdiu lanificia nostra ac textilia serica 
conciderunt, quae propter hominum contemptum atqu? 
fastidium eo prolapsa sunt abjectionis, unde vix rele- 
vari posse videntur. Jamdiu navigatio nostra conquie- 
vit, quam nobis exteri magna exparte eripuerunt , pe- 
rinde ac ilii Gerjuenses Columbi atque Americi Ve- 
spuccii , quum sese ignota in maria non sine magno 
vitae discrimine conjecerunt , de novo externorum tan» 
tummodo navibus aperiendo itinere cogi tassent. Jamdiu 

Irorum splendor evannit , quibus effectum erat , ut 
olim terra marique gentibus omnibus imperaremus* 
Quae quondam extulerat Marsos et pubem Sabellam et 
Decios et Marios et Camillos et Scipiadas et alios hu- 
ius famae innumerabiles viros, non est, cur amplius 
de veteri in armis recuperanda gloria cogitare rursus I- 
falia possit * Tot igitur partim desperatis , partim a- 
missis , partim nostrorum hominum incuria neglectis 
ornamentis; quid tandem nobis restat, Auditores, quo 
inter reliquas Europae nationes, si non amplius emi- 
neamus , saltem ne omnium gentium despicatissimi e- 
iistimemur i Unum, opinor: ad litteras bonasque artes 
vehementer incumbere , ipsarum studia impense pro vi- 
rili parte fovere , litteratos viros omni benevolentiae 
significatione prosequi , et eorum rationibus utilitatique 
Servire. Sumamus igitur animos dignos Italo nomine, 
dignos Majorum monumentis, dignos Antistite illo ac 
supremo studiorum nostrorum Moderatore, quem ad 
bene de nostris litteris sperandum quasi signum aliquod 
sustulisse merito gratulamur* His veluti quibusdam sti- 
mulis ad avitam gloriam, si amisimus, recuperandam, 
si retinemus, conservandam, si possumus, augendam e- 
tiam cumulandamque excitemur» Dixi* 

( 3 uanam perversitate rerum factntn esse dicam, ftu- 
Nitores , ut hac aetate litteris bonisque artibus infesta 
■ea quotidie magis Graeculorum natio succrescat , quae 
vernaculae solum blandiatur linguae , et , quemadmo- 
dum Lagomarsinius inquit , hanc unam esse tamquam 
virgunculam elegantissimae omnium formae, unam de- 
coram et expetendam, unamque veluti procandam prae- 
dicet : latinam contra ut effoetam aetate anum , tur- 
pem, rugosam, edentulam, deliram aversetur, exsibi- 
let, insectetur ? Nimirum Itali insolenti quodam do- 
mesticarum rerum fastidio quasi morbo aliquo laboran- 
tes omnia fere superbe abjiciunt , quae nostri homines 
de studiorum ratione optime praeceperunt .* quae vero 

ab exteris ad nos adveniunt opiniones seu consuetudi- 

• * 

nes tollentes veteres, seu novas inducentes , eae sta- 
tim animis imbibuntur, et tamquam rei litterariae u* 
tiles praedicantur . Atque hic sane morbus, qui in dies 

gliscit serpitque sensim sic jam corripuit multorum a- 
nimos atque pervertit , ut mihi isti non ineptire so- 
lum , sed insanire propemodum videantur . Una fere 
hodie* peregrinitas placet, una probatur, una quovis 
pretio comparatur. Hoc fieri in sericis dolemus vesti*' 
bus , hoc in lanificiis ad nos delatis, hoc in operibus 
.omnibus e transmarinis oris ad nos advecus. Sed haec, 
jquae satis inepta sunt, quis non risu potius, quam ver- 
bis, refutanda esse arbitretur ? Illud sane est longe 
gravius, in quo mea hodierna die Versari debet ora- 
tio • Linguarum omnium regina princeps meam hodie 
vocem efflagitat, qua se a stultorum hominum defen- 
dere telis armisque. possit. Timet enim, ne, si per- 
versa opinandi ratio, quae ab hominibus exteris ad nos 
devenit, quotidie magis invalescat, ea tandem orna- 
menta amittat , quibus ipsa olim in omni libero popu-* 
lo praecipue floruit , de suisque hostibus triumphavit. 
Morem ipsi libenter geram, et sic hodie apud vos a- 
gam , Auditores, ut latinae linguae studium omni es- 
se a vobis retinendum ope arbitremini . Hoc dum prae- 
sto, oro vos obsecroque. Auditores, ut, si, quae sen- 
tio, expromam libere, si linguae latinae osores aper- 
te insecter, si, oblata occasione, dolentius interdum 
conquerar; id non ingenio meo, quod .ab omni acer- 
bitate abhorret, sed rei, quam sum acturus, naturae 
adscribendum esse putetis . 

Intucpti mihi saeponumero in linguarum cognitio: 
12 

Dem et usum, atque hominum diversa commoda eon* 
templanti , illa profecto lingua omni retinenda ope vi- 
detur, quae litterariis hominum rationibus est maxime 
profutura. Jam vero quis tam doctrinarum expers in- 
venietur , qui hujusmodi esse latinam linguam mihi ju- 
re ac merito non concedat? Aspicite, quaeso. Audi- 
tores, quam* longe ac late ipsius pateat imperium, ac 
per omnes diffusum terrarum partes propagetur . Haec 
licet Romani populi quondam propria, hodie tamen 
in omnibus ferme gentibus dominatur , et immensis 
tantummodo litterarum terminis definitur. Nullae e- 
nim sunt usquam Academiae , nulli doctorum hominum 
coetus, nulla gymnasia, ubi jure quodam suo non pro - 
pemodum regnet ; ac non ita regnet , ut tamquam pa- 
rens disciplinarum omnium et artium non agnoscatur* 
Concidit ista quidem in funesta illa barbararum gen- 
tium conluvione, quae tantam, quantam novimus, 1« 
taliae pestem ac vastitatem intulit; sed ita concidit» 
ut omnes omnino litterae eodem labefactatae motu 
conciderent, eademque clade interirent. Neque vero i- 
stae, reddita Italiae pace, excitari iterum potuerunt, 
quin illa continuo in lucem revocaretur, et cum cae- 
teris artibus ac disciplinis ea, qua pollebar olim, di- 
gnitate floreret# Itaque in patrio solo iterum colloca- 
ta non modo nostrorum hominum curam et industri- 
am., sed exterarum quoque gentium studia in lammavit, 
iUudque ex illata sibi calamitate retulit , ut , quae 

antea exiguis finibus r Tullio teste , continebatur, nui* 
lis postea terrarum terminis, ubi colebantur litterae, 
circumscriberetur . Jam enim Iatini esse coeperunt Hi- 
spani et Angli, Germani et Belgae, Lusitani et Gal- 
li , aliaeque gentes ac nationes , quae sese bonis exco- 
lendis artibus adjecerunt. Jam omnes omnium faculta- 
tum duces ac patres suas latinis vocibus doctrinas in 
lucem conspectumque hominum protulerunt. Haec igi- 
tur una est lingua , quae potissimum in omnibus fere 
gentibus viget ; haec, quae omnes artes ac disciplinas 
suis expressas, atque explicatas vocibus cognoscendas 
proponit. 

Bene habet , Auditores : jacta sunt orationis 
meae fundamenta, quibus positis necessario illud, quod 
initio dixi , consequitur , latinam nempe linguam lit- 
terariis hominum rationibus maxime inservire. Quid 
enim in tot ac tantis studiorum laboribus suscipiendis 
sibi litterati viri proponunt? quonam conatus eorum 
omnes referuntur ? quo illa tanta virium animique spe- 
ctat contentio ? Nimirum «o, ut vel multam sibi com- 
parent doctrinae copiam, vel eamdem sibi comparatam 
proferre in lucem queant. Quis autem non videat pla- 
neque intelligat, hujusmodi laborum fructus jucundissi- 
mos ex latinae cognitione linguae, quam ix vernacu- 
. lae studio, percipi uberius posse? 

Atque ut primum de multa nobis comparandae 
doctrinae copia loquamur; quodnam artium ac scienr 

liarum genus excogitari a nobis fingique potest, quod 
0 rei litterariae tatnquam ducibus ac parentibus non 
tfit latinis litteris consignatum? Percurrite, quaeso, a- 
tiimo Grammaticam artem ac Rhetoricam , Philosophi- 
cam ac Theologiam, Jurisprudentiam ac Medicinam, 
Geometriam et Astronomiam , Historiam et Chrono- 
dkgiam, aliasque facultates omnes, quae *©s vel uti- 
litate, tel jucunditate sua impellere addiscendum pos- 
sint • Occurrent profecto vobis sapientissimi aetatum 
omnium viri, qui cum facultatum ac doctrinarum ma- 
gistri habentur et appellantur * tum, quamcumque si- 
ve artem, sive scientiam pertractandam susceperint, 
cogitata sua, lar inis digesta verbis posteritati manda- 
runt . Qui itaque unius vernaculae linguae delectatur 
Studio, carebit Grammaticorum ac Rhetorum adju- 
mentis, carebit Philosophorum et Mathematicorum co- 
gnitionibus, carebit Theologorum et Civilium jurium 
doctrioa , multarum denique carebit scientia rerum , 
quibus omnis humanae vitae ratio continetur. Neque 
vero illud mihi quisquam intempestive c btrudat , quod 
Graeculi qu dam apud imperitum vulgus profano effu- 
tiunt ore , artes nimirum omnes ac scientias non lati-* 
m tantum, sed vernacula etiam ling-ua pertractatas no- 
bis exhiberi . Quaero enim primum : qui hujusmodi ho- 
mines fuerint, qui jb pertractandis artibus ac scientiis 
vernacula usi lingua fuerint ? Non certe Theologorum 
principes, non Philosophorum duces, non Jurisprudeq* 

tlae antistites, ncn Mathematicorum, sive aliar su- 
blimium facultatum per itissi mi , non ipsarum humanio- 
rum artium ac litterarum magistri , a quibus omne si- 
ve eloquentiae, sive poeseos, sive etiam grammaticae 
artificium ad nos pervenit. Qui ergo libris vernacula 
scriptis lingua uti volent* relictis fontibus , facultatum 
rivulos consectabuntur. Qiod quam minus salutare sit y 
mirusque rectae rationi consonum, a nemine arbitror 
non videri. Quaero deinde: quanam ratione fuerint 
scientiae artesque omnes ab his, qui vernacula scripse- 
runt lingua, pertractatae? Nimirum ea, quam unam 
diligant imberbes juvenes, qui vix e gymnasiis publi- 
cis excesserunt , et, quum omnia scire se profiteantur , 
nihil profecto sciunt aliud ab eo, quod a libellis, qui 
a ferendo nomen accipiunt , mutuari tantum consueve- 
runt. Nimirum ea, qua delectentur una belluli quidam 
homines , qui solum arcana quaedam scientiarum arti- 
umque nomina, quae ne recte quidem intelligunt , pro- 
nuntiare vultu ad gravitatem composito pernoverunt * 
Nimirum ea, qua utantur una in matronarum coetibuy 
Ardeliones quidam, qui in occupatione ipsa otiosi mo- 
do totas noctes in alea choreisque consumunt, modo tota 
passim urbe concursant , modo , si quid tandem nobis de 
scientia doctrinaque sua depromunt , aut carmen exhi- 
bent , quod Musarum aures importuna, qua sola redolent, 
loquacitate obtundant ; aut diatribam edunt , quae nebu* 
Iones tantum ac gerras allicere ad legendum queat. Si 

quis tutem vestrum , Auditores, sive eloquentia > si* 
v« poesi tantum inlectus praestantissimos Italorum o- 
mnium Oratores ac Poetas, qui multi stmr,;sibi co- 
gnoscendos esse arbitretur • is animadvertat velim* eos 
ipsos italos tum Oratores , tum Poetas , qui in sua 
maxime arte excelluerunt* a latinis scriptoribus orna- 
menta illa accepisse, quibus omnium hodie gentium 
linguis ac laudibus celebrantur. Ex hoc humero fuisse 
novimus sapientissimos illos viros, qui* barbarie exa- 
cta, saeculo sexto decimo singulari plane doctrina prae- 
diti excelluerunt , quos ad immortalem italici nominis 
•gloriam nulla umquam aetas non praedicabit. Quod si 
Italorum omnium viri praestantissimi latinorum homi- 
num se se dediderunt litteris, ut amplissimos, qui ab 
iis gignuntur, fructus consequerentur; quid nobis ho- 
nestissimarum artium et doctrinarum cupidis faciendum 
esse arbitrabimur ? Illamne iatinam linguam , a qua 
plurima illa traduntur disciplinae praecepta, quae ad 
omnem humanitatem, quae ad vitam, quae ad mores, 
quae ad familiam, quae ad naturae ac Dei cognitio- 
nem pertinent , negligemus ? Quid aliud hoc esse que- 
at , nisi omnem fere doctrinae comparandae copiam 
aversari ? 

. Quid , si quis velit ejusdem doctrinae copiam in 
lucem proferre? Hic enim est alter uberrimus latina- 
rum litterarum fructus, quem in scribendo positum in- 
tremur . Qui enim suam ad latine scribendum industri- 

4 * * 

am conferunt, ii ea lingua* sensus expromunt suos , quae 
cum in omnibus fere gentibus viget ac dominatur , tuot 
habet in iis plurimos non ex faece vulgi , sed ex quo* 
libet hominum litteratorum coetu honestissimos viros, 
a quibus intelligi ipsa possit. Quod quanti faciendum 
sit, declarant apud Romanos, qui quondam resdome* 
sticas graecis litteris, ut pluribus essent cognitae ho- 
minibus, tradiderunt. Egregie id sane. Qui enim scri- 
bunt , Maretus inquit, aut utilitatem publicam, aut 
gloriam suam persequuntur . Si utilitatem publicam ; 
certe multo pluribus proderunt, si ea scribant lingua, 
quae apud omnes fere gentes, quibuscum aliquid usus v 
aut commercii est, intelligatur • Si vero gloriam; hanc 
longius latiusque diffundent, si ea scribant, quorum 
pulchritudo ab omnibus populis ac gentibus percipiatur. 
Videte igitur. Auditores, quem nobis animum pro la* 
tinae linguae studio suscipiendum putemus. Quid? Illi, 
quorum facta litteris consignamus , ea in ultimas pro* 
pagari terras , atque ab omnibus cognosci gentibus cu* 
piunt ,* nos , qui scribimus , quae ipsi fortiter demeti* 
terque gesserunt, non haec ad longinquas ferri terra* 
rum partes cupiemus? Illi , qui levioribus etiam in ar- 
tibus occupantur, vehementius ad eam artem incum- 
bunt, non quae patriis contenta finibus incolas tantum 
militate afficiat, sed quae cum artificis laude ad alie- 
nos translata omnibus esse gentibus admirationi atque 
adjumento possit: nos, qui in praestantissimis artibus 


* 

I 


/ 

> / 

< . 


* 


i 



\ 


\ 

* 

I 


I* 


17 


f, 

t 


184 DE LINGUAE LAT 1 N. ... 
occupamur , circumscripta Italorum hominum utilita- 
te ac laude contenti, exterorum utilitatem ac laudem 
respuemus ? Gentes omnes fragilia manuum et corporis 
opera nationibus omnibus parere cupiunt : nos monu- 
menta animi et ingenii Italis tantum hominibus nota 
esse patiemur? Videte, ne, ut illis magnum honesta- 
tis incitamentum est hoc sperare ; sic nobis fllaeitio- 
sura sit , eamdem utilitatis ac laudis propagationem nec 
optare, nec velle. 

Sed quid ista latinae linguae osoribus effundas, 
qui ntoil agunt aliud , nisi ut paulJatim latina scri- 
J>ta, tamquam minus necessaria, hoc tempore negli- 
gantur ; iisque neglectis, ex quibus omnis latinae Jin- * 
guae cognitio petitur , latinae homines nescire cogan- 
tur? Hoc ut praestent , . ad , latinos ipsos nos provo- 
cant, et latinorum judicio latinam ipsam linguam con- 
demnari pos6e arbitrantur. Ajunt enim, latinos suis 
tantum contentos litteris graecas despexisse . 

Itane vero , Auditores? Ecquis umquam romanus 
oJim graecas despexit litteras, ut nostri modo latinas 
respuunt et aversantur? Si enim, ut Sigonius inquit, ad 
civitatem regendam doctrina, si ad rempublicam tra- 
ctandam disciplinae praecepta paranda 1 essent, ex grae- 
corum ea fontibus, e quibus emanassent, romani ho- 
mines hauriebant. Quid, quod ii tura vulgo graecas. 
discebant litteras ita fere, ut Majores nostri mox di- 
sccqdas latinas esse putarunt ; quod quantum cum ad 

discendum , tum ad agendum valerent, non ignorabant? 
Sed quid ego haec argumentor? quid plura disputo? 
Quasi vero latini ita sua perfecerint, ut eadem graecis 
non indigerent. Sane si umquam illi, ut Lagomarsi- 
nius animadvertit, suis esse contenti litteris potuerunt, 
id illa aetate contigit , quae cum Tullium et Virgili- 
um et Horatium aliosquc praestantissimos in scribendo 

viros protulit , tum jure ac meriro ab auro nomen ac- 
cepit. Atqui Tullius ad Demosthenem , Virgilius ad Ho- 
merum , Horatius ad Pindarum, alii ad alios ex graecis 
scriptoribus se conrulerunt , iidemque non exemplo modo, 
sed etiam voce auctores romanis latinisque hominibus fue- 
runt, Ut graecorum scripta diu noctuque sibi esse ver- 
sanda manu putarent. Videte igitur. Auditores, quo 
perverso utantur judicio homines tum domestici , tum 
externi , qui nos ad latinos provocant , ut latinam ne* 
gligamus linguam, ac tantummodo italam excolamus. 

At certe, ajunt, multa graecorum in latinum ser- 
monem romani homines convertebant. 

Equidem nescio , an tam multa ea fuerint , quam 
isti putant, et quam multa sunt ea, quae Itali ex la- 
tino in sermonem italicum converterunt . Sed fuerint, 
sane. Quid hoc tandem ad nostram attinet contentio* 
nem? An, si quando hoc latini fecerunt, non utilita- 
tem aut suam, aut suorum sequuti sunt, sed graeca- 
tum litterarum desuetudinem , vel interitum , quod isti 
4c latiois jg italicas convertendis cogitant, inducere 

voluerunt ? Nonne hac exercitatione illud consequi u- 
Dum volebant, quod Ciceronem assequutum esse L. 
Crassus testatur, ut non solum optimis verbis, et ta- 
men usitatis uterentur, sed etiam exprimerent quaedam 
verba imitando, quae nova essent, et idonea? Quan- 
tum igitur ad negligendam latinam linguam valere de- 
bet, quod isti dicunt, latinos homines graecorum scri- 
pta in latinas voces convertisse? Quasi vero hujusmo- 
di interpretationibus latini Italis licentiam dederint , 
qua suas tantum colere, latinas vero negligere litteras 
impune possent . 

Saltem, inquiunt, latini non graece, sed latine 
scripserunt. Cur ergo Itali nori italice, sed latine si- 
bi esse scribendum putent? 

Latini non graece, sed latine scripserunt? Negat 
hoc Muretus , qui illud memoriae prodidit, quod pa* 
ullo ante commemoravi , latinos nempe olim res do- 
mesticas graecis litteris, ut a pluribus noscerentur ho- 
minibus , tradidisse. Negat Lagomarsinius, qui latinos 
illos scripsisse graece confirmat, qui se posse id prae- 
clare facere existimarent . Sane graece scripsit Lucius 
Lucullus, graece T. Pomponius, graece Marcus Tul- 
lius, et Acilius, et Aelianus, nonnullique alii graece 
scripserunt. Qua igitur aut vesania, aut impudentia 
ducti italicae unius linguae amatores negant, latinos 
graece scripsisse? Sed esto: latine, non graece scripse- 
rint . Quid hoc ad rem pertinere nostram arbitrantur? 

Romani latinique homines cum graecornm opes frege- 
rant , imperiumque sustulerant ; tum eo spectabant ma* 
xime, ut iliis quoque litterarum gloriam adimerent. 
Quid vero huic simile in Italis esse deprehendemus? 
Scilicet tam bene est italicis rebus, eaque spes afful- 
get , ut nationes exterae latinarum litterarum curam 
abjiciant , ut impensius Italicas amplectantur . Scilicet 

majores quasdam ab istis, quam ab illis, utilitates se 

* 

esse consequuturas confidunt . Scilicet italicum ita no- 
men suspiciunt , ut prae illolatinum, atque adeo suum 
contemnant . Scio equidem popularium linguarum stu- 
dium in dies augeri magis et invalescere. At si forte 
fiat, ut illud aliquando tempus adveniat, quo non pia* 
rimum latina valeant, et patrius alicujus gentis’sermo 
sit in latini locum venturus, citius profecto in hac 
tanta exterarum gentium conluvione, in tam crebra 
dominorum mutatione, in tam repentinis halicarum 
rerum conversionibus, quantas et legimus, ct audivi- 
mus, et meminimus, et vidimus, dediscent potius Ita- 
li linguam suam , et peregrinae alicujus exterae natio- 
nis loqui sermone incipient, quam ut exteris italicum 
sermonem gentibus inferre possint . Itaque illud nos 
optare debemus mix’me, ut latinus in Italia sermo vi- 
geat, et, quae sunt omnibus profutura, ea ab omoi- 
bus non ignota, sed nota, qualis latina est , lingua 
perscribantur, atque ad omnium tum locorum , tum 
temporum longinquitatem propagentur . •' 


|8S DE LI&GUAE LAT1N. ... 

Ergo, dicet aliquis, ea lingua rei innuenda erit, 
quae nostra est, quam non ex libris accep mus , sed 
a natura arripuimus ; non a m.igistris didicimus , sed 
a nutrice hausimus ; non in scholis percepimus , sed 
in cunis cum lacte ebibimus? Sola igitur illa retinen- 
da, quae aliena est, ac sexcentis e libris et commea* 
tariis et praeceptionibus peti a nobis debet? 

Non ego id statuo, neque vero id pugno. Audi* 
teres , ut italicam linguam ex communi radicitus usu 
evellam; sed illud contendo modo, ne latinam lin- 
guam , quam tot foverunt saecula , ejiciamus , atque 
in deliciis unam hanc vulgarem habentes illam ab I* 
taliae scholis propulsemus. Vigeat italicus in Italia 
sermo , qui et copiosus est et commodus et summis 
praestantissimorum hominum excultus ingeniis atque 
perfectus: vigeat in omnibus Italiae scholis: vigeat in 
adolescentibus omnibus , qui ad litterarum sibi compa- 
randam gloriam contento cursu festinant . Verumtamen 
ka vigeat, ut latino plurimum tribuatur, qui littera- 
riis hominum rationibus est maxime profuturus, sive 
magnam illi sibi doctrinae comparare copiam, sive 
eamdem sibi comparatam in conspectum velint publi* 
camque lucem proferre. 

Quae quum ita sint, Auditores, quid satis justae 
causae afferre quisquam potest , cur perverso quodam 
judicio homines nonnisi patriam suspiciant linguam; 
latinam vero ita negligant , ac despiciant , ut c pri- 

vatis eam publicisque scholis ejiciendam esse arbitren- 
tur ? Quid est , cur suo tantum errare periculo non ve- 
rentes , ingenuos etiam adolescentes in errorem indu- 
cere perniciemque conentur ? Quid est, cur illos nobis 
rei litterariae tructus invideant, qui ex latinae linguae 
cognitione percipi consueverunt? Intelligitis , opinor. 

Auditores, quos mea haec hodie appellet oratio. Ni- 

% 

mirum ecs , quos tam perversum occupat italicae judi- 
cium linguae, ut eam non diligere satis existiment, 
nisi latinae omnium judipio gentium probatae acerbis- 
simum teterrimumque bilium indicent. Alii enim ip- 

■ * • 

sam inopem et egentem , alii rudem et impolitam, 
alii dictu asperam atque insuavem auditu praedicare 
turpiter non verentur . Nam quid ego facta comme- 
morem ? Latini libri ex ingenuorum manibus excu- 
tiuntur , ut tantum itaiici perlegantur , ac praeser- 
tm illi, quibus latinae linguae nomen ac dignitas 
oppugnatur Impiorum telorum ope , quae ab exte- 
ris ministrantur , quamquam illi vitam adimere do- 
mestici homines nullo umquam tempore potuerunt , 
ab ea tamen cruenta quaedam spolia reportarunt. Li- 
cet itaque in omnibus fere gentibus vigeat ac domine- 
tur , viluit tamen magno agitata furore illa doctrina- 
rum omnium vclut i nutrix lingua; et in ea viluit Ita- 
lia, ubi quondam imperiorum domina leges orbi uni- 
verso protulit, et feris humanitatem gentibus invexit* 
Viluit in Lyceis publicis , in quibus italicis plurimum , 

minimum latinis litteris operae jam impenditur * Vi * 
luit in plurimorum adolescentum animis, in quibus il- 
la cxtincta sunt, quae prius fuerunt studia, quorum 
inflammati ardore ad puros doctrinarum fontes impel- 
lebantur . Nam quid ego litteratorum hominum coetus 
* in omnibus Italiae partibus ad recitanda carmina insti- 
tutos afferam , in quibus aures camoenis italis tantum 
patent , latinis autem penitus obstruuntur ? Quid ia 
medium proferam tot praepostera hominum judicia ac 
sensa, a quibus minoris certe perfectum quodvis lati- 
nurn eruditi hominis poema, quam pauca quaedam a- 
matoris inepti carmina aestimantur ? Quid lamentis, 
prosequar perversum illum praeposterumque morem in- 
terpretandi italice latinos libros, ac praesertim eos, 
quorum est frequentior in scholis usus, ut latina paul- 
iatim scripta, tamquam minus utilia, passim- ab o- 
mnibus negligantur • iisque demum neglectis latinam 
homines linguam callere nequeant ? Sed pergant porro, 
vesani homines et impii in matrem . Vivit adhuc, 
aeternumque vivet latina lingua , suisque laeta culto- 
ribus, qui plurimi sunt ac sapientissimi , Theologi 
nempe et Jurisperiti , Philosophi et Mathematici , Hi- 
storici et Rhetores omnium optimi, Graeculorum il- 
lam contemnet turbam, quae muliebribus tantummodo 
libris aeque ac amoribus delectatur « 

Habetis hoc meum de latinae linguae studio reti- 
nendo judicium, Auditores, quod in instituendis pue.- 

rls publici Lycei huius doctores consensione unanimi 
amplectuntur. Propagetur hoc etiam, sic annuant Su- 
peri, ad universae Italiae magistros, si vera ac solida 
puerorum, quos instituunt, utilitate moventur. Pro* 
pagetur ad omnium discipulorum parentes, quorum 
multi in Italia etiam perversis hominum abducti sen- 
tentiis a latinarunt litterarum studio suos liberos avo- 
cant, vel retardant. Propagetur ad omnes litterarum 
cupidos viros , quorum licet nonnulli ad oratoris ac 
poetae laudem contendunt ; tamen falsa opinione de- 
cepti latina illa exemplaria negligunt, quae Majores 
nostri , sapient issi mi viri, ad imitandum sibi propo- 
suerunt. Vos vero, Adolescentes optimi, quos adesse 
video , tenete antiquam latinae linguae possessionem , 
atque in hoc studium toto pectore, ut instituistis, in* 
cumbite, si illa comparare vobis litterarum ornamenta 
Cupitis, quae tantam Italiae famam ac decus apud ex- 
teras quoque gentes propagarunt • Non enim illi scien- 
tiarum patres ac duces , quos omnis suspexit aetas ac 
natio, tanta modo existimatione florerent, nisi ad la- 
tinas addiscendas litteras, a quibus omnis cognitio pe- 
titur, tota se mente atque animo contulissent . Quid? 
Illi ipsi, quos hic adesse videtis , Doctores sapieritis- 
simi , quorum conlustramur luce , ac sapientia frui* 
mur , tantane sive in Theologiae mysteriis intelligeri- 
dis, sive in Philosophiae arcanis penetrandis, sive in 
Jurisprudentiae ac Medicinae doctrinis pertractandis 

, laude extollerentur ; nisi ab ineunte aetate se illius 
.linguae cognitioni dedissent, a qua homines in ma- 
trem impii vos totis revocare viribus enituntur? Ne- 
. que illi ipsi clarissimi Italorum omnium Oratores ac 
Poetae , qui vos delectant maxime , quos assidue le- 
gitis, quos ad imitandum vobis proponitis, vos ma- 
gna quadam admiratione perculsos ad sese allicerent , 
nisi praestantissimos latinorum omnium scriptores as- 
sidua pervolutassent manu , rationemque dicendi suam 
4 d eorum conformare exempla curassent . Agite igitur, 
praestantes ingenio Juvenes : latinae linguae studium 
retinendum esse censentes omni ad latinas assequendas 
.litteras industria diligentiaque contendite, m magnam 
vobis doctrinae copiam comparetis, eamdemque vobis 

f • 

comparatam proferre in lucem conspectumque hominum 
majori cum utilitate et gloria possitis. Di*i. ; 

N isi humanitas vestra, Auditores, me ex hoc am- 
plissimo dicentem loco superioribus annis erexisset ; mi- 
nime quidem hodierna die de Puerorum institutione mihi 
esse agendum constituissem . Quid enim difficilius , quid 
gravius excogitari queat, sive argumenti naturam, sive 
meipsum spectem , aut ubi , aut apud quos ago, ani- 
madvertam ? Dicendum est enim, quibus maxime ratio- 
nibus consuli adolescentibus deceat , a quibus ut a se- 
minibus in agros fructus, sic in civitates felicitas pro- 
manare in annos consequentes possit . Quae subtilius 
quaerere cum mentis vim consiliique postulat magni- 
tudinem , tum artem et ingenium , ut possint omnia 
strictim coramodeque tradi. Abeo autem tradi, qui li- 
cet publicam, quae ad magistros attinet, callere insti- 
- tutionem debet , a privata tamen , quae parentum est 
propria, quam longissime abest, cum re arduum, tum 
opinione asperius existimabitur. Quid, quod in ea d- 


/ 

Vitate dico, quae praeclaram puerilis institutionis for- 
tuam utilissimis communire legibus nullo umquam tem- 
pore recusavit ? Vos autem disceptatores sedetis ac ju- 
dices, quorum bona existimatione magis orator indiget, 
quam hujusmodi orationis genus sapientia vestra requi- 
rat. In publicis enim rebus diu multumque versati re- 
rum usu ac diuturnitate temporis tartara estis adepti 
auctoritatem, ut consiliis vestris amplissimis fere Pa- 
tria gubernetur. Itaque vestrum est, Auditores, quid 
mihi nunc animi sit , cogitare . Qui tamen vestra hu-. 
inanitate fretus, qua me dicentem alias excepistis, ad 
argumentum propius accedo . Et quoniam pueri ad pa- 
tentes, ut liberi, ad magistros, ut discipuli , referri de- 
bent, duplex mihi pertractanda occurrit institutio ; al- 
tera, quae ad parentes privatam, altera, quae ad ma- 
gistros publice pertinere merito videatur . Quemad- 
modum autem rerum dicendarum copia ac varietas 
* unica nequit oratione comprehendi ; ita de libero- 
rum privata solum , quae ad patresfamilias attinet, 
•institutione mihi hodie agendum ; publicam vero, 
quae ad magistros pertinet, in aliud integram tem- 
pus reservandam esse intellexi . Habetis omnem con- 
silii mei rationem propositam et explicatam , in qua 
figitur maximum puerorum bonum , quod praecipuae 
vobis esse curae debet .* agitur familiae vestrae tran- 
quillitas, quam male instituti liberi in discrimen sum- 
inum adducunt : agitur accepta a Majoribus civitatis 

felicitas , quam ex frugifera juvenum disciplina in o- 
mnes publicae rei partes manare prudentissimi viri 
judicarunt . Quamobrem benevolo , quae dicam , ani- 
mo accipite : non enim mihi plus sumam , quam aut 
pudor meus, aut vestra humanitas patiatur. 

Illud esse regnum florens ac fortunatum , quod 
civitates habeat optime constitutas ; civitates illas por- 
ro esse optime constitutas , quae patribusfamilias uta- 
tur optimis; eos vero patresfamilias ducendos optimos 
esse, qui rationes domesticas sic administrent, ut suis 
max;me liberis consulendum esse arbitrentur , sapientis- 
simi quique viri existimarunt . Hic enim est parenti* 
bus a natura ipsa tributus praecipuus ac proprius sen- 
sus, ut ad excellentem humanitatis formam instituti li- 
beri paternam quamdam atque avitam virtutis imagi- 
nem ad futuri memoriam temporis propagare facile po&- 
sint. Quis itaque non modum et viam recte liberos in- 
stituendi velit ac persequatur ? Jam vero, si res omnes 
inspicere ac vere existimare velitis , omnem rectae in- 
stitutionis rationem in optimos primum mores, in ar- 
tes deinde ingenuas conferendam esse reperietis. Alte- 
rum enim facit, ut probos, alterum etiam ut excultos 
quamque ornatissimos liberos habeatis. 

Atque ad mores primum quod attinet* Auditores, 
dicamne, religiosa puerilis institutionis cura non singu- 
lorum privata modo , sed publica etiam civitatum stu« 
dia vehementer incendi atque inflammari? Dicamne, 

pleraque, aut certe maxima patrumfamilias officia iri^ 
culcandae pietatis industria diligentiaque comprehendi 
et contineri ? Dicamne , omnes futurae vitae rationes , 
ac plerumque etiam fortunas in sedula morum discipli- 
na ita esse positas et collocatas, ut fere illi optimi 
matura aetate deprehendantur, qui morum optimam di-' 
sciplinam, pessimam vero qui obtinuerint, et ipsi pes- 
simi agnoscantur? Est hoc sane ita ab omnibus acce- 
ptum, ita alte omnium animis insidens, ut nulla a e* 
tas, nulla natio, nulla non barbaria intelligat, huc o- 
mnes referri cogitationes hominum oportere. Verum, ut 
libere, quod sentio, dicam , licet hoc parentes inrelli- 
gant,in errores, eosque maxime noxios dilabuntur . Ita- 
que sic statuo. Auditores : ad rectam in pueris mo- 
rum disciplinam tria potissimum conferre; parenturri 
optima exempla , sedulam ac prudentem nGn ferenda- 
rum in filiis rerum animadversionem, assiduam eorum, 

quae ad liberos pertinent, cognitionem i 

» 

Parentum optima exempla ad rectam in pueris mo* 
rum disciplinam conferre compertum ita atque explora- 
tum est, Auditores, ut communis sit ille omnium Sen- 
sus paterni propemodum cfficii admonitor, nihil ut li- 
beris proponatur , quod eorum ingenium a virtutis stu- 
dio retardet ; nihil in oculos incidat , quod menteni 
inquinet; nihil ad aures 2ccidat, quod pervertere men- 
tem animumque possit. Quam enim aliam, nisi hanc 
unam esse putemus causam, cur illa a liberis arceantur 

i 

pmnia , qine cum virtute, et cum honestae yitae ra- 
tione consentire minus videantur? cur pueris coram 
praesentissimus pudor improborum quoque hominum im- 
pudentiam quibusdam veiuti coercendo vinculis adstrin- 
gat? cur certa ac temperata hortetur parentes ratio, 
ut, inspectantibus liberis, modesti, ut virtutis amanr 
t$s, ut vitiorum osores videri cupiant? Recte quidem.* 
in parentum enim ipiaginem conformantur liberi, qui 
perpetuo in eorum mores conjiciunt oculos, et, quid- 
quid viderint, accipiunt illico et imitantur . Illa enim 
aetas neminem plus , quam parentes , amat , aut pluris 
facit: sic autem inspicit et observat, ut, si illorum 
sit quamsimillima, se fore optimam arbitretur. Neque 
enim putaverim , ita multos fore, qui, nulla liberorum 
ratione habita, ad iracundiam animis effunderentur, qui 
•levitatem praeferrent , qui arrogantiam ac fastum ex- 
hiberent, qui superbe, qui contumeliose, qui nequiter 
vivere non dubitarent. Insana profecto illorum patrum 
consilia, qui delicati et m°Ues duros atque experrectos 
liberos velint, qui ignavi ac tardi fortes atque acres cu- 
piant, qui audaces et prodigi timidos atque modicos 
desiderent , qui in mensas epulasque effusi , ne quid gra- 
vius dicam, sobrios ac temperantes exoptent. An vero 
jam rudes sumus ac rerum omnium expertes , ut illud 
penitus ignoremur, ipsius dehonestatione corporis, aut 
ullo alio vitio vel levissimo pueritiam infici ac prope 
afflari? Quasi vero hoc saepe minime videamus, liber 

ros illos, qui parentes oculis conniventes habent, con- 
nivere ; qui lingua impeditiore utentes, verba aegrius 
frangere et impediri; qui palato minus, quam naribus, 
proloquentes, narium spiritu vocis sonum comprimere; 
tum fronte, tum supercilio, tum ore toto ritus mo- 
dosqne patrios adhibere . Quid igitur de puerorum a- 
nimo censendum esse arbitrabimur , cujus tanto facilius 
in pejus cupiditates feruntur ad imitandum? 

Quae quidem cupiditates, si aliquando in peius 
ferantur , ea confestim praesto sit non ferendarum in 
filiis rerum animadversio . Equidem maxime miror, 
Auditores, quid sit, quod aliquando pueros ad mimi- 
corum motuum scurrarumque vultuum imitationem con- 
versos non modo non invito animo feramus , sed lu- 
bentissimo provocemus. Quid enim bonae de illo spe- 
rare indolis, aut ominari possis , cujus vel stultitiae, 
vel levitatis quaedam veluti signa existere illico de- 
prehendantur? Hilaritas, inquiunt, in puero placet ac 
festivitas. Utinam haec placeret una, Auditores ! Sed 
ne illud quidem displicet , quod puer identidem subi- 
rascatur , quod arrogantius se gerat , quod insanius con- 
curset, quod obvios caedat, quod contumacius omnia 
ad nutum arbitriumque velit. Nam haec etiam spiri- 
tus animique gratia a nonnullis laudantur, qui tenerae 
aliquid aetati indulgendum esse confirmant . At mihi 
respondeant velim . An tandem aliquid tenerae aetati 
tribuendum sit , si iracundus nimium , si cerebrosus , 

si feroculus puer agnoscatur? Tribuendum esse respon- 
dent. An sic etiam indulgendum sit, quum, succre- 
scente aetate , illae quoque cupiditates crescent vires- 
que accipient? Indulgendum esse reponunt. Oh morta- 
lium omnium ipsi indulgentissimi , ec liberis suis ali- 
quando tandem fatales, et nescio qua misera ac mise- 
randa rerum perversitate calamitosi ! Erit , erit profe- 
cto tempus, et illucescet denique ferali lumine illa di- 
es, qua nimirum ipsi indulgentem hanc lenitatem tri- 
' sci veluti carmine , quod magistrorum etiam saepe au* 
ribus personat, detestabuntur. Qui tunc erit animi do- 
lor! quae agitato turbulentis curarum fluctibus pectore 
erumpentes voces’ quae domesticarum rerum , quas con* 
vulsas penitus ac prostratas cogitatione ac mente prae- 
cipiunt, nullo propemodum pacto sanabilis desperatio 1 
Quum enim acceptis aetate viribus cupiditates crescent, 
quum sese magis explicabunt et in latiorem quasi cam- 
pum effundent, quum non inania jam ac levissima , se4 
. graviora et maxime periculosa recurrent animo, quo se 
tandem leniores isti ac remissiores parentes vertent ? 
Cohibebunt , puto , ferocientis animi in effroenatis li- 
beris impetus, et quod ipsis ac suis olim cupiditatibus 
tamdiu concesserunt, iis, quae paterna praebet auctori- 
tas, adstringent vinculis ac refroenabunt . O spes fal- 
laces • oh conteotiones inanes/ oh nimium seri labores, 
qui , statim ac suscipiuntur , dilabuntur e manibus et 
evanescunt • Calcitrabunt enim cerebrosi liberi ac fero^ 

ccs, et nulla umquam vincula pueri passi, adulescen- 
tiam , aur juventutem adepti habenas ferre indociles 
recusabunt. Qiamcbrem vos, parentes rmnes, quanta 
possum maxima compello voce .* Si ulla vobis est vitae 
et jucundae senectutis ratio, si bberorum, si domesti- 
cae rei, si nominis vos cura mordet; nolite quaeso, 
pati , liberos vestros pueritiae cursum inconsulto solu- 
teque conficere , atque in illos temere adolescentiae flu- 
ctus incurrere, quibus tandem obruti pereant, et fune- 
stam vobis numquam lamentandi satis naufragii labem 
inurant. Magnis, mihi credite, illud est spatium ob- 
jectum difficultatibus: multis longeque maximis juven- 
tus, ad quam erit citissime perveniendum. Disciplinae 
insueta atque impatiens aetas , inspectantibus vobis ac 
frustra vocem et auxilium , -quo salvi fiant, suppedi- 
tantibus , magnis cupiditatum fluctibus obruetur . Ini- 
tio statim imperiis vestris, tamquam gubernatori nau- 
tae, parere discant, cupiditates frangant, virtutis stu- 
dio excitentur, honestatis semina amplectantur. 

Quod quidem facilius a vobis obtinebitur , si opti- 
mis exemplis vestris ac prudenti non ferendarum in fi- 
liis rerum animadversioni assidua eorum , quae ad li- 
beros pertinent , cognitio accedat . Itaque hae vestrae 
potissimum partes esse debent quotidianae ac perpetuae, 
iit minime vos ignoretis, minimeque vos lateat, quo 
ipsorum ingenium ac natura inclinet; ad honestatisne 
sequendam viam , an a recto ejus tramite deflecten- 

dum? quibus ipsi ferantur studiis; iisne, quae pieta- 
tem fovent ac religioni favent, an illis, quae ( virtu\ 
tem evellunt, ac religionem de medio tollunt? quid 
ipsi agant ; turpene, an honestum? quibuscum ipsi ver- 
sentur sociis; cum probisne , an cum improbis? Ma- 
gnum profecto est parentis nomen : at quantum inferat 
oneris, quis cogitatione assequi, quis oratione queat com* 
plecti i Ne quid igitur liberi detrimenti capiant, hae ve- 
strae saepe illorum auribus voces personent : Prospicite 
vobis, vestrisque diligenter moribus consulite. Eo tan- 
tum mentes animosque vestros convertite, quod rectum 
est, quod honestum, quod cum virtute conjunctum. 
Nulli vos delectent libri , a quibus pietas ac religio 
ipsa convellitur. Nolite omnes temere habere socios: 
amate probos, a vobis improbos removete . Adolescen- 
tum, qui mali sunt, colloquia fugite, vitate exempla. 
Videte etiam atque etiam , ne lenociniis eorum capia- 
mini, quibus in fraudem illicere vos conantur. Cir- 
caea ista sunt pocula, a quibus labra si non omni stu- 
dio removeatis, in belluas, et in illam quidem, quae 
sordidissima omnium est, convertemini. Syrenarum 
isti sunt cantus, a quibus si aures vestras exemplo U- 
lyssis non arceatis, a turpissimis voluptatum illecebris 
inquinabimini. Syrtes istae occultae sunt, scopulique 
abditi , ad quos si impingere fatali casu contingat , pu- 
doris vestri naufragium certum ac lamentabile conse- 
quetur • His tempestive commoti vocibus liberi , incre- 

dibile prope dictu est, quam enixe curent, ab omni 
.ut se periculo removeant, quod vos, parentes optimi, 
imminere illis animadvertatis. 

Sed de morum institutione satis : omnis jam ad 
ingenuarum artium studia convertenda oratio est, ut 
non solum probi, sed exculti etiam effici adolescentes 
possint. Quo mihi loco duo potissimum quaerenda oc- 
currunt : quibus primum artibus , ubi deinde pueri sint 
excolendi . 

Hic mihi expectare videmini. Auditores, ut di- 
cendo proferam , quid de toto Musices et Gymnastices 
et Architectonices et Picturae genere ego cogitans sen- 
tiam , et sentire vos et decernere debeatis. Nolite sa- 
ne arbitrari, me aut ita severe agere, ut his negem 
studiis adolescentes esse erudiendos, aut ita parvi res 
aestimare , ut iis ignorem artibus adolescentiam perfi- 
ci, aut certe plurimum confirmari. Sunt enim illae ita 
natura ipsa comparatae , ut in sese boni aliquid exci- 
piant , quare non exiguam queant commendationem ju- 
re obtinere. Illud praeterea commodi atque adjumenti 
adferunt, ut, quum adolescentes nequeant totos soli- 
dosque dies in severiori disciplinarum genere detineri, 
ipsorum animos a caeteris voluptatum inlecebris facile 
avocant ac reflectunt . Sed de iis artibus mitto verba 
facere: hujusmodi enim sunt, ut plus delectationis af- 
ferre , quam utilitatis , nec magnopere vel ad augendas 
opes , vel ad dignitatem amplificandam valere animad? 

vertantur. Ttaque hoc unum statuo: adolescentes , ne 
Illis quidem exceptis, qui in magnifica splendidaque 
domo educati certissimas habent fortunas in patrimo- 
nio amplissimo collocatas, litterarum exerceri studiis 
debere . 

Hoc ut jure a me prolatum esse intelligatis, non 
ea dicam, quae in pervulgato sermone omnium versan* 
tur: multis nimirum contentionibus, quae rem dubi- 
am efficiunt, agitari ; plurisne homo nobilis propter ge- 
nus ac divitias , an minoris propter ingenium rude et 
inscitiam fieri debeat : nobilitati certe ac divitiis au- 
ctoritati plurimum ex comparata sibi doctrina adcede- 
re : domos denique optime constitutas eo brevi aliquan- 
do tempore recidisse , ut spes una in liberorum ingenio 
scientiaque fuerit collocata . Illud tantum quaeram ; 
Quid esse putemus causae, cur parentes ita a natura 
ipsa propemodum deducantur, ut , quum susceptos li- 
beros ad pueritiam primam perduxerint, eos litterarum 
statim addiscendarum opinione imbuant, et cupiditate 
inflamment; nisi naturae humanae ac rationis perfectri- 
ces scientiae, quibus illustrantur homines, haberentur, 
sive ad honestatem et virtutem perficiendam faciant, 
sive ad prudentiam et consilium confirmandum spe- 
ctent ? Una nimirum est ac certissima, una communis 
sapientum hominum, una exemplis quotidie confirmata 
vox, praesidia nempe maxima in litterarum studiis con- 
tineri . Haec animos consilio firmant, haec ad praecia- 

ra (nentes cogitata adducunt, haec ingenia irrequietq 
gloriae incitamento commovent, et pulcherrima hone*? 
statis imagine informant, explent, ac recreant. 

Sed quoniam , quibus in artibus sint pueri exco- 
lendi , dixi ; age jam de loco , ubi litterarum debeant 
studia persequi , aliqua delibabo. Quaerendum nimi- 
rum est , utrum parentes debeant liberos suos privatis 
doctoribus, an publicis instituendos tradere: qua de re 
fuit olim contentione acerrima disputatum . Multos e* 
nim extitisse novimus, quibus nonnisi privata intra do- 
mesticos parietes adolescentulorum institutio probare- 
tur ; multos etiam , qui privatae publicam anteferen- 
dam esse arbitrarentur. V*deo , Auditores, in me o- 
mnium vestrum ora atque oculos esse conversos: video 
vos intentos atque in expectationem erectos , quid hac 
de re sim doctor publicus praedicaturus . Nolite a me 
multa vos cxpectare : non enim is ego sum , qui pro eo , 
qu6 fungor , munere unam vobis institutionem publicam 
proponendam esse suadendamque statuam . Dico itaque, 
discipulorum parentes, quibus nimirum optio yel pri- 
vatae , vel publicae disciplinae traditur , neque unam 
privatam, neque unam publicam, sed utramque simul 
grcto quodam veluti conjunctam foedere deUre ample- 
cti. §i en'fn publicae institutioni privata quoque ad- 
jungatur , atque altera ab altera mutuo vicissimque ad- 
juverur, quis neget umquam* multum sane id ad feli- 
ciorem in litteris progressum conficiendum conierre ? 

Atque hoc quidem cum illa exceptione dictum intelli- 
gi volo, ut illa praescriptio et cautio adhibeatur, in, 
eoque sita esse omnia existimetur, ut non solum non 
contraria, sed ne diversa quidem alia a dcctore alio 
tradantur, et ut privatus ille, non princeps ac dux in 
instituendo sit, sed veluti quidam administer et co- 
mes, et secundarum tamquam partium se actorem esse 
patiatur . Si enim haec fiant , si domesticus hic suam 
ad illius publici institutionem accommodet, si discen- 
tibus ab utroque eadem inculcentur, si domestici ope- 
ris et scholastici ratio repetatur, si denique id agatur. 
Ut, quae publicis in scholis puer didicerit, ne ea per 
negligentiam socordiamque domi dediscat, ita absolu- 
tum opus fore censeo, ut nihil ad doctrinam facile ar- 
ripiendam excogitari utilius fingique possit. 

At nos, inquiunt aliqui, privatam tantum et do^ 
mesticam institutionem eligendam esse arbitramur. Si 
enim omnia perpendamus, multa esse publicarum scho- 
larum incommoda deprehendemus i 

Antequam ad singula progrediamur , hoc modo li- 
beat commemorare, et Persas, et Graecos, et Roma- 
nos, et Haebreos, et Sinas, et eruditissimas quasque et 
humanissimas nationes minime quidem privatos docto- 
ires singulis praescripsisse liberis, sed gymnasia consti- 
tuisse publica , eortimque commodo amplissimis con- 
tinenter legibus consuluisse. Itaque aut gentes omnes 
truditione et humanitate pollentes imprudentes semper 

fuerunt, vehementerque errarunt; aut ii , qui privatam 
solum intra domesticos parietes institutionem probant , 
minime sane omnia prospexerunt . Sed primum illud 
non a recto solum rationis lumine, verum a probata 
etiam tot saeculorum experientia abhorret. Nam et in- 
credibile est, nos a totius fere terrarum orbis exculti 
consensione decipi, et uberrimi semper e publicis scho- 
lis fructus in civitates feliciter redundarunt. Alterum 
igitur, quod unum superest, nos sentire ac decernere 
ulla sine dubitatione debemus . 

Sed singula, qUae in scholas publicas conjiciun- 
tur, crimina audiamus, eaque non accurate minus, 
quam breviter refutemus. 

Publicarum scholarum magistri, ut aiunt, aliquan- 
do minime idonei suo satis faciendo muneri deprehen- 
duntur. 

Miror equidem, hoc ab iis proferri incommodum, 
qui scholas regunt publicas ac moderantur. Nonne isti 
eos deligunt, qui se docendi provinciam velle recipere 
profitentur ? Non illud isti enixe curant , ut ii prae 
caereris eligantur, qui earum rerum, quas professuri 
sunt, scientia praestent, nec vulgari quidem, sed ea, 
quae in comparatione excellens existimetur? Quod si 
aetate hac litteris calamitosa aliquando ipsos spes for- 
te fallat, et in magistros illi minus idoneos incidant - ; 
videte, quaeso, Auditores, quid sentire «os de priva- 
tis tandem debeamus . Nam singulis civitatibus docto- 

res certe pauci sufficiunt: at vero nonnisi singuli sin- 
gulis familiis sufficere magistri queunt. Si ergo pauci, 
qui scholis sufficiunt publicis, aliquando minus idonei 
existimantur, quid de multis, qui familiis singulis prae- 
ficiuntur, statuendum tandem a nobis erit? 

At doctrinae tradendae discipulorum turba obstat, 
nec perinde ut uni privatus, ita multis totum se im- 
pendere publicus doctor potest. 

Haec qui jactant, mihi respondeant velim, de 
quibus hic scholis agant? De illisne, ubi multa mul- 
tis a doctore eodem traduntur; an de illis, in quibus 
singulae separatim disciplinae adolescentibus ejusdem or- 
dinis explicantur ? Si priraurtTj non minus in scholis 
publicis, quam in privatis, doctrinae tradendae disci- 
pulorum turba obstat. Nam etiam privatus doctor plu- 
res in dispari rerum genere pueros , qui quemadmodum 
aetate, sic et ingeniis et doctrina differunt, instituere • 
plerumque debet . Si vero alterum ; quis non intelligat , 
ibi discipulorum celeriores esse progressus , ubi eadem 
discentium est institutio, atque una docentis opera prae- 
ceptioque consumitur? 

Vera haec esse nonnulli publicae institutionis o- 
sores confitentur. Sed aiunt, nimis diu in scholis pu- 
blicis adolescentes versari, et nimis multam aetatem 
in latinis addiscendis litteris impendi . 

Vetus' querela haec est. Auditores, quae jam an- 
tea ad Italos, qui in rc hujusmodi minus ex suo, quam 

fcx, transalpinorum sensu judicant , lateoiim serpens de- 
venit. Fateor, me exterarum gentium judicium cum 
multis aliis gravissimisque in rebus magnifacere, tum 
*hoc in genere plurimi etiam facturum , quum auream 
illam latini sermonis dignitatem, ac Tullianam pristi- 
nam dicendi formam et laudem recuperarint , quam 
plerique viri ex ipsis etiam exteris sapien tissimi reli- 
ctam 4c perditam jure dolent. Verum ita se res ha- 
bet, Auditores, ut nulla docendi ratio ea, qua publi- 
ce utuntur Itali, commodior adhuc extiterit , nisi eam 
forte fuisse velint, quae graeculos quidem, non sapi- 
entes viros effecit. Hac non* ego delectabor sane, nec 
Vos contenti esse umquam debetis, si respondere ad re- 
liqua, et publicae rei, et familiis velle expedire ve- 
stris constituatis. Nam litterarum studia celeriter e- 
mensi liberi, quid rerum tandem, gymnasiis relictis, 
domi agent, aut quibus deinde studiis delectabuntur? 
Librisne operam, an aleae dabunt? In bibliothecis, an 
muliebribus in cathedris versabuntur? Eruditorum coe- 
tus celebrabunt , an spectaculis nocturnis aderunt , an 
voluptatibus capti detinebuntur, an amorum blanditiis 
irretiemur, an corruptelarum inlecebris deliniti tota 
passim urbe delibuto capillo, incessu molli, et cultu 
prope muliebri concursabunt ? 

Non patiemur, ajunt, non feremus. At quomo- 
do, Togo , a parentibus liberi coercebuntur? Patria, 
. dicunt , auctoritas valebit maxime . Et quisquam hoc 

• tempore, atque istis bujusce saeculi moribus valituram 
putet i quum neque aetate grandi , neque rerum usu 

collecta auctoritas exultantem adolescentiae ferociam 

• • » * 

comprimere possit ac retardare? At majora addiscendi 
. studio incendemus. Tu ut illos cohortere, qui scientia- 
rum usu paullo jam elegantius exculti tam placent si- 
. bi , ut prae se seniores omnes despiciant ? Monebis , 
negligent : objurgabis, contemnent. Conficiam brevius. 
Qiiamdiu in scholis versantur liberi, tamdiu cum sibi 

se pueros esse persuadent, tum etiam pueros haberi ab 

* 

aliis aequiore animo ferunt. At vero statim ac litte- 
rarum cursum confecerint * se viros esse arbitrantur, 
-neque solum haberi volunt , sed , quemadmodum Poeta 
ajebat , in annos* patrios ante tempus inquirunt. Ita- 
que sapientissimam semper illius patrisfamilias vocem 
existimavi, qui, quum annos quatuordecim in scholis 

ess^ liberos voluisset , ac tum demum universo, emenso 

9 • 4 

• curriculo , et quartum» jam lustrum praetergressos do- 
? mum accersivisset : Quam, inquit r vellem , omnia, i- 
. terum inchoari possent .* Intelligebat enim vir pruden- 

tissimus, quid sibi curarum, quid suis liberis otii , et 
periculorum fervida adhuc aetas et consilii expers e( 
quodam velutijure emerita allatura esset. Videte igi- 
tur, Auditores, quid in re summi gravissimique ‘mo* 
menti consilii capere debeatis. 

Haec de privata, quae ad parentes attinet, pue- 
rorum institutione dicenda ' esse putavi , ut publica , 

quae ad magistros pertinet ^ frugifera esse utilisqitf 
possit . Quid enim agant, per vestram vos fidem rogo, 
quid publici magistri agant, v quum in illos incidant 
discipulos, qui privata institutione minime adjuti,quin 
exemplo saepe domestico a discendo proficiendoque ab* 
ducti illis ferendis fructibus sunt inepti, quos , institu- 
tione publica accedente, facili negotio gignere potuis- 
sent ? Quid agant, quum eos adolescentes habeant, 
quos ita erga liberalia studia affectos videant, ut ad 
gymnasium , quemadmodum Tullius loquitur , tamquam 
ad pistrinum aliquod detrudendi* aut ad triremem a* 
liquam sint adigendi? Quid agant, quum se circunr- 
septos multitudine juvenum intueantur, quorum alii do- 
cilitate carent, alii pravis affectibus inquinantur, alii, 
Attinium litterarum abjecta cura , vel nihil agunt, vei 

A ■ * ■ f 

id unum agunt, iit omnem, si quo per ipsos modo fie- 
ri posset , gymnasii ipsius pervertere disciplinam c o- 

0 

nentur? Accedat privata publicae institutioni: tum gy- 
* m nasia habebunt probos, tum iittefarum amantes ado- 
lescentes, tum fructus uberrimos ab iis perceptos intue- 
buntur. Et sane quam multi in omni tum veterum, 
tum nostrorum temporum memoria publicis e scholis 
doctissimi probissimi que viri nou in Italia solum , sed 
in omnibus fere Europae regionibus prodierunt! Infini- 
tus profecto essem , si , qui tantummodo tum antiqua- 
rum, tum recentum Scriptorum laudibus efferuntur, eos 
vallem dicendo commemorare « Hoc unum dicam, ad 

hanc ipsos et probitatis et doctrinae laudem in scholis 
publicis pervenisse, quod domesticorum cura et Jabore 
illis obtigit, ut optima institutio privata in iis cum 
publica conjungeretur. 

Quae quum ita sint, vos ego alloquor. Parentes 
optimi, quos liberorum cura dies noctesque angit, ve- 
hementerque sollicitat. Audio vestras voces , quas quo- 
tidie usurpatis: Utinam, qui instituuntur, liberi a re- 
cto numquam virtutis tramite deflecterent { Utinam 
summos in litteris progressus facerent' Laudandae vo- 
ces , praedicanda ubique tam, nobilia vota ac praecla- 
ra. Quid vero prosint, nisi curis vestris magistrorum 
curas adjuvetis? Optatis liberos probitate morum ful- 
gentes? Praesto sit vobis institutio illa, quae in opti- 
mis exemplis vestris , quae in prudenti ac sedula non 
ferendarum in filiis rerum animadversione, quae in as- 
sidua eorum , quae ad liberos pertinent , cognitione con- 
tineatur . Optatis liberos quam maxime excultos ec or- 
natos? Praesto sit vobis institutio illa, quae litterarum 
iis praesidia conferat, et privatam publicae disciplinae 
adjungat. Concludam paucis. Stulti hominis est existi- 
mare, ullum vel in optimis moribus, vel in honestis- 
simis litteris fieri posse progressum ab iis adolescenti- 
bus, quibus illi obtigerint parentes, qui , 'quantum a- 
magistris publicis in conformandis moribus tradendis- 
que litteris curae impenditur; tantum agunt \ ut libero- 
rum animi neque rectis moribus, neque honestis litte- 

ris a quovis imbui, licet multum conetur, praecepto- 
re possint* Dixi. 

jFaciiitas vestra fecit, Auditores, ut de illa Puero- 
rum institutione, quae ad parentes attinet , mihi agen- 
dum esse superiori anno arbitrarer: fides mea facit, ut 
institutionem illam, quae ad magistros pertinet, ho- 
dierna die pertractandam suscipiam. Intelligo sane, 
quam difficili et scopuloso in loco verser, si rem o- 
mnem diligenter inspicere, suisque expendere momentis 
velim . Agitur enim de illa docendi pueros ratione , 
quae tam multiplex est, tam varia, tam acribus Undi* 
que doctissimorum hominum contentionibus agitata, ut 
non modo meam , quae nulla est , sed summorum eti- 
am oratorum eloquendi vim superare facile videatur. 
Agitur de doctoribus publicis, quos ego maxime vere-* 
or, quorumque doctrinam et probitatem tanti facio, 
ut non modo in illorum opera, quam diligenter ac se- 
dulo in excolenda juventute impendutit, nihil usquam 
reprehenderdum occurrat; sed nihil etiam, quod opti- 

mum, quod proficuum, quod laude dignum non sit, 
• mihi ante oculos obversetur . Agitur apud adolescentes 

ipsos, qui cum publicas in scholas confluunt, tum au- 
dire numquam a quovis debent, ne despondeant ani- 
mum, se male institui ; quin etiam putent oportet 
sese recto ad sapientiam tramite duci, ut acrioribus in 
dies stimulis ad eximiam in litteris comparandam lau- 
dem incitentur. Quae quum -ita sint, Auditores, vos 
profecto intelligitis , sic mihi esse orationem tempe- 
• randam meam, ut adolescentibus prosit, et doctores 

publicos cohonestet, er, ne in tanta rerum , quae st 
ad dicendum offerunt, varietate infinita sit, certis ve- 
luti finibus circumscribatur . Quod quidem me facile 
praestare posse confido, si nihil hodie dicam, quod rap- 
tionem docendi novam inducat; nihil, quod omnino 
pervertat , nihil , quod aliqua etiam ex parte immu- 
tet , quae certissimo plurium saeculorum judicio et com- 
muni utilitate probata Majores nostri , prudentissimi 
viri ^ constituerunt . Itaque ab instituta ac veteri stu- 
diorum ratione non recedens ea tantum afferam , quae 
me et usus plurimus docuit, et multo longior, quam 
voluissem , in aerumnoso instituendorum adolescentura 
munere exercitatio. Adeste igitur animis quotquot huc 
convenistis. Auditores, et" rei , quae agitur, pertracta- 
tionem animis vestris ntentibusque mandate. Generatim 
primum, singulatim deinde de publica hac institutione 
dicam; ita tamen dicam, ut ea dumtaxat proferam 9 

quae ad humaniores amoenioresque litteras referantur. 
Hoc tantum mei muneris ratio postulat; hoc^ihe so- 
lum esse acturum recipio: hoc ita solvam, ut, quae 
generatim de institutione amplectenda pertractanda 
sunt, ad exponendum hodie aggrediar : quae vero singu- 
latim ad novas quasdam et inusitatas docendi rationes 
rejicendas attinent, in aliud reservanda tempus relin- 
quam. Quae quidem si ego a vobis, ut confido, non 
aegre audiri, sed probari sentiam; non solum erit, cur 
mihi gaudeam, verum etiam cur consequenti deinde 
tempore rem totam, quam pertractandam suscepi, a- 
lacrius et uberius esse tpihi expediendam et absolven- 
dam existimem . 

Ut paucis omnia complectar, sic ego censeo , Au- 
ditores: eam esse optimam institutionem, in qua ita 
se doctor publicus gerat, ut adolescentes omnes et pos- 
sint et velint in scholis publicis utilitatis illud perci- 
pere, quod a recta docendi ratione manare in singulos 
pro cuiusvis ingenii facultate queat. In hoc maxime 
doctor incumbat oportet, in hoc praesertim elaboret, 
in hoc industriam curamque omnem adhibeat , si pro- 
desse omnibus instituendo generatim velit . Hoc si ob- 
tinebit, nihil profecto erit, quod praeterea ab ipso 
sit requirendum, suo cumulate muneri satisfaciet , nec 
ulla re magis discipulis poterit prodesse suis . 

Ac primum qua ratione doctor efficiet, ut singu- 
li adolescentes possint illos ingenii fructus progignere i 

* « * • 1 I . * « 

qui proficisci a recta instituendi forma consueverunt? 

. Tribus potissimum, ut sentio, rebus: auctorum inter- 
pretatione , exercitatione scribendi, severioris Criticae 
usu, quae non solum in auctorum interpretatione, sed 

• j • * ' . ♦ 

etiam in cognitione eorum, quae adolescentes scribunt , . 
diligenter versetur.- *• 

' * . m * ' , — • . . 

Ad auctorum interpretationem quod attinet : seli- 
* * * < • 
gat doctor praestantissimos optimaeque notae scripto- 
res: seligat aureae latinitatis- fontes , rejectis *i 11 is, qui 

. vel leviter undas ex impura origine hauserunt : seligat 

* * « , « 

praesertim Ciceronem ac Virgilium , quorum alter seri- « 
* . ptores omnes’ sive graecos, sive latinos aut omnino vi- 
cit , aut certe aequavit; alter vero eam *inter poetas » 

■ omnes k dignitatem est assequutus, ut omnium fadle 
princeps -jure ac merito appelletur. Neque vero is ego 
sum, qui putem, aut plures Ciceronis orationes, aut * 
inultos Virgilii libros esse intra exiguum unius anni 
spatium explanandos. Egregie mea quidem sententia hac 
in re falluntur, ac non sine maxima auditorum perni- 
cie doctores illi falluntur, qui magnum quiddam se 
praestitisse arbitrantur, quum omnia prope, quae duo 
isti in sua quique arte principes posteritati mandarunt y 
ediscenda discipulis proposuerint. Cogitanti mihi sae- 
penumero ac diligenter omnia animadvertenti doctores 
isti videntur, aut, quos interpretantur scriptores, .non 
intelligere, aut adolescentum , quos instituunt , captum 
non cognoscere , aut utrumque , quod verisimilius pu- 

» • 

to , ignorare .*■ Quis enim tam rudis est rerumque igna* 
rus, qui mihi haec ultro ac libens non concedat : mu 1« 
ta in his auctoribus saepe occurrere , quae a* magistro 
perlabi celeriter neque possunt , neque debent : multa 
esse iteranda saepius, inculcanda frequentius , in o- 
mnesque partes versanda : immorandum saepe uno in 
loco diutius esse, eodemque non raro saepius reverten- 
dum: unam, vel alteram orationem Tullii, unum «vel 
* 1 • • • ♦ # t 
alterum Virgiiii librum incredibilem magistro, si su- 
* * • * * 4 

am artem perfecte calleat > rerum copiam sufficere , 
qua et ingenia alantur, et mores componantur, et o-* 

• ranis vitae actio recte atque ordine instituatur? Haec 
mihi si quis neget , eum ego a docendi munere remo- 
vendum esse arbitrarer. Itaque interpretationem omnem, 

. quae singulis occurrit annis, una, alterave Tullii ora- 

■ * * + * « 

tione, uno, alterove Virgiiii libro circumscribendam 
puto. Neque vero leve, jdum ista sentio , doctOri o- * 

nus impono, nec leve discipulis comparo adjumentum. 

• 

Nam primum eniti magister debet, ut omnia dilucide 
explicet ac prope oculis subjiciat, nihil ut dissimulet, 
nihil ut praetermittat , et, quod praecipuum est in in* 
terpretando munus , in intimam scriptorum veterum in* 
telligentiam pervadat, eoque secum adolescentes ipsos 
prope manu deducat Hinc singula orationis membra 
dispiciat : hinc diligentius in sententias inquirat : hinc 
sententiarum quae sit veritas, quae gravitas, qui ne- 
atos , qui ordo , quae conscquutio,omni perspicuitate 

adbibita, exponat . Quod si in sententiis ipsis aut sub' 
tilias 9 aut obscurius aliquid occurrat, ita eas compa- 
rationum inlustret usu, ita eas diversis efferat modis, 
ita in omnem convertat partem , ut illas tantummodo 
non percipiat , qui similis esse hominis non vidatur • 
Ncc vero ipsa a diligenti doctore negligenda sunt ver- 
ba , sed eorum vim, sed elegantiam, sed leporem , sed 
delectum, sed comprehensionem ita persequi debet, ut, 
qui latino delectantur sermone , latine loqui ac pure 
eleganterque condiscant. Haec sane non levem docto- 
ris curam laboremque postulant; sed illa magis, quae 
in ipsarum tractatione rerum versantur , in qua potis- 
simum ea sita institutio est, quae adolescentum omni- 
um attemperetur ingeniis, et futuris uniuscujusque u- 
sibus accommodetur , Non enim solum industrius do- 
ctor attentos varietate rerum habere discipulos debet , 
sed eos etiarn explanatione earum erudire. Hinc nec 
leve discipulis emolumentum interpretatione hujusmodi 
comparatur . Multa enim ex multiplici rerum erudi- 
tione , multa ex monumentis historiae, multa ex Ro- 
manorum ritibus atque moribus ,' multa ex diversis mu- 
neribus; quae provectiori aetate alia aliis obire adole- 
scentibus continget, multa denique multis de locis col- 
liget, et qua potissimum ratione in unoquoque viven- 
di genere se quisque gerere debeat , indicabit. Haec 
sane valde utilia esse , et maxime non ad communem 
modo , sed etiam ad singularem profectum accommo- 

data nemo non videt; praesertim si doctor sedulus ip- 
sarum rerum, quae interpretanti occurrunt , naturam 
inspiciar, inquirat indolem , vimque omnem perpendat, 
et illa sibi conquirat ab artibus etiam infimis exem- 
plorum et similitudinum adjumenta , quibus non tam 
discentium fastidio occurrat , quam ipsorum potissimum 
utilitati consulat et inserviat • 

m 

Satis de auctorum interpretatione : age jam de e? 
xercitatione scribendi aliqua delibemus . Nae illi vehe- 
menter «rrant magistri, qui se totos librorum interpre- 
tationi dedunt, iilamque muneris sui partem negligunt, 
qua efficere illud enixe debent, ut crebris discipulorum 
ingenia exercitationibus fatigentur. Atqui non ita - do- 
cuit Aristoteles, non ita Cicero, non Quintilianus, a- 
liique Rhetores praestantissimi , qui illud praecipiunt 
maxime, ut adolescentum animi crebriori, quam fieri 
possit, exercitatione subigantur. Qui sese aliter gerunt, 
Auditores, plerumque ita e scholis discipulos dimittunt 
suos, ut ncn dicam orationem ullam, aut ullum car- 
men, sed neque ullam perscribere epistolam possint, 
quam legentium animi ferre queant, et vituperatione 
risuque dignam non arbitrentur . Non ego quidem huic 
industriae parcam, nec adolescentes umquam momento 
temporis cessare patiar: ad scribendum, ac sine inter» 
missione scribendum non in publicis gymnasiis modo , 
sed in privatis etiam aedibus illos adigam et compel- 
lam . Praeclare Soarius inquit •' m praestanti natura , 

quam ars expolivit , absolutionem perfectionemque di 
cendt exercitatio consumat . Quod sane .ita sc haber» 
experientia atque usu venire doctor deprehendet, si i! 
Jud enixe curet , ut discipuli omnes in optimorum Seri' 
ptorum imitatione assidue exerceantur. Fieri enim non 
poterit, ut praeclaram dicendi formam, quam sibi ad 
imitandum proponunt, ipsi aliqua saltem exparte non 
consequantur. Hac via sane eximii illi institerunt Scri- 
ptores, qui tantam Italiae gloriam famamque olim pe- 
pererunt. Ex hoc numero fuisse novimus Bembos ac 
Sadoletos, ex hoc Sigonios et Manutios, ex hoc Vi- 
ctorios et Pogianos , Gratianos er Politianos, ac , caete- 
ris missis, Maftejum illum, cuius ita purus sermo est, 
ita teres ac venustus, ut doctissimi putarint viri, ab eo 
* praesertim latini sermonis peti elegantiam debere , si 
casu aliquo latinitatis aureae monumenta omnia interi- 
rent . H^nc in discipulis si doctor foveat exercitatio- 
nem cum optimorum Scriptorum imitatione conjunctam, 
profecto efficiet, ut ipsi possint aliquam sive eloquen- 
tiae , sjve poeseos , sive utriusque laudem comparare. 

Quod quidem facilius obtinebit illo, quem postre- 
mo proposui, severioris Criticae usu, quae non solum 
in auctorum interpretatione, sed etiam in cognitione 
eorum, quae adolescentes scribunt, diligenter versetur . 
Nam quod ad auctores attinet , usus hic, quem prae- 
cipio, efficit,- ut scribendi virtutes, quae singulis in- 
sunt, clariori lumine elucescant, atque ita adolescen- 

tum oculis subjiciantur, ut cas et mirari et imitari fa- 
cilius possint . Quod autem ad ipsos adolescentes per- 
tinet , usus idem efficit, ut singula scribendi vitia ita 
ipsis innotescant, ut ea discipuli, maxima saltem er 
parte , in gymnasio ipso deponant , nec secum deferant, 
ad quaecumque deinde munera, confectis studiis, con- 
vertantur • Itaque sollerti cura in singulorum adolescen- 
tum scripta doctor inquirat, haec ad acrem censuram 
vocet, haec attente perlegens animadversionibus num- 
quam parcat. Quum autem animadverterit, probabilem 
animadversionis suae rationem reddat, ut, quae repre- 
hensa erunt, emendentur, et adolescentes in posterum 
eadem vitare vitia assuescant . Nec vero ipsis vel de- 
fendendi , vel opponendi , vel -sciscitandi potestatem de- 
neget, nec quiescat ipse, nec quiescere illos patiatur, 
donec eorumdem evictus ratione animus conquiescat. 
Jam vero qui haec saepius iteret, qui inculcet, qui in 
his imraoretur, non video, quare illud, quod in disci- 
pulorum institutione expetit, obtinere non possit . Non 
enim fieri potest, quin, eamdem qui saepius incudem 
tundat, aliquid tandem extundat. 

Atque haec mea quidem sententia sunt, quae il- 
lud 'efficiunt, ut adolescentes possint utilitatem illam 
ex humaniorum litterarum studio percipere, quae pro 
cuiusvis ingenii viribus optari maximo a sedulo docto- 
re queat . His enim ita instituuntur juvenes ac poliun- 
tur, ut, si qui optimo ingenio praediti excellant, o- 

titores optimi et egregii poetae evadere tandem pos- 
sint; si qui mediocri polleant, rem vel publicam, vd 
privatam sua ipsorum mediocritate juvent ; si qui rudi 
laborant, neque rudes omnino sint, neque propria in 
patria hospites ac peregrini, neque omnibus omnino 
usibus inutiles; sed aliquo formati modo e doctoris lu- 
do edomitique discedant. Itaque fiet, ut, humaniorum 
confecto litterarum curriculo, alii alio diffluentes sic 
abeant, ut sive ad graviores disciplinas addiscendas, si- 
ve ad publica, sive ad privata obeunda munera se con* 
ferant, quantum cujusque patietur facultas, vel pror* 
sus idonei, vel saltem non omnino inepti reperiantur. 

At enim quispiam dicet : quid institutio vel opti- 
ma illis prosit adolescentibus, qui ad litterarum stu- 
dia non cupiditatem ac sitim, ut fieri oporteret, sed 
fastidium ac satietatem afferre secum videntur; qui ab 
omnium librorum lectione abhorrent; qui aut equis, 
aut gladiis, aut fidibus delectantur; qui totas noctes 
in alea choreisque consumunt , et voluptatum inlecebris 
blanditiisque capti litterarum studia litteratosque viros 
contemnunt ? 

Ego vero. Auditores, si qui hujusmodi juvenes 
reperiantur, qui ad publicas scholas confluant ita cor- 

t 

rupti ac perditi , ut de mutanda in illis ratione vitae 
sit omnino desperandum, eos a caeteris evellendos , et 
e litterario ludo dimittendos semper existimavi. Nul- 
lus enim ex iis fructus percipi umquam poterit ; maxi- 

ma vero ex iis in alios bene moratos juvenes manare 
damna consueverunt. Sed qui lenti sunt, qui . tardi , 
qui in studiorum laboribus remissi, neque ita vitiis 
implicati, ut ad virtutem revocari industria ac diiigen* 
iia nequeant, ii quidem sunt excolendi : hoc nempe 
optima efficere institutio debet , ut non solum ipsi 
possint, sed etiam velint utilitatem illam percipere, 
quae pro cujusvis ingenii viribus a recta docendi ratio- 
ne manare in singulos queat . 

Hanc autem ut velint utilitatem percipere, qui- 
bus potissimum artibus utetur ? Pietatis studio , aemu- 
lationis ardore, laudis praemio. De singulis quam bre- 
vissime dicam * 

Pietatem quum nomino, virtutem illam intelligb, 
quae ad omnia praestanda, quae Deo, quae parenti- 
bus, quae patriae ipsi debemus, adolescentum animos 
mentesque impellat. Hanc autem magistri doceant, 
hanc saepissime inculcent, hanc in animos indere di- 
scipulorum contendant. Itaque omnis illorum conatus 
eo spectet ac referatur , ut iHa discipulis subsidia con- 
ferant, quae ipsam pietatem foveant, in diesque ma* 1 
, gis amplificent. Illud enixe curent, ut a teneris annis 
adolescentes cum litteris homine christiano dignas vir- 
tutes imbibant* Hoc pro viribus enitantur, ut iis non 
tam bene dicendi, quam betoe vivendi vias commom- 
strent ; ut quantus sit in virtute splendor, quanta in 

vitiis deformitas , patefaciant ; ut illa ostendant o* 

» > 

mnia, quibus qui semel penitus instructi sint , et avi- 
tii turpitudine omni studio refugiunt , et officii hone- 
• itatisque rationem rebus aliis omnibus anteponunt . 
. Quae quidem altissimis defixa radicibus diu manebunt, 
. *i vel magistri ipsi , vel studiorum omnium moderato- 
. res quaedam pietatis opera constituant, quae a litte- 
rarum cultoribus stato tempore peragantur* His adju- 
. mentis praeceptores reddere bene moratos juvenes co- 
. nentur, ut non modo illi a recto virtutis tramite non 
recedant, sed etiam velint eos in litteris processus fa- 
cere , quorum gratia tot a nobis labores ac molestiae 
suscipiuntur. Si enim bene morati sint adolescentes, 
si virtutis insistant semitis, si pietatem colant, nolle 
profecto ipsi non possunt satis illis muneribus facere * 
quae a Deo, quae a parentibus, quae a patria sibi es- 
se imposita animadvertunt* 

Pietatis studio aemulationis ardor succedat. Haec, 
Rinaldus inquit, admirabilem illum studiorum aestum 
succendit , quo fervente ingenia explicantur, frigescente 
torpent et contrahuntur.* Haec , Hesiodus ait , a Jove 
ipso in terrae radicibus collocata est, ut humapum ge- 
nus ad opus illud accendat, quod in quavis ratione a- 
gendi praestantissimum judicetur. Haec a Quintiliano 
ita praecipitur et commendatur , ut ipsam acriores sub- 
dere ad studia faces, quam et assidua doctorum moni- 
ta et sedulam parentum curam pronuntiarit. Quis enim 
locus Musis ac Minervae artibus liberalissimis usquam 

patuit, m quo si aemulatio assideat, tamquam custos 
aut monitor , non prospiciat sedulo litterarum decori 

et ornamento ,* et quos homines iis veluti sacris addi- 

% • 

ctos invenit, non iis quodam blando invitamento prae- 
dicet , pulchrum esse de palma semper acriterque con- * 
tendere, non cedere paribus, majores vincere, classem 
ducere, ac principe in loco ceu Dictatorem aut Regu- 
lum collocari ? Instituantur iraque a doctore publico 
quaedam veluti inter ipsos discipulos concertationes, ia 
quibus et memoriae et ingenii et doctrinae et diligen- 
tiae periculum sit faciendum . Ad certamen moveant a- 
. liqua, tamquam bellica, litterariae virtutis vel incita- 
menta, vel signa: moveant illi Poenorum leones .‘mo- 
veant illae Romanorum aquilae : tum quasi vocantes 
tubae: tum vexilla, quae parietibus pendeant: tum co- 
ronae , quae victorum, capiti velle accedere videantur. 
Interea prodeant ex adversis partibus aliquot , tamquam 
pugilum, paria, in mediamque arenam descendant, a* 
criterque pugnent. Nec- mora, pugnae signum detur: 
confligatur, recitetur, scribatur, explicetur. Quae lin- 
guae statim erit in dicendo celeritas! quae mentis ia 
scribendo attentio! quae ingenii in interpretando con- 
tentio! Ut se decertantes pueri victuros confident l ut , 
si non vicerint, non esse vincendos tamen sperabunt/ 
ut victores laetitia exsilient ! ut pudebit victos •' qui 
,tamen rursus infestissimis armis pugnare volent . Stabit 
enim aut gloriose vincere, aut honeste cadere. Itaque 
*5 

iterum vir viro haerebit , pes pedi accedet , manus ma* 
hu conseretur , ac tanto res omnis ardore animi gere- 
tur, pulvereae ut nubes tum supplosione pedum, tum 
* agitatione torporum tollantur . Hos videlicet ludos tam 
lepidos tamque rei litterariae utiles aemulatio edit ad 
nutriti quos ubi doctor animadvertat, tamquam bonus 
imperator, suorum virtute rebusque gestis vehementer 
laetatus receptui cani imperet , et victoribus victisque 
simul adJens animos ad aciem omnes ac pulverem de- 
inde revocet , arque idem toto anno perpetuus sibique 
succedens aemulationis ardor contentioque Servetur, 
Qiod sane fiet, si cum aemulationis ardore laudis 
praemium conjungatur. Qua in re nc forte aliquis in 
adolescentum animis ad praeclara quaeque incitandis 
subrepat error, non ea quidem laus intelligatur , quae 
ipsos ferociores, quae suarum tantum rerum admirato- 
res, quae alienarum contemptores reddat, quae, fastum 
alat , quae invidiam nutriat , quae caeteras litteratorum 
pesres progignat ; sed eam , quae, ita juvenum animos 
moderatur ac regit, ut quasi lenocinio quodam incita- 
ti, tamquam generosi equi, studiorum alacrius cursum 
prosequantur; eam, quae non Athenis solum, sed eti- 
am in Latio ita veteres illos succendit viros, ut se 
suasque artes ad summum gloriae dignitatisque culmen 
erexerint; eam, quae litteras barbararum gentium con* 
luvione extinctas ad vitam demum, apud italos prae- 
sertim homilles revocavit ; quae Gallos ita corripuit , 

ut quae gens nullas antea litteras noverat , nunc in o- 
mni litterarum genere cum maxime excultis nationibus 
de dignitate contendat ; quae Ang!os , quae Belgas , quae 
Germanos, aliasque gentes ab illa veteri tam inculta 
agrestique vita sic vindicavit , ut in agris iliis , qui 
sentibus usque vestiebantur , hujusmodi proferrentur fru- 
ctus, qui non domesticis modo, sed hominibus quoque 
exteris prodessent. Haec ea laus est, qua uti prudens 
ac sapiens doctor debet, ut adolescentes illius delinit! 
inlecebra ad praesfantissima quaeque incitentur, et ad 
egregia et ardua vel suscipienda, vel conficienda im- 
pulsi ad liberales excolendas artes omnibus industriae 
nervis toto anni spatio allidantur. 

Itaque , ut omnia , quae sentio, dicam, si quem 
apud Romanos Consules receptum vulgo fuisse morem 
accepimus, ut quum, exeunte anno, Magistratu abirent, 
in frequentissima populi concione res in Senatu prae- 
clare gestas, reipublicae vices, et parta eidem decora 
atque ornamenta, quibus illius anni memoria apud po- 
steros celebranda esset , oratione commemorarent ; is 
apud Academtas etiam , caeterosque doctorum hominum 
coetus invaluisset, ut, quemadmodum in studiorum in- 
stauratione ad liberales artes excolendas excitari juve- 
nes solent; sic quaecumque litteratis viris, ^tque ip- 
sis etiam adolescentibus felicia ac laeta accidissent, 
vertente anno, praedicarentur, egregie id quidem 'ad e- 
rigendos inflammandosque animos valeret . Sed ita fie- 

fi fere videmus , ut , quae maxima alacritate studia su- 
scipiuntur, eadem seu fatigatis diuturna contentione a- 
nimis , seu fractis nimio aestu corporibus, defervescant 
paullatim et concidant; quaeque sub anni initium ge- 
stire quodammodo ac triumphare litterae videbantur, 
eaedem sub anni exitum proferre vix audeant se se, ac 
langueant sensim, ac tandem penitus obmutescant . Ve- 
rum longe alia est Lycei nostri conditio. Quod enim 
maxime optandum est ac providendum, ut etiam sub 
anni exitum laudis praemium industriis ac navis adole- 
scentibus deferatur ; id sane illis prospero quodam Mo- 
deratorum consilio contingere merito gratulamur . Nam 
praeter ilium veluti Magistratum , praeter illa veluti 
virtutis bellicae insignia, praeter illa veluti principa- 
tus decora et ornamenta, quibus totius anni spatio 
praestant issi mi omnium cohonestari adolescentes solent ; 
quod laudis praemium io hac tam bene constitata A- 
thenaei nostri ratione optare, exeun te anno, iidem pos- 
sunt, quod cumulate ipsi non consequantur? Est hic 
illarum rerum praedicatio, quae laetae litteris et ado- 
lescentibus totius anni curriculo acciderunt. Sunt hic 
palam proposita munera, quae singulis vel Principatus, 
vel Magistratus, vel virtutis bellicae ornamenta geren- 
tibus inter plaudentium juvenum voces et gratulationes 
deferuntur. Sunt hic gravissimi viri, qui eadem prae- 
bentes munera adolescentum exercitationes, ingenium, 
industriam, atque ornamenta omnia publicis ornare lau- 

dibus non dedignantur. Quae quidem a me dicta esse 
imeiiigatis velim, Auditores, non quod solum existi- 
mem , hujusmodi laudis praemio ad laborem et indu- 
striam discipulos omnes excitari; sed quod etiam pu- 
tem , magnae vobis curae esse , magnoque studio ado- 
Jescentum in litteris progressum hac a vobis ratione 
provehi et amplificari. 

Haec sunt, Auditores, quae optimam illam insti- 
tutionem constituunt , qua tandem aliquando fiat , ut 
adolescentes omnes et possint et velint utilitatis illud 
in scholis publicis percipere, quod a recta docendi for- 
ma manare in singulos pro cujusvis ingenii ratione que- 
at . Ut ipsi possint, efficiet auctorum sedula interpre- 
tatio , scribendi recta exercitatio , severioris usus Criti- 
cae, quae tum in auctorum interpretatione, tum in co- 
gnitione eorum, quae adolescentes scribunt , diligenter 
versetur . Ut ipsi velint, efficiet pietatis ardor, aemulatio- 
nis studium , laudis praemium. Haec a me hactenus 
declarata sunt omnia , ac propemodum demonstrata . 
Si qui autem sunt , qui plura a me dici velint , mo- 
rem ipsis libenter gero: ad experientiam provoco, ef- 
fectus affero, ut non modo meliori in lumine , qua dc 
agitur, res collocetur; sed etiam ut sapientissimi viri, 
qui nostra moderantur studia, ut doctores publici, qui 
me circumstant , ut adolescentes optimi , quos adesse 
video, debitis eorum curae industriaeque laudibus ho- 
nestentur. Igitur oculos convertant suos ad hoc Firma- 

iium Lyceum , in quo optima illa, de qua hactenus 
egi, institutio floret, diligenterque servatur. Viguit 
hic enim in dies magis eloquentia iila , quae in opti- 
mo quoque suam saepe vocem emisit, et modo litte- 
rarum praestantiam, modo praeclaras animi colendas 
dotes , modo eximias hominum virtutes ornandas cele- 
brandasque suscepit. Viguit poesis illa, quae licet so- 
lum latio in scholis publicis fere semper incessit syr- 
mate, itaia tamen hos intra parietes prodivit palla, 
dulcique animos musarum cantu dolinivic • Viguit opti- 
morum Scriptorum lectio et imitatio, qui non priva- 
tim modo, sed etiam publice in italicum sermonem 
Versi nativum decus nitoremque suum retinuerunt . Haec 
illi aspiciant atque attente recolant, qui ejus, quam 
proposui , institutionis fructus contemplari animo paul- 
lisper velint. Vos autem, Adolescentes optimi , ea o- 
mnia iterum praestare pergite, quae vestris suppedita- 
re vos magistris decet, quorum frustra susceptus foret 
in vobis erudiendis labor, nisi vestra illa adcesserit di- 
ligentia , sine qua cum omnibus in rebus , tum in no- 
stris praesertim stidiis omnis omnino profectus est de- 
sperandus . Dixi . 

INSTITUTIONE III. 
ORATIO XIII , 

Immersus ex iis, quae generat im de Puerorum instl* 
turione dicenda esse existimavi, ad illa’ venio , Audi* 
tores, quae singulatim mihi in inusitatas quasdam non* 
nullorum hominum disciplinas intuenti occurrunt , quae- 
que me acturum, omni* qua fieri diligentia potest, re* 
cipio. Qua quidem in re quum omnia satis intento a* 
uirno diligenter inquiram et expendam, quod olim de 
M. Catone a Tullio dictum legimus, eum, quamvis 
optimo animo ac summa fide uteretur , tamen nocere 
Interdum solitum esse rei publicae, quod tamquam in 
Platonis politia, noo tamquam in Romuli faece sen- 
tentiam diceret ; hoc mihi recte convenire posse vide- 
tur in quosdam hujusce aetatis homines, egregie illos, 
ut arbitror, in litterariam rem animatos ac vehemen- 
ter de ejus commodis ao dignitate sollicitos , sed qui 
nova quaedam et inusitata in studiorum ratione' opn- 
misque disciplinis tradendis sequuti rem omnem in euna 

locum adducunt, ut, in quo prodesse litteris atque a- 
* .dolescentibus nimium volunt, in eo maxime noceant, 
corumque commodis adversentur . Atque ut de caeteris 

mittam hodierna die verba facere, hujusmodi esse illos 

■ * • * 

homines censeo , qui a magistris publicis eo tantum 
curas contentionesque suas ‘referendas- esse contendunt,, 
»it vel oratores summos, vel egregios poetas, vel u- 
trosque etiam instituendos sibi formandosque propo- 
nant . Quod quidem quum ego intelligam non solum 
publicis Italiae scholis italisque doctoribus, verum c- 
tiam litteris et juventuti maxime infestum , rem totam 
ad vos tamquam ad aequissimos quosdam iudices dcfe* 
, .tendam, et a me veluti ab actore quodam refutandam 
* . «sse ex hoc amplissimo ad dicendum loco putavi . Si 
qui autem hic forte adsunt, qui vel sua opinione, vel 
* aliorum auctoritate permoti cum perniciosae institutio- 
nis propugnatoribus sentiunt ‘ac judicant , peto ab iis , 
ut ea,.cuae dicam, audire attente diligenterque ve- 
lint : confiio enim, hoc si praestent, non modo eos 

* 

nobiscum esse sensuros ac judicaturos ; sed etiam per- 
fugas ex adversariorum praesidiis io nostra castra ven- 
turos . 

Sed antequam ad eam orationem venio, quae est, 
propria nostrae contentionis, duo mihi statuenda esse 
videntur, quorum unum ad magistros , ad discipulos, 
alterum referatur, ut , omni errore sublato, plane res, 
quae agitur , intelligatur . 


/ 

Atque ad magistros quidem quod attinet : quam- 
quam ego novam illam , quam proposui , institutionem . 
rejiciendam censeam ; illud tamen statuo , magistros 
nempe omnes enixe curare debere, ut nulla iis in par- 
te desint adolescentibus, qui ea sunt cupiditate incen- 
si , qua ad excellentiam in oratoria et poetica arte as- 
sequendam inflammato studio rapiuntur. Si enim ado- 
lescentes hujusmodi illa afferant, quae ad utriusque per- 
fectionem comparandam artis requiruntur, et muneri 
deessent suo, et male juventutis commodo doctoresilli 
inservirent, qui ita sese remisse agerent, ut qui juve- 
nes in hujusmodi artibus eximios facere progressus pos- 

» 

.sent, ab iis magistrorum culpa retardarentur. Quid i- 
gitur est, quod ab industriis navisque doctoribus expe- 
tendum requirendumque putem? Nimirum ut non pe- 
rinde instituant adolescentes quasi tota in artibus ora- 
toria et poetica consumenda sit istis vita , atque hac 
una ratione patriae civibusque suis sint profuturi . Si e- 
nim doctores publici eo tantum conatus contentiones- 
que referunt, ut e ludis suis oratores eximii poetaeque 
prodeant, ipsi profecto longe a recto docendi tramite 

non sine rmximo juventutis damno recedunt. Discipu- 

» 

lorum nempe omnium a praeceptore optimo diligenter 
est habenda ratio, illudque maxime providendum, ne, 
quum aliquibus prodesse cupit , caeterorum commodis 
valde noceat : noceret autem valde , si , quam improban- 
dam viam censeo , eam sibi suscipiendam esse putaret , 

Ad discipulos autem quod pertinet , eos monitos 
etiam atque etiam volo, non eo meam hodierna die ora- 
tionem spectare, ut eloquentiae ac poeseos studia ne- 
gligenda esse arbitrentur. Aliud est enim oratoriae et 
poeticae artis excellentiam assequi : aliud illa sibi com- 
parare praesidia velle, quae ex utriusque studio fere 
percipi consueverunt. Illud quidem esset magnopere ve- 
hCmenterque optandum: at, si de maxima discipulorum 
agatur parte, est omnino etiam desperandum. Alterum 
vero non optandum modo , sed sperandum quoque no- 
bis occurrit : optare enim debemus multa illa conse- 
qui , quae ad omnem vitae usum necessitatemque peti 
ab utraque arte adjumenta possunt: sperare autem, ea 
nos iacile consequuturos , quae a plerisque discentibus 
percepta sunt. Statuo itaque, adhibendam esse a do- 
ctore publico et idoneo, qui oratoriam et poeticam ar- 
tem tradit, quamdam veluti moderationem, quae ado' 
lescentibus omnibus prodesse possit • Nego autem , hac 
moderatione adhibita, adolescentes ipsos earumdem ar- 
tium debere studia negligere ac fastidire • Quid enim 
hoc esset aliud, quam illa tradendi artes ratione, quae 
communis utilitatis gratia constituitur, ad perniciem 
propriam judicio sane praepostero ac perverso abuti ? 

His a me positis ac declaratis, dico, a magistris 
publicis novam illam rejiciendam esse institutionem * 
quae oratores tantum poetasque eximios formandos si- 
bi proponat . Qui enim hanc doctor incautus amplectc- 

retur, is male quidem maximae juventutis parti , ma- 
Je gymnasiorum decori atque famae , male privatis 
publicisque commodis inserviret . 

Atque, ut illud, quod primum posui, videamus; 
si nova haec atque inusitata docendi ratio invalescat , 
quis demum ex tanta discipulorum copia, quam insti- 
tuendam rhetoricis praeceptionibus doctores suscipiunt 
publici, aut orator probabilis, aut poeta , qui vere 
musis faventibus canat, existet? Elaborabunt, opinor, 
magistri omnes, ut nobilissimarum, quas docent , ar- 
tium nec ignari sint, nec habeantur : dabunt quoque 
operam , ne in iisdem tradendis artibus umquam re- 
missi ac lenti inveniantur , nec vigiliis parcent , nec 
laboribus , ut suo pares muneri deprehendantur. Ve- 
rum haec doctorum in hisce studiis collocata industria, 
et in suscepto obeundo munere diligentia et alacritas 
efficiet quidem , ut ipsius functio muneris futura ipsis 
facilior sit ; sed non certe artium , quas tradit , diffi- 
cultatem penitus imminuet • Si enim ars in primis o- 
ratoria inspici attentius velit , quid est , Auditores, 
rogo, cur plures in omnibus rebus , quam eadem in 
arte admirabiles extiterunt? Eloquentia nimirum, Tul- 
lius inquit , majus quiddam est , quam homines opi- 
nantur. Ad eam comparandam et celeres ingeniorum 
motus , et ad excogitandum acuti , et ad ornandum 
uberes , et ad memoriam diuturni ac firmi requirun-. 
tur . Quae et quanta ista sunt , Auditores , ad elo- 

quentiam praesidia , et quam paucis a natura largb 
donantur.' Quid vero de arte poetica aut a me diri , 
aut existimari a vobis debet ? Haec enim non celeres 
illos tantum ingeniorum motus, quos in oratore Tul- 
lius requirit , sed quamdam etiam animorum inflam- 
mationem, et quemdam quasi afflatum furoris postu- 
lat , sine quibus adjumentis negarunt Plato ac Demo- 
critus, quemquam bonum evadere poetam posse. Jam 
vero qui doctor publicus haec attente consideret , si- 
bique serio proponat, poteritne maximae adolescentum 
parti inservire , si eo tantum cUras contentionesque 
referat suas , ut vel egregios oratores , vel summos 
poetas instituendos sibi efformandosque putet ? In quo 
enim adolescente erunt oratorii illi ingeniorum motus 
acerrimi , qui ad eloquentiam necessario a Tullio re- 
quiruntur? In quo animorum illa inilammatio ac di- 
vinus. quasi furoris afflatus quidam , sine quibus poe- 
sis omnis inanis est et irridenda ? Si haec plerosque 
deficiunt, ut certe deficere experientia docet , nonne 
frustra a doctore publico suscepti labores erunt, si di- 
scipulos omnes eo velit conatu irrito adducere, quo 
vix unus et alter, paucissimi sane sunt perventuri? 

Haec de maxima juventutis parte / quid de gymna- 
siorum decore ac fama dicam? Hac enim inusitata ac 
nova a magistris publicis institutibne recepta , quid 
ipsi agent? quo sese tandem convertent ? An discipu- 
los , qui ad oratoriae ac poeticae artis excellentiam 


ORATIO xm. 237 

pervenire nulla . ratione queunt , quam quidem esse 
maximam eorum partem animadvertimus , e scholis 
publicis dimittent ? Aq nova illa docendi ratione in- 
stituent , in suisque ludis retinebunt ? Si primum di- 
cant ; ergo ipsi eo sese more gererent , quem apud 
Doctorem illum Alabadensem Apollonium» fuisse acce- 
pimus , ut , quum mercede doceret , apud se diutius 
esse adolescentes illos non pateretur , de quorum in 
ea , quam tradebat , arte excellentia desperaret , et , 
ne incassum tempus in iis erudiendis consumeret , alios 
ad alias artes , in quibus aliquid proficere suo judicio 
possent , impelleret atque hortaretur. Atqui si hoc ipsi 
more uterentur , rem omnem cito transigerent , atque 
a tanta auditorum multitudine , quanta satpe prope* 
modum opprimuntur, facili se negotio protinus expe- 
dirent . Paucis enim retentis , reliquisque aliis dimissis, 
et ad quamcumque artem impulsis, ad quam eos aptos 
arbitrarentur , momento temporis celebritati vastitas 
succederet , ac discipulorum frequentiam muta undique 
exciperet solitudo . Quae vero hinc in gymnasia publi- 
ca infamiae labes redundaret ! Qiis enim hoc probare 
posset consilium , ut , qui ad aliquam aliqua in arte 
excellentiam pervenire nequeant, continuo sint e scho- 
lis publicis dimovendi , atque in alias artes amandan- 
di ? Sunt enim in disciplina quavis sui veluti gradus, 
in quibus pro suo quisque ingenii modo', quamquam 
evadere ad summum nequeat , consistere tamen haud 

Indecore queat . Itaque licet discipuli omnes ingenio 
jJId non polleant , quo ad summum aliquem alicujus 
facultatis gradum pervenire enitendo possint ; retinen- 
, di tamen sunt , atque ad privatum non solum , sed 
etiam ad v commune bonum et commodum a doctore 
sedulo instituendi . At si omnes a novae hujusce insti- 
tutionis propugnatoribus in suis retineantur ludis , ut 
retineri profecto tamquam ex pacto conventoque de- 
bent , videant , quaeso , magistri publici , cujusmodi 
sint auditores in scholis suis habituri • Quum propter 
novam institutionis formam receptam nihil ipsi intel- 
ligant, nihilque discant, desides erunt et inepti et o- 
tiosi et garruli , qui litterarum omnium abjecta cura 
id unum dgent , ut gymnasii leges pervertere disci pii- 
namque conentur . Qua vero publicae late scholae apud 
omnes civium ordines infamia flagrabunt , quum in iis 
non alacritas, non contentio , non aemulatio vigeat, 
sed torpor, sed ignavia, sed otium regnet, et erum- 
pentes in omne malum facinus cupiditates quodammo- 
do dominentur I Itaque nova haec institutionis ratio 
gymnasiorum decori et ornamento adversatur , sive in 
iis retineantur, sive ab iis dimittantur adolescentes il- 
li , qui excellentes heri , in quibus traduntur artibus, 
nullo modo possunt . 

Quid vero de privatis publicisque commodis a me 
dicendum postremo putem ? Quid enim tanti emolu- 
menti queat ex oratoriae et poeticae artis excellentia 

percipi , ut utrique unice magistrorum referri conatus 
debeant? Obmutuit jamdiu eloquentia illa vetus, quae 
romani regina fori et animorum domina tantas olim* 
tragoedias victrix excitabat . Jamdiu contentiones illae 
atque lites , quae olim voce et actione agebantur, 
scriptis tantum ac tabulis transiguntur. Jamdiu judices 
quieti sunt et pacati, quibus commotis olim et conci- 
tatis ubique gentes utebantur, et quantum ratio aequi- 
tasque patitur , non quantum vetus expugnatrixque ju- 
dicii eloquendi copia extorquebat , constituitur modo 
ac definitur. Quamquam autem aliquid hujusce orato- 
riae vis contentionisque adhuc in oratoribus, qui sacri 
sunt , perseverat ac superest ; eloquentia tamen non 
amplius honoribus honestatur illis, quos amplissimos 
quondam consequebatur . Quae quidem si de eloquen- 
tia vere dicuntur , multo etiam verius dici de poesi 
possunt . Etsi enim haec a pluribus excolatur ; nul- 
lum tamen fere , si voluptatem delectationemque exci- 
pias , suis cultoribus commodum utiiitatemque progi- 
gnit . Oh vere miseros ac miserandos poetas I Quam- 
quam eos Platonicus ac Democraticus ardor inflammet, 
ut algent tamen! ut contremiscunt! ut nihil umquam 
ex animorum inflammatione percipiunt , quo algorem 
excutiant suum, et aliquando tandem calefiant ! Sed 
haec , licet multum sint apud aequos rerum aestima- 
tores habitura ponderis, omittantur, illud potius a vo- 
bis quaeram , Auditores ; quid tandem agent discipu- 

Ii , quum , 7 emenso studiorum curriculo , a gymnasiis 
publicis recedent ? Ah ipsi rhetores fient .? an orato- 
res? an poetae? an sibi viam ad cathedras patefa- 
cient, ut ..in illustri lyceo aliquo ab affusa ingenuo- 
rum juvenum • turba , quae humaniores discere gesti- 

0 * ^ — 

at litteras, circumfundantur? Scio equidem, nonnullos 
esse, qui obi e scholis excesserint , sese magistros pu- 
blicos profitentur * sed hujusmodi homines paucissimos 
esse animadverto. Maxima igitur discipulorum copia, 
gymnasiis tandem relictis, ad alia sese convertit mu- 
nera, aliasque vitae rationes sibi ineundas esse arbi- 
tratur . Hic rem privatam curat , ille publicam mo- 
deratur: hic profana amplectitur, ille suscipit sacra: 
hic a graviori aliqua' disciplina , ille ab arte quadam 
mediocri sibi lucrum parat : hic denique domestico in 
lare pacis otio perfruitur, ille ad aciem, ad solem, 
ad pulverem cito properans belli rumoribus delectatur.. 
Quis igitur in tanta munerum varietate , ad quae se- 
se tandem adolescentes vertent, non plane videat, 
quam male privatis publicisque commodis illi magistri 
inserviant, qui eam censent eligendam esse institutio- 
nem, in qua ratio tantum illorum juvenum habeatur, 
qui oratores summi poetaeque egregii effbrmari exco- 
■ iendo possint ? 

Quaeret hic fortasse quispiam : qua ergo docendi 
forma ac ratione uti magistri debeant ? Equidem libe- 
re pro ea, qua estis humanitate praediti , Auditores, 

sic praecipio : doctores publicos ea uti institutione de- 
bere , quae adolescentem neminem a profectu aliquo 
secludat, quae animum infirmioribus addat, quae de- 
nique ad utilitatem omnium referatur. Quis autem do- 
ctor publicus hanC docendi formam rejiciat, quae cura 
neminem a qualicumque in litteris progressu arcet , 

tum omnium emolumenta respicit , et bono non pri- 

* 

vato Solum, sed etiam publico inservit ? Non ego sa- 
ne , qui rationem omnium discipulorum habendam cen- 
seo ; propterea quod ut in seminibus posita, spes mes- 
sis est , sic in pueris non privatae modo , sed publi- 
cae etiam rei omnis est felicitas collocata. Huic eti- 
am doctores omnes insistant viae, si maximae juven- 
tutis parti , si gymnasiorum decori atque famae, si 
privatis publicisque commodis sibi consulendum esse 
arbitrentur. 

Neque vero est, cur a me ipsi petant, in quo 
tandem ejus, quam praecipio, institutionis ratio verse- 
tur .» Satis haec a me in superiori , quam habui , o- 
ratione explicata fuit ac declarata. Hoc brevissime 
tantum dicam .* in eo maxime doctores omnes debere 
incumbere, ut in multiplici optimarum rerum genere 
quamdam quasi formam discipulorum animis, quantum 
eniti dicendo possint, sic imprimere conentur, ut im- 
pressa permaneat , et numquam effluat ac dilabatur , et 
ex ea, quum postulabit usus, quidquid libuerit, iidem ex- 
primere non difficulter possint. Si quis vero illa velati ia- 

strumcitta quaerat, quibus uti nos debemus, ut hanc tam*' 
quam formam discipulorum animis imprimamus; illa 
ipse recolat, quae de accurata auctorum interpretatio- 
ne, de assidua recte scribendi exercitatione, de Criti- 
cae severioris usu superiori a me anno prolata sunt. 
His tribus veluti instrumentis quidquid hoc opificii est 
doctores publici conficient optime ac perficient : modo 
illud curent, ut pietatis ardore, aemulationis studio , 
et laudis praemio adolescentes omnes ad egregia quae- 
que impellantur. Hoc demum est institutionem ira mo- 
derari ac temperare, ut omnium commodis serviatur: 
hoc est eam docendi rationem sequi, quae in excolen- 
dis discipulis illud sibi potissimum proponit , non ut 
oratores poetasque egregios efficiat , sed ut cives ad 
privatum pubiicumque bonum idoneos et accommoda- 
tos efformet . Si hoc doctores publici assequantur , si 
hoc ab iliis adolescentes capiant , alacriter isti ad quam 4 
cumque se disciplinam, munusve quodlibet conferant, 
illudque fore confidant, ut et in illa pro ingenii mo- 
do proficiant , et hoc saltem ratione aliqua tueantur . 

At enim supervacaneum omnino est ad humanio- 
res addiscendas litteras adolescentes impellere, si egre- 
gios oratores et poetas in hujusmodi studiis efforman- 
dos esse non putamus • 

Quasi vero, Auditores, non, illud ostenderim, 
tunc frustra a doctoribus publicis labores suscipi , quum 
discipulos omnes eo velint adducere, quo vix unus et 

alter , paucissimi sane sint perventuri . Quasi vero ex- 
perientia atque usu non edoceamur, nihil ferme certi 
tandem emolumenti ex utriusque artis assequutione per- 
cipi vulgo posse . Quasi vero non ea sit praeferenda 
* docendi ratio, quae non paucorum, sed omnium ado- 
lescentum bono , et non privatis tantum , sed publicis 
etiam rebus prodesse queat. 

At inquiunt, hoc adolescentum bonum, ac priva- 
tae publicaeque rei commgdum ex humaniorum litte- 
rarum studiis nullo percipi modo posse . Quid enim , 
rogant, quid poetarum fabulae, aut aliquot levia po- 
liendae oratfonis praecepta , quae tradi in gymnasiis 
solent, ad privatum publicumque bonum conferre va- 
leant ? 

Qui sic agunt , profecto ignorant. Auditores, nul- 
lius operam rei privatae ac publicae minus esse uti- 
lem , quam eorum civium, qui se humaniorum litte- 
rarum studiis minime- umquam exercuerunt . Quod si 
cui forte dubium esse possit, recolat animo praefectu- 
ras vel militares , vel urbanas , in quibus interdum of- 
fensiones plurimae concitantur , quum saepe accidat t 
ut , qui praesunt , ne verbum quidem loqui unum in 
conventu possint. Recolat legationes gravissimas, quae 
de publicis mittuntur rebus , in quibus propter bene 
loquentium hominum paucitatem plerumque fieri ani- 
madvertimus, ut aliis mandata dentur , ab aliis vero 
alia exponantur. Recolat consilia publica , in quibus 

Saepe vel de salute , vel de utilitate communi ccms 
tationes incidunt ; saepe quaerendum de more insti' 
toque Majorum ; saepe agendum de propulsandis in 
riis, de dignitate vel conservanda , vel amplificand 
de rebus denique maximis, cum periculoque conjt 
ctis , in quibus recte se gerere nemo possit , qui 
eloquentia aliquo saltem paratus modo non acced. 
Haec publica sunt : quid privata ? Est hic saepe < 
jurgandus , ille admonendus : hic inflammandus , i 
moerens a malorum cogitatione abducendus. Quae v 
borum vis, quae dicendi copia, quae orationis vai 
tas tam variis in rebus desideratur l Mitto gratiari 
actiones, mitto gratulationes, mitto petitiones, ex] 
stulationes, deprecationes , quae non exiguam loquei 
copiam requirunt . Epistolas vero praeterire non p 
v sum, quae cum saepe vel de publicis, vel de priva 
negotiis scribendae sunt , tum , nisi a diserti» vir 
non eas posse perscribi vel hoc unum aperte doc< 
quod neminem nnum, qui dicendo plurimum non 1 
luerit, hoc in genere novimus praestitisse. 

Ad poetarum vero fabulas quod pertinet , erit 
aliquis tam peregrinus et hospes , qui non videat , * 
fabularum veluti integumentis gravissimas philosoph 
rum sententias contineri , quibus suam quisque vh 
non solum, sed aliorum quoque hominum moder 
apposite valeat? Neque vero Aesopus, quem hoc 
genere plurimum praestitisse scimus, exiguum sui 

bcris fructum est consequutus : qui , quum eam philo- 
losophiae partem, quae de moribus appellari solet, fa- 
bulis expressisset, illud profecto effecit, ut multos de 

i» * 

recte instituenda vita doceret , et principibus quoque 
viris, ac maxime Lydorum regi, cui carus apprime 
fuit, non mediocriter ad moderationem regni prodes- 
set . Quid vero de caeteris poetis dicam? Num ipsi, 
ut imperiti falso opinantur , contexunt fabulas , ut men- 
tes hominum inani quadam oblectatione demulceant ; 
an potius ut saluberrima nobis philosophiae praecepta 
insinuent, quae hopestissima suavitate aspersa facilius 
in adolescentum animos influant , eosque ad omnem 
humanitatem disciplinamque morum informent? Nisi 
Jorte dementem putatis Lycurgum, sapientissimum vi- 
rum, qui, quum Joniam peragraiet, inventam Home- 
ri Iliadem tanti esse faciendam putavit , ut eamdem 
Sua ipsa manu transcriptam, tamquam thesaurum aliquem 
doctrinae plenissimum, in patriam laetus deportarit.* 
dementem Hipparcum Pisistrati filium, qui eamdem 
et summo habuit in pretio, et certo quodam tempo- 
re Athenis publice ad cantus celebrari jussit , ut tanta 

militas ad cives omnes redundaret : dementes populos 
• • • * * 

ac civitates fere omnes, a quibus accepimus fuisse sae- 
pe poetas acerrime expetitos, non modo ut suarum re- 
rum ornamenta ac decora celebrarentur , sed etiam ut 
juventutis animi omnium doctrinarum fontibus irriga- 
rentur 

Sed quid ego plura persequor? quasi vero subsi- 
diis aliis magistri utantur, quam iis, quae a Cicerone 
ct Virgilio suppeditantur; quibus totum illud opus , 
quod susceperunt , conficere tandem perfectius possint • 
Ea porro est in tam egregiis Scriptoribus vis et co- 
pia, eaque prope in omne artium genus diffusa facol- 
tas, ut, si probe eos doctor interpretetur, nihil illi 
non sufficiant, qOod ad eam, quam diximus, in di- 
scipulorum animis imprimendam optimarum rerum for- 
mam conferat ; ex qua , quum usus postulet , iidem 
quidlibet pro varietate munerum exprimere facili ne- 
gotio possint. Non enim nuda ipsi praecepta tradunt, 
sed ita res ipsas exhibent, nihil ut majore sit expoli- 
tione et arte distinctum . Cum vero multiplex est ge- 
nas rerum, quas tractant, tum illas quadam veluti de- 
monstratione ita legentium subjiciunt oculis, ut eas 
intimis defigant sensibus, vimque imaginum effectri- 
cem moveant, qua adolescentum animi percelluntur. 
Quid , qnod per omnes humanae vitae actiones ita ser- 
punt ac vagantur, ut, exceptis illis, quae in hominibus 
ethnicis sunt corrigenda, nihil ad honestam morum 
conformationem accommodatius possit excogitari? Quid, 
quod ita naturam hominis introspiciunt, atque ita hu- 
manas affectiones explicant , ut pauci admodum in il- 
las altius intimiusque pervadant ? Quid , quod nullarum 
non prope rerum saltem aliquam cognitionem tradunt, 
sive illas volumus, quae in philosophorum placitis con- 

tineotur; sive illas quaerimus, quae in qutftidiano usii 
versantur, a communique vivendi genere non abhor- 
rent ? Eritne adhuc , qui sentiat , adolescentum bonum , 
ac privatae publicaeque rei commodum ex humaniorum 
litterarum studiis nullo percipi modo posse? Quis e- 
nim hoc non videat, adolescentes illos, qui ea, quam 
posui, institutione fruantur , idoneos fore, qui pro in- 
genii modo proficiant , si ad alias animum disciplinas 
convertant, et ratione aliqua reipublicae munera tue- 
antur, si quam aliquando ejusdem partem attingant ? 

Sed vestrum est, Adolescentes optimi, eam ma- 
gistris publicis praestare operam, sine qua frustra o- 
mnis erit ab illis susceptus labor, quo vos idoneos vel 
ad quascumque disciplinas, vel ad quodcumque optetis 
munus ipsi omni contentione reddere enituntur f Sit il- 
le vobis ardor percipiendae doctrinae, illudque studi- 
um , sine quo, ut monet Cicero, cum nihil in vita 
egregium, tum certe hoc, quod nos expetimus, nemo 
umquam assequetur. Sit docilitas illa, quae vos docto- 
ri vestro morigeros facilesque reddat , et , si vestrum 
ab illo quaeri in pietate ac litteris profectum credi- 
tis, non est, cur illi parere in iis, quae ad vestram 
institutionem pertinent, recusetis. Sit auditio illa, 
quam tantopere Tullius la&dat, quae si una desidere- 
tur, illud vobis persuasum, sit, omnia, quae vestrae 
institutioni impendi a quolibet doctore poterunt vel 
praestantissimo peritura* Atque ut omnia paucis com* 


24S' nE PUERORUM INSTIT... HI. 

plectar, diligentiam sednli exhibete, quae, ut inquit 
Tullius, omnibus in rebus valet, plurimum , quaque 

na virtute reliquae virtutes pmnes continentur . Diligen- 

' # * • 

tia enim efficit, ut attente omnia magistri dicta exci* 
piatis * ut, quae audistis, vobiscum ipsi recolatis , pe* 
nitusque memoriae vestrae mandetis ; ut vos lectioni 
totos dedatis, et sitis in scribendo assidui, et caram 
et*. cogitationem in ea, quae scribitis, intendatis* Si 
hanc diligentiam , quam maxime commendatam vobis 

relinquo , constanter ac sedulo exhibeatis , cum omnes 

« * . 

officii vestri partes cumulate implebitis, tum -in hu- 
maniorum artium studiis illos percipietis fructus, qui 
a recta instituta docendi ratione manare in adolescen- 
tes omnes pro cuiusvis ingenii . modo consueverunt . 
Dixi. • * . . 

uod olim de Tacapensi quodam Africae agro mi* 
re dictum a Plinio accepimus, eum propter egregiam 
soli ubertatem omnium fere stirpium , quas terra gi- • 
gnit, generibus frequentari solitum ac vestiri; id mi- 
hi saepius de adolescentum ingeniis sentire illi viden- 
tur, qui haec multis ac variis artium et scientiarum 
doctrinis excipiendis paria arbitrantur . Contendunt e- 
.nim belluli quidam: homines inusitatae cujusdam insti- ' v • 
tutioris propugnatores, multa quidem ac diversa ado- 
lescentes illos, qui publicas ad scholas confluunt, uno 
tempore doceri posse ac debere. Volunt, eos non mo- 
do graecas et latinas et etruscas complecti litteras, 
sed etiam geometriae arcana et antiquitatis memoriam 
et gestarum rerum monumenta persequi , et reliquis hu- 
jus generis artibus eadem, ut ita dicam, opera erudi- 
ri. Volunt, eos fieri et accusatores acres et defenso* 

, res lenes et hortatores graves et dissuasores consilio- 

rum probabiles et laudatores rerum ac personarum pe- 
ritos et vituperatores vehementes , quibus dicendi ge- 
neribus circumscripta eloquentia ferme continetur. Vo- 
lunt , eos poetarum insignibus sic ornari, ut iidem c- 
pici , iidem tragici / iidem comici et lyrici et buco- 
lici et saryrici haberi jure dicique possint. Quae qui- 
■ dem opinio si quantum prima , quam praesefert , spe- 
.cie splendida est ac magnifica, tantum re ipsa vera es- 
set ac frugifera ; illam non modo non rejiciendam es- 
•se, verum etiam ultro amplectendam putarem. Sed 
in eam mentis aciem intendenti quum multa sint, 
quae omnino falsa et perniciosa occurrunt; non pos- 
sum, quin ab illis, qui eam tamquam veram atque 
utilem magnificentius praedicant, me dissentire peni- 
tus profitear, aliudque consilium, ut ego arbitor, lon- 
ge verius ac salutarius in facultatibus tradendis omni- 
no esse ineundum putem. Itaque date mihi hanc ve- 
niam, Auditores * ut, quid ego de hujusmodi opinio- 
ne sentiam, hodierna die paullo fusius exponam. Con- 
fido enim fore, ut mecum ipsi sentiatis, atque hanc 
de instituendis pueris opinionem tamquam juventuti 
noxiam, ac bonis infestam artibus, rebusque publicis 
perniciosam ab omni recta studiorum ratione repellen- 
dam esse judicetis. 

, Adolescentes, qui gymnasia celebrant , vel exiguo in- 
genio pollent , vel mediocri , vel etiam magno : magno, 
inquam, sed quod praeter communem hominum conditio- 

nem minime extollatur . Non eos hic ego juvenes com* 

‘ plector, qui plane hebetes stolidique sunt , quibus sive 
rectam, sive pravam institutionem adhibeas, neque 
prodesse, neque nocere admodum docendo queas. De 
illis etiam, qui exiguo praediti sunt ingenio, nihil est 
profecto, cur aliquid a me dicendum putem. Si enim 
institutio, qua de agitur, mediocribus magnisque no- 
ceat ingeniis, multo etiam magis exiguis noceat neces- 
se est. Jam quid ego sentiam, accipite. Si inusitata 
ac nova, quam initio dixi , institutio mediocribus ado- 
lescentum ingeniis adhibeatur, nihil sane intelligunt , 

j 

nihilque discunt: si vero magnis, arrogantiae multum, 
sapientiae parum adquirunt. Illi bonis artibus, reique 
publicae nihil prosunt: isti etiam nocent. Haee omnia 
breviter mecum, quaeso, facite, ut perpendatis. 

Atque ut primum de mediocri ingenio praeditis 
adolescentibus agamus; si in adulta jam et confirmata 
aetate ea est plerumque ingeniorum ratio, ut , quum 
eorum in plura studiorum genera distrahatur industria; 
in nullo miri progressus fiant, multumque illa deside- 
retur excellentia, quae privatam rem atque publicam 
amplificare ornando possit ; quid fore in pueris arbir* 
tramur, quorum ut corporis habitus est infirmior, ita 
et ingenii faculjtas illa mediocris diuturnitate nondum 
temporis atque usu confirmari potuit ? Certe nisi o- 
mnes simul industriae nervos adhibeant, atque omnem 
in litterarum studiis operam curamque collocent, ac 


252 DE PUERORUM 1 NSTIT. . . IV. 
totos ad unum aliquod certum se studium conferant^ 
nihil prorsus ab ipsis agi effidque posse ipsi nos even- 
tus rerum edocuerunt. Oh vere miseros ac miserandos 
pueros , qui tam diversa ac multa in institutione hu* 
jusmodi percepisse feliciter dicebantur! Quum illi se 
grammaticam et rhetoricam, se historiam et geogra- 
phiam , se antiquitatem et geometriam , aliaque hu- 
jusmodi perspecta habere gloriabantur , quum alios prae 
se pueros fastidiosi ac tumidi despiciebant, quum ad 
liti ores scientiarum gradus conscendere meditabantur, 
quae rerum in ipsis conversio fuit, statim ac doctrina 
eorum ad aequam tardem disquisitionem trutinamque 
venit! Ut nihil admodum scire , praeter nuda quaedam 
rerum vocabula , quae ne satis quidem commode no- 
verant , reperiebantur/ Ut omnino, ubi carmen illud 
a magistro traditum continenti spiritu pronuntiaverant, 
quid amplius dicerent, non habebant! Ut denique illi 
tam docti olim ac litterati- pueri, qui in rhetoricis, 
in geometricis, eruditi in omnibus venditabantur, hae- 
sitabant turpiter , et nihil in ipsarum initiis rerum in- 
telligebant! Miseret me vestri, Adolescentes lacrymi» 
fletuque digni, quibus ex illo geometrico pulvere tam 
crudito et illustri ad illum grammaticum redire conti- 
git , et qui antea nescio quid de quadrando circulo, 
de longitudinis gradu , de syderum motibus agebatis , 
nunc de nominum declinationibus ac de verborum et 
syllabarum temporibus vobis esse agendum et cogitan- 

dum videtis . Miseret me vestri , Doctores splendidi , 
qui tot frustra labores pertulistis, ac tantas molestia- 
rum moles conatu irrito sustinuistis. Miseret me ve- 
stri , Parentes optimi , quibus omnis illa spes conci- 
dit , qua maximos a vestris liberis fructus percipien* 
dos olim animo praecipiebatis . 

Sed quid ego privatum singulorum damnum com- 
memorem ; perniciem vero reipublicae sileam, quae 
saepenumero a mediocribus etiam ingeniis non medio- 
criter juvari solet? Quid enim, Auditores? Levemne 
reipublicae pestem inferri credimus, si institutione hu- 
jusmodi invalescente, mediocrium illa praesidio care- 
at ? Equidem audacter dicam , atque , ut arbitror , e- 
tiam vere: si ad hoc forte respublica adduceretur, ut 
vel mediocriter eruditis, vel excellentibus doctrina vi- 
ris carere ipsa deberet • utris autem careret, eidem eli- 
gendi optio deferretur ; profecto mallet summis illis 
ac praestantibus, quam his mediocriter excultis doctri- 
na viris carere. Etenim illi plus ornamenti, isti plus 
utilitatis afferunt: in illis major quaedam admiratio 
est, in istis major usus ac frequentia: illorum et sin- 
gularis et praecellens opera aut non requiritur, aut, 
si aliquando requiratur forte, multorum ; mediocrium 
studio ac labore compensari saltem aliquo modo po- 
test : istorum opera quotidie ad multa , immo fere ad 
omnia indigemus, neque, eorum . si partes desunt, 
compensari ulla ratione possunt . Quid , quod eximii 

quidam viri saepe ad inulta reipublicae munera non 
satis deprehenduntur apti , sive quod ad ilia aegre de* 
scendunt , quae laboris plurimum , doctrinae parum re- 
quirunt ; sive quod studiorum suorum abrepti inlecebra 
ab omni rerum administratione abhorrent ; sive quod 
aliquarum artium ea vis est ac natura, ut, qui illarum 
cognitione praestant, non fortasse multum, ut publi- 
cam rem attingapt , expetendum esse videatur? Quare 
quum doctrinae mediocritas plus etiam, quam pauco- 
rum hominum excellentia, reipublicae utilitatis affe- 
rat ; haec autem ab eis , qui mediocri ingenio praedi- 
ti nova illa docendi ratione instituuntur, sperari ne- 
quicquam possit; dubitabimusne, Auditores, quin ea- 
dem nova docendi ratio, si propter gliscentem rerum 
perversitatem invalescat , summam denique sit perni- 
ciem reipublicae allatura ? 

Age jam de pueris magno ingenio praeditis aga- 
mus. Dico, institutionem hujusmodi, quam vani qui- 
dam homines adhuc diligunt, semidoctorum tantum ef- 
formare nationem posse. Homines isti sunt nec sapien- 
tes, nec indocti, qui olim Graeculi vocabantur, et 
se veterum romanorum auribus immoderatius solebant 
atque odiosius inculcare. Non sapientes quidem.* hoc 
enim nomen ii sibi jure vindicant, qui vera ac solida 
doctrina pollent, qui multam in litteris collocarunt o- 
peram, qui illud enixe egerunt, ut optimas artes sibi 
cognoscendas penitus exjstimarint. Atqui nihil horum 

simile reperire in istis possumus. Non itaque a nobis 
queunt sapientes jure appellari . Sed neque indocti sunt 
et imperiti. Quemdam enim, quo indocti carent, co- 
lorem certe doctrinae , et quaedam eruditionis veluti 
lineamenta in istis facile intueris. Nihil quidem animo 
penitus combiberunt ; sed multa tamen primoribus, ut 
ajunt, labiis degustarunt. Quare quum neutri omnino 
sint, nec platie litterati , nec prorsus sine litteris, sunt 
quoddam veluti medium atque interjectum genus inter 
doctos et imperitos: ita tamen, ut nec illas doctorum 
hominum bene constitutas et quasi fundatas copias, nec 
illam, quod unum bonum indoctorum est, verecundi* 
am habeant ac modestiam. Quamobrem illos videas cum 
satis inopes inanesque prudentiae, tum sibi nihil non 
arrogantes, quod in litteris etiam maximis ferri ne- 
quit. Inani tumentes fastu celsi ambulant et erecti, et 
falsa ingenii doctrinaeque suae opinione ducti de omni- 
bus fere sententiam ferunt, et obvios omnes in triviis, 
in circulis, in plateis, qua pollent una, loquacitate 
caedunt, donec eos mulctatos misere audacterque di- 
mittant. Quae ipsi ignorant, praesertim vero latinam 
linguam , extenuant temere et abjiciunt, ac caelum i- 
p um stultitia petunt, ut caeteros doctrina vincere exi- 
stimentur. Similes prorsus aut Zoilo Amphipolitae, 
qui Homerum crudeliter caesum ad nugivendos aman- 
davit; aut Largo Licinio, qui Ciceronem omni vitu- 
perationis nota exagitavit ; aut Asinio Pollioni , qui 

Julium Gaesarcm suos perperam Commentarios perscri- 
psisse olim praedicavit ; jactare apud imperitam mul- 
titudinem non verentur, hunc nullo praestare eloquio; 
illum poeticae artis expertem, alios levi eruditione 
fulciri, alios denique indignos esse y qui litteratorum 
nomine honestentur . Cum vero aliena quaeque conte- 
mnunt, tum suas miseras, quas tantum norunt , litte- 
. rulas mirantur, magni faciunt, et praedicant, et in- 
vitis etiam ultro offerunt et obtrudunt * Ipsi videlicet 
soli sapiunt % soli sunt Jovis fratres , soli astr& illa , 
quae luce sua illustria quaeque restinguunt. 

Sed quorsum ego de natione hujusmodi tam mul- 
ta protuli! Ut vos nimirum; Auditores, intelligatis, 
qua sapientia praeditos sit respublica viros habitura, 
si nova ista docendi ratio propter stultitiam hominum 
percrebescat .. Si enim egregii isti disciplinae veteris 
obtrectatores id agerent, ut semidoctorum turbam quo- 
tidie magis augere vellent, nullam aliam profecto vi- 
am , quae eo certius ferret ac'deduceret , inire possent . 
Quid enim doctrinam illam quae vere sapientem ho- 
minem constituat, ab illis speres, qui consistere litte- 
ris in nullis possint , qui celeriter gustare multa im- 
pellantur, qui nulla in re immorari queant, qui, ut 
multa studiorum genera complectantur , singula sum- 
matim discunt cursimque attingunt ? Habetis igitur , 
Auditores, quo haec nova recidat institutio, quae tan- 
topere ab ineptis quibusdam hominibus commendatur. 

Non haec oratores summos, non poetas egregios, non • 
elegantes scriptores, non antiquitatis , non historiae, 
non geographiae ac geometriae peritos progignit vi- 
ros , sed gerrones , qui ventosa doctrinae suae praedi- 
catione pascuntur ; sed nebulones ,• qui y quidquid seri-, 
ptitant, notis ignotisque omnibus legendum exhibent;* 
sed vappas , qui eos commendant unos, quorum laudes 
misere aucupantur; sed graculos, qui alienis deterendis 
laudibus delectantur; sed cerebrosos, qui, ne ingenia 
cedere videantur, quidquid ipsi dicant, licet falsum, 
summa pertinacia ducti defendunt . Quae vero hinc 
damna in res non privatas modo , sed etiam publicas 
proficiscantur, quis oratione complecti ac dicendo que- 
at commemorare? Hinc quaestiones illae putidulae et 
insanae ad ostendandum ingenium inaniter excogitatae: 
hinc ferales illae tragoediae earumdem causa commo- 
tae : hmc convicia illa et contumeliae impudenter pas- 
sim jactatae: hinc obscaena ilia carmina, quae molles 
juventutis animos foedissima voluptatis inlecebra cor- 
rumpunt misere atque pervertunt . 

Prodeant modo illi veteris institutionis correcto- 
res, illudque tandem aliquando videant, quo demum 
spectet ea nova docendi ratio , quam ipsi a nobis am- 
plectendam esse ccfhtendunt . Nimirum eo, ut adolescen* 
tes, qui mediocri ingenio pollent, nihil intelligant 
nihilque discant: qui vero magno , arrogantiae *mul- • 

tum, sapientiae parum adquirant. Nimirum eo, ut 

17 


¥ 


n 





/ l 
/ 


i W 


V 

» 


4 



✓ 



f 


/ 


l 



i 


/ 


258 DE PUERORUM 1 NSTIT... IV. 
litterae omnes bonaeque artes a pristina illa, ad quam 
eas sapientissimi olim provexerunt viri, dignitate con- 
cidant * Nimirum eo, ut non privatae modo, sed res 
etiam publicae mediocribus ab ingeniis utilitatem nul- 
lam percipiant, a magnis pernicie maxima afficiantur. 
Praedicent modo egregii isti doctores inusitatam suant 
institutionem , despiciant veterem dicendi morem, suos- 
que fructus, praeclaros quidem, per compita ac vias 
circumferentes , eorum similes , qui elegantias venetas 
obviis exhibent, numquam desinant clamitare. 

At enim, inquiunt aliqui, nova ista docendi ra- 
tio quibusdam saltem est apta ingeniis, quae supra 
communem caeterorum hominum conditionem extol- 
luntur * 

Equidem, Auditores, quum pueros nomino, disci- 
pulos illos intelligo , qui hodie sunt , quos videmus 
assidue, quibuscum una in domibus versamur; non ve- 
ro eos, qui hujusmodi sunt ingenio praediti, quo in- 
structum fuisse accepimus aut Petrum illum Bembum, 
qui viginti fere annos natus ea dicendi facultate pol- 
lebat, quam vel doctissimi provectiores aetate viri de- . 
siderassent; aut Picum illum Mirandulanum , qui eam 
intelligendi vim praeseferebat , ut merito ingeniorum 
phoenix appellaretur; aut Torquatifm illum Tassum, 
qui, quum Neapoli a Bernardo patre ad publica qua- 
drimus puer gymnasia deductus esset , usque adeo in 
Utteris tamuue celeriter profecit, ut septennis et lati* 

nam linguam nosset , et graecam non ignoraret 5 et 
versus et orationes scriberet , et ad coronam , quae seri" 
pserat, recitaret . Jam vero si quis forte in scholis puer 
existat, qui divina quadam ac singulari mentis soller- 
tia praeditus omnia statim, quaecumque tradas, arripi* 
at, assequatur, ac teneat / huic istiusque similibus, 
si qui existant, quamlibet' multa et diversa doctrinae 
vis atque copia, per me licet, tradatur . Da enim sin* 
gulares quosdam in adolescente ingenii motus et inu- 
sitatos: da acre discendi studium : da sciendi immen* 
sam et inflammatam cupiditatem.* adde eo animi ge- 
nerosam quamdam indolem atque excelsam, quem vin- 
ci pudeat, qui ne parem quidem ferre possit, sed pri- 
mas in litteris petat et concupiscat, gloriaeque acerri- 
mis stimulis incitetur; nae iste tantis ac tot singula* 
ribus dotibus cumulatus multa statim percipiet, ac mul- 
tarum cognitione rerum antecellet. Simulae prima tra- 
dideris, ac tamquam forti equo ac generoso stadium 
et curriculum commonstraris , impiger ad multarum do* 
ctrinarum metas evolabit. At non ex iis, quae perra- 
ro solent contingere, agendarum in vita rerum consti- 
tuenda ratio est ac moderanda . Valet , si quando id 
evenit, vis animi excellens quaedam , non disciplina: 
natura ipsa, non autem ratio dominatur. Itaque illud 
nos teneamus, caeteros pueros , qui hoc excellenti ac 
singulari naturae dono non pollent , quorum numero 
gymnasia publica celebrantur, tam multa isthaec tam- 

qtte diversa , quae ab aliquibus in rem ipsam altiiii 
atque intimius non pervadentibus postulantur , nequa- 
quam esse docendos . ' 

Non moventur homines pertinaces , acriusque in- 
staht : Transigatur, inquiunt , quam citissime latinae 
studium grammaticae, aliarumque rerum, atque earum 
praesertim , quae ad geometriam et antiquitatem per- 
tinent, cognitione pueri imbuantur* 

Non possum hic ego, Auditores, tton eorum ca- 
stigare impudentiam , qui artem grammaticam valde 
contracto tempore pueris tradere se posse jactant* Scio* 
Irrisam fuisse semper Gasparis Scioppii arrogantiam i 
qui, quum Mercurium bilinguem ex Hispania in Ita* 
liam attulisset, atque ubique vulgasset , hoc uno com- 
mentariolo adhibito, uni versam latinam linguam duo- 
bus , vel tribus mensibus , ut Lagomarsinius refert , 
comprehendi posse jactitabat . Nos vero i Auditores , 
Illorum stultitiam hominum perferemus , qui Scioppio 
similes tam perverse de re grammatica Sentiunt ac ju- 
dicant ? Sed , ne in re ab eruditis fere omnibus viris 
jamdiu irrisa * ac deinceps irridenda immorer, sic ego 
statuam brevissime: Si grammaticam tradere est prae- 
cepta solum hujusce artis decurrere , ut quidam grae- 
cu!i arbitrantur, brevi cefte absolvi tempore res ista 

» « a 

potest ac transigi . Si vero grammaticam tradere est 
hujus artis praecepta sic pueris nota facere , ut latinos 
auctores intelligant , et rectam scribendi formam addi* 

icant, quemadmodum cum Lagomarsinio praeclarissimi 
quique senserunt viri ; videant , quale quantumque sit, 
quod recipiunt , negotium , qui rem adeo arduam et 
difficilem, cujus prope infinitam vim Tullius nominat, 

• tam brevi , quam putant , tempore sq wpedire posse 
confidant * Quare jactent ista imperitis, et novis eden- 
dis de re grammatica commentariis ignarum vulgus in 
diversa studia distrahere magno cum studiorum incom- 
modo, ac discentium juvenum pernicie desinant . Nam 
ad geometriae et antiquitatis studia quod attinet , e? 
quidem , quod sentio , dicam ; ea nimirum , si judica* 
re a vero rectoque sensu velimus , neque omnis aeta- 
tis , neque omnis ingenii , neque nostrae institutionis 
esse facile deprehendemus. Accedit, quod si praestan- 
tes excellenti ingenio adolescentes in geometricis Co* 
gnoscendis rebus et io antiquarum rerum monumentis 
occupentur , a caeteris profecto humanitatis studiis , 
quorum tempestivitas praeterit , abducentur , neque il- 
li recte scribendi exercitationi sedulo satisfacient, sin* 
qua numquam , quae ipsi praeclare olitn excogitabunt , 
cum dignitate eloquentur. 

Quid ergo , urgent iterum , tua tandem erit in* 
stitutio, quae jejunis tantummodo grammaticae ac rhe* 
loricae praeceptionibus circumscribatur,? 

Non is ego sum. Auditores, qui adolescentulos 
omnes, praesertim si acri quodam ingenio polleant, 
aridis quibusdam tantum grammaticae exercitationibus 

unice occupari velim , multoque minus illis , ut vo- 
'l eant, difficultatibus detineri , quibus ttsi optime se se 

expediant, id tandem assequentur unum, ut gramma- 
, ; tice quidem , at non latine , non eleganter loquantur . 

j Scio, puerorum quoque animos copia quadam et a- . 

bundantia rerum laetari maxime ac propemodum enutri- 
ri . Scio , assiduam ejusdem rei tractationem non cu- 
piditatem discendique sitim solere incendere, sed fasti- 
dium fere ac satietatem afferre * Scio* iion docentium 
modo, sed etiam discentium mentes doctrinae quadam 
vice ac varietate refici et recreari. Itaque volo * ado- 
lescentes omnes , dum latinam condiscunt linguam * 

sermone etiam vernaculo instituantur , ne barbare, ne ' 

• ’ ^ 

inquinate loquantur, ne, dum scriptores veteres inter- 
pretantur, ex optimis latinis italica nobis pessima vel 
legenda, vel audienda proponant. Volo et illa, quae 
ad recte scribendi modum pertinent , edoceantur , ne 
vitiosam illam ac foedam , quae in pueris corrigenda 
est , hoc in genere peccandi consuetudinem in grandio- * 
ribus etiam natu animadvertamus. Volo, ubi jam to- 
lerabilem quemdam in latino sermone progressum fece- 
rint , graecis quoque , si fieri possit , litteris initien- 
tur,' sine quibus omnis est eruditio manca atque debi- 
lis, quasque nisi mature arripiant, numquam fere per- 
discent . Quum vero grammaticis commentationibus 
perfuncti adolescentes fuerint , inque rhetoris discipli- 
. , nam venerint , placet illud perlectae eloquentiae stu« 

dium, in quo praecipue curis omnibus elaborent: pla- 
cet ille addiscendae ardor poeseos, quae vim imaginurn 
effectricem commovet , quibus ipsa eloquentia alitur ac 
nutritur: placet ille dicendi artifex effectorque stylus, 
qui dies noctesque urgeri a sedulis magistris debet* 
Atque ut paucis complectar omnia , sic ista placent , 
ut, si qua hujusmodi studiorum adjumenta sunt, quae 
certe sunt ab historia , a geographia , a graecorum fa- 
bulis expetenda, sine quibus haec ipsa, quae volumus, 
aut vix constare , aut certe absoluta et perfecta esse 
non possint , illa ab adolescentum doctrina non modo 
non removenda, sed ultro etiam, ubi in auctorum ve*? 
terum interpretatione locus admoneat, adsciscenda pu- 
tem . 

Quae quum ita sint , quid in illorum hominum f 
contra quos agimus, institutione reprehendendum esse 
arbitramur? Nempe illud, quod tam multa ipsi pue* 
ris,'tam varia, tam etiam inter se dissidentia tradunt; 
quod nullo delectu , nullo judicio , nullo aetatum et 
ingeniorum discrimine omnia ingerunt et inculcant ; 
quod denique certam rem nullam, cui praeter caeteras 
pueri studeant , ac penitus cognoscendae animos adji- 
ciant, ab jis relictam esse comperiamus .Hoc enim et 
pueris noxium , et infestum litteris , et rebus publicis 
perniciosum esse jam satis hactenus superque vidimus^ 

Itaque ab hac pernicie prohibete, Ooctores publi- 
ci, adolescentes illos, qui sapientiam fidemque vestram 

implorant, illudque unum a vobis postulant, ut nem* 
pe ad solidam, non inanem ac futilem doctrinae lu- 
cem tecto ipsi tramite deducantur . Prohibete civita- 
tes illas, quae a vobis expetunt, non ut importunam 
quamdam ac loquacem semidoctorum turbam excite- 
tis , sed ut illos efformandos pueros suscipiatis , qui 

consequenti deinde tempore sapientia sua ac doctrina 

• 

■muneribus illis satisfacere cumulate queant, sine quibus 
civitates ipsae stare omnino non possunt. Prohibete 
res omnes publicas, quae mediocrium operam auxilium- 
que postulant ; praestantium vero ingeniorum lucem 
expectant, qua splendorem» suum dignitatemque in di- 
es propagare longius Jatiusque possint . Vos autem , 
quotquot hic. adestis , Adolescentes optimi , etiam at- 
que etiam rogo,. ne magnificis ullorum hominum pol- 
licitationibus insidiisque ullis in studiorum curriculo i- 
nani abrepti famae inlecebra decipiamini. Discendi ar- 
dorem $ quo flagratis, egregia illa docilitas comitetur, 
quae vos morigeros ac magistris vestris consentientes 
efficiat. Laeti et alacres institutionem illam sectami- 
ni, quae ad optatum vos in pietate ac litteris profe- 
ctum faciliori via deducat. Hac praeiverunt illi sapi- 
entissimi viri, quos mecum jure suspicitis , et quorum 
similem vobis comparare laudem exoptatis . Hac insti- 
terunt ii, qui aut retro elapsis, aut volventibus modo 
annis, natali quondam relicto solo, ad honores amplos 
evecti doctrinae suae virtutumque lumine splendorem 

patriae attulerunt . Aetate jam hac vero nostra , quis non 
plane sentiat atque adeo videat v eadem via praeivisse 
CAESAREM CARDINALEM AMPLISSIMUM, 
cujus praesentia clarior , quam luce dies, tantum nobis 
splendorem affert, quantum ille afferre potest , qui , ut 
Bernardi verbis utar , et super senes intelligit , et mori - 
bus dies anticipat , et tempora moribus praevenit , et y . 
quod aetati deest , virtutibus compensat ? Quem enim 
latet mirifica illius animi indoles ac natura, quae tam 
egregia ab ipsa pueritia fuit, ut nemo foret ex iis, 
qui eum instituerent , quin doctrinae omnis in ipso 

• ♦ i < 

virtutisque olim praesidium constitutum esse arbitra* 
retur ? Quae quidem spes ne cujusquam animum fal- 
leret, quam cito effecit / Summa erant ornamenta ge- 
neris, summus familiae splendor, summa Majorum glo* 
ria et amplitudo. Haec tamen externa plane bona, vel 
' fortunae potius ludibria , quantum continenter ipse vir- 
tute sapientiaque sua cumulavit- Profecto tantum, 
quantum necesse fuit, ut singulari illum non "amore 
solum, sed existimatione quoque PIUS VI. Pontifex 
Maximus prosequeretur, illique gravissima Ecclesiae 
munera commendaret. Profecto tantum,- quantum ne- 
cesse fuit , ut Batavorum sibi Belgarumque animos con- 
ciliaret, ut Virorum Principum favore et gratia hone- 
staretur, ut exterarum gentium, quae suae commissae 
curae fuerant, incolumitas in sua tutela ac fide placi- 
de conquiesceret* Quae oisi ita magna esse fatear, ut 

* 

omnium percellere animos admiratione debeant , sim 
merito amens existimandus . Gerte ita PII VII. men- 
tem atque animum perculerunt , ut eum illico dignum 
putarit, qui ia Purpuratorum Patrum Conlegium ad- 
legeretur , amplissimo pronuntiato Elogio, quod cum 
Pontificis, qui ornavit, judicium protulit; tum omni- 
um , qui ornatum noverant , gratulationem ultro atque 
adprobationem facile excitavit . Et sane , CAESAR 
BRANCADORI, patere enim, oro, ut extrema haec 
mea te compellet oratio , quod , Cardinale te renun- 
ciato , tanta statim in omnium animis , ac praeser- 
tim in Firmanae hujus Civitatis hominibus declara- 
ta laetitiae voluptas fuerit , noli , quaeso , id vel 
assentationis , vel gratiae causa esse factum existi- 
mare. Meritorum tuorum splendor , qui late undique 
emicabat in diesque magis augebatur , hanc in omnium 
animis excitavit laetitiam, hos tibi comparavit plau- 
sus, hunc tibi amorem commovit: ita ut maxima u- 
trimque gloria et in honore accipiendo, et in deferen- 
do isto fuerit • Valeas igitur ac vivas , CAESAR 
CARDINALIS AMPLISSIME, BRANCADORIAE 
gentis decus, Firmanae Civitatis splendor, Athenaei 
nostri ornamentum , Christianae reipublicae columen. 
Purpurei Senatus lumen. Juventutis vere patronus, bo- 
norum rmnium laetitia et amor . Valeas , et quam 
diutissime vivas, et singulari, quo polles, omne ge- 
nus hominum juvandi ardore provincias regionesque 

cunctas impicas nominis tui gloria, et praeclara tuorum 
benefactorum laus ac fructus in orbis terrae memori* 
am sempiternam in dies usque latius atque uberius dis* 
seminentur. Dixi. 




DE G R A M MAT ICA 
ORATIO XV. 


Q_rae olim in instaurandis studiis oratores quidam 
elegantes ac diserti , atque in rhetoricae tradendae mu* 
nere commendatissimi de arte grammatica verba face- 
re consueverunt ; eadem apud vos quodammodo revocare 
ac repetere, si umquam alias , hoc maxime tempore 
non opportunum modo , sed necessarium quoque exi» 
stimavi . Ea viros illos doctos ac graves ratio movit, 
ut hujusmcdi argumentum utile quidem pueris ac salu- 
tare, sed minime nonnullorum auribus accommodatum, 
tractandum publice explanandumque susciperent , quod 
multi aetate illa sive contentionis studio, sive perver- 
si judicii aestu correpti grammaticas Italiae scholas in- 
sectabantur, et novas quasdam tradendae iatinae lin- 
guae rationes, tamquam meliores, ac propterea priscis 
anteponendas praedicare minime desistebant . At non 
haec ratio eadem vocem excitabit meam hoc tempore, 
quo publicae per Italiam scholae diuturna apud raul* 


V 

to$ infamia flagrant ; propterea quod non ea in illif 
latinae tradendae linguae servetur ratio, quam veteret 
, instituti osores a nob s excipiendam ultro admitten- 
damque contendunt } Perniciosae illae voces hoc ite- 
rum tempore jactantur maxime, quibus non gramma- 
ticae solum artis tradendae ratio, verum etiam ars i- 
psa petitur, et universa, nisi provisum opportune fue- 
' fit , labefactatur . Itaque hodierna die quid de hujus- 
modi contentione sentiam , me aperte ac libere dictu- 
rum esse profiteor . Duplex , ut rem proponam, est eo- 
rum genus , de quibus oratione hac mea mihi esse a- 
gendum intelligo : alterum eorum, qui artem ipsam 
grammaticam petunt .* alterum eorum, qui ipsius artis 
tradendae rationem respuunt . Illi latinam* linguam non 
in grammaticorum libellis, sed in veterum latinorum 
scriptis esse discendam volunt : isti in grammaticorum 
quidem libris , non vero in iis , qui latinae linguae 
praecepta latino sermone edita et conscripta tradunt » 
discendam esse contendunt. Utrosque oratione hac mea 
refutandos hodie existimavi . Ad ea, quae proferam , 
Auditores , vestros , quaeso , animos comparate . Res 
enim agentur prima quidem specie tenues et exiles , 
re autem ipsa gravissimae et maximae , quae ut vos 
ad me attentius audiendum excitare, ita me ad dicen- 
dum vehementius debent utilitate sua commovere • 
Atque ut illis primum succenseam , qui artem i- 
psam grammaticam petunt * quae sit ipsorum scnten- 

tiae ratio, facite, quaeso. Auditores , ut mecum bene- 
vole recognoscatis. Aiunt, pueros, quod multum praece- 
ptis tribuatur temporis , in grammaticis scholis conse- 
nescere.* in librorum lectione utilius, quam in praece- 
ptorum cognitione, tempus collocari: latinara linguam 
non grammaticis praeceptionibus , sed veterum lati- 
norum scriptis addisci: hoc gallicae et hispanicae lu- 
culenter docere exempla contendunt. Haec ferme cum 
Vincentio Gravina proferunt, qui grammaticam artem 
qua voce, qua scriptis insectari saepius consueverunt. 
Haec eadem nos dilucide ac breviter discutiamus. 

Pueri in scholis grammaticis consenescunt. Utinam 
vero, Auditores, non dicam equidem consenescerent, 
sed saltem adolescerent ; neque tam immaturi , ut vul- 
go fit, primum ad rhetores, deinde ad philosophos, 
denique sive ad jurisperitos, sive ad theologos mitte- 
rentur! Si enim hoc fieret, quod jamdiu maxime i 
praeceptoribus exoptatur, et latiniores illi evaderent, 
et cumulatius deinceps reliquis satisfacere facultatibus 
certe possent . Sed praepostera ista sive parentum , si- 
ve liberorum festinatione sine illa, quae necessario re- 
quiritur, latinae linguae cognitione, inepti ad rheto- 
res' dimittuntur . Oh vere miseros ac miserandos/ Quis 
enim rhetoricae artis magister hoc se effecturum reci- 
piat, ut eloqui possint ii, qui bene latine loqui non 
possint ? Negat hoc Pomponius Atticus , qui hujusmo- 
di pueris ad facultatem omnium nobilissimam conteit- 

dentibus solum et quasi fundamentum oratoris lrquu- 
tionem emendatam et Jatinam esse deruntiat. Nepat 
Julius Caesar, qui aperte declarat, verborum delectum 
originem esse eloquentiae, ut ignaros juvenes a rheto- 
ricae limine arceamus. Negat Lucius Crassus, qui mi- 
nime sperandum esse pronuntiat, eum, qui latine lo- 
qui non possit , ornate esse dicturum . Negant denique 
ilii rhetores , qui suum frustra laborem in hujusmodi 
pueris instituendis impendunt, et frustra in eodem sa- 
xo versando, ut olim Sisyphus, oborta tandem despe- 
ratione, diaiectico illos tradunt ; perinde ac illa , quae 
prohibuit , ne oratores fierent, latirtae linguae ignora- 
tio , non ea impedimentum ad altiora progredi em ibus 
sit allatura. Quid enim agunt miseri, aut quo $e ver- 
tunt , quum illa scientiarum veluti sacra non aliis au- 
diunt, nisi latinis vocibus evulgari? Quid, quum ab 
audiendo ad dicendum traducti , eo Solo praesidio fre- 
ti, quod prima sibi aetate compararint, obscurissima 
philosophiae arcana explicare verbis coguntur? Sane* 
tamquam in Pythagorea schola, semper veluti truncis 
similes obmutescunt. En quo illa recidat tanta pueris 
tradendi grammaticam festinatio, cui novae institutio- 
nis auctores numquam voce scriptisque suis favere de- 
sinunt. Quid, quod subacti ingenii maturique judicii 
juvenes requiruntur ab iis , qui severiores artes gravio- 
resque tradunt disciplinas? Nam , si alia possunt, ma- 
turitatem certe illam , quam adolescentes afferre altio- 

n ad gymnasia debent, conferre ipsi non possunt. Si- 
nite ergo. Parentes optimi, vestros liberos maturesce- 
re, antequam ad rhetoricae studia ac sublimiores mit- 
tantur disciplinas, si quem ab ipsis fieri progressum 
in litteris exoptatis. 

At in librorum lectione longe utilius est, quam 
in praeceptorum cognitione , tempus collocari . Audio , 
sed illud etiam animadverto ; si nihil praecepta ad 
discendi celeritatem conferrent, illi ipsi profecto lati- 
ni veteres, qui eloquentiae laudem expetebant, in suis 
tantum scriptoribus perlegendis constitissent . Atqui 
ad publicas illi confluebant scholas, ut rationem lati- 
nae linguae methodicen , quemadmodum eam, Quinti- 
liano teste, appellabant , a grammaticis docerentur. 
Ergo illi , qui latinae linguae scientiam et cognitio- 
nem quodammodo cum nutricularum lacte sugebant, 
sibi non negligenda esse praecepta arbitrabantur; nos 
alienam linguam una lectione librorum citius , quam 
praeceptorum conjunctione percipi posse ‘ existimabi- 
mus? Quis enim ignorat, doctores italos ita gramma- 
tica praecepta tradere , ut non minorem etiam curam 
Sn veterum scriptorum libris explanandis impendant ? 
Quis ignorat, discipulos italos quotidie multa ex ve- 
teribus aureae latinitatis ducibus et ad verbum edisce- 
re et memoriter pronuntiare? Quis ignorat, ipsas gram- 
maticae praeceptiones plurimis latinorum Veterum lo- 
cis, quae afferuntur, diligentissime confirmari ut ne 

tum quidem, qutim aliquid praecipitur, puerorum o- 
culi ab exemplaribus avertantur? Et mihi adhuc quis- 
quam opponat , pueros in grammaticis scholis conse- 
nescere? Et quisquam adhuc dicat, utilius esse in li- 
brorum ' lectione , quam in praeceptorum cognitione 
tempus collocare? Si enim consenescunt in scholis, u- 
bi tam assidua ac diligens latinorum scriptorum lectio 
cum Iarinae linguae praeceptionibus est conjuncta, quod 
certe latinitatis spatia multum contrahit; quid , si 
grammaticae silerentur praecepta, et : sola scriptorum 
lectio adhiberetur? Non consenescerent modo, arbi- 
tror, sed supremum etiam obirent diem, anteaquam 
se latine scire profiteri jure possent. Si enim utilis est 
latinorum librorum lectio, quod nemo negavit um- 
quam, utilior forte non erit pueris, a quibus uno eo- 
demque tempore servandae in scribendo leges addi- 
scantur ? 

Quid, igitur valere illa existimabimus, latinam 

linguam non grammaticis praeceptionibus , sed vete- 
rum latinorum scriptis addisci ? Utilius enim celerius- 
que addiscitur, si neque tantum grammaticis praece- 
ptionibus, neque tantum veterum latinorum scriptis 

utamur; sed utraque sapienter ac provide in instituen- 
dis pueris conjungamus. Quid, quod latinae linguae 

svntaxis facilius ac citius praeceptorum ope, quam la- 
tinorum scriptorum lectione discitur ? Qui enim syn- 

taxim discere una lectione velit, omnia latinorum scri- 

pta legat est necesse, ut ex omnibus camdem eruat ac 
depromat. Syntaxis enim non in unius, vel alterius, 
sed in omnium latinorum scripris est longe ac late dif- 
fusa. Q^i vero syntaxim discere praeceptis velit , ista 
quidem calleat , at non omnium veterum scriptorum 
libros diligenter legat est necesse . Atqui primum il- 
lud et ingenium maximum et judicium acerrimum et im- 
mensum prope laborem et longissimum temporis requi- 
rit spatium: quod minime postulari ab altero aperte 
patet ex eo vel maxime, quod praeceptorum ope uni- 
versa syntaxeos ratio brevissime traditur atque expli- 
catur. Utrum ergo vos malle dicitis , incredibili sane 
temporis operaeque compendio ad latinae linguae cogni- 
tionem pueros pervenire; an labore quidem improbo 
per omnes aureae latinitatis auctores aut nullo, aut 
certe exiguo cum fructu diu multumque vagari ? Ut 
•rem clarius intelligatis, ponite vobis ante oculos fa- 
cultatem illam , quae in notis terrarum omnium regio- 
nibus describendis versatur , quamque propterea Geo- 
graphiam veteres appellaverunt. Sunt, qui, ut urbium 
formas et mores gentium cognoscant , disjunctissimas 
terras peragrent : sunt , qui partim e* accuratis loco- 
rum descriptionibus , partim ex eorum commentariis, 
qui illa eadem itinera confecerunt , omnium hujusmo- 
di rerum nihilo minus utiliter scientiam hauriant . Illi 
et longissimis itineribus et diuturnis laboribus defati- 
gantur : isti domesticos intra parietes Geographiam di- 

scere sedentes possunt . Simile quiddam in re grammati- 
ca contingit. Neminem vestrum latere arbitror, immen- 
sa quidem, docente Tullio, hujusce artis esse spatia, 
quae, tamquam orbem grammaticum , plurimi industrii 
atque ingeniosi homines perlustrarunt . Illi historicos 
et poetas, illi oratores et philosophos, illi omnes scri- 
ptores veteres , ne graecis quidem praetermissis , ade- 
undos sibi cognoscendosque penitus existimarunt. Diu- 
turno veluti confecto itinere , nobis universam rei ra« 
tionem quodammodo descripserunt , et grammaticis 
tamquam expressam tabulis ediderunt. Has cognoscere 
quam exigui laboris, quam non diuturni temporis esse 
deprehenditur, si cum illa longissima scriptorum o- 
mnium pervestigatione comparetur ? Atqui nos hasce 
veluti tabulas cognoscendas pueris ediscendasque propo- 
nimus : contra novae institutionis propugnatores ju- 
bent, vix suis insistentes pueros vestigiis, ingenii vi- 
ribus infirmos, ignaros hominum et locorum, tamquam 
e patrio solventes littore , per omnes grammatici or- 
bis partes circumferri , ut quum se olim jam senes fa- 
cti domum receperint , cam grammaticam doctrinam 
referant , quam sibi domi comparare facile brevique 
tempore potuissent. Videte igitur, Auditores, utri ma- 
gis litteris puerisque consulant ; illine , qui unam la- 
tinorum lectionem probant, an nos, qui praecepta cum 
lectione conjungendam esse existimamus? * 

Ad gallicae vero linguae et hispanicae exemplum 

quod attinet, obtrectatores certe nostri vel ignorant* 
vei ignorare s ; mu!ant , quam dispar inter illas ac la- 
tinam ratio interet dat . Illae quidem multum vocibus, 

syntaxi ve r o ab Italica sane multum non differunt ; i- 

• » 

sta plurimum ab italica non solum yocibus, sed eti- 
am syntaxi distat. In illis nosse voces est ferme sa- 
tis : in ista ferme nihil . In illis igitur non praeceptis, 
sed lectione voces cognoscuntur : in ista -vel praece- 
ptis, vel lectione syntaxis discitur . Atqui nos plane 
aperteque ostendimus, latirae linguae synraxim facilius 
ac citius praeceptorum ope , quam latinis scriptis ad- 
disci . Nihil est igitur, cur nobis gallicae et hispani- 
cae linguae exemplum objiciatur . 

Sed illud genus hominum relinquamus, qui gram- 
maticam ipsam petunt artem, et latinam linguam non 
in grammaticorum libellis, sed in veterum latinorum 
scriptis discendam esse contendunt . Accedamus ad al- 
terum genus hominum , qui ipsius artis tradendae ra- 
tionem respuunt , et latinam linguam praeceptis Itali- 
co sermone scriptis discendam esse arbitrantur . 

Atque ut ulla sine cunctatione istos audiamus: 
Nae, ipsi ajunt , vehementer errant magistri plurimi, 
qui grammaticas in scholis praeceptiones tradentes, non 
eas italico , sed latino scriptas sermone docent. Quid 
adolescentulorum studiis contrarium magis? Iis enim 
o.bscura per obscuriora panduntur. Regulae enim, quae 
ad auctorum libros intelligendos institutae sunt , eadem 

* s 


ORATIO XV. 277 

L 1 « 

indigent interpretatione, quam latina scripta requirunt • 
Quid autem absurdius, quam linguae intelligentiam 
quaerere a praeceptis , quae lirgua eadem , quae non* 
dum intellecta sit, proferantur ? Quis non eum conde- 
mnandum jure putaret , qui latinum hominem praece 
discere cupientem praeceptionibus graece scriptis uti 
juberet ? Haec terme idem ille , quem superius nomi- 
navi , Gravina .* haec apud sexcentos, qui sibi sapere 


videntur, repetita invenies. 

Vehementer igitur , si istos audias , magistri plu- 
rimi in Italia errant? Sic certe inquiunt scriptores ex- 
teri , qui cum magnifice jactant sese, tum nobis pro- 
pe contumeliose atque impudenter insultant . Sic certe 
ojunt subscriptores itaii , qui ita! ici neminis ac suae 
dignitatis flagitiose obliti rationibus ita exteris adu- 
lantur, ut, quicumque novae opinionis ex Arglia, ex 
Batavia , ex Gallia rumor affertur, hunc accipiant il- 
iico et amplectantur. Nos vero Itali hoc feremus, 
quotidie mitti e transalpinis ac transmarinis oris non 
modo archetypas comendi capitis et ornandi corporis 
et modestiae italicae corruptrices pupas, sed levissimos 
etiam atque impudentiae plenissimos libellos quosdam, 
quibus universa, quae ab italis instituta sit , humani- 
tatis tradendae ratio aperte petitur, ac libere emen- 
datur ? 

At enim in excipiendis doctrinis non hominum si- 
ve exterorum , sive domesticorum , sed veritatis unius 

atque utilitatis ratio est habenda . Quid autem magis 
veritati consonum, quid puerorum rationibus utilius, 
quam ea, quae ab hominibus illis sive exteris, -sive 
domesticis de re grammatica afferuntur? Quis enim 
inficiari queat, rationi consonum esse, quod ipsi a no- 
bis petunt, ut, quae ignota sunt, sermone ignoto non 
tradamus? Quis negare audeat, puerorum rationibus u- 
tilius esse haec italice tradi, quam latine ? 

Ego vero non is homo sum , qui omnia, quae 
ab exteris afferuntur hominibus , rejicienda esse pu- 
tem . Proferant ipsi utilia ac vera: excipiam ultro et 
amplectar. Sed quis hoc jure postulet , ut quaecum- 
que ipsi proferant, sive vera, sive falsa, sive utilia, 
sive noxia, quia proferuntur ab exteris, admittantur? 
Profecto nemo . Ergo illud concedatur oportet , ut, 
quae ipsi falso ac perniciose de re grammatica profe- 
runt , a me continuo repudientur . 

Ignota, aiunt, sermone ignoto tradi non debent. 
Atqui primum non, minimam latinae linguae partem 
nonnisi latine posse adolescentibus tradi, inficiatur ne- 
mo . Nam qui possunt aliter , ac latine , aut nomi- 
num declinationes, aut verborum conjugationes discen- 
tibus a doctore pueris proponi ? Quum vero i idem 
pueri in componendis atque inter se comparandis no- 
minibus atque verbis a praeceptoribus exercentur , an 
ullus est , vel esse potest vernaculae linguae locus ? 
Nullum profecto esse fatebuntur, qui vel prima grara* 

maticae dementa norint. Ergo prima haec, quae cer- 
te non minimam grammaticae artis partem continent, 
ita necesse est iattne pueris proponi, ut, si aliter fie- 
ret *, omnis iis esset ad latinae linguae cognitionem a- 
ditus interclusus. Sunt enim haec totius artis quasi ve- 
stibulum, a quo si pueri non evadant, frustra-ad in- 
tima artis penetralia contendent , Falsum itaque esse 
fateamur necesse est , quod nostri obtrectatores do- 
cent , ignota nempe sermone ignoto tradi non debe- 
re ; atque ita plane aperteque falsum, ut hactenus 
quidem nullo nobis pacto succenseant'.* vident enim 

ita fieri oportere , nec se aliter fecisse ac facere ani- 

* 

madvertunt . 

Quod quum ita sit , quid est , cur nostri nos ob- 
trectatores insectentur, quod latinae linguae praecepta 
latino sermone edita tradenda esse putemus? An pri* 
ma illa tam multa et nomina in tot casus declinata, 
et verba in tot tempora modosque inflexa , quae di- 
scere pueros jubemus, latina non sunt ac discentibus i- 
gnota? Si vero ignota sunt, cur non reprehendimur, 
qui non nota vocabula iis, quibus notam iatinam lin- 
guam esse volumus , ediscenda proponimus ? Ajunt, 
quod ita ignota proponimus, ut, adhibita statim igno- 
torum interpretatione , ea ipsa , quae ignota erant , 
nota pueris faciamus , Atqui' etiam reliqua ejusdem 
artis , ignota illa quidem , similiter discentibus infqr- 
• pretamur . Itaque vel nebis concedendum est , ut hoc 

recte facere possimus ,' vel in primo illo castigandi 
corrigendique sumus. Erenim tam prima illa elemen- 
ta, quam reliqua ejusdem artis praecepta’ latina sunt 
ct ignota; et quemadmodum illa, sic etiam ista in- 
terpretatione innotescunt . Quare illud firmum fixum- 
“que sit, ignoto artem grammaticam sermone conscri- 
ptam netis juventuti vocibus tradi . Quod si idem in 
'lingua aut graeca, aut angla, aut germanica , aut a- 
lia quacumque fiat, idtm plane consequi necesse est: 
ut omnino nihil graecae linguae exemplo, quo isti u- 
tuntur , urgeamur. 

Ir»telligo y Auditores, latinae grammaticae hostes 
iisdem laqueis, quos injicere aliis vellent, sese mise- 
re implicuisse . Sed qui semel prava quadam animi 
-cupiditate abrepti constitutos temperantiae fines tran- 
siliunt, aegre admodum continere se possunt, quin 
multo majora imprudentiae ac stultitiae praebeant ar- 
gumenta . Videamus igitur, quibus iterum laqueis in- 
duantur. Praecipiunt uno omnes ore , latinas litteras 
discere incipientibus Jarinum esse scriptorem aliquem 
praelegendum atque explanandum . Ipsi quidem in de- 
ligendo scriptore dissentiunt maxime; at in eo conve- 
niunt, quod scriptor iatinus aliquis sit explanandus. 
Mirandum est sane, qui grammaticos latinos libros e 
puerarum manibus ob eam causam excusserunt , quod 
ars iatine scripta intelligi a discentibus latinam linguam 
non possit, eorum neminem animadvertisse, ob eam- 

dem causam nullos omnino latim\s scriptores abs se 
iisdem permitti dportere. Sed hoc >jsu ipso venire sae- 
pe videmus, ut qui non ratione, sed pravo aliquo stu- 
dio in reprehendendo ducuntur, ab iis non aliena, sed 
sua, vel sua non minus, quam aliena peccata repre- 
hendantur. 

• . \ 

Jam quoniam id obtrectatores nostri agunt, ct 

suo nos exemplo ignora ignotis linguis adolescentibus 
proponamus, quemadmodum illud priuium demonstra- 
vi, falso ab ipsis dici, quod contra grammaticam la- 
tinam proferunt ; nunc illud alterum, quod proposui, 
ostendam, perniciose ipsos cum pueris agere, q«um la* 
tinas grammaticae artis praeceptiones reprehendant at- 
que insectantur . Etenim, Audijcres, praeceptiones hu- • 
jusmodi non modo, adhibito interprete, non otonr, : 
rerum etiam adolescentibus prosunt . Et sane dtonis 
grammaticae artis latine scripta doctrina duobus an- 
tummodo constat et continetur; praeceptis et. exem- 
plis. Exempla certe sunt e probatissimis latinis aucto* 
ribus petita , quibus ea , quae in, ipsis tradita stlnt 
praeceptis, luculentissime confirmantur. Eritr.e quisqutrn 
tam impudens, qui etiam lectissima veterum lati to- 
rum loca a magistris coram pueris explicata obxse 
quidquam , ac nen multum prodesse potius latinitati . 
comparandae affirmare audeat? Ad praecepta vero quod 
attinet; quamquam haec non a veteribus, sed a re-., 
ceetioribus viris cooscripta sint ; tamen ab iis f*tino 

sermone sunt expia .nata, qui non recentibus , sed ve- 
tustis optimis lat’ jiorum vocibus utuntur. Etenim, ut 
de Alvari tantur ^ praeceptis dicam , qui unus a tot 
clarissimis Italia * scholis exceptus fuit, nihil istis con- 
cinnius mihi, Utipiius nihil et elegantius posse videtur 
fierf. . Nam, si cj» jis aetatis illius aureae artem gram- 
maticam puerarurr i ingeniis accommodatam scribere vo- 
lui sset, haud saUs scio, an multo id melius ac feli- 
cius praestitisset . Quod mirum nemini videri debet. 
Li bellus » enim , qui Emanuelis Alvari inscriptus nomi- 
ne circumfertur, rebus quidem, quas continet, ipsum 
Alvaru m auctorem noscit; at rerum ordine et com- 
positio «e Horatium illum Tursellinum , cuius multa 
. elegar cissime scripta et ad veterum latinorum laudem 
entia sapientissimi quique homines suspexerunt, 
adolescentes, qui istius grammaticae artis ope 
nam addiscunt linguam , non exemplis modo , quav 
* )batissimis ex auctoribus decerpta sunt , sed praece- 
pti anibus etiam , quae sunt ab homine , eruditorum 
on inium consensu, elegantissimo conscripta, maxime 
ad juvantur. Videte igitur, utrum utilius sit sola pue- 
ris ac tamquam nuda praecepta tradere • an vero eos 
sic edoceri, ut una eademque opera addiscant et lati- 
nae linguae praecepta, et latina vocabula, quibus prae* 
cepita ipsa continentur, et probatissimorum scriptorum 
e^enrpla, quibus praecepta eadem confirmantur. 

Ctiac quum ita sint , quonam fato fieri dicam, 

Auditores, ut grammaticae omnes, quae latino sunt 
conscriptae sermone, ab itaiorum etiam gymnasiis eji- 
ciantur? Nam sic mihi Superos propitios velim , ut 
longa experientia didici , adolescentes illos , qui lati* 
nis fuerunt olim instituti praeceptis sic ad rhetores ad* 
cessisse, ut facile ad recte scribendi laudem devene- 
rint : eos contra , qui italico sermone scriptas gram- 
maticae artis praeceptiones audiverunt , fere omnes sic 
in scribendo interpretandoque haesitasse , ut vix prima 
artis elementa cognovisse satis viderentur ♦ Intelligo e- 
quidem, mirari vos. Auditores, haec a me hodierna 
die proferri, quasi illud nesciam , quod nemo ignorat, 
fex Firmano hoc Lvceo latinas Alvari praeceptiones c* 
jectas esse, et italicas in earum locum suffectas ac sub* 
stitutas. Scio profecto: qui autem poteram id nesci- 
re? Et quamquam id, quod nulla fieri ratione posset, 
ignorarem; hoc mihi assidue dicerent adolescentes illi , 
qui , quum ad rjhetoricam audiendam mittuntur, ne 
illa quidem tenent , quae ad componenda atque inter 
se comparanda nomina ac verba necessario in omnibus 
requiruntur. Dicerent doctores illi, quos audio quoti- 
die, et quorum aequis lamentationibus quotidie inter- 
sum. Dicerent gymnasia illa, in quibus scientiarum 
arcana illis traduntur adolescentibus , qui ne ipsa qui* 
dem verba intelligunt , quibus eadem exprimuntur. 
Quid igitur in re tam nota dissimulatio valeret ! Nam 
quamquam ego ex hoc ornatissimo ad dicendum locp 

recepi olim, me nihil dicturum, quod novam docendi 
formam induceret; hoc tamen ita recepi , ut incolu- 
me ac sa’vum id omne esset, quod certissimo plurium 
saeculorum judicio et communi utilitate probatum Ma- 
jores nostri, prudentissimi viri, constituerunt. Itaque 
quum italae, quae misero fatalique casu sunt apud nos 
inductae , grammaticae artis praeceptiones novam huc 
rationem docendi attulerint ; latinae autem in veteri 
ejusdem tradendae artis more institutoque contineantur; 
ad vos orationem converto meam , sapientissimi omnes 
latinae linguae Doctores, quorum ulla sine culpa, aut 
opera tantum est latinae linguae vulnus inflictum , quan- 
tum omnes , qui bono erga humanitatis studia animo 
sumus, jure optimo lamentamur. Erigite, erigite ani- 
mos mentesque vestras, atque id enixe curate, ne a 
veteri ac recepta tradendae artis grammaticae ratione 
recedere diutius velle videamini . Suscipite iterum E- 
manuelem Alvarum, quem praecipue in tradendis gram- 
micis praeceptionibus auctorem ac ducem non sine 
magno adolescentum fructu sequi possitis. Hoc vos o- 
rant pueri, qui magis frugiferam institutionem quo- 
dammodo efflagitare a vobis videntur . Hoc altiorum 
disciplinarum doctores, qui juvenes latinam callentes 
linguam exoptant. Hoc Firmani Lycei dignitas atque 
gloria, quam Majores nostri non ad finitimas modo, 
sed ad longinquas etiam gentes propagarunt. Videte, 
oro vos cbtestorque, nc ut illis pulcherrimum fuit. 

nostro hanc Athenaeo gloriam relinquere; sic nobis 
turpissimum sit, conservare eamdem ac tueri non pos- 
se. Itaque ad idem omnes pro virili parte contendite, 
ut veterem tradendae artis grammaticae rationem re- 
vocetis, et pristinos docendi fructus amplissimos recu- 
peretis . Dixi . 

rura oblata specie mirifice capior atque delector, quum 
in illam ascendo cathedram, a qua me decentem tan- 
ta vos frequentia atque alacritate auditis ac sustenta* 
tis; nihil me tamen magis ad omnes mei muneris par- 
tes pro viribus explendas movet , quam vestra illa cu- 
piditas, quae vos ad Tullianam eloquentiae formam as- 
sequendam inflammato studio compellit. Reficit me sa- 
ne loci dignitas et amplitudo, quae rebus ipsis, quae 
tractari a Rhetore solent, licet amplae sunt et illu- 
stres , majorem quamdam conciliare lucem amplitudi- 
nemque videntur. Recreant illi in tradenda in gymna* 
sio eodem arte rhetorica decessores mei, juvenesque il- 
li, qui processus in litteris antea maximos effecerunt 
et quemadmodum docentium , qui ante me fuerunt , do- 
ctrina ; sic et discentium, qui tantos in studiorum cur- 
riculo sunt napti duces, progressibus vehementer me 



Adolescentes Optimi , quo- 

incitari sentio et com moveri . Placent ordines illi sub* 
selliorum et gradus: placent ipsa stipata subsellia : pla- 
cet illa celebritas atque frequentia, vultusque vestri 
in me unum con versi , qui njagnum quiddam atque 
praeclarum agitare mente et cogitatione videntur. Quis 
umquam doctof. quum ista cogitet, quum ista videat, 
ron erigatur, non causamque justam se habere putet, 
cur et voce et actione et animo excitetur , tantumque 
v^lit contendere, quantum et amplitudo loci, et ho- 
minum splendor , et discipulorum copia et ingenium 
tacita quadam voce efflagitare videntur? Ego vero. A- 
dolescentes Optimi , non his tam laetor rebus m.hique 
gaudeo , qu/am quod vos videam sic erga eloquentiae 
studia animatos, ut unum vobis Ciceronem legendum, 
atque assidua versandum manu existimetis . Nam si , 
Quintiliano teste, ille profecisse multum dicendus est, 
cui valde Tullius placuerit; statuite vos, quid mihi 
sit de vestro in litteris progressu blanda quadam ani- 
mi voluptate sperandum . Qua quidem ego spe delini- 
tus , quod jamdiu facere gestiebam , de Ciceronis imi- 
tatione esse mihi agendum hodierna die putavi «. Res 
est hujusmodi , quae vestros maxime animos inflamma- 
re ad audiendum debet : agitur enim de praestantissi* 
mo oratorum principe commendando, de avita dicendi 
laude retinenda , de via denique omnium facillima , 
qua uberrimi a vobis eloquentiae fructus percipiantur . 

Ut rem omnem facile expediam , sic ego , A do- 

tacentes ago .* Aut nullus profecto est imitationi lo- 
cus relinquendus; aut, quum de eloquentia sit sermo, 
unum sibi Tullium ad imitandum proponere discentes 
debent * Qui primum vellet , vos profecto ab elo* 
quentiae Jaude non retardaret modo , sed Jongissime 
quoque abesse juberet. Nemo enim seu mediocris , seu 
bonus , seu optimus evadere orator potest , qui ali- 
quam non concipiat mente atque animo dicendi for- 
mam , qua expressa verbis aliqua ipse ratione possit 
auditorum animos et docere apte et suavitate perfun- 
dere et affectibus concitare . Sed hujusmodi dicendi for- 
mam , quae probari aliqua ratione queat , quis um- 
quam concipiat animo adolescens , qui nullo sibi pro- 
posito ad imitandum exemplo , nullo adjutus duce, 
nullo magistro edoctus caeco veluti sive naturae, sive 
ingenii invpetu sit abreptus ? Quod si praeclarissimi 
viri summisque ingeniis praediti , ut ad eximiam scri- 
bendi laudem devenirent , sibi omnium optimos , qui 
aliqua in arte excelluerunt , imitandos esse existima- 
runt , et Gicero quidem ad Demosthenem , Virgilius 
ad Homerum , Horatius ad Pindarum , aliique ad a* 
lios se contulerunt scriptores; quid tandem ingenii vi- 
ribus plerumque infirmi , impatientes laboris , judicio 
acerrimo destituti sine imitatione effi:ere adolescentes 

♦ 

possent ? Itaque certum explorarumque sit, aliquem es- 
se imitationi locum relinquendum , si favere litteris 
'atque adolcscentum bono velimus. Qjo constituto, pro- 

fecto illud consequitur , ur quum de eloquentia aga- 
tur, unura sibi Tullium ad imitandum proponere di- 
scentes debeant. Nam , Telicto ‘imitationi loco, is cer- 
te debet quacumque in arte a discente quovis ad imi* 
tandum sibi proponi , qui ‘eo artem ipsam perduxit, 
quo pervenire ulterius nullo potuisse modo videatur. 
Atqui si res omnes inquirere diligenter velimus, hu- 
jusmodi esse Tuilium intelligemus , qui eo eloquendi 
vim facultatemque perduxit , ut nihil ipsa praestan- 
tius possit , excellentius nihil inveniri . 

Hoc ne magnificentius, quam verius a me prola- 
tum esse intelligatis. Adolescentes Optimi, Tullianae 
eloquentiae primum naturam et indolem , existimatio- 
nem deinde ac famam , qua perpetuo viguit , conside- 
remus. 

« * 

Atque ad eloquentiae naturam indolemque quod 
pertinet ; potestne quidquam sublimius Tulliana dicen- 
di forma perfectiusque a nobis cogitando fingi ? Quum 
enim huc omnes referri oratoris conatus debeant , • ut 
nimirum ipse audientium doceat animos, et affectibus 
moveat , et voluptate demulceat ; quis umquam sic rhe- 
toricos omnes pertractavit locos, qui vel docendi, vel 
commovendi, vel delectandi artificio cum Gtcerone possit 
conferri? Quis enim eo in docendo praestantior , qui, 
quum narrat, accommodate ad fidem faciendam narrat 
qui, quum probat, argumentis exquisitis invictisque pro-, 
bat ; qui , quum disputat in utramque partem interdum 

anceps, miro disputat artificio, qui, quod probandum 
statuit, aperte proponit, definit presse, acute dividit., 
apte disponit, scienter, probabiliterve concludit? Quit 
eo in movendo fortior, qui sic voluptate sensus dejmul* 
cet, nihil ut blandius in aures influat , nihil ut altius 
insideat menti ; qui sedatos affectus concitat, concitatos 
sedat atque componit; qui permiscet animos, atque 
arbitratu suo flectit ac regit , et ad quodcumque libe- 
at impellit? Quis eo in delectando suavior, qui de hor- 
ridis nitide, de obscuris illuminate, de jejunis plene, 
de asperis leniter, de severis hilariter, de rebus omni- 
bus definite, explicate, apposite, luculenter numquam 
non agit ? Nam quid singillatim de toto orationis cul- 
tu ac virtutibus dicendum putem? Proh Deus immor* 
talis/ Quae verborum elegantia • qui delectus ! qui 
Splendor*' qui nitori Quae membrorum devinctio! quae 
comprehensio/ quae conclusio ! Quae dictorum jucun- 
ditas 1 quae festivitas! qui lepos! Quae sententiarum 
gravitas! quod acumen 1 quae veritas! Quae numerorum 
suavitas! qui concentus! qui sonus / Quae mira his i- 
psis in rebus varietas atque distinctio, nihil ut compo* 
sitione aptius, elegantia concinnius, jucunditate dulci- 
us, suavitate conditius, ac figurarum varietate distin- 
ctius ante oculos obversetur / Qiae quidem nisi ita 
magna esse fatear, ut nihil ad Tullianae eloquentiae 
laudem addi a nobis posse videatur, amens sim: sed * 
tamen , nisi me blandus quidim hodierna die fallat ar 

mor, multo mihi majora occurrunt, quae supra cae- 
teras dicendi formas, quarum aliae ab aliis usurpan- 
tur , eloquentiam Ciceronis erigunt et extollunt . Poni- 
te vobis ante oculos , Adolescentes Optimi , quae in 
aliis scriptoribus sive eximiae doctrinae, sive excellen- 
tis eruditionis, sive inusitatae facundiae, sive cujusque 
singularis ornamenta virtutis suspiciuntur. Nihil horum 
profecto occurrit, quod nos tacita quadam admiratio- 
ne perculsi in uno Tullio non intueamur. In hoc et 
Jepor Periclis, cujus in labris sessitavisse veneres scripsit 
Eupolis * et jucunditas Xenophontis , cujus ore loquu- 
tae Musae feruntur; et sublimitas Teophrasti , qui a 
loquendi divinitate nomen invenit; et amplitudo Pla- 
tonis, cujus sermo Jove ipso dignus est habitus; et 
vis Demosthenis , qui obvia quaeque rapienti flumini 
comparatur; et suavitas Isocratis, quo ne Athenae 
quidem ipsae esse magis Atticae videantur. In hoc et 
eruditio Catonis, et gravitas Africani, et lenitas Lae- 
lii, tt canorum profluensque Carbonis dicendi genus, 
et vehementia Galbae , et Scauri auctoritas , et Grac- 
chi ubertas , et pellucens Calidii oratio, et concinni- 
tas Tuditani , et pura Catuli latinitas, et festivitas 
Caesaris, et subtilitas Cottae, et contentio Sulpitii, 
et juris peritia Scevolae , et disertum Antonii , et Cras- 
si magnificum orationis decus, et copiosa Hortensii in 
omnem partem eloquendi facultas admirandum plane 
ia modum elucent. In hoc et Dialecticorum acumen» 

et Philosophorum scientia, et Jurisconsultorum peritia, 
et Historicorum eruditio, quaeque divisa in aliis emi- 
nent ornamenta collecta egregie suspiciuntur . Quis i- 
taque inficietur umquam , Adolescentes, eo esse a Tul- 
lio eloquendi vim facultatemque perductam, ut nihil 

1 

ipsa praeclarius, sublimius nihil excogitari possit ac 
fingi i 

Hactenus Tullianae eloquentiae indolem ac natu* 
ram inspeximus: age jam existimationem ac famam, 
qua perpetuo viguit, strictim ac breviter perpendamus. 
Fuitne quisquam umquam eloquentiae parum studiosi- 
or, quacumque demum aetate vixerit, qui efoquentis- 

simi viri opera paranda sibi non curaret, qui non sum- 

$ 

ma cum voluptate legeret, qui nova quadam admira- 
tione perculsus non suspiceret ac praedicaret ? Ad ea , 
quaeso, cogitationem vestram conferte tempora, quibus 
Cicero floruit , atque inde per aetates singulas descen- 
dentes ad haec, quibus ipsi vivimus, mentes paullisper 
vestras adhibete. Nolite vos existimare , id Ciceroni 
similiter accidisse, quod aliis fere scriptoribus usuveni- 
re novimus, ut serum ipsorum nomen post funera sen- 
sim crescat ac propagetur. Omnibus ipse, dum vixit* 
admirationi fuit : omnium ad sese studia convertit : fu- 
it omnium laudibus celebratus. Neque vero ejus fama 
.unius Latii finibus se continuit, sed in Graeciam quo- 
que incredibili se celeritate diffudit , et , quo Romano- 
rum arma terra marique iacile penetrarunt , pervenit 

ipsa etiam et feliciter enavigavit . Alii quidem alii9 
mox aetatibus viguerunt scriptores: unus tamen Cicero ' 
nullo non tempore omnium maxime viguit ac floruit : 
unus est habitus, qui oratoribus iliis, qui ante se ex* 
titerunt, eloquentia longe anteiret: unus, qui disertis 
hominibus, qui consequentibus deinde aetatibus succes- 
serunt, non modo ejusdem comparandae laudis spem o- 
mnem praecideret, verum etiam desperationem quam- 
dam afferret. Probata quidem fuit olim Senecae scri- 
bendi ratio, probata Plinii dicendi forma; sed eorum 
sensim defecit lama, et ab eis proposita scribendi ra- 
tio paullatim viluit . Novum quoddam eloquentiae ge- 
nus proxima nobis inductum aetate fuit , atque ita in- 
ductum , ut, qui rhetoricae studerent arti, sibi veluti 
ducem sequendum Tacitum arbitrarentur. Sed ea vel 
ipsa aetate sapientissimi quique viri irridendos illos pu- 
tarunt, qui inaudito illo atque novo eloquentiae gene- 
re delectarentur. Quid vero Cicero? Viget adhuc in 
bibliothecis, ubi tamquam eloquentiae pater ac prin- 
ceps a tot non veteribus modo, sed recentibus quoque 
scriptoribus celebratur. Viget in Lyceis publicis, ubi 
sapientissimorum doctorum voce summis in caelum lau- 
dibus extollitur, et litterarum cupidae juventuti veluti 
perfectissimum omnium oratorum exemplar proponitur 
ct commendatur. Viget in eruditorum hominum linguis 
atque sermonibus, qui, quod Quintilianus olim poste- 
ritati mandavit, hoc jure inculcant ac repetunt, elo- 

aetatibus alias eloquentiae formas probari . Sed neque 
> negari a quovis illud potest, eam nos debere dicendi 

formam amplecti , non quae sensim apud aequos rerum 
* aestimatores viluit ac defecit; sed quae semper viguit 
ac floruit, quae semper omnibus admirationi fuit, quam * 
denique nec diuturnitas temporis, nec invidorum ob- 
terere obtrectatio potuit. Atqui dicendi illae rationes, 
quae a Tulliana forma recedunt, atque aliquando re- 
ceptae sunt ac probatae, viluerunt sensim ac defecerunt : 
ea contra, quam Tullius exhibet, numquam concidit, 

ct quamdiu vera eloquentiae species adamabitur, tam- 

# • * ** 

diu illa non interitura umquam permanebit. Et sane. 
Adolescentes Optimi , vivunt adhuc viventque postero- 
rum memoria sempiterna sapientissimi ilii et omni lau- 

quentiam in Cicerone virium suarum periculum fecisse , 
ct, quousque posset, expertam esse; eo autem venisse, 
quo se quisque pervenire posse desperet . Itaque quum 
et imitationi locus esse debeat, et nihil eloquentia Tul- 
lii praestantius queat inveniri ; quid reliquum esse po-^ 
test , Adolescentes Optimi, nisi ut unum vobis Tul- 
lium ad imitandum sedulo proponatis? 

At enim, dicet quispiam, non omnis eamdem di- 
cendi formam aetas probat. Quemadmodum enim Ho- 
ratius ait, ut sylvae foliis pronos mutantur in annos} 
sic novis aetatibus succedentibus novae dicendi formae 
succedunt . 

Non equidem, Adolescentes, negaverim, ab aliis 

de commendatissimi viri, qui in Italia praesertim au» - 
reo illo saeculo sexto decimo tanta florentes copia Ci-., 
ceronem impense amarunt , assidue legerunt , unum si* 
bi ad imitandum tamquam exemplar optimum propo* 

\ suerunt . Quid porro caeteri , qui sive semei animo 
imbibita opinionis perversitate , quod nollent , sive ne» 
cessi tate, quod non possent , sive quod receptae dicen- 
di consuetudini , ad quam se lingere oratores plerum-, , 
que solent, inservire mallent, aliam sibi ineundam es* 
se viam censuerunt ? Jacent profecto prostrati ac per- 
diti, perculsi et obruti, despecti ab omnibus atque 
contempti. Eorum nomen defecit, existimatio viluit, 
librique omnes foeno et alga viliores facti vel in bi- 
bliothecis obsiti delitescunt, vel ad cerdones, ad lixas 
ad lanios amandantur. 

Urgent nonnulli tamen ac dicunt , illud a nobis 
eloquentiae genus eligendum esse , quod nostro magis 
* accommodatum ingenio sit, et nostrae magis indoli at- 
temperetur. Quemadmodum enim, ut Parthenius art, 

, A 

non tanta mercium est , quanta varietas disciplinarum • ' \ 
sic non tanta lineamentorum oris in homine , quanta 
ingeniorum extat dissimilitudo. 

Qui haec ajunt, ii certe Tullianae eloquentiae 
flaturam atque indolem minime perspexerunt . Haec e- 
nim est hujusmodi, ut cujusvis hominis, qui disertuf 
et eloquens fieri cupiat, ingenio ac viribus accommo- 
detur . Erigite ergo animos , Adolescentes Optimi , 

quum Tulliana vobis eloquentia proponitur , ac vobis 
imitandus Cicero exhibetur . Magnum quiddam hoc 
est, et longe majus, quam ut a vobis percipi cogitan- 
do possit . Unus enim Cicero ad quodcumque demum 
vos natura ferat dicendi genus , ea vobis omnia suppe- 
ditabit, quibus cogitata vestra elocutionis optimo ex- 
polita modo proferatis. Quod enim excogitari genus ■ 
dicendi queat, cujus praeclara vobis exempla vir elo- 
quentissimus non suppeditet? Unus ille omnes dicendi 
formas arripuit, expressit, perfecit . Unus et vehemens 
et lenis et temperatus sic orationi moderatur suae, ut 
eam pro cujusvis ingenii modo atque indole efformet 
ac fingat . Unus magnificus in laudando, acerbus in vi-‘ 
tuperando, acer in reprehendendo , subtilis in disputan- 
do, commotus in agendo, gravis in amplificando, fe- 
stivus in jocando, in ornando expoliendoque copiosus. 
Quamcumque igitur dicendi formam natura postulet ve^ 
stra, eam vobis Cicero exhibebit . Docent hoc orato- 
res illi clarissimi, qui quamquam natura sua atque in- 
dole diversum dicendi genus expresserint; iis tamen sin- 
guli ornamentis eminent , quae in ipsos a Tullio tam* 
quam a purissimo eloquentiae lonte profluxerunt. Ab 
hoc in Perpinianum vehementia et copia , in Muretum 
jucunditas et suavitas, in Sigonium concinnitas etam- 
pli.tudo, in ^alearium vis et contentio, in Contuccium 
lepor et subtilitas, in Rinaldurn festivitas et eruditio, 
in Lagcmarsinium nitor et venus, in Parthenium uber- 

tts et gravitas redundavit. Nihil est igitur, cur, ob- 
jecta nobis ingenii atque indcrtis varietate, a Tullianae 
eloquentiae imitatione prohibeamur • 

Perstant aliqui morosi nimium ac difficiles, ajunt- 
que, non unum saltem esse a nobis Tullium imitan- 
dum, sed caeteros etiam sapientissimos viros, qui non 
ingenio modo, sed etiam summa dicendi laude praesti- 
„ terunt . Hoc ut probent , ad Ciceronem ipsum nos pro- 
vocant, quem scimus, Quintiliano teste, non modo 
Demosthenem inter graecos, sed Platonem, sed Gor- 
giam , sed Isocratem , sed Hyperidem , sed Lysiam ; 
inter latinos autem et Sulpitios et Antonios et Cras- 
sos et Catulos 'ad imitandum sibi proposuisse. Quod 
ergo Ciceroni licuit , id nulla ratione nobis prohiben- 
dum esse concludunt . 

Recte scilicet, ut hujusmodi morosi homine9 con- 
sueverunt . At mihi respondeant velim : Quum sapien- 
tissimos nobis viros imitandos exhibent , scriptoresne 
latinos, an itaios adolescentibus proponunt? Latinos, 
ajunt. Atqui nihil* profecto eorum, quae diserte An- 
tonius, quae magnifice Crassus, quae copiose Horten- 
sius, quae summa cum laude caeteri aetatis aureae a- 
gebant viri, ad nos umquam pervenit. Unus ergo oc« 
currit Cicero, quem suspicere, quem legere, quem i* 
mitari possimus . Nisi vero quis forte putet , eos esse 
a nobis oratores legendos et imitandos, qui consequen- 
tibus deinde aetatibus floruerunt . Hoc si quis vellet , 

non oratione quidem, sed risu potius refutaretur. Ne- 
mo enim umquam, relictis fontibus, facultatum rivu- 
los adeundos esse existimavit. Qui vero nobis aut Li- 
vium , aut Caesarem , aut Cornelium , aut Sallustium, 
aut Plautum, aut Terentium adolescentibus ad imitan- 

* 

dum proponeret; nae ille a recta docendi ratione pe- 
nitus aberraret. Quid enim Plauti Terentiique comoe- 
diae, quid Livii, aut Caesaris historiae, quid Corne- 
lii et Sallustii scripta ad eloquentiam conferant adju- 
menti ? Quemadmodum igitur olim Tullius oratores il- 
los contemnendos censuit , qui Thucydidem, egregium 
quidem historicum , at nullo modo oratorem dicendo 
exprimere conarentur ; sic doctissimi postea viri despi- 
ciendos illos existimarunt, qui, quum ad' eloquentiam 
contenderent, aut Livium, aut Caesarem, aut Corne- 
lium, aut Sallustium, aut Terentium, aut Plautum, 
scriptores quidem egregios, sed nequaquam oratores, i- 
znitatione assequi voluerunt . Quod si non de eloquentia 
assequenda , sed de una tantum loquutione paranda veli- 
mus agere, an eam , quae ad historicos , quae ad comicos, 
quae ad aliud quodeumque dicendi genus attinet , cum 
ea, quae ad oratores pertinet , conjungendam esse arbi- 
trabimur? Videant, quaeso, qui tam perversa opinandi 
ratione aguntur, in quam tandem loquendi formam ado- 
lescentes perducant . Qiaero enim ab iis: utrum scripto- 
res omnes, quos nuper honoris causa nominavi, scriben- 
di dignitate et elegantia et artificio pares excellant; an 

vero Ioquutionis varietate inter se differre existimen- 
tur? Primum certe affirmare ipsi non poterunt. Alte- 
rum ergo dicant est necesse. Itaque eo tandem reci- 
dunt, ut contendant, facilius et excellentius , quam ab 
iis, qui unam Tullii eloquentiam proponunt, institui 
adolescentes ab iis, qui illud dicendi genus exhibent, 
quod et oratorem et historicum et comicum et alium 
quemcumque scriptorem exprimat; sive potius, quod 
neque oratorem , neque historicum , neque comicum , 
neque alium quemcumque scriptorem , sed illum Ho- 
ratii pictorem, qui humano capiti cervicem jungere 
equinam velit , imitatione confingat . Quod quidem est 
ita inconcinnum, ita absonum, ita absurdum, nihil. ut 
majus excogitari possit. Quis enim est tam rudis i- 
gnarusque rerum, qui non statim percipiat, quam dif- 
ficile sit, multos et varios atque inter se omnino dis- 
similes scriptores ita legendo expendere, ut una inde 
ac simplex sibique perpetuo constans efformetur oratio ; 
non autem illud, quod modo exposui, Horatii mon- 
strum exoriatur? Intellexit hoc Petrus Bembus, vir 
summo ingenio praeditus atque omni litterarum laude 
exornatus , qui multorum recte imitandorum difficulta- 
te perpensa, nullo fieri modo posse pronuntiavit, ut 
ejus oratio non dissimilis, non impar, non sibi diversa, 
inconstansque sit ; qui multos assequi una scribendi ra- 
tione cupit. Quod si nonnulli praeclara mentis acie pol- 
lentes viri nonnisi multorum annorum studio multisque 

a se susceptis laboribus illud tandem assequi potuerunt^ 
ut ad propriam unius tantum scriptoris laudem, quo 
fieri m^do posset, devenirent; quae tanta ingenii vis, 
quis tantus sufficiat labor, si multi, si omnes legendi 
sint, atque imitatione, quae laudem pariat, exprimen- 
di? Itaque in una Tullii optima eloquentiae forma i* 
miranda consistamus : in hac enim scriptorum omnium 
assequi ornamenta possumus, quae cum divisa in aliis, 
tum collecta in eo miramur universa. 

Ergo , dicet aliquis , tu illud nos posse negas, 
quod Ciceroni licuit ? 

Ridicula quidem interrogatio. Cui ut satisfaciam, 
non est cur admodum laborem . Liceat igitur et tibi , 
qui me rogando interpellasti, ut Ciceroni licuit, scri- 
ptores quosque probatissimos legere et imitari ; sed ea 
conditione liceat, si pari ingenio, si pari scribendi la- 
bore atque exercitatione adjuveris. Haeresne, dum ista 
audis, suspensus, dubius, ac nutans? Agnoscis igitur, 
quantum te inter atque illum discriminis intercedat . 
Quid ergo mihi Ciceronem nominas , qui a Vellejo 
Paterculo vir ingenio maximus , qui a M. Seneca in- 
genium, quod unum par imperio populus romanus ha- 
buit , qui ab Aquilio Gallo Rhetoricae omnium peri- 
tissimus , qui a Julio Caesare latinae princeps copiae 
et inventor, qui a Lactantio perfectus orator et sum- 
mus philosophus, qui a S. Hieronymo eloquii flumen , 
qui a doctissimo sanctissimoque Augustino modo ma- 

ximus orator, modo romani auctor eloquii , modo ma- 
gnus eloquentiae princeps appellatur ? Qiid ergo mihi 
Ciceronem nominas , in quo , licet ipse assiduis in ne- 
gotiis ferme gravissimis occuparetur, tanta fu ; t scriben- 
di exercitatio ac labor, ut neque in ludis , neque in 
communi otio fuisset umquam otiosus? Quid ergo mi- 
hi Ciceronem nominas , qui ingenio illo , quo erat 
praeditus, ac labore illo, quem assidue pertulit, scri- 
ptores omnes graecos iatinosque vicit ; qui umis habuit, 
quod in omnibus eminet ; qui , quod omnibus defuit , 
unus explevit; qui perpolivit, quae rudia in aliis in- 
venit ■; qui denique , quae egregie inchoata reperit , ad 
absolutionem adduxit atque perfecit . Desine igitur ad 
Ciceronis exemplum me provocare , unamque potius ti- 
bi, quam Tullius exprimit, optimam dicendi formam 
cogitando scribendoque propone., si ad illam eloquen- 
tiae laudem pervenire contendis , quam non obruere 
antiquitas, non obterere invidia, non lacerare umquam 
obtrectatio potest . 

Vos vero. Adolescentes Optimi, in eo pergite e- 
laborare, ut pene divinam Tullii eloquentiam , quan- 
tum quidem ingenii vestri imbecillitas patitur , asse- 
quamini . Ciceronem assidue legite, ac diurna noctur- 
naque manu versate. Fieri enim non potest, ut aures 
vestrae illarum periodorum numero non tribuantur, 
quae tanto arrficio tamque admirabili concluduntur; 

ut mentes vestrae illa non adjuventur dicendi copia, 

* . 

quae large sufficit, quo animi sensa et cogitata omnia 
facile et pulchre efferri possint ; ut ad illam denique, 
quam in ipso ubique expressam intuemur, optimam e- 
loquentiae speciem pauliatim quodammodo non acce- 
datis. Nec vero vos aliquorum umquam imperitorum 
verba commoveant, qui eximiam Tullii praestantiam 
inteiligentia ncn assequuti impurissimo ore omnis elo- 
quentiae turbare fontem non dubitarunt . Illi quidem 
lacunas adeant , qui saluberrimam aquam a purissimis 
haurire fontibus recusant. Vobis isti patent , et non 
intermissa aquarum copia profluentes divitias illas sup- 
peditant , quibus et vos optimi evadatis, et summam 
vobis in re litteraria gloriam comparetis . Quod si 
quis vestrum eloquentia itala delectatur , et praestan- 
tissimos Italorum omnium oratores , qui toto oratio- 
nis genere ad Ciceronem maxime adeesserunt, legere 
et imitari discupiat , legat , per me licet, atque imite- 
tur. At si illos assequendi cupido vos forte tenet, bre- 
viori, qua illi vos praeiverunt, insistentes viae, Ci- 
ceronem assidue legite atque ad imitandum vobis pro- 
ponite . Hac institerunt via Ptolomaei Casae, hac 
Speronii et Varchii , hac Montemagnii et Badoarii , 
qui profanis eloquentiae generibus praestiterunt . Ab 
hac non recesserunt via praestantissimi ex Oratoribus, 
qui sacri sunt et appellantur, et e vetustioribus qui- 
dem Paullus Segnerus, e recentioribus vero Josephus 
Peliegrinus , quorum alter Italus Cicero , Parthenio tc* 

ste, doctorum omnium consensu habetur et nuncupa- 
tur; alter sic Tullianam exprimit dicendi formam, ut 
eam. probet populus , et sapiens quisque admiretur. 
Huic si vos quoque # viae insistatis, illa ipsa , quam 
vehementer cupitis, eloquentiae praestantia Italae spon- 
te sua facile consequetur. Itaque si vestrum in litteris 
profectum, si iatini sermonis elegantiam, si optimam 
eloquentiae speciem diligitis, unum vobis Tullium ad 
imitandum proponite, illud pro certo habentes, nihil 
bac imitatione esse vestris studiis utilius p&se. Dii i. 

acpe miratus sum, Auditores, quid esset, quod 
gravissima jamdiu quorumdam hominum querela creve- 
rit atque invaluerit , quae cum in poeticae artis stu- 
dia , tum in eiusdem artis propugnatores ac magistros 
acerbe invehitur, acriterque bacchatur. Haec sane per- 
versa quadam opinandi licentia eo quoque demum pro- 
gressa est* ut Poesi m tamquam teterrimam eloquentiae 
hostem ejicere e scholis publicis ac deturbare velle vi- 
deatur. Obstrepunt enim nostris quotidie auribus illae 
voces , quae a discipulorum praesertim parentibus usur- 
pantur, quum ista proferunt.* nihil sua interesse , quan- 
tum liberi in poetica , sed quantum in oraroria arte 
proficiant.* hanc se in filiis optare ac velle, illam a- 
versari omnino atque nolle ; quum ea praesertim aeta- 
te simus, in qua nullum a poeticis sperari studiis e- 
molumentum possit : nihil hinc se vehementius petere , 
quam ut illos a musarum cantibus arceamus, quo fa- 

cilius possint oratoria in arte laborare, a qua uberio- 
• res, quam a poetica, fructus percipiuntur. Quod si 
flagitantibus ipsis vel inviti nos concedamus, hilares 
officio:ique discedunt, .et sibi liberisque suis tamquam 
de illustri parta victoria effuse ac palam gratulantur. 

Itaque in publicis versantur scholis adolescentes sane 
plurimi , qui ne pauca quidem soluta verba certo syl- 
labarum vinculo inter se noverint colligare. Quo igi- 
tur poetarum ' ars nobilissima sese vertat tot undique 
imperitorum hominum vocibus et querelis abjecta pro- 
pemodum et profligata? Ad vestrum aliquando sinum. 

Auditores, confugit , ut eam benevole excipiatis ac pe- * 
ne jacentem exciteris. Vos orat enixeque obsecrat, ut, 
quam nullo non tempore excoluistis, ab hostium furore 
atque impetu vindicetis. Hoc me hodierna die factu- 
rum polliceor, ut vos facile intelligatis , adolescentes 
omnes, qui ad publicas scholas confluunt, atque ia 
grammaticae artis rhetoricaeque studiis versantur, sic 
debere institui , ut nullo umquam pacto sibi poetas ne- 
. giigendos esse arbitrentur. 

Poeticae artis duo haec esse ajunt incommoda : al- 
terum, quod latinitati officiat eorum, qui grammaticae • . 

student: alterum, quod eloquentiae noceat eorum, qui * 
ad rhetores adeesserunt. Itaque sic statuo: poeticam . r 
artem, utilecn esse maxime tum ad latinitatem, tum 

i 

ad eloquentiam et facilius comparandam et excellenti- ; • • } 

tts assequendam. • .. * 

Hic ego si paucis agere, tctamque criminationem 
una interrogatiuncula , tamquam machinam aliquam u- 
no impulsu , labefactare velim atque pervertere, facile 
possim, Auditores. Quaeram enim : si vere ista dicun- 
tur, qui fieri potuerit, ut publicis e scholis, in qui- 
bus non oratoria tantum, sed poetica etiam studia ab 
adolescentibus excoluntur, in omni temporum memoria 
eloquentes viri prodirent? Namque, ut ne ex hac ur- 
be discedam , et non modo viventes nullos, qui mul- 
ti sunt latinitatis et eloquentiae decus, sed ne mortuos 
quidem ullos, quos nosse plerique vestrum non potue- 
rint, nominem; Joannem Baptistam Guerrerium et An- 
tonium Benedictum ex hoc ipso gymnasio, quod mihi 
nunc est concreditum et commendatum, novimus exti- 
tisse : qui quidem cum poetarum studia adamaverunt , 
tum latinitatis et eloquentiae laude excelluerunt ; atque 
ille quidem Florentiae, hic autem Romae rhetoricam 
artem eo successu docuit, ut non pauci ex utriusque 
ludo prodierint^ qui et latinitate et eloquendi copia 
praestiterunt . Possem etiam illa commemorare, quae 
valere certe multum deberent : apud omnes paullo hu- 
maniores gentes nullo non tempore in gymnasiis publi- 
cis poetica studia fuisse exculta. Tum quaererem : Num 
aut in hujusmodi gymnasiis instituendis errasse; aut, 
semel institutis, non incommoda , si qua erant, in poe- 

«r 

tica arte tradenda postea vidisse; aut, si vidit, non 
ea corrigere voluisse tota antiquitas judicanda sit? Haec 

ego omnia satis' illa quidem firma pes sese atque illu- 
stria, verumtamen propterea quod nimis universe dici 
viderentur, non perinde, ut ego velim, ac res ipsa po- 
stulat , pondus apud nonnullos atque auctoritatem ha- 
bitura , tacitus praetermittam . 

Placet igitur ad rem propius adcederd, eamqu e pe- 
nitius perscrutari. Ac primo quidem quod queruntur, 
poeticam artem latinitati eorum officere, qui gramma- 
ticae arti student ; quid , si non officiat modo , sed e- 
tiam maxime prosit ? num quoque illa erit e scholis 
publicis ejicienda ? Atqui sic se res habet* Ad latinae 
linguae elegantiam , sine qua eloquentia nulla est , 
maxima a poetis praesidia conferuntur. Auctoritatene , 
an ratione hoc a me comprobari desideratis? Utraque, 
opinor. Audiatur ergo Cicero, auctor sane hac in re 
omnium locupletissimus, qui illud diserte scriptum re- 
liquit, omnem loquendi elegantiam expoliri quidem 
sctentia litterarum , sed tamen augeri plurimum le- 
gendis oratoribus et poetis . Et paucis interjectis lo- 
quens de subtiliori quadam latinae linguae ratione : 
hanc , inquit, alit consuetudo sermonis quotidiani ac 
domestici , ac veterum oy a torum et poetarum libri con- 
firmant . Hoc alibi inculcat saepius, ac fere semper ita 
oratores ac poetas in praecipiendo coniungit, ut lectio- 
rem oratorum a poetarum lectione numquam sejungat • 

Quod si suis orqnia momentis expendi a nobis 
velint , hoc profecto nos intelligemus ; poetarum ser-. 


♦ 

mone linguam fingi, atque elegantem fieri, venustant- 
que reddi . Ex poetis enim pura illa emergit sensim 
, latinitas, quae in ipsis maxime elucet, et sine qua ne 
carminum quidem lepos et concinnitas probaretur. Sunt 
nimirum poetae illi , quos aurea floruisse aetate novi- 
mus, genus quoddam hominum latinitatis purissimi ma- 
gistri ac duces, quos omnium elegantissimos ille acer- 
rimus latinitatis censor Laurentius Valla appellavit , 
ob eamque rem , quum de latinis quibusdam pugnaret 
vocibus, non modo ad Tullium, sed ad poetas etiam 
provocare Dacium non dubitavit . Itaque grammaticae 
quidem studeant adolescentes : audiant complures an- 
nos Priscianum , Servium , ac Donatum : percurrant 
AI varum , Bonciarium perlegant , aliosque sexcentot 
homines, qui diligenter de grammaticis rebus accura- 
teque scripserunt . Quid tandem illis tam diuturnu! 
improbusque labor ad latinae elegantiam linguae conv 
parandam admodum prodesse queat ? Ut enim rect< 
Quintilianus monet , quid aliud est grammatice loqui, 
quam Iatine omnino non loqui ? Erit quidem sine bar- 
baris ac soloecis vocibus sermo , sed ita a Ioquend 
consuetudine remotus , ut nec latinus , nec vernaculu: 
jure dici posse videatur . Ar vero si Plautum ac Te- 
rentium, si Virgflium atque Horatium , si Catullurr 
et Propertium, caeterosque praestantissimos poetas le- 
gant, sic latinae addiscent elegantiam linguae , ut non 
loquendo solum, sed scribendo etiam valere ipsi existi* 

mentur . Quid enim purius et elegantius Terentio le- 
gant , cujus mira est amoenitas ac venustas ; tam ju- 
eundi vero lepores , ut affirmare Scaliger non dubita- 
verit , a paucissimis illos viris vel litteratis agnosci? 
Quid Plauto excultius ac venustius, quem latinae lin- 
guae et elegantiae principem Aulus Geilius appellat? 
Quid Horatio et Catullo, quid Propertio ac. Tibullo 
purius atque praestantius, quos omnis est continenter 
aetas admirata? Nam quid de Virgilio eloquar, aut 
dicam? Quidquamne sermone' ejus castigatius, quid- 
quamne latinius esse potest ? qui latinam linguam per- . 
fecit , qui perpolivit , qui , quam oratoriae dictioni 
absolutionem Cicero contulit , hanc sermoni poetico 
impertivit, cujus denique ore latinae ipsae musae, 
quod de molli Xenophonteo sermone scriptura est , lo- 

quutae dici jure possunt. 

» * 

Itaque nemini mirum videri debet. Auditores, si 
poetas hujusmodi elegantissimos, tamquam optimos la- 
tinae linguae scriptores, cum Julio Caesare,' cum Cor- 
nelio Nepote, cum Marco Tullio, aliisque latinitatis 
ducibus ac parentibus recensendos esse tum Hadrianus, 
tum Borrichius, tum Cellarius, tum Funcius, tum a- 
lii viri doctissimi censuerunt . Qui autem mirum vi- 
deatur ei , qui noverit , summum illud latinitatis lu- 
men , Ciceronem ex asfjdua Plauti ac Terentii atque 
aliorum poetarum lectione nitorem verbis ac sermoni 
elegantiam aspersisse ? Quod si hoc praestitisse Tui- 

lium accepimus, quid oratores caeteros effecisse creda* 
mus? Si tribuere fidem Quintiliano volumus, summi 
quique secundum Tullium oratores multa sibi ad lati- 
ne scribendi laudem adjumenta petenda a poetis esse 
censuerunt . Eritne quisquam adhuc, qui poetarum stu- 
dium , tamquam latinis addiscendis litteris pernicio- 
sum, ab adolescentibus illis, qui se grammaticos pro- 
fitentur, removendum putent? 

Quod si poetarum studium latinitati eorum , qui 
se grammaticos profitentur, non modo non obest, sed 
etiam maxime prodest ; quid jam sentiendum de elo- 
quentia eorum , qui ejusdem comparandae causa ad 
rhetores adcesserunt? Sic existimate vos , Auditores: 
ad eloquentiam facilius et excellentius comparandam 
plurimum poetarum studia conferre. Hoc dum dico, 
profecto nolim , id a me subtilius , quam verius di- 
ctum esse arbitremini , quasi velim arti poeticae ejus- 
que cultoribus assentari. Itaque auctoritatem primum, 
ipsam deinde rem , qua de agimus , inspiciamus . 

Atque ad auctoritatem quod attinet : Docuit hoc 
Aristoteles , qui elocutionem , in qua eloquentiae splen- 
dor ac decus potissimum collocatur, in oratores a poe- 
tis protectam esse censuit . Docuit Dio Chrysostomus, 
qui in oratione de dicendi exercitatione inscripta illud 
in primis monuit, ut Euripidem Tragicum et Menan- 
drum Comicum assidue in manibus habeamus ac dili- 
gentissime perlegamus . Docuit Quintilianus , qui to- 

tam oratoriam artem . omnemque eloquentiae comple- 
xus vim a Virgilio atque Homero lectionem inchoari 
a pueris praecepit .♦ Nam quid ego Tullium comme- 
morem, auctorem hac in re omnium gravissimum, qui 
ad oratoris personam pro dignitate sustinendam noti 
minus poetas, quam oratores legendos esse non profes- 
sus est modo, sed exemplo etiam suo comprobavit? 

Tantum enim poetis legendis vir eloquentissimus pro- ■ 

fecit , ut ex iisdem oratoriam ipsam facultatem suam 
crevisse plurimum posteritati mandari t. Quod si ora- 
toria. Tullii facultas poetarum lectione crevit; quid 
nobis faciendum putabimus , quibus certe non tanta , 

‘ quanta illi, sed admodum circumscripta ad eloquenti 

s 

am iacultas obtigit? 

Jam vero si rem ipsam , qua de agimus, inspicere 
propius velimus , summam oratoribus cum poetis cogna- 
tionem esse reperiemus. Quum enim omnes fateantur, 
tria esse, quae orator efficere dicendo debeat, ut au* 
dientium doceat animos, ut suavitate perfundat, ut a- 
ptis ec accommodatis ad id, quod vult, obtinendum 
affectibus concitet ; nihil est horum , quod non facilius 
et excellentius poetarum studio et lectione assequatur, 

. Nam primum docendis auditorum mentibus ille magis 
idoneus existet, qui optimarum rerum ccgn irione pectus , 
impleverit. Atqui, auctore Qiintiliano, legendis poe- 
tis non modo animus heroici carminis sublimitate ad- 
surgit, verum etiam optimis imbuitur. Non enim sen* 

tentiarum vis, non verborum ornatus et copia tantum, 
sed omnigenae quodammodo eruditionis fontes a poeta/ 
rum scriptis hauriuntur. Nam et Lollius ille apud Hr* 
ratium: Quid sit pulchrum , quid turpe , quid utile , 
quid non , plenius et melius Crysippo et Crantore di“ 
cit . Et Ioppas ille apud Virgilium canit errant em iLu* 
tiam Solisque labores , unde hominum genus et pecu > 
des, unde imber et ignis : nihil ut de vitae disciplina 
tam arduum sit, nihil de naturae’ arcanis tam abditum 

ac salebrosum, nihil de reliquis doctrinis tam abstru- 

• * , 

*um atque reconditum, qued poetarum monumentis non 
fuerit consignatum» Neque vero video, quomodo dele- 

t' * * • » • . * 

ctare homines queat, qui illud oratorum maxime pro- 
prium sublime atque illustre non assequatur dicendi ge- 
nus, quod tantum supra Vulgarem sermonem erigituf, 
quantum supra reliquorum infantissimbrum hominum 
vulgus orator eloquens ac disertus effertur. Nam. eo- 
dem Quintiliano duce, et praefervidi quidam in rebus 
spiritus, et in verbis sublimitas, sine quibus omnis 
languescit oratio, maxime peti a poetis debent, qui 
divino quodam spiritu affiati , non tam ipsi , quam quae- 
dam, ut ita dicam, in ipsis residens loqui divinitas 
videtur. Illud vero, quod in oratoris officio tertium 
ponitur, concutere audientes omni affectuum genere, 
eorumque intimos pertractare sensus, quis umquam du- 
bitare possit, Auditores, quin certissima eorumdem 
concitandorum ratio a poetis praecipue addiscenda sic. 

qui fere in iis permovendis toti sunt ac plane admi- 
randi? In illis profecto alios iracundia furentes, vel a- 
more inflammatos; alios avaritia contabescentes, vel 
luxu perditos; alios metu pallentes, vel gaudio laetitia- 
que exsilientes intueris. Qium itaque hac in re excel-, 

• 

Iere orator praesertim debeat, ut mentes hominum , 

quo velit, facile impellat, has debet poetarum virtu* 

. . * # 
tes persequi,, ut expeditam concitandorum animorum 

rationem sibi queat facile comparare. Intellexit hoc 
Cicero, qui, ut ipse de se profitetur, non modo poe- 
tas amavit valde, et assidue legit; verum etiam illa 
sibi ex ipsis, delibanda putavit, quae populi judicum- * 
que mentes admirabili quadam vi percellerent* et com- 
moverent. Testis est Appius ille Caecus ab inferis ex- 
citatus, quem ad Clodiam, tamquam Clodiae gentis 
dedecus ac probrum lepide simul et acriter insectandam 
coram judicibus loquenrem sistit.. Testis est severa il- 

Ja ac subtristis Caeciliani senis persona inducta, ut M. 

' - * p ^ 

Caelium objurget, quod in nimiam Clodiae familiari- 
tatem se dederit, qued se in ejus viciniam contulerit, 
quod, cognitis illius inlecebris, ab ea domo pedem 
non continuo retulerit. Testes illae voces parti m .i co- 
micis, partim a tragicis desumptae poetis, quas ad e- 
jusmodi personas vivis eloquentiae coloribus exprimen- 
das.usurpat. Quae quidem omnia adeo judices percule- 
runt, ut, impudentissimae foeminae moribus luculenter 
•xpressis, omnem veneni suspicionem a M. Caelio a» 


♦ » 

moliretur, atque illum judicio ac periculo liberaret 4 
Nam quid ego ipsum proferam Tullium vel parricida» 
rum supplicium describentem , ut S. Roscium virum 
optime institutum a suspicione criminis removefret ; vel 
poetarum vim exprimentem beiiuas quoque omnes can- 
tu flectentem, ut A rchiam in civitate retinendum osten- 
deret * vel P« Clodium ab inferis excitantem , qui tu- 
multu , caede, ac flammis rempublicam iterum labefa- 
ctaret, ut Milonem illius pestis interfectorem non poe- 
na , sed praemio potius afficiendum confirmaret ? Ita» 
que non sine causjt doctissimi homines memoriae pro- 
diderunt, maximi ab oratoribus et doctrinae praesidia 
et eloquentiae adjumenta a poetarum studiis petita esse 4 
Atque ut res, quae agitur, facilius innotescat, 
ponite vobis -ante oculos Virgilium illum poetam prae» 
stantissimum , tui nihil eorum profecto deest, quae o- 
ratorem maxime inlustrant atque commendant* Uno e» 
nim Cicerone excepto, in quo summa sunt omnia, 
quae eminere in oratore praecipue debent, primae Vir- 
gilio, Parthenius inquit, unanimi eruditorum hominum 
consensu sententiaque deferuntur . Jure quidem, Audi- 
tores • Quid enim, nos eloquentiae cupidi optare ac , 
velle possumus, quod Virgiiius non affluenter suppe- 
ditet? An illustria ornandi expoliendique exempla quae- 
rimus? At nihil ornatius proferri atque expolitius po- 
test toto eo eloquentissimo tractu , quo Italiam ma- 
gnificentissime laudat , et supra reliquas totius terrarum 

orbis regiones et salubritate caeli et amoenitate soli et 
ubertate frugum et magnitudine pastionum et commo* 
ditate fluminum et opportunitate marium et frequentia 
oppidorum et illustrium virorum copia erigit atque ex- 
tollit. An flexanimae orationis exempla , in quibus po- 
tissimum eloquentia triumphat? At nihil admirabilius 
fingi eo tractu potest , quo Caesaris mortem acerbissi* 
me deflet, nihil magis tragicum, nihil ad excitandos 
affectus accommodatius. Occurrunt hic omnia unius ho* 
minis extincti desiderio ad luctum, ad moerorem, ad 
lacrymas conversa , atque ad summam quasi rerum de- 
sperationem excidiumque delata. Quid illa descriptio 
pestis, quae armenta conripuit atque exrinxit ? Potest- 
ne ab. aliquo sive oratore, sive poeta tetrioribus expri. 
mi coloribus , atque evidentius depingi ? Horret ani, 
mus, quum equi leguntur sub aegra morte discissos ar- 
tus nudis dentibus dilaniare. Refugit mens, quum sty* 
giis tenebris in lucem emissa Tysiphone non modo sur- 
gens.sese irato capite effert, verum etiam pavorem et 
metum et morbos pracseferr. Descriptionem autem il- 
lam frigidissimae regionis nivibus geluque obsitae, quem 
tandem oratoriae excellentiae gradum obtinere dicam? 
Cernis hic nives in septem ulnas adsurgentes, hic aera 
dissilientia, hic vestes rigentes , hic cauros spirantes fri- 
gora: cernis numquam paullo hilariorem solis faciem, 
sed pallorem, sed caliginem, sed umbras: cernis inco- 
las defossis in specubus latitantes, agentes otia sub al* 

ta terra , integras ulmos focis advolventes , et reliqua 

non minus horrida, quae si tu paullo attentius legas, 
tibi iisdem propemodum nivibus obsessus esse videare, 
ac prope non toto corpore inhorrescas et contremiscas . 
Quum vero se ad temperatum dicendi genus confert , 
nescio, an hoc ipso in genere admirabilior etiam, et 
se ipso major existat : ut , quum apum proprietates 
elegantissime ac venustissime exequitur, et perinde per- 
sequitur, ac si de bene morata ac recte constituta re* 
publica loqueretur • Nihil, inquit Parthenius , nihil 
profecto hoc libro elegantius, venustius nihil ac pictius 
fingi, aut excogitari potest. Nam rebus per se mini- 
mis dignitatem conferre, et cum dignitate leporem ve- 
nustatemque afflare, dici non potest, quantam acerri- 
mi ingenii vim requirit, et quam exquisitum qon a 
poeta minus, quam ab oratore postulet artificium . Jam 
vero quum haec eloquentiae exempla, quae in .Virgi- 
lio passim occurrunt, in aliis quoque poetis fere inci- 
dere intelligamus; quis non videt, illorum lectione mi- 
rum in modum ali augerique eloquentiam, ac prorsus 
ita, ut ad illam facilius et excellentius comparandam 
nullum majus habere subsidium, atque emolumentum 
possimus. . 

Desinant igitur nobilissimae artis hostes acerrimi 
eas indices stultitiae voces emittere , quibus illud co- 
nantur unum, ut Poesim illam, a qua summum et la- 
tinitati et eloquentiae emolumentum profectum esse a* 

nimadvertimus , e scholis publicis ejiciendam putemus 
Vos vero, Adolescentes optimi, nolite , quaeso , ine- 
ptis quorumdam hominum sermonibus praebere aures, 
qui vos a poetarum studiis, objectat latinitatis et elo- 
quentiae specie, revocare coptenduiit . Plurima isti ja- 
ctant, quae aut falsa omnino sunt, aut unum simula- 
tae veritatis obtentum habent . Facile est inconsultis 
imponere adolescentibus, si praesertim ea proponantur, 
quae eo spectant , ut laborem , a quo maxime refu- 
giunt , aut amoveant prorsus , aut certe non parum im- 
minuant . Pergite igitur , ut instituistis , ad poetica 
studia diligenter incumbere, ut, quos latinitatis et e- 
loquentiae fructus afferunt , aliquando percipi a vobis 
possint . Unum tantum oro obtestorque vos , Adole- 
scentes . Prospicite vobis, consulite pudori vestro. No- 
lite omnes temere poetas legere: eligite probos, remo- 
vete improbos, qui multa vobis lenocinia exhibent, 
quibus in fraudem inlicere vos conantur. Hac poetico- 
rum scriptorum circumscriptione adhibita, niliil est, 
cur poeticae artis studia negligi a vobis debeant, a 
quibus summa illa, quae hactenus prosequuti sumus, 
progigni commoda consueverunt . Dixi . 

Si quis forte vestrum , Auditores, miratur, quid sit, 
quod ex hoc ornatissimo ad dicendum loco, in quo fert 
de Eloquentiae ac Poeseos artibus , deque latinae addi- 
scendae linguae non utilitate modo , sed etiam necessitate 
Oratores agere hodierna die consueverunt, ego praeter 
consuetudinem facultatem illam, quae in notis terrarum 
omnium regionibus describendis occupatur, quamque 
propterea Geographiam vocamus, suadendam adolescen- 
tibus, suisque exornandam laudibus praedicandamque 
suscipiam; is, si paullo attentius inspicere res omnes 
velit , una et mirari profecto desinet , et consilium me- 
um non comprobandum modo , verum etiam collaudan- 
dum maxime existimabit . Si enim quicumque in libe- 
ralium artium studio ac disciplina versantur, ut scien- 
tiam aliquam sibi perfecte comparent , rerum omnium 
ac doctrinarum, quae cum ea quodam propemodum 
vinculo conjunguntur , cognitionem assequi debent ; quid 

adolescentibus qui vel ad perfecti Oratoris Poetaeque 
nomen, vel ad accurati Scriptoris laudem contendunt, 
proferri utilius suaderique possit ? Tanta enim est hu- 
jusce studii cum iis, quae ad nostrj instituti rationem 
perrinent, necessitudo, tanta non affinitas modo, sed 
cognatio quoque intercedit, ut prius ipsa splendescere 
nullo pacto possint , quam ab illo novo quodam lumi- 
ne perfundantur . Quod si ad studiorum nostrorum mi* 
nuendos labores molestiasque levandas aliquid tradi a 
praeceptoribus debet, quod honesta oblectatione adole- 
scentum animos devincire queat; quodnam studiorum 
humaniorum genus excogitari fingique potest , quod cum 
eo, de quo verba facimus, aut amoenitate, aut dul- 
cedine comparandum esse videatur? Habetis consilii 
mei , hujusque suadendi studii celebrandique causam ac 
rationem . Illud modo a vobis peto , quotquot huc tam 
frequentes tantaque alacritate convenistis, litteratissimi 
viri , ut me de praeclarissima hac facultate eo tempo- 
re dicentem , quo maxime ad communem vitae socie- 
tatem necessaria videtur , humanitate , ac benevolentia 
vestra sustentetis. 

Doctrinarum singularum atque artium cognitionem * 
eo avidius esse hominibus expetendam, eoque majori 
Industria comparandam, quo majorem in illis et fru- 
ctum et voluptatem inesse intelligunt, ab omnibus ar- 
bitror judicari. Quo constituto, quis umquam tam ro- 
dis ignarusque rerum reperietur, qui multam dandam 

esse operam Geographiae studiis negabit, quomm tan- 
ta est utilitas tantusque fructus, ut, nulla etiam dul- . 
fcedine adjuncta, incredibili amore sui possint nostras . 
mentes incendere; suavitas tanta ac voluptas , tit * sine 
utilitate atque fructu allicere, allectosque debeat ado- 
lescentum animos detinere? 

Et quoniam multos ultro labores molestiasqne susci- 
pitis, et constanter in legendis scriptoribus sustinetis, A- • 
dolescentes nobilissimi , vos enim , vos mea haec tota 
compellabit oratio, curam industriamque omnem enixe 
adhibere debetis, ut quae vobis ex Poetarum, Histori- 
corum, Oratorumque libris a praeceptoribus vestris ei- 
olanantur, probe perfecteque intelligatis . Itaque illa 
vobis sunt omni studio comparanda adjumenta , quae ad 
perfectam illorum cognitionem intclligentiamque con- 
ducunt . Atqui Geographiae studium illud nobis adju- 
mentum suppeditat, sine quo nemo fere ex veteribus 
Scriptoribus. intelligi perfecte potest. Etenim quot op- 
pidorum, quot urbium, quot provinciarum, quot fle- 
minum , quot insularum , quot aliorum hujusmodi no- 
mina iri quoque cujuscumque rei Scriptore legendo vo** 

bis occurrunt ? Libet enim ad veterum Oratorum per- 

» 

noscenda scripta animum cogitationemque convertere? 
Occurrent statim maritima ac terrestria itinera confe- 
cta, difficiles asperrimorum montium adseensus , impe- 
dientium fluminum oppositus .* occurrent- agrorum va- 
stationes, direptiones oppidorum, munitissimarum ar- 

dam eversiones: occurrent gentes immanitate barbarae * 

* * • • • 

audacia furentes , viribus formidandae a praestant issimis 
cujuscumque aetatis Imperatoribus superatae. * Libetne 
Poetarum carminibus aliquando animum demulcere? Ea 
tibi Ulyssis , Achillis % Aeneae itinera atque errores : en • 

Caesaris,' Augusti , Antonii, aliorumque in diversis terra- 
rum partibus bella gesta, magnaque sive felicitate , si* 
ve turpitudine confecta: en innumerabilium regionum 
positus, ac varii diversique populorum mores ob ocu* 
los obversantur, Libetne, quae in Historicorum libris 
collecta sunt , summorum virorum facta recognoscere ? ^ 

Aderit Alexander ille, qui totum terrarum orbem com- 
plens nominis sui gloria nunc Darium in Granico fu- 
gat; nunc Ephesum, Miletum, Sardim, Halicarnas- 
sum ditioni suae potestatique adjungit; nunc Lydiam, 

Joniam, Pamphyliam, Cappadociam dicto audientem 
reddit; nunc Tyrum, Damascum, Gazam incredibili 
prope virtute expugnat , obviaque omnia contemnens 
ac vincens a Medis, ab Hircanis , a provinciis omni-* 
bus finitimis regiis honoribus decoratur. Aderit Hanni- # 

bal ille hostis Romano nomini infensissimus, qui nunc 

« » 

ad Ticinum, nunc ad Trebiam, nunc ad Trasimenum , 

* * # 

* nunc ad Cannas legionum trucidatione, exercitus inter- 

necione, fortissimorum virorum caede luctuosissimam 
teterrimamque cladem attulisse Romanae reipubiicae 
perhibetur. Aderit Pompejus ille Magnus, qui in Si- 
culis oris multis undique cinctus periculis non belli ter- 

* 

rore , sed consilii celeritate Perpennam domuit , Catto* 
tiemque interfecit; qui Africae solum magnis oppres- 
sum hostium copiis in Domitium atque Hiarbam pu- 
gnans multorum militum sanguine cruentavit ; qui Hi* 
spaniae aliasque orbis terrarum partes ita peragravit, 
ut eas victbriis potius atque triumphis, quam cursibus 
perlustrant. Aderunt alii sive -ex veteribus, sive ex 
recen t i oribus quam pluri mi , qui nunc ad Istrum, ad 
Rhenum* ad Visurgi m apud Germanos; nunc ad Rho- 
danum , ad Garumnam , ad Ligerim, ad Ararim , ad 
Sequanam apud Gallos; nunc ad Hebrum, id Tagum , 
ad Duriam apud Hispanos, nunc ad Vistulam apud Po- 
lonos, nunc ad Volgam apud Moschos, nunc ad Pa- 
dum ac Tiberim apud Italos pugnando vel praeclaram 
ex infensissimis hostibus victoriam retulerunt , vel mi- 
sero fatalique casu abjecti turpissime ceciderunt. Qui 
igitur fieri poterit, Adolescentes optimi, ut ex illis 
quidpiam intelligendo pernoscamus , nisi terrarum or- 
bem descriptum, nisi regionum ac civitatum, nisi flu- 
minum atque insularum loca ac positus quasi oculis 
Intueamur? Quare qui hujus facultatis studio non du? 
citur, carebit cognitione Oratorum, carebit Poetarum , 

carebit Historicorum , carebit multarum rerum sciea- 

/ , 

lia, quas homines litterarum Studiosi tenere debent. I- 
taque si apud litterato! viros sermo de istiusmodi ali* 
cujus Scriptoris locis forte Incidat, dum suam quisque 
sententiam profert, atque eruditionis gloriam aucupa* 

tur, tu ne hiscere quidem audens tacendo cogeris dc 
ignoratione tua confiteri . Quod si vobis turpe , Ado- 
lescentes optimi, si contumeliosum, si indignum vide- 
tur , ut ingenuis adolescentibus merito debet videri 
statuite, quem vobis animum suscipiendum esse arbi- 
tremini . 

Age nunc qui sine Geographiae studio ad perfe- 
ctam Scriptorum veterum intelligentiam pervenire ne- 
quit ; poteritne, eodem neglecto, ad rectum accura- 
tumque scribendi modum devenire? Ecquod Scriptorum 
genus in medium potest afferri, quod hujus facultatis 
cognitione indigere minime videatur? An Oratores?* 
At hi, monente Tullio, nec contra Imperatorem , nec 
pro Imperatore dicere sine regionum terrestrium ac 
maritimarum scientia possunt. An Poetae? At hi cla- 
rissimorum ducum facta ac victorias persequi atque e- 
xornare versibus non poterunt , nisi descriptum terra- 
rum orbem cogitatione ac mente peragrarint . An Hi- 
storici ? At qui regnorum amplitudinem , qui urbium 
ornamenta, qui regionum ubertatem, pugnarumque op- 
portunitatem prolerre, explicare, sub oculos subjicere 
queant, nisi omnes terrarum partes prius animo per* 
iustrarint ? Nonne, in errores plurimos prolabentes lon- 

» 9 

ge disjunctas regiones conjungent; ut Arrianus, qui ve- 
teras Germanos prope Jonium mare collocavit ? Nonne 
sationem unam pro altera accipient; ut Sabellicus, 
qui Danos eosdem esse ac Dacos existimavit ? Nonne 

'proxima ea loca , quae intervallo distant quamma*!- 
mo, arbitrabuntur; ut Florus , qui Brutum' et Cassi- 
um eamdem arenam, ouae fatalis Pompejo fuerat, in- 
sedisse scribens, Aemathiam, veteris Macedoniae par- 
tem, Aemo, Thraciae monti celsissimo maximeque dis- 
juncto, vicinam esse contendit? Quod si Polibius Al- 
pes transcendit , maximamque Galliarum partem non 
sine magno vitae discrimine peragravit, ut Hanniba- 
lis in Italiam itinera ostendere ac percensere numeran- 
do posset ; quid nos litterarum amatores facere opor- 
tet , ut, quae ad dicendum nobis proponuntur, accu- 
rate scribendo persequamur? lliamne facultatem, cujus 
ope totius orbis terrarum cognitionem percipimus , nc- 
gligemus? non fovebimus? in tenebris latitare atque 
obsolescere patiemur? 

Quid, quod in honesto virorum consessu saepe de 
clarissimis summorum Imperatorum victoriis, saepe de 
formidandis exercitibus fusis ac profligatis, saepe de 
urbibus, provinciis, regnisque captis, saepe de rebus; 
quae in quacumque terrarum parte fiunt , summa cum 
audientium utilitate atque oblectatione disseritur? Quae 
igitur omnium hujus universitatis partium , quae exte* 
rarum gentium morum, quae regum omnium virium 
atque opum cognitio requiritur, ut aliquid erudito ho- 
mine dignum proferamus , quasique ante oculos praelia 
cladesque ponere, et loca ostendere possimus? Aut o- 
mnino hujusmodi conventus vitandi , in suisque aedi- 

bus delitescendum, aut enixe curandum, ut omnes ter- 
rarum omnium positus labore aliquo et studio memo- 
ria ac scientia comprehendamus . Quanta enim omnes 
voluptate perfunduntur, si apte atque apposite hoc in 
genere loquamur • tanta etiam molestia afficiuntur , si 
aermo ab indocto homine omnisque eruditionis exper- 
ti de hujusmodi rebus habeatur. Itaque videre est eos, 
qui numquam ad haec perutilia studia animum men- 
temque suam contulerunt , ubi sermones inciderint de 
praeliis commissis, de urbibus expugnatis , de regum 
exercitibus , de variis ac diversis exterorum populorum 
moribus ita ab omnibus contemni ac despici , ut ne-* 
scias , majorene odio digni sint , quod sua sponte lo- 
quuntur, de quibus Joqui nullo modo possunt * an mi- 
sericordia , quod impudentiae suae quamplurimos te* 
stes colligere turpiter conentur. 

Ac mihi quidem de tota hac re cogitanti sum- 
mae vituperationis notam effugere minime posse vi- 
dentur ii , qui earum rerum , quae ad Geographiam 
pertinent , sunt cognitione destituti . Quemadmodum 
enim illum omnes irridendum putarent , qui locuple- 
tem domum , atque omni signorum , pictaryra tabula- 
rum , atque aliorum ornamentorum genere refertam 
incolens , eas sibi res nullo pacto visendas cognoscen- 
dasque- arbitraretur , ac turpe omnino esset y si satis 
sibi esse ducens illa omnia uno aspectu contemplari, 
non singulas etiam sibi partes accurate considerandas 


3 2 6 DE GFOGRAPHIA 
potaret; sic indecorum omnino est, hominem ubi sit, 
quamque orbis terrarum partem teneat , nescire ; ubi 
majores sui , ubi praestantes viri , ubi bene de repu- 
blica meriti cives vixerint ; quas olim regiones Grae- 
ci, quas Romani victoriis illustrarim ; res a praecla- 
rissimis .viris in omnibus , quae usquam sunt, terrarum 
partibus praeclare gestas legentem , loca, in quibus 
gestae sunt , non tenere ; denique rerum hanc univer- 
sitatem incolentem , tantam varietatem pulchritudi- 
nemque rerum , tantam magnitudinem tractusque ma- 
ris atque terrarum , tam multas tamque varias regio* 
nes et loca ignorare. Quae quum ita sint, quamquam 
pro Geographiae cognitione trajiciendae essent Alpes, 
transmittenda maria , difficultates denique maximae 
superandae; tamen ferre omnia praestaret, quam tan- 
to tum ornamento, tum etiam humaniorum litterarum 
praesidio carere. 

Quid , si hoc studium ita esse dulce ac jucundum 
ostendero, ut nihil, pene dixerim, suavius , jucundius 
nihil queat inhumanis rebus reperiri ? Sane si eo quid- 
que jucundius est , quo laboris molestiaeque minus 
exhibet , et si eo hominum animis gratius est discere, 
quo ea, quae discuntur, suapte vi ac natura jucundio- 
ra sunt ; maximam ac pene incredibilem ill.ius esse 
suavitatem confiteamur neces se erit , quum studiorum 
genus nullum sit, ex quo citius , haud magnis susce- 
ptis laboribus , et plura ac majori animi voluptate 

tddiscantur. Quum enim ad ejus comparationem nihil 
requiratur aliud, quam descriptarum regionum locorum* 
que contuitus, et rerum cognitarum custos memoria; 
quae res usquam esse potest , quam adolescentes , si 
modo ad haec studia animum adjecerint , leviori mo- 
lestia ac labore assequantur? Jam vero quis illarum re- 
rum , quas ipsa continet, jucunditatem et cogitatione 
assequi et mente complecti et oratione queat exnone* 
re? Testes sunt innumerabiles omnium ordinum ho- 
mines, qui tot difficillima ac periculosa itinera tantis 
sumptibus molestiisque suscipiunt , ut aliquam terrae 
partem, aut unam etiam urbem splendore, pulchritu- 
dine , ac tectorum templorumque magnificentia celebra- 
tam intueantur. InteHigunt illi, tantum sese perceptu* 
ros oblectamentum , quum laboribus omnibus atque iti* 
neribus perfuhcti aliqua in urbe pedem posuerint , quum 
nobilissimas vias, quum ditissimorum civium aedes ma- 
gnificentissimas, quum ingentes templorum moles infinito 
opere constructas, quum signa, quum tabulas, caetera* 
que ornamenta exterorum oppidorum, quibus intuend- 
um oculi maxime capiuntur, adspexerint, ut non via- 
rum salebras asperrimas caecosque hiatus, non torren* 
tium ac fluminum periculosos transitus, non imbres, 
non vim ventorum ac fluminum pertimescant. Quod 
fi tanta voluptas est ac jucunditas , quam in una tan- 
tum urbe ac regione invisenda capimus, proh Deus im- 
mortalis i si omnes omnium terrarum urbes , omnes 

provincias , regna , insulas , omnes exteras gentes ac 
nationes, denique maria onjnia tum universa, tum in 
singulis oris omnes sinus atque portus intueri nobis li? 
ceret ; quanam tandem animi nostri voluptate perfciq- 
derentur? Verum non est hominum vitae, non exigui 
hujus spatii, quod est nobis ad vivendum datum , tot 
Joca adire, tantos cursus conficere, tot disjunctissimas 

terras posse tam brevi tempore peragrare * At vero , 

% 

quod nobis natura dereeat, praestat Geographia, ut, 
qui in ea curae aliquid operaeque consumpserint * om- 
nes terrarum partes praesentes spectasse atque animad- 
vertisse videantur. Neque solum omnia licet illis co- 
gnoscere , sed uno fere obtutu totum terrarum orbem 
oculis perlustrare suis partibus, regnis, prpvinciisque 
distinctum , omniumque admirabilium rerum varietati- 
bus oblectari . Adsunt uno eodemque tempore Euro- 
pae universae, in eamque se se injicientes animi ita la- 
te longeque peregrinantur , ut insulas Britannicas , ut 
Hispaniam, ut Galliam, ut Germaniam, ut Italiam, 
Ut Hungariam, ut Poloniam , ut Lithuaniam, ut Rus- 
siae Moschoviaeque partem , ut Svecorum Danorum- 
que regna pernoscant. Adsunt Asiae regionibus, quid- 
que in iis Tureae , quid Persae , quid Arabes , quid In- 
di , quid Sinae , quid Japones , quid Tartari , Moschique 
teneant, intuentur. Adsunt Africae oris, quidque in iis 

iterum Tureae , quid Nigritae , quid Cafres , quid Ae- 

• 

thiopes , quid Arabes, Maurique habeant % aspiciunt . 

Adsunt Americae partibus, quidque in iis Hispani, quid 
Lusitani , quid Galli, quid Batavi, quid Angli, Barba- 
rique colant, dispicientes cognoscunt. Quod si Archime- 
des ille Syracusanus in jucundae rei contemplatione defi- 
xus tanta detinebatur voluptate, ut in patriae ruina non 
armorum tumultum, non cadentium tectorum fragorem, 
non morientium gemitus , non ipsius urbis casum sen* 
eiret ; qua suavitate afficientur ii, qui res omnes ju- 
cundas, quae ubique sunt, tam brevi tempore quieto 
tranquilloque animo percurrunt? Atque ut hoc facilius 
intelligatis, ponite vobis ante oculos quempiam hujus- 
ce , de quo verba facimus , studii amatorem , descri- 
ptum terrarum orbem, pukhritudinemque earum re- 
rum, quae in ipso continentur, mira quadam animi 
sui dulcedine contemplantem . Quae ac quanta nobili- 
um rerum copia se illi ubique offert ad ejus mentem 
delectatione incredibili perfundendam! quae amoenitas 
Jocorum ! quae urbium magnificentia! quae celebritas op- 
pidorum ! quae forma regionum r quae et quanta maris 
Adriatici , Aethiopici, Atlantici, Africi, aliorumque 
pulchritudo! quae multitudo et varietas insularum/ 
quae amoenitates orarum et littorum/ Videt Volgam, 
Danubium, Boristhenem , Rhenum in ‘Europa: videt 
Obim , Euphraten , Tigrin , Indum , Gangem in Asia : 
videt Nilum et Nigrum in Africa : videt fluvios, ut 
vocant, Amazonum, Argenti, Sanctique Laurentii ia 
America. Hinc Alpes in Europa, iJJinc Apcnnini : 

bine Taurus ia Asia, illinc Caucasus atque Imavus: 
bine Atlas in Africa, illinc Lunae montes Lybiaue : 
bine Andi, illinc Apalathi in America montes occur- 
runt: quibus ille omnibus rebus sic fruitur, ut istam 
suam occupationem reliquis aliis voluptatibus merito 
anteponat . 

Pateor, non parem eamdemque esse delectationem 
et eorum, qbi iter aliquod voluptatis causa suscipiunt 
atque alias terras invisunt, et eorum, qui in propriis 
aedibus, descriptis omnibus regionibus perlustrandis, 
terras omnes atque urbes animo et cogitatione percur- 
runt. Verum incredibile prope dictu est, quam multa 
iter habentibus eam, quam capiunt, voluptatem imv 
minuant ; quam multa Geographiae cognitioni deditis 
suorum studiorum augeant oblectamentum . Illi assidu- 
is ac difficillimis itineribus, defatigato corpore atque 
confecto , molestissima valetudinis cura sollicitantur ac 
vehementer anguntur : hi vacui curis atque laboribus 
summa tranquillitate in patriae solo, et quiete suavis- 
sima perfruuntur. Illi sub dio inter lubricos A pennino- 
rum atque Alpium aliorumque montium ascensus atque 
descensus , inter maxima caeli terraeque incommoda reli- 
quasque itinerum difficultates peregrinantur : hi tectis 
urbium parietibusque defensi non caeli intemperiem at- 
que inclementiam } non saevissimas anni maximeque in- 
festas tempestates pertimescunt. Illi occultas latronum 
insidias, inexplebiles praedonum rapacitates, vitae pe* 

rfcula terra marique perhorrescunt.* hi nec furem , nefi 
praedonem timent , nec ullis naufragiis , nec aliis casi- 
bus sunt obnoxii . Illi denique quamquam novarum pul- 
cherrimarumque rerum aspectu mentem recreent ac re- 
ficiant suam • tamen non sunt tam ferreo agrestique 
animo, ut absentia amantissimorum suorum charissimo- 
rumque non moveantur ; neque eorum mentem non do- 
mum saepe revocat aut relicta uxor, aut dulcissimi, 
quos a natura acceperunt, liberi, aut fratres, aut a- 
micitiae , aut consuetudines, aut vicinitates.* hi in eo 
solo, quo nascentes sunt' primum excepti, commoran- 
tes suorum aspectu colloquiisque fruuntur, neque ma- 
gna, quam in patria incolenda capiunt, laetitiae vo- 
luptate privantur . 

Quod si quis minorem rerum cognitionem hos 
putat habere, quam illos, vehementer errat ; propte- 
• Tea quod, quae illi iter habendo, hi legendo quaeren- 
doque pernoscunt; quippe qui et urbium antiquitatem 
et conditorem et nobilitatem intelligunt ; qui et po- 
puli frequentiam et opum magnimdinem ct hominum 
divitias et cultum et studia et voluntates norunt ; qui 
non victus, non aedium , ncn‘ habitus vestitusque ra- 
tionem ; qui non res belli domique vel praeclare , vel 
turpiter gestas ; qui non caeli temperationem , non 
foecunditatem terrarum , non aliarum commoditatum 
quampluriura copiam; qui denique non gentis unius- 
cujusque leges, non instituta , non disciplinas, non a« 

* 

i 

. micos , non hostes ignorant . Qiare videte , num eo* 
rum voluptas , qui se Geographiae studiis tota mente 
atque animo applicarunt , cum illorum oblectatione, 
qui diversa terrarum loca peragrando intuentur, pos- 
sit conferri . 

Quamobrem quum et Geographiae utilitas tanta sit, 
ut illius ope perfectius Scriptores veteres intelligamus, 
ut ad rectam accuratamque scribendi rationem deve* 
niamus, ut de jucundis admodum utilibusque rebus lo- 
qui, jn honestissimorum virorum consessu possimus; et 
tantam in ea esse voluptatem confiteamur, quantam, 
qui se itineribus committunt, non modo non sentiunt, 
sed ne sperando quidem umquam , aut optando cogi* 
tant ; quid est. Adolescentes optimi, cur non omnes 
industriae, nervos contendatis , ut ad earum rerum, quae 
in ipsa continentur, comparationem aliquando perve- 
' niatis ? Si id tantum ggeretur , ut facultatem ejusmo- 
di propter ipsius incredibilem praestantiam ac jucun* 
ditatem coleretis; tamen quis non hanc exercitationem 
humanissimam putaret? At quum non de eximio or- 
namento honestaque oblectatione solum , sed etiam de 
studiis humanitatis et eloquentiae agatur, quid expe- 
ctatis ? quid cunctamini ? praesertim quum sine hujus, 
facultatis adeptione humaniorum litterarum gloriam , 
quam Majores vestri olim vobis reliquerunt, tueri et 
conservare minime possitis. Qui enim Oratoriae, qui 
poeticae artis laudem ac dignitatem , qui perfectam 

Historiae cognitionem , quibus in rebus excellentes vl- 
ros haec liberalissimis studiis affluens civitas tulit, a- 
pud vos vigere posse censetis, nisi ea, quae hactenus 
exornavi, studia omni animi contentione excolatis? 
Agite igitur, Adolescentes: mentem animumque ve* 
strum ad ista conferte , ut eamdem semitam , qua flo* 
rentissimi hujus Lycei patres ac duces praeiverunt , in- 
sistatis, gloriamque ab iliis partam non conservetis 
modo, verum etiam in dies pro viribus amplificetis* 
DUi. - -.i 

